file_name
stringlengths 13
17
| summary
stringlengths 1
1.09k
| full_article
stringlengths 5
22k
|
|---|---|---|
article_8532.txt
|
លោក Aleksander Ceferin ប្រធានសហព័ន្ធបាល់ទាត់អឺរ៉ុប (UEFA) ថ្ងៃទី៥ ខែកញ្ញា អះអាងដោយភាពជឿជាក់ថាប្រទេសព័រទុយហ្កាល់ និងអេស្ប៉ាញនឹងក្លាយជាម្ចាស់ផ្ទះព្រឹត្តិការណ៍បាល់ទាត់ពិភពលោក FIFA World Cup ឆ្នាំ២០៣០។
|
ព័រទុយហ្កាល់ និងអេស្ប៉ាញធ្លាប់បានចុះកិច្ចសន្យារួមគ្នាតាំងពីឆ្នាំ ២០២០ ដើម្បីដេញថ្លៃធ្វើម្ចាស់ផ្ទះ FIFA World Cup ហើយបានដាក់ការដេញថ្លៃតាំងពីខែមិថុនា ឆ្នាំនោះ។ នាកម្មវិធីជជែកពីបាល់ទាត់ The Football Talk នាប្រទេសព័រទុយហ្កាល់លោក Ceferin បានបង្ហាញជំនឿដ៏មុតមាំថាអេស្ប៉ាញ និងព័រទុយហ្កាល់នឹងធ្វើម្ចាស់ផ្ទះ World Cup 2030។ «ខ្ញុំប្រាកដច្បាស់ណាស់ថាព្រឹត្តិការណ៍ World Cup 2030 នឹងធ្វើឡើងក្នុងប្រទេសអេស្ប៉ាញ និងព័រទុយហ្កាល់។ នេះគឺជាការដេញថ្លៃតែមួយគត់ និងជាជ័យជម្នះតែ១គត់ ហើយយើងធ្វើគ្រប់យ៉ាងដើម្បីជួយប្រទេសទាំងពីរនេះឱ្យបានជោគជ័យ។ រឿងទំាងអស់នេះគឹសម្រាប់ចំណងចំណូលចិត្តចំពោះប្រទេសជនដែលរស់នៅទីនេះនិងស្រលាញ់បាល់ទាត់»។ នេះបើតាមសម្តីលោក Ceferin។ ប្រទេសទាំងពីរនេះបានត្រៀមកីឡដ្ឋានចំនួន ១៤ទីតាំងពីចំណោម ១២ទីក្រុងត្រូវបានដាក់បង្ហាញក្នុងការដេញថ្លៃនេះ និងជាកីឡដ្ឋានសម្រាប់រៀបចំប្រកួត ប្រសិនបើការដេញថ្លៃទទួលបានជោគជ័យនៅការប្រកាសក្នុងខែមិថុនាឆ្នាំ ២០២៤។ ប្រទេសអេស្ប៉ាញនឹងមានកីឡដ្ឋាន ១១ទីតាំង និងព័រទុយហ្គាល់មាន ៣ទីតាំង។ អេស្ប៉ាញធ្លាប់ធ្វើជាម្ចាស់ផ្ទះ World Cup ឆ្នាំ ១៩៨២ ហើយធ្លាប់បានបរាជ័យម្តងរួចមកហើយក្នុងការដេញថ្លៃ World Cup ឆ្នាំ ២០១៨ ជាមួយព័រទុយហ្កាល់ ដែលរុស្ស៊ីឈ្នះការដេញថ្លៃ។ ព័រទុយហ្គាលមិនដែលរៀបចំព្រឹត្តិការណ៍ World Cup ម្តងឡើយ ប៉ុន្តែពួកគេធ្លាប់ធ្វើជាម្ចាស់ផ្ទះ Euro ឆ្នាំ ២០០៤។ នេះជាការប្រជែងគ្នាមួយរវាងប្រទេសតំបន់ទ្វីបអឺរ៉ុបជាមួយ ប្រទេសទ្វីបអាម៉េរិកខាងត្បូងលើការដេញថ្លៃធ្វើម្ចាស់ផ្ទះ World Cup 2030។ កាលពីមិថុនា អាហ្សង់ទីន អ៊ុយរូហ្គាយ ប៉ារ៉ាហ្គាយ និង ស៊ីលី បានប្រកាសដេញថ្លៃជាសហប្រទេសដើម្បីធ្វើជាម្ចាស់ផ្ទះ World Cup 2030។ ប្រសិនបើប្រទេសទាំង៤ ឈ្នះការដេញថ្លៃនោះនិងក្លាយជាការវិលត្រលប់រយៈពេល ១០០ឆ្នាំ នៃ World Cup ទៅប្រទេសអ៊ុយរូហ្គាយដែលធ្លាប់ធ្វើម្ចាស់ផ្ទះដំបូងគេក្នុងឆ្នាំ ១៩៣០។ សូមជម្រាប់ថា World Cup 2022 ធ្វើឡើងនៅប្រទេសកាតា នារដូវរងារតំបន់អាស៊ីដែលជាការប្រកួតលើកដំបូងប្រចាំប្រវត្តិសាសស្រ្តនៅតំបន់មជ្ឈឹមបូពា៍ និងតំបន់អារ៉ាប់។ ចំណែក World Cup 2026 អាម៉េរិក កាណាដា និង ម៉ិកស៊ិកជាសហម្ចាស់ផ្ទះរួមគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8533.txt
|
ទីបំផុត Manchester United ទិញយកបានខ្សែបម្រើប្រេស៊ីល Antony ពី Ajax ក្នុងតម្លៃ៩៥លានដុល្លារ បូកនឹងលក្ខខណ្ឌបន្ថែម៥លានដុល្លារនៅពេលក្រោយទៀត នៅថ្ងៃបិទទីផ្សារដោះដូរកីឡាករលើកទី១ ប្រចាំរដូវកាល ២០២២-២៣ ។
|
ទៅកាន់ទឹកដី Old Trafford បានធ្វើឱ្យ Antony ក្លាយជាកីឡាករថ្លៃបំផុតលំដាប់ទី៤ ក្នុងប្រវត្តិសាស្ត្រ Premier League។ បើតាមការចុះផ្សាយរបស់វេបសាយផ្លូវការ Man Utd ខ្សែបម្រើស្លាបវ័យ ២២ ឆ្នាំរូបនេះ យល់ព្រមចុះកិច្ចសន្យាជាមួយក្លិបបិសាចក្រហមរហូតដល់ឆ្នាំ ២០២៧ ជាមួយនឹងជម្រើសបន្ថែមមួយឆ្នាំទៀត។ ការមកដល់របស់លោក Erik Ten Hag ក្នុងតំណែងអ្នកចាត់ការទូទៅក្រុម Man Utd មានកីឡាករ Ajax ចំនួន២រូបហើយដែលលោកយកទៅរួមក្រុម ក្នុងចំណោមកីឡាករសរុប៥រូបដែលបានទិញចូលរដូវកាលថ្មីនេះ។ កីឡាករចំណូលថ្មីដែល Man Utd យកមករួមក្រុមរដូវកាលថ្មីនេះរួមមាន Casemiro ពី Real Madrid, Christian Eriksen ពី Brentford, Lisandro Martinez ពី Ajax, Tyrell Malacia ពី PSV Einhoven និង Antony ពី Ajax៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8534.txt
|
លោក Mikel Arteta អ្នកចាត់ការទូទៅ Arsenal នៅថ្ងៃទី៤ ខែកញ្ញា បង្ហាញអារម្មណ៍សោកស្តាយចំពោះការខ្ជះខ្ជាយឱកាសរបស់កូនក្រុ ដែលធ្វើឱ្យចាញ់ក្រុមម្ចាស់ផ្ទះ Manchester United ក្នុងលទ្ធផល ៣-១ និងជាបរាជ័យដំបូងនៅ Premier League។
|
Bukayo Saka អាចស្វែកគ្រាប់តាមស្មើ ១-១ នៅវគ្គទីពីរនៃការប្រកួត ក្រោយត្រូវបាននាំមុខមុនពីបិសាចក្រហមតាំងវគ្គទីមួយដែលស៊ុតដោយ Antony។ ប៉ុន្តែយ៉ាងណាជាការធ្វេរប្រហែសរបស់កីឡាករតំបន់ការពាររបស់ Arsenal ធ្វើឱ្យរបូតគ្រាប់បាល់ ២គ្រាប់បន្ថែមទៅឱ្យ Man United នៅវគ្គទីពីរបន្ទាប់ពីរកគ្រាប់តាមស្មើរួចមក។ បិសាចក្រហមបញ្ចប់ដំណើរជ័យជម្នះ ៦លើកជាប់គ្នារបស់ Arsenal នៅOld Trafford បន្ទាប់ពីក្រុមដែលដឹកនាំដោយលោក Mikel Arteta ចាប់ផ្តើមរដូវកាលថ្មីដ៏ល្អជាមួយជ័យជម្នះ៥លើកជាប់គ្នា។ កាំភ្លើងធំ មានស្ថិតិគ្រប់គ្រងបាល់ដល់ទៅ ៦០.៥ភាគរយ និងមានឱកាសស៊ុត ១៦ជើង លើបិសាចក្រហមដែលមានឱកាសស៊ុត ១០លើក។ គ្រូបង្វឹកសញ្ជាតិអេស្ប៉ាញ Arteta បានបង្ហាញការជឿជាក់ថាក្រុមលោកធ្វើបានល្អជាង Man United សមតែទទួលបាន ៣ពិន្ទុទៅកាន់ទីក្រុងឡុងដ៏វិញ។ «ខ្ញុំពិតជាខកចិត្តខ្លាំងណាស់ចំពោះការចាញ់ជំនួបមួយនេះ ជាពិសេសជាមួយការលេងដ៏ល្អមួយត្រូវបានរសាត់ឆ្ងាយត្រឹម ៩៥នាទី។ […] យើងធ្វើបានល្អសឹងទាំងស្រុងនៅការគ្រប់គ្របប្រកួត តែពេលដែលពួកគេរកបានកន្លែងទូលាយ ពួកគេនិងធ្វើឱ្យយើងឈឺចាប់ ដូចនេះអ៊ីចឹង៣គ្រាប់បានរបូត យើងគួរតែឈ្នះនៅទីនេះជាមួយការលេងដ៏ល្អរបស់យើង តែត្រឹមការសោកស្តាយព្រោះការធ្វេរប្រហែសនៃកូនក្រុមយើង។»។ Arteta និយាយប្រាប់ទូរទស្សន៍ Sky Sports បែបនេះ។ ឆ្លងកាត់ ៦ប្រកួត នេះជាបរាជ័យលើកដំបូងសម្រាប់ Arsenal តែពួកគេនៅតែបន្តឈរនៅកំពូលតារាងជាមួយ ១៥ពិន្ទុក្នុងដៃដដែល ហើយការប្រកួតបន្ទាប់សម្រាប់ Arsenal គឺត្រូវធ្វើដំណើរទៅប្រកួតទល់ ក្រុម FC Zurich នៃពានរង្វាន់ Europa League ថ្ងៃទី៨ ខែកញ្ញា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8535.txt
|
ខ្សែបម្រើ Paul Pogba អាចនឹងខកខានបង្ហាញខ្លួនក្នុងការប្រកួត World Cup នៅប្រទេសកាតា ក្រោយរូបគេសម្រេចចិត្តទទួលយកការវះកាត់ជង្គង់ ព្រោះមានបញ្ហារបួសដំបៅសរសៃពួរ។ នេះបើតាមសម្តីលោក Massimiliano Allegri គ្រូបង្វឹកក្រុម Juventus ថ្ងៃទី៥ ខែកញ្ញា។
|
Pogba បានបញ្ចប់ការរួមរស់ជាមួយ Manchester United ក្រោយបង្ហាញខ្លួន ៦រដូវកាល ដោយវិលត្រលប់ទៅក្លិបចាស់ Juventus ដែលមានទីតាំងក្នុងទីក្រុងទូរីនវិញ។ តែ Pogba មិនទាន់បានបង្ហាញសមត្ថភាពក្នុងការប្រកួតក្របខណ្ឌ Serie A ផង កីឡាករវ័យ ២៩ឆ្នាំទទួលរងរបួសដោយសារដំបៅសរសៃពួរជង្គង់។ ខ្សែបម្រើសញ្ជាតិបារាំងរូបនេះ ធ្លាប់ក្លាយជាកីឡាករដ៏សំខាន់សម្រាប់ក្រុមជម្រើសជាតិបារាំង World Cip កាលឆ្នាំ ២០១៨ នៅប្រទេសរុស្ស៊ី ដោយជួយក្រុមបារាំងឈ្នះជើងឯក World Cup លើកទីពីរក្នុងប្រវត្តិសាស្រ្ត។ Pogba ជ្រើសរើសការវះកាត់នេះ ដោយគោលបំណងអាចទទួលបានការធូស្បើយ ពីរបួសមុនការប្រកួត World Cup នៅកាតា ដែលធ្វើឡើងចាប់ពីខែវិច្ឆិកា ឆ្នាំ ២០២២។ ក្នុងសន្និសីទសារព័ត៌មានរបស់ក្រុម Juventus មុនជំនួប Champions League ប៉ះក្រុមម្ចាស់ផ្ទះ Paris Saint Germain លោក Allegri បានបង្ហើបថា កីឡាករវ័យ ២៩ឆ្នាំ នឹងទទួលបានការវះកាត់ ហើយអាចប៉ះពាល់ដល់ក្តីសុបិន្តបង្ហាញខ្លួន World Cup នៅកាតា។ «ខ្ញុំរំពឹងថា Pogba នឹងអាចវិលត្រលប់មកវិញក្នុងខែមករា បើទោះបីគេលេងការប្រកួត World Cup ឬក៏អត់ វាមិនមែនជាបញ្ហារបស់ខ្ញុំឡើយ។ ព្រឹកនេះគេបានមកហ្វឹកហាត់ជាលើកទី២ តែបានឈប់ទៅវិញ ហើយរូបគេបានប្រាប់ថាគេសម្រេចចិត្តយកការវះកាត់របួសជង្គង់ ខ្ញុំក៏ជូនពររូបគេអាចវិលមកវិញមុនការប្រកួត World Cup។»។ លោក Allegri និយាយបែបនេះ។ ក្រុម Juventus សម្រាប់រដូវកាល ២០២២-២៣ នៃពានរង្វាន់ UCL នេះពួកគេស្ថិតក្នុងពូល H ដែលមានការចូលរួមពីក្រុមម្ចាស់ជើងឯកលីគកំពូលបារាំង PSG ក្រុមខ្លាំងមកពីព័រទុយហ្គាល់ SC Benfica និងក្រុម Maccabi Haifa៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8536.txt
|
លោក Thomas Tuchel ថ្ងៃទី៣១ ខែសីហា និយាយចំៗថាក្រុម Chelsea ត្រូវការកែលម្អឱ្យបានកាន់តែលឿនតាមតែអាចធ្វើទៅបាន ក្រោយប្រកួតចាញ់ក្រុម Southampton ២-១។ គ្រូបង្វឹកសញ្ជាតិអាល្លឺម៉ង់អះអាងថា នឹងធ្វើឱ្យក្រុមខ្លាំងដូចមុនដោយមិនប្រើពេលយូឡើយ។
|
បរាជ័យទល់ Southampton ជាការចាញ់លើកទីពីរក្នុងចំណោម៥ប្រកួតដំបូងសម្រាប់ Chelsea នាដើមរដូវកាលថ្មីនេះ ដោយកាលប្រកួតសប្តាហ៍ទី៣ ចាញ់ម្ចាស់ផ្ទះ Leeds United ៣-០។ នេះជាការចាញ់ក្រៅទឹកដី ២លើកជាប់គ្នាលើកដំបូងសម្រាប់ Chelsea តាំងពីឆ្នាំ២០២០ មក។ មិនសប្បាយចិត្តចំពោះលទ្ធផលក្រុមដើមរដូវកាលថ្មី Tuchel និយាយថា លោកមិនចូលចិត្តលទ្ធផលចាញ់ឡើយ ហើយក្រុមត្រូវការកែប្រែឱ្យលឿនបំផុត។ «ខ្ញុំពិតជាមិនចូលចិត្តលទ្ធផលចាញ់ឡើយ ហើយនេះជាជាលើកទីពីរក្នុងរដូវកាលនេះ វាលឿនពេកហើយ។ […] យើងទាំងអស់មិនចូលចិត្តរឿងនេះទេ យើងបានព្យយាមដើម្បីការឈ្នះរាល់ប្រកួត។ ប៉ុន្តែផ្លូវដែរត្រូវធ្វើពេលនេះ យើងត្រូវការកែលម្អអ្វីដែលយើងត្រូវការឱ្យបានឆាប់បំផុតតាមតែអាចធ្វើទៅបាន ក្នុងការផ្លាស់ប្តូរការលេង។» លោក Tuchel បាននិយាយបែបនេះ។ ក្រោយបញ្ហាម្ចាស់ក្លិបដោះស្រាយចប់ Chelsea ក៏ជួបបញ្ហាកីឡាករដែលក្លាយជារឿងមួយដ៏ចម្បងសម្រាប់ក្រុម ខណៈដែលកីឡាករល្អៗបានចាកចេញ និងកីឡាករសំខាន់មួយចំនួនក្នុងក្រុមរងរបួស។ យ៉ាងណាមិញកាលសប្តាហ៍មុនលោក Tuchel ធ្លាប់បានប្រកាសរួចហើយថា Chelsea ត្រូវការនាំចូលកីឡាករបន្ថែមខណៈទីផ្សារខិតជិតនឹងបិទទ្វារ។ Chelsea នាសប្តាហ៍ទី៦ ត្រូវស្វាគមន៍ West Ham United នាកីឡាដ្ឋាន Stamford Bridge ថ្ងៃទី៣ ខែកញ្ញា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8537.txt
|
ក្លិប West Ham United ថ្ងៃទី២៩ ខែសីហា បានបំបែកកំណត់ត្រាទិញកីឡាករថ្លៃបំផុតរបសខ្លួន ក្រោយចុះកិច្ចសន្យាកីឡាករខ្សែបម្រើសញ្ជាតិប្រេស៊ីល Lucas Paqueta ពីក្រុម Olympique Lyon តម្លៃ ៥១លានផោន (៥៩,៦លានដុល្លារ)។
|
នាំយក Lucas Paqueta ពី Lyon តម្លៃ ៥៩,៦លានដុល្លារនេះ ជាតម្លៃមួយដែលខ្ពស់បំផុតដែល West Ham មិនធ្លាប់បានចំណាយពីមុនមក។ កីឡាករដែលក្រុម ញញ្ញួរយក្សធ្លាប់នាំចូលថ្លៃបំផុតគឺ ខ្សែប្រយុទ្ធ Sebastien Haller ក្នុងឆ្នាំ ២០១៩។ កីឡាករវ័យ ២៥ឆ្នាំ រូបនេះជាកីឡាករទី៨ ហើយដែលលោក Devid Moyes បាននាំមករដូវកាលនេះ ដោយទទួលបានកិច្ចសន្យា៥ឆ្នាំជាមួយក្លិបភាគខាងកើតទីក្រុងឡុងដ៍មួយនេះ។ ក្នុងសន្និសីទកាសែតពេលបង្ហាញខ្លួន Paqueta បាននិយាយថា រូបគេមានអារម្មណ៍សប្បាយចិត្តខ្លាំង ដែលទទួលបានបទពិសោធថ្មី ហើយក៏រំពឹងជោគជ័យនៅលីគអង់គ្លេស។ «ខ្ញុំពិតជាសប្បាយចិត្តដែលបានមកដល់ទីនេះ។ ខ្ញុំរំពឹងថានេះជាការចាប់ផ្តើមដំបូងនៃដំណើរនៅ Premier League របស់ខ្ញុំ ហើយខ្ញុំក៏រំពឹងទទួលបានជោគជ័យនៅទីនេះ។ រដូវកាលមុន West Ham ក៏បង្ហាញទម្រង់លេងបានយ៉ាងល្អ ដូច្នេះខ្ញុំសង្ឃឹមថាពួកគេក៏បន្តលេងបានល្អ ហើយនឹងល្អបន្ថែមទៀតសម្រាប់រដូវកាលនេះក៏ដូចជាពេលវេលាខ្ញុំនៅទីនេះ។»។ Paqueta និយាយបែបនេះ។ Paqueta អំឡុងពេលលេងនៅ Lyon បង្ហាញខ្លួនឱ្យក្រុមខ្លាំងរបស់បារាំងបានចំនួន៨០លើក ក្រោយផ្លាស់ពីក្រុម AC Milan ក្នុងតម្លៃខ្លួន១៨លានដុល្លារ កាលឆ្នាំ ២០២០។ ជាមួយការមកដល់កីឡាករវ័យ ២៥ឆ្នាំ លោក Devid Moyes និយាយថាលោកសម្លឹងឃើញការប្រកួតប្រជែងរបស់ក្រុមនៅក្នុងពានរង្វាន់អឺរ៉ុប។ «រូបគេជាកីឡាករដែលខ្ញុំតែងតែចង់បានរយៈពេលយូរមកហើយ ហើយពិតណាស់ យើងមើលឃើញរូបគេក៏ព្រោះតែរដូវកាលមុន យើងខិតកៀកអាចនឹងឈ្នះពានរង្វាន់ Europa League។ យើងក៏រំពឹងទទួលបានផលវិជ្ជមានពីកីឡាករដ៏មានទេពកោសល្យដូចរូបគេ ហើយគេក៏ត្រូវការពេលវេលាសម្រាប់ការលេងនៅ Premier League។» នេះជាការបញ្ជាក់របស់លោក Moyes។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8538.txt
|
FIFA បានផ្អាករាល់សកម្មភាពកីឡាបាល់ទាត់របស់សហព័ន្ធបាល់ទាត់ឥណ្ឌា (AIFF) កាលពីថ្ងៃទី១៥ ខែសីហា ស្របពេលដែលក្រុមបាល់ទាត់បុរស ATK Mohun Bagan និងក្រុមបាល់ទាត់នារី Gokulam Kerala របស់ឥណ្ឌា ត្រូវប្រកួតអន្ដរជាតិ ក្នុងតំបន់។ ក្រសួងកីឡា នៃប្រទេសឥណ្ឌា បានដាក់លិខិតស្នើសុំដល់ FIFA និង AFC ស្នើសុំឲ្យក្លិបខ្លួន មានសិទ្ធចូលរួមប្រកួតអន្ដរជាតិផង។
|
ក្រុមបាល់ទាត់នារី Gokulam Kerala បានបោះជុំរំ នៅប្រទេសអ៊ូបេគីស្ថាន ដើម្បីប្រកួតមិត្តភាព ក៏ដូចជាការត្រៀមខ្លួនប្រកួត AFC Women’s Club Championship ផងដែរ។ ជាមួយគ្នានេះ ATK Mohun Bagan ត្រូវប្រកួតជាមួយ Kuala Lumpur City FC នៅថ្ងៃទី៧ ខែកញ្ញា នៃការប្រកួត AFC Cup 2022 (វគ្គ Inter-Zone Play-off Semi Finals)។ ប៉ុន្តែការប្រកួតរបស់ក្លិបពីឥណ្ឌាទាំងពីរនេះ មិនទាន់មានភាពច្បាស់ការឡើយ ដោយសារ សហព័ន្ធបាល់ទាត់ឥណ្ឌា (AIFF) ទទួលបានការហាមឃាត់សកម្មភាពពី FIFA។ មូលហេតុដែល FIFA ដាក់ពិន័យលើសហព័ន្ធបាល់ទាត់ឥណ្ឌានេះ ដោយសារតែតុលាការជាន់ខ្ពស់ឥណ្ឌា កាលពីខែឧសភា បានសម្រេចរំសាយការគ្រប់គ្រង AIFF ដែលមានលោក Praful Patel ជាប្រធាន ហើយតែងតាំងគណកម្មាធិការ ៣រូបថ្មី ដើម្បីដឹកនាំប្រតិបត្តិការកែប្រែធម្មនុញ្ញរបស់សហព័ន្ធ ឲ្យស្របតាមការកំណត់របស់រដ្ឋាភិបាលប្រទេសនេះ។ ដោយសារបញ្ហានេះ ទើបក្រសួងកីឡារបស់ឥណ្ឌា ស្នើសុំការអនុគ្រោះពី FIFA និង AFC។ ចំពោះការស្នើនេះ ភាគី FIFA និង AFC មិនទាន់ឆ្លើយតបនៅឡើយទេ។ ដោយឡែក តុលាការកំពូលឥណ្ឌា បានប្រកាសសម្រេចលុបចោលការគ្រប់គ្រងរបស់គណៈកម្មាធិការថ្មីនោះវិញ (Committee of Administrator ឬ CoA) ។ តុលាការ នឹងប្រគល់សិទ្ធិគ្រប់គ្រងស្ថាប័នមួយនេះ ឱ្យស្ថិតក្រោមការកាន់កាប់ពីសំណាក់មន្រ្តីសហព័ន្ធ AIFF វិញដែរ។ យោងតាមការផ្សាយលើគេហទំព័ររបស់ AIFF លោក Sunando Dhar អគ្គលេខាធិការស្ដីទី AIFF ក៏បានស្នើទៅលោកស្រី Fatma Samoura អគ្គលេខាធិការ FIFA ដើម្បីដកការពិន័យនេះវិញ កាលពីថ្ងៃទី២៣ ខែសីហា។ FIFA នឹងដកការពិន័យទាំងអស់នេះ ក្រោយពីរៀបចំក្បាលម៉ាស៊ីនដឹកនាំ AIFF ត្រឹមត្រូវ និងមិនមានការលូកដៃពីភាគីទី៣ ក្នុងកិច្ចការផ្ទៃក្នុងរបស់ AIFF បន្ដទៀត។ គួរបញ្ចាក់ផងដែរថា ក្រោមវិធានការរបស់ FIFAនេះ AIFF មិនអាចចូលរួមប្រកួត AFC Asian Cup 2023 បានទេ ហើយត្រូវជំនួសវិញដោយហ្វីលីពីន។ ការប្រកួតមិត្តភាពជាមួយវៀតណាម ក៏លុបចោល ។ ចំណែកជើងឯកលីគឥណ្ឌា ក៏មិនអាចមានចូលរួមប្រកួត ជាមួយក្រុមផ្សេងទៀត ក្នុងព្រឹត្តិការណ៍ AFC Championship ដែរ។ ការធ្វើជាម្ចាស់ផ្ទះ FIFA U-17 Women's World Cup អាចនឹងត្រូវប្ដូរម្ចាស់ផ្ទះថ្មី៕ Relate អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8539.txt
|
លោក Jurgen Klopp ថ្ងៃទី២៣ ខែសីហា និយាយថា មានការព្រួយបារម្ភអំពីការចាប់ផ្តើមរដូវកាលថ្មី ដោយសារក្រុមមិនទាន់អាចរកជ័យជម្នះបាននៅ Premier League។ Klopp និយាយបែបនេះ ក្រោយLiverpool ចាញ់ Manchester United ដោយលទ្ធផល ២-១។
|
Mohamed Salah រកបាន១គ្រាប់ត្រលប់មកឱ្យ Liverpool តែមិនអាចជួយកែប្រែលទ្ធផលឡើយ ដោយបិសាចក្រហមស៊ុត២គ្រាប់ពីកីឡាករ Jadon Sancho និង Marcus Rashford រួមជាមួយកីឡាករតំបន់ការពារដ៏រឹងមាំ ធ្វើឱ្យលទ្ធផលរក្សាដល់ចប់ការប្រកួត។ Liverpool មិនទាន់អាចរកជ័យជម្នះបាន នា៣ប្រកួតដំបូង នៅPremier League បើគិតតាំងពីឆ្នាំ ២០១២-២៣ ។ Liverpool បច្ចុប្បន្នធ្លាក់មកឈរលេខ ១៦នាដើមរដូវកាលនេះ ដោយមានតែ ២ពិន្ទុប៉ុណ្ណោះ និងមានគម្លាតពីក្រុមកំពូលតារាង Arsenal ដែលរកបាន ៩ពិន្ទុពីការឈ្នះ៣ប្រកួតជាប់គ្នា។ នាកិច្ចសម្ភាសន៍ជាមួយទូរទស្សន៍ Sky Sports ក្រោយចប់ការប្រកួតគ្រូបង្វឹកសញ្ជាតិអាល្លឺម៉ង់រូបនេះ ថាខ្លួនទទួលយកចំពោះលទ្ធផលនៃការប្រកួត ។ ប៉ុន្តែលោកនៅតែអះអាងថា បើកូនក្រុមផ្តោតអារម្មណ៍លេងល្អតែបន្តិច នឹងអាចឈ្នះលើ Man United។ «ខ្ញុំព្រួយបារម្ភចំពោះកាលៈទេសៈយើងពេលនេះ ប៉ុន្តែវាគឺបែបនេះទៅហើយ យើងមានតែព្យាយាមដោះស្រាយវា ហើយពេលនេះយើងកំពុងតែត្រៀមខ្លួនសម្រាប់ Bournemouth បន្ទាប់មក Newcastle និង Everton។ បញ្ហាយើងពេលនេះគឺកីឡាករល្អៗរបួសច្រើន ហើយយើងមានកីឡាករមួយចំនួនសម្រាប់ប្រកួតតែយើងមិនចង់ឱ្យពួកគេមានបញ្ហារបួសបន្ថែមឡើយ បើទោះយើងស្ថិតក្នុងកាលៈទេសនេះក្តីបើយើងលេងបានល្អជាងនេះបន្តិច យើងអាចឈ្នះការប្រកួតមួយនេះ និយាយបែបនេះដូចជាអស់សំណើច តែខ្ញុំបនមើលឃើញពីវា។»។ លោក Klopp បាននិយាយបែបនេះ។ ចាប់ពីប្រកួតនេះទៅ Liverpool នឹងត្រូវបន្តការប្រកួត Premier League ដោយ២ប្រកួតបន្ទាប់ត្រូវលេងក្នុងទឹកដីកីឡដ្ឋាន Anfield ដោយស្វាគមន៍ក្រុម AFC Bournemouth ថ្ងៃទី២៧ បន្ទាប់មកទទួល Newcastle United នៅថ្ងៃទី១ ខែកញ្ញា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_854.txt
|
៤ឆ្នាំបន្ទាប់ពីសង្រ្គាមលោកលើកទីពីរត្រូវបានបញ្ចប់ បក្សសម្ព័ន្ធយោធាណាតូ (NATO) ត្រូវបានបង្កើតឡើង ដើម្បីទប់ស្កាត់ឥទ្ធិពលសហភាពសូវៀត ក៏ដូចជាការពារអឺរ៉ុបខាងលិច មិនឱ្យធ្លាក់ទៅក្រោមការគ្រប់គ្រងរបស់របបកុម្មុយនីស្ត។ ជាបក្សសម្ព័ន្ធយោធាដ៏ធំមួយ ណាតូមានសមាជិកមកពីអាម៉េរិកខាងជើង និងប្រទេសតំបន់អឺរ៉ុប។ អង្គការមួយនេះ បានទទួលជោគជ័យខ្លាំង និងមានរដ្ឋចូលជាសមាជិកជាបន្តបន្ទាប់។
|
សម្ព័ន្ធយោធាណាតូ (NATO) ដែលមានឈ្មោះពេញ អង្គការសន្ធិសញ្ញាអាត្លង់ទិចខាងជើង (North Atlantic Treaty Organization) ត្រូវបានបង្កើតឡើងនៅក្នុងឆ្នាំ១៩៤៩។ តាមវេបសាយអង្គការណាតូ គោលបំណងនៃការបង្កើតមាន៣ធំៗ ដូចជា ទប់ស្កាត់ការពង្រីកឥទ្ធិពលសហភាពសូវៀត, ហាមឃាត់ការងើបឡើងវិញនៃរបបយោធានិយមនៅអឺរ៉ុប និងលើកទឹកចិត្តលើការធ្វើសមាហរណកម្មនយោបាយនៅអឺរ៉ុប។ ដំណើរការនៃការបង្កើតណាតូ បន្ទាប់ពីសង្រ្គាមលោកលើកទីពីរ បានបញ្ចប់នៅក្នុងឆ្នាំ១៩៤៥ អឺរ៉ុបត្រូវបានចែកចេញជាពីរ គឺអឺរ៉ុបខាងលិច ដែលជាប្លុកប្រទេសសេរីគាំទ្រដោយអាម៉េរិក និងអឺរ៉ុបខាងកើតជាប្លុកប្រទេសកុម្មុយនីស្តគាំទ្រដោយសហភាពសូវៀត។ អាម៉េរិក រួមទាំងសម្ព័ន្ធមិត្តផ្សេងទៀត បានស្វែងរកវិធីសាស្រ្តមួយចំនួន ដើម្បីឆ្លើយតបនឹងការពង្រីកឥទ្ធិពលសហភាពសូវៀតនៅក្នុងតំបន់អឺរ៉ុបខាងលិច។ ក្នុងឆ្នាំ១៩៤៧ អាម៉េរិក បានដាក់ចេញផែនការសេដ្ឋកិច្ច Marshall Plan ដើម្បីកសាងឡើងវិញសម្ព័ន្ធមិត្តនៅអឺរ៉ុប ដែលខ្ទេចខ្ទាំដោយសារតែសង្រ្គាមលោកលើកទីពីរ។ ម្យ៉ាងបន្ទាប់ពីរដ្ឋប្រហារនៅឆេកូស្លូវ៉ាគី (Czechoslovakia) ដែលមានសហភាពសូវៀតនៅពីក្រោយក្នុងឆ្នាំ១៩៤៨ អាម៉េរិក រួមទាំងសម្ព័ន្ធមិត្តនៅអឺរ៉ុបខាងលិចផ្សេងទៀត បានពិភាក្សាគ្នាជាច្រើនលើក ដើម្បីបង្កើតកិច្ចព្រមព្រៀងសន្តិសុខរួមគ្នាមួយ។ ថ្ងៃទី៤ ខែមេសា ឆ្នាំ១៩៤៩ រដ្ឋមន្រ្តីការបរទេសរបស់ប្រទេស១២ ដែលមកពីអាម៉េរិកខាងជើង និងអឺរ៉ុបខាងលិច បានជួបគ្នានៅក្នុងទីក្រុងវ៉ាស៊ីនតោន ដើម្បីចុះហត្ថលេខាលើសន្ធិសញ្ញាអាត្លង់ទិចខាងជើង។ ស្ថាបនិកទាំង ១២នោះមានដូចជាបែលហ្ស៊ិក អង់គ្លេស កាណាដា ដាណឺម៉ាក បារាំង អ៊ីស្លង់ អ៊ីតាលី លុចសំបួ ហូឡង់ ន័រវែស ព័រទុយហ្កាល់ និងអាម៉េរិក។ ជំនួបមេដឹកនាំណាតូ នៅទីក្រុងព្រុចសែល នៅខែមិថុនា ឆ្នាំ២០២១។ រូបភាព៖ Reuters កាលនោះ ណាតូ មិនទាន់បានបង្កើតរចនាសម្ព័ន្ធយោធាឡើយ។ អ្វីៗត្រូវបានផ្លាស់ប្តូរ នៅពេលសហភាពសូវៀត បានបំផ្ទុះគ្រាប់បែកអាតូមិចនៅក្នុងឆ្នាំ១៩៤៩ និងសង្រ្គាមកូរ៉េនៅឆ្នាំ១៩៥០។ ព្រឹត្តិការណ៍ទាំងពីរនេះ បានធ្វើឱ្យណាតូរៀបចំរចនាសម្ព័ន្ធយោធា ដែលមានទីស្នាក់ការកណ្តាលយោធានៅជាយក្រុង Rocquencourt ដែលមាននាយឧត្តមសេនីយ៍អាម៉េរិក Dwight D. Eisenhower ជាមេបញ្ជាការសម្ព័ន្ធមិត្តអឺរ៉ុបជាន់ខ្ពស់ទីមួយ។ ចំណែកលេខាធិការដ្ឋានស៊ីវិល មានវត្តមាននៅក្នុងទីក្រុងប៉ារីស ដោយមានលោក Lord Ismay ដែលជាជនជាតិអង់គ្លេស គឺជាអគ្គលេខាធិការទីមួយ។ ចាប់តាំងពីឆ្នាំ១៩៤៩ មក បណ្តាប្រទេសជាច្រើន បានចូលជាសមាជិកអង្គការណាតូជាបន្តបន្ទាប់។ ក្រិក និងតួកគី បានចូលជាសមាជិកនៅក្នុងឆ្នាំ១៩៥២ ខណៈអាល្លឺម៉ង់ខាងលិច បានចូលជាសមាជិក នៅក្នុងឆ្នាំ១៩៥៥។ ស្ថានភាពនៅអឺរ៉ុប កាន់តែស្មុគស្មាញថែមទៀត បន្ទាប់ពីជញ្ជាំងបែរឡាំង ត្រូវបានសាងសង់ឡើង ដើម្បីពុះអាល្លឺម៉ង់ជាពីរ។ នៅក្នុងឆ្នាំ១៩៦៦ បន្ទាប់ពីមិនពេញចិត្តនឹងតួនាទីខ្លួននៅក្នុងអង្គការណាតូ បារាំងបានដកខ្លួនចេញពីការចូលរួមយោធានៅបក្សសម្ព័ន្ធមួយនេះ និងស្នើឱ្យប្តូរស្នាក់ការកណ្តាលចេញពីប្រទេសបារាំង។ ទីស្នាក់ការកណ្តាលយោធាណាតូ ត្រូវបានប្តូរទៅតំបន់ Casteau ប្រទេសបែលហ្ស៊ិកវិញក្នុងឆ្នាំ១៩៧៧ ខណៈទីស្នាក់ការកណ្តាលរបស់អង្គការណាតូ ត្រូវបានកសាងនៅព្រុចសែល។ រហូតដល់ឆ្នាំ១៩៩៥ ទើបបារាំងត្រលប់មកចូលរួមក្នុងរចនាសម្ព័ន្ធយោធារបស់ណាតូវិញ ពោលគឺបន្ទាប់ពីសង្រ្គាមត្រជាក់បានបញ្ចប់។ នៅចុងទសវត្សរ៍ឆ្នាំ១៩៧០ សហភាពសូវៀត បានចាប់ផ្តើមពង្រាយមីស៊ីលបាលីស្ទីកចម្ងាយមធ្យមនៅតំបន់អឺរ៉ុបខាងកើត និងតម្រោងគោលដៅលើអឺរ៉ុបខាងលិចទាំងអស់។ ដើម្បីឆ្លើយតបនឹងសហភាពសូវៀត អាម៉េរិក និងសម្ព័ន្ធមិត្ត បានពង្រាយប្រព័ន្ធអាវុធ Pershing II និងមីស៊ីលស្វ័យនាំផ្លូវដែលបាញ់ចេញពីលើដី។ យ៉ាងណាមិញ ភាគីអាម៉េរិក និងសហភាពសូវៀត នៅតែបន្តចរចាការពង្រាយមីស៊ីលទាំងនោះ ដើម្បីបង្ការសង្រ្គាមកើតឡើង។ នៅក្នុងឆ្នាំ១៩៨៧ សន្ធិសញ្ញាលើការលុបចោលមីស៊ីលចម្ងាយខ្លី និងមធ្យម (INF) ត្រូវបានមេដឹកនាំសហភាពសូវៀត Mikhail Gorbachev និងប្រធានាធិបតីអាម៉េរិក លោក Ronald Reagan ចុះហត្ថលេខានៅទីក្រុងវ៉ាស៊ីនតោន។ បន្ទាប់ពីសហភាពសូវៀតដួលរលំ បក្សសម្ព័ន្ធយោធាណាតូ នៅតែបន្តប្រតិបត្តិការការងាររបស់ខ្លួន ខណៈប្រទេសជាច្រើន បានចូលរួមជាសមាជិកជាបន្តបន្ទាប់។ មកទល់ពេលនេះ បក្សសម្ព័ន្ធណាតូ មានសមាជិកចំនួន ៣០ប្រទេស ដែលមកទ្វីបអាម៉េរិកខាងជើង និងអឺរ៉ុប។ សន្តិសុខសមូហភាព (Collective Security) អង្គការមួយនេះ មានលក្ខណៈពិសេសមួយ ដែលបាននិយាយពីសន្តិសុខសមូហភាព (Collective Security) និងមានចែងនៅក្នុងមាត្រា៥ របស់អង្គការ។ មាត្រានោះ បានចែងថា ការវាយប្រហារលើរដ្ឋសមាជិកណាមួយរបស់បក្សសម្ព័ន្ធ គឺជាការវាយប្រហារលើសមាជិកទាំងអស់។ បានន័យថា រដ្ឋសមាជិកទាំងអស់នោះ នឹងរួមគ្នាវាយប្រហារលើសត្រូវរបស់ខ្លួនវិញ។ ទ័ពអាម៉េរិក និងណាតូនៅអាហ្វហ្កានីស្ថានក្នុងឆ្នាំ២០១៧។ រូបភាព៖ Reuters ណាតូ បានប្រើប្រាស់មាត្រា៥ ឬសន្តិសុខសមូហភាពជាលើកដំបូង និងម្តងគត់នៅក្នុងឆ្នាំ២០០១ បន្ទាប់ពីក្រុមភេរវករអាល់កៃដា បានវាយប្រហារលើអាគារពាណិជ្ជកម្មពិភពលោក និងមន្ទីរបញ្ចកោណអាម៉េរិក។ កាលនោះ សមាជិកណាតូ បានគាំទ្រអាម៉េរិក និងបញ្ជូនទ័ពទៅអាហ្វហ្កានីស្ថាន ដើម្បីតាមប្រមាញ់ក្រុមអាល់កៃដា។ ក្រៅពីបញ្ជូនទ័ពទៅអាហ្វហ្កានីស្ថាន សមាជិកណាតូ ក៏បានជួយអាម៉េរិក ដើម្បីល្បាតលើដែនអាកាសអាម៉េរិក ក្នុងរយៈពេល ៧ខែផងដែរ។ បើទោះសន្តិសុខសមូហភាពត្រូវបានប្រើប្រាស់តែម្តងក៏ដោយ ប៉ុន្តែបក្សសម្ព័ន្ធយោធាមួយនេះ បានប្រើប្រាស់វិធានការការពារសមូហភាព(Collective Defense) នៅក្នុងកាលៈទេសៈផ្សេងទៀតផងដែរ។ នៅក្នុងឆ្នាំ២០១២ ណាតូ បានពង្រាយមីស៊ីលនៅតាមព្រំដែនតួកគី និងស៊ីរី ក្នុងឆ្នាំ២០១២។ លើសពីនេះ នៅក្នុងឆ្នាំ២០១៤ បន្ទាប់ពីរុស្ស៊ី ដាក់បញ្ជូលដែនដីគ្រីមៀក្នុងឧបសម្ព័ន្ធរបស់ខ្លួន និងការកើនឡើងនៃក្រុមរដ្ឋឥស្លាម ISIS បានធ្វើឱ្យណាតូបង្កើនការពាររហូតដល់ទៅ ៣ដង៕ ជំនួបមេដឹកនាំណាតូ នៅទីក្រុងព្រុចសែល នៅខែមិថុនា ឆ្នាំ២០២១។ រូបភាព៖ Reuters ទ័ពអាម៉េរិក និងណាតូនៅអាហ្វហ្កានីស្ថានក្នុងឆ្នាំ២០១៧។ រូបភាព៖ Reuters អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8540.txt
|
អាវក្រៅទឹកដីថ្មីរបស់ក្រុមជម្រើសជាតិអាហ្សង់ទីន មានពណ៍ស្វាយ ត្រៀមសម្រាប់ការប្រកួតព្រឹត្តិការណ៍ World Cup ប្រទេសកាតានាចុងឆ្នាំនេះ កំពុងក្លាយជាទីចំណាប់អារម្មណ៍ដ៏ទាក់ទាញមួយ។ អាវក្រុមម្ចាស់ជើងឯក Copa America ថ្មីនេះ ក៏មានបង្កប់នូវសារដ៏មានអនុភាពផងដែរ។
|
ក្រុមហ៊ុនផលិតសម្ភារៈកីឡាដ៏ធំលំដាប់ពិភពលោក Adidas បានឱ្យដឹងពីមូលហេតុដែលអាវក្រៅទឹកដីនៃក្រុមជម្រើសជាតិអាហ្សង់ទីនមានពណ៍ស្វាយបែបនេះថា«ជម្រើសពណ៍អាវសម្រាប់ក្រុមជម្រើសជាតិមួយនេះ គឺបង្ហាញពីសមភាពនៃយេនឌ័រ។»។ អាហ្សង់ទីននឹងត្រូវពាក់អាវឈុតពណ៍ស្វាយដ៏ស្រស់ស្អាតរបស់ខ្លួនលើកដំបូង ប្រចាំប្រវត្តិសាស្ត្រ ដែលមានលាយឡំជាមួយការបង្ហាញស្រម៉ោលពន្លឺភ្លើងនៃព្រះអាទិត្យ ដូចនឹងរូបព្រះអាទិត្យនៅលើទង់ជាតិអាហ្សង់ទីនដែរ។ អាវក្រៅទឹកដីថ្មីរបស់អាហ្សង់ទីននេះ បានប្រើប្រាស់ពណ៍ខុសពីកាលលើកមុនៗមក ដែលនិយមប្រើពណ៍ខៀវក្រម៉ៅ ឬ ពណ៍ខ្មៅតែប៉ុណ្ណោះ។ អាវមានពណ៍ស្វាយដែល មានខ្សែប្រយុទ្ធឆ្នើម Lionel Messi បានពាក់បង្ហាញជាផ្លូវការ កាលថ្ងៃទី២៩ សីហា ទទួលបានការកោតសរសើរយ៉ាងខ្លាំងពីសំណាក់អ្នកគាំទ្រ តាមប្រព័ន្ធអ៊ិនធឺណិត។ «អាវក្រៅទឹកដីថ្មីនៃក្រុមជម្រើសជាតិអាហ្សង់ទីនបានបង្កប់នៅសារដ៏មានអនុភាពនៃសមភាពយេនឌ័រ ស្របតាមតម្លៃនៃភាពចម្រុះ និងរួមបញ្ជូលទាំងម៉ាកផ្សព្វផ្សាយផលិតផលរបស់យើង។ តាមរយៈកីឡាយើងមានលទ្ធភាព និងឱកាសផ្លាស់ប្តូរការរស់នៅរបស់មនុស្ស ហើយបាល់ទាត់ក៏បានរួមចំណែកក្នុងការផ្លាស់ប្តូររឿងទាំងអស់នេះដោយពិតប្រាកដ។»។ នេះបើតាមសម្តីលោក Pablo Lamo ប្រធាននាយកក្រុមហ៊ុន Adidas នៃប្រទេសអាហ្សង់ទីន។ អ្វីដែលលើសពីនេះទៅទៀត Adidas បានអះអាងក្នុងគេហទំព័រថា អាវក្រុមអាហ្សង់ទីនបានផលិតចេញពីសរសៃអំបោះ ដែលកែច្នៃចេញពីប្លាស្ទិក ហើយប្រមូលមកបានពីកម្មវិធីលាងសម្អាតផ្ទៃសមុទ្រ ដែលមានឈ្មោះថា Parley Ocean Plastic របស់ក្រុមហ៊ុន Adidas។ អាវនេះក៏រួមបញ្ចូលនូវអត្ថន័យ ការចូលរួមកាត់បន្ថយប្លាស្ទិកនៅតាមសមុទ្រ ដែលរួមមានដូចជា នៅលើកោះ តាមឆ្នេរសមុទ្រ និងនៅតាមសហគមន៍នានា ឱ្យចៀសឆ្ងាយពីការបំពុលសមុទ្រ។ គួររំលឹកថាព្រឹត្តិការណ៍ World Cup នៅប្រទេសកាតានឹងចាប់ផ្តើមឡើងថ្ងៃទី២០ ខែវិច្ឆិកា ហើយក្រុមអាហ្សង់ទីនដែលស្ថិតក្នុងពូល C នឹងត្រូវប្រកួតប្រជែងជាមួយក្រុម អារ៉ាប៊ីសាអូឌីត ម៉ិកស៊ិក និង ប៉ូឡូញ។ ជំនួបដំបូងពូល C អាហ្សង់ទីន នឹងត្រូវប៉ះម៉ិកស៊ិក ថ្ងៃទី២២ ខែវិច្ឆិកា វេលាម៉ោង ៥ល្ងាច(ម៉ោងនៅកម្ពុជា)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8541.txt
|
Barcelona, Bayern Munich, Inter Milan នឹងក្លាយជាជំនួបដ៏កក្រើកស្ថិតក្នុងពូល C នៃពានរង្វាន់ UEFA Champions League ឆ្នាំនេះ ក្រោយការចាប់ពូលបានបញ្ចប់នៅរាត្រីថ្ងៃទី២៥ ខែសីហារួចមក។
|
ក្រុមយក្សប្រចាំតំបន់អឺរ៉ុប Barca និង Bayern Munich សុទ្ធតែធ្លាប់បានលើកពានរង្វាន់ក្លិបកំពូលតំបន់អឺរ៉ុបនេះច្រើនដងដូចគ្នា។ ក្នុងនោះ Barcelona ជាម្ចាស់ UCL ៥សម័យ ខណៈ Bayern Munich ម្ចាស់ UCL ៦សម័យ។ ស្ថិតក្នុងពូល C នេះទៀតសោតក៏ចូលរួមប្រកួតប្រជែងដោយក្រុមជើងឯក Serie A រដូវកាល ២០២០-២១ Inter Milan និងក្រុម Viktoria Plzen ទើបឈ្នះកៅអីពីវគ្គជម្រុះ Play-Off។ រដូវកាល ២០១៩-២០ Bayern Munich ធ្លាប់យកឈ្នះ Barca ក្នុងវគ្គ៨ក្រុមចុងក្រោយនៃពានរង្វាន់ UCL នេះ ដោយលទ្ធផលរហូតដល់ទៅ ៨-២ ។ ជួបគ្នាជាថ្មីម្តងទៀតនៅវគ្គចែកពូល រដូវកាលមុន Barca មិនអាចយកឈ្នះលើ Bayern បានឡើងដោយត្រូវ Bayern Munich បំបាក់ដោយលទ្ធផល ៣-០ ទាំងពីរជើងតែម្តង។ សម្រាប់ការជួបគ្នាលើកនេះ ខ្សែប្រយុទ្ធ Robert Lewandowski ដែលធ្លាប់ជួយ Bayern បំបាក់ Barca នោះ ត្រូវមកជួយក្លិបអ្នកមានបុណ្យនៅអេស្ប៉ាញនេះវិញ ។ ទន្ទឹមនឹងនេះ ម្ចាស់ការពារតំណែងជើងឯក Real Madrid ស្ថិតក្នុងពូលមិនជាលំបាកខ្លាំងឡើយ ដោយមានក្រុម RB Leipzig, Shakhtar Donetsk និងក្រុម Celtic ប៉ុណ្ណោះនៃពូល F។ កាលរដូវកាលមុន Real Madrid អាចឡើងដល់វគ្គផ្តាច់ព្រ័ត្រហើយយកឈ្នះលើក្រុម Liverpool គ្រងជើងឯក UCL លើកទី១៤ របស់ខ្លួន។ រដូវកាលនេះ Liverpool ស្ថិតក្នុងពូល A ដែលចូលរួមពីក្រុម Ajax Amsterdam, SSC Napoli និង Rangers ក្រុមកំពុងមានទម្រង់លេងគួរភ្ញាក់ផ្អើល។ ចំណែកក្រុមផ្សេងទៀត Manchester City ទទួលបានខ្សែប្រយុទ្ធ Erling Haaland កំពុងសម្លឹងមើលការប្រជែងពានរង្វាន់ទីមួយអឺរ៉ុបនេះជាថ្មីម្តងទៀត ក៏ប៉ុន្តែវាសនារបស់ Haaland ក៏មិនខុសពី Lewandowski ឡើយ ដោយរូបគេត្រូវជួបក្រុមចាស់ Borussia Dortmund វគ្គចែកពូលនេះ។ Man City ស្ថិតក្នុងពូល G ដែលមាន Sevilla, Dortmund និង Copenhagen FC។ ដោយឡែក Tottenham Hotspur ត្រូវជួបតតាំងជាមួយក្រុមម្ចាស់ជើងឯក Europa League រដូវកាលមុន Eintracht Frankfurt ខណៈដែលមានការចូលរួមពី Sporting CP និងក្រុមខ្លាំងមកពីបារាំង Olympique de Marseille ក្នុងពូល D ជាមួយគ្នា។ Chelsea ម្ចាស់ UCL ២សម័យក៏ត្រូវជួបក្រុមម្ចាស់ UCL ៧សម័យ AC Milan ហើយក៏ជាក្រុមការពារតំណែងលីគកំពូល Serie A ផងដែរ ស្ថិតក្នុងពូល E ជាមួយគ្នា Chelsea និង AC Milan ក៏មានការចូលរួមពីក្រុម FC Salzburg និង Dimano Zagreb។ ចំណែក Paris Saint Germain កំពុងបង្ហាញទម្រង់លេងដ៏គួរឱ្យភ័យខ្លាចដែល Neymar, Kylian Mbappe និង Lionel Messi កំពុងមានទម្រង់លេងល្អឡើងវិញជាដៃគូតំបន់ប្រយុទ្ធ។ ប៉ុន្តែ PSG មិនងាយស្រួលឡើយដោយត្រូវជួប Juventus, SC Benfica និង Maccabi Haifa នៃជំនួបពូល H។ ខណៈដែលពូល B ក្រុម Atletico Madrid, FC Porto, Bayer Leverkusen និង Club Brugge ត្រូវប្រជែងគ្នាដណ្តើមកៅអីវគ្គបន្ទាប់។ ខាងក្រោមនេះជាក្រុមដែលស្ថិតក្នុងពូលនីមួយៗ៖ Group A Ajax, Liverpool, Napoli, Rangers Group B Porto, Atletico Madrid, Bayer Leverkusen, Club Brugge Group C Bayern Munich, Barcelona, Inter Milan, Viktoria Plzen Group D Eintracht Frankfurt, Tottenham, Sporting, Marseille Group E AC Milan, Chelsea, FC Salzburg, Dinamo Zagreb Group F Real Madrid, RB Leipzig, Shakhtar Donetsk, Celtic Group G Manchester City, Sevilla, Borussia Dortmund, FC Copenhagen Group H Paris Saint-Germain, Juventus, Benfica, Maccabi Haifa៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8542.txt
|
ក្រុមកីឡាការិនីជប៉ុន គ្រងដំណែងជើងឯកជាលើកដំបូងរបស់ខ្លួនក្រោយឈ្នះចិន ៣-១ នៅវគ្គផ្តាច់ព្រ័ត្រពានរង្វាន់បាល់ទះផ្នែកនារី Asian Volleyball Confederation (AVC) Cup for Women នាទីលានPhilSports Arena ក្នុងក្រុង Pasig ប្រទេសហ្វីលីពីន កាលពីថ្ងៃទី២៩ ខែសីហា។
|
ជំនួបវគ្គផ្តាច់ព្រ័ត្រក្រុមបាល់ទះនារីជប៉ុន បាននាំមុខចិន ក្នុងសិតទីមួយ ២៥-២៣ សិតទីពីរ ២៥-២១ ប៉ុន្តែនៅសិតទីបី ចិន វាយបកមកវិញបានមួយសិត ដោយឈ្នះក្នុងលទ្ធផល ២៥-១៩ និងសិតទីបួន ជប៉ុនបានយកឈ្នះក្នុងលទ្ធផល ២៥-១៦។ បញ្ចប់ការប្រកួតក្រុមនារីជប៉ុន គ្រងដំណែងជើងឯក ខណៈចិន ទទួលបានជើងឯករង។ ចំណែកក្រុមបាល់ទះនារីថៃ ទទួលបានចំណាត់ថ្នាក់លេខ៣ ក្រោយឈ្នះវៀតណាម ៣-០(២៥-១៩, ២៦-២៤, ២៥-១៨) ឆាយនីសតៃប៉ិ ទទួលបានលេខ៥ បន្ទាប់ពីយកឈ្នះម្ចាស់ផ្ទះហ្វីលីពីន ៣-០(២៨-២៦, ២៥-២១, ២៥-២១) និងក្រុមនារីអ៊ីរ៉ង់ ឈ្នះអូស្ត្រាលី ៣-០(២៥-១៩, ២៥-១៨, ២៥-២២)។ គួបញ្ជាក់ថា នេះជាលើកដំបូងសម្រាប់ក្រុមបាល់ទះនារីជប៉ុន ដែលបានគ្រងដំណែងជើងឯកពានរង្វាន់បាល់ទះផ្នែកនារី Asian Volleyball Confederation (AVC) Cup for Women 2022 ក្រោយឈ្នះម្ចាស់ជើងឯក៥សម័យកាលចិន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8543.txt
|
រឿងរ៉ាវអនាគតខ្សែប្រយុទ្ធ Cristiano Ronaldo ជាមួយក្រុមបិសាចក្រហម Manchester United កំពុងស្ថិតក្នុងភាពងឿងឆ្ងល់ពីសំណាក់មហាជន ក្នុងវិស័យបាល់ទាត់ជុំវិញពិភពលោក។ Bruno Fernandes ជាមិត្តរួមក្រុម អះអាងកាលពីថ្ងៃទី២៣ ខែសីហាថា ការសម្រេចចិត្តចេញ ឬក៏នៅ គ្រប់គ្នានឹងឮពី Ronaldo ផ្ទាល់ឆាប់ៗនេះ។
|
នាការប្រកួតបិសាចក្រហមឈ្នះលើ Liverpool លទ្ធផល ២-១ ថ្ងៃទី២២ ខែសីហា ខ្សែប្រយុទ្ធសញ្ជាតិព័រទុយហ្គាល់មិនបានបង្ហាញខ្លួនសម្រាប់ជម្រើស ១១នាក់ដំបូងឡើយ ដោយបានផ្លាស់ប្តូរចូលលេងត្រឹមតែ ៤នាទីប៉ុណ្ណោះ នៅនាទីថែមបង្គ្រប់។ ទាក់ទងទៅអនាគតខ្សែប្រយុទ្ធវ័យ ៣៧ឆ្នាំ ទៀតសោត Bruno ដែលជាកីឡាកររួមក្រុមជម្រើសជាតិជាមួយគ្នា បានបង្ហើបថា រូបគេដឹងពីការសម្រេចចិត្ត Ronaldo រួចទៅហើយ ។ ប៉ុន្តែខ្សែបម្រើរូបនេះហាក់មិនចង់និយាយអ្វីបន្ថែមទាក់ទងរឿង Ronaldo ឱ្យជ្រៅជាងនេះឡើយ។ ប្រាប់ទៅកាសែត Eleven Sports ក្រោយទទួលជ័យជម្នះលើកដំបូងនេះ ខ្សែបម្រើវ័យ ២៧ឆ្នាំនិយាយថា រឿងអនាគត Ronaldo មានការរំពឹងទុកផ្សេងគ្នា ។ Bruno ក៏អះអាងថា Ronaldo នឹងនិយាយដោយខ្លួនគេផ្ទាល់។ «វាមានការរំពឹងទុកខុសៗគ្នាច្រើន ខ្ញុំអាចជាមនុស្សម្នាកដឹងរឿងមួយ ប៉ុន្តែខ្ញុំមិនមែនជាអ្នកដែលគួរនិយាយពីវាឡើយ ហើយសម្រាប់ពេលនេះគាត់ជាកីឡាករ Man United ខ្ញុំបានត្រឹមនិយាយថា ខ្ញុំមិនដឹងថាអនាគតគាត់ស្នាក់នៅបន្ត ឬចាកចេញឡើយ។ ដូចទៅអ្វីដែលគាត់ធ្លាប់និយាយ កាត់នឹងនិយាយពីរឿងនេះឆាប់ៗ ហើយគ្រប់គ្នានឹងឮពាក្យទាក់ទងនិងរឿងនេះ និងអ្វីដែលគាត់ត្រូវនិយាយ យើងតែងតែគោរពការសម្រេចចិត្តរបស់គាត់នូវអ្វីដែលគាត់ចង់ធ្វើ និងអ្វីដែលគាត់ចង់បាន។»។ នេះជាសម្តីរបស់ Bruno។ ក្រោមការដឹកនាំរបស់លោក Erik ten Hag ខ្សែប្រយុទ្ធម្ចាស់ Ballon d’Or ៥លើក មិនសូវទទួលបានពេលវេលាលេងគ្រប់គ្រាន់ប៉ុន្មានឡើយនៅ Man United ពេលនេះ។ Ronaldo បានចាប់ផ្តើមជម្រើស ១១នាក់ដំបូង កាលប្រកួតសប្តាហ៍ទីពីរ ទល់ Brentford ប៉ុន្តែក្រុមទទួលបានលទ្ធផលមិនល្អ ដោយចាញ់ក្នុងលទ្ធផល ៤-០។ រឿងអនាគត Ronaldo ក្លាយជាព័ត៌មានដ៏ក្តៅមួយរយៈពេល ២ខែចុងក្រោយនេះ ខ្សែប្រយុទ្ធរូបនេះនៅមិនទាន់អាចរំពឹងថា នឹងមានក្លិបចាប់អារម្មណ៍ស្នើទិញរូបគេពី Man United ឡើយ ខណៈដែលលោក Ten Hag ជាអ្នកចាត់ការព្យាយាមឃាត់ Ronaldo ជារឿយៗ។ រាល់ពេលត្រូវបានកាសែតសួរនាំពីរឿង Ronaldo នេះ អ្នកចាត់ការវ័យ ៥២ឆ្នាំតែងតែនិយាយថា Ronaldo មិនសម្រាប់លក់ទៅឱ្យក្លិបណាឡើយ។ សូមជម្រាបថា ទីផ្សារដោះដូរកីឡាករ នឹងបិទនៅថ្ងៃទី១ ខែកញ្ញា ខណៈពេលនេះគ្មានក្លិបណាមួយឡើយ ដែលស្នើទិញ Ronaldo ពីក្រុមបិសាចក្រហម៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8544.txt
|
កីឡាបាល់ទាត់ជាកីឡាដែលរកលុយបានច្រើនបំផុតក្នុងចំណោមកីឡាដែលមានប្រជាប្រិយភាពលើលោក។ កីឡានេះអាចរកចំណូលបានតាមរយៈការផ្សព្វផ្សាយពាណិជ្ជកម្ម កិច្ចព្រមព្រៀងសិទ្ធិទូរទស្សន៍ លក់សម្លៀកបំពាក់ និងការឧបត្ថម្ភផ្សេងៗ។ យ៉ាងណាក៏ដោយ ក្លិបល្បីៗមួយចំនួននៅតែជួយវិបត្តិហិរញ្ញវត្ថុ រហូតជំពាក់បំណុលធនាគាររាប់រយលានដុល្លារ។
|
Manchester United ជាក្លិបបាល់ទាត់លំដាប់មហាសេដ្ឋីនាពេលបច្ចុប្បន្ននេះ។ ដោយសារភាពល្បីល្បាញ និងមានអ្នកគាំទ្រច្រើននៅជុំវិញពិភពលោក បិសាចក្រហមអាចទាញចំណូលបានច្រើនពីកិច្ចព្រមព្រៀងផ្សេងៗ។ មុនឈានមកកាន់ភាពជោគជ័យនេះ Man Utd ធ្លាប់ធ្លាក់ក្នុងបំណុលច្រើនបំផុតលំដាប់ទី២ក្នុងប្រវត្តិសាស្ត្របាល់ទាត់។ កាលពីឆ្នាំ ១៩០៨ ក្រុមយក្សអង់គ្លេសមួយនេះជំពាក់បំណុលធនាគារចំនួន ៧០៥ លានដុល្លារ។ លើសពី Man Utd ទៅទៀត ក្លិបគូប្រជែង Premier League និងជាក្លិបអ្នកមានអង់គ្លេសបច្ចុប្បន្ន Chelsea ធ្លាប់មានប្រវត្តិជំពាក់បំណុលធនាគារច្រើនជាងគេបង្អស់ក្នុងចំណោមក្លិបបាល់ទាត់ល្បីៗលើលោក ក្នុងចំនួន ៩៥៧លានដុល្លារ កាលពីឆ្នាំ ១៩៨០។ ខាងក្រោមនេះ យើងនឹងបង្ហាញលោកអ្នកអំពីក្លិបបាល់ទាត់ទាំង១០ ដែលធ្លាក់ក្នុងវិបត្តិហិរញ្ញវត្ថុ ដោយក្នុងនោះរួមមានទាំងក្លិបស្តារស្ថានការល្អឡើងវិញ និងក្លិបដែលត្រដាបត្រដួសដោយសារបញ្ហានេះរហូតសព្វថ្ងៃ៖ ១- Chelsea ធ្លាប់ជំពាក់បំណុលធនាគារ ៩៥៧លានដុល្លារ កាលពីឆ្នាំ ១៩៨០ ២- Manchester United ធ្លាប់ជំពាក់បំណុលធនាគារ ៧០៥ លានដុល្លារ កាលពីឆ្នាំ ១៩០៨ ៣- Parma ធ្លាប់ជំពាក់បំណុលធនាគារ ២២៨ លានដុល្លារ កាលពីឆ្នាំ ២០១៥ ៤- Rangers ធ្លាប់ជំពាក់បំណុលធនាគារ ១៩៨ លានដុល្លារ កាលពីឆ្នាំ ២០១៣ ៥- Portsmouth ធ្លាប់ជំពាក់បំណុលធនាគារ ១៤០ លានដុល្លារ កាលពីឆ្នាំ ២០១០ ៦- Leeds United ធ្លាប់ជំពាក់បំណុលធនាគារ ១៤០ លានដុល្លារ កាលពីឆ្នាំ ២០១០ ៧- Fiorentina ធ្លាប់ជំពាក់បំណុលធនាគារ ៥០ លានដុល្លារ កាលពីឆ្នាំ ២០០២ ៨- Coventry City ធ្លាប់ជំពាក់បំណុលធនាគារ ៣៣ លានដុល្លារ កាលពីឆ្នាំ ២០១៣ ៩- Malaga CF ធ្លាប់ជំពាក់បំណុលធនាគារ ៥,២ លានដុល្លារ កាលពីឆ្នាំ ២០២០ ១០- Wigan Athletic ធ្លាប់ជំពាក់បំណុលធនាគារ ៣,៥ លានដុល្លារ កាលពីឆ្នាំ ២០២០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8545.txt
|
ក្រុមមេឃខៀវ Manchester City នឹងត្រូវតតាំងក្នុងជំនួបដ៏ធំជាមួយក្រុម Chelsea នៅកីឡដ្ឋាន Etihad Stadium ក្រោយការចាប់ឆ្នោតជុំទីបីនៃពានរង្វាន់ League Cup (EFL) ជាពានរង្វាន់លំដាប់ទីបីប្រទេសអង់គ្លេស។
|
ក្រុម Newcastle United និង Leeds United ថ្ងៃទី២៤ ខែសីហា ជាក្រុម Premier League ទើបឆ្លងកាត់ការប្រកួតជម្រុះជុំទីពីររួចមក។ Newcastle ឈ្នះលើក្រុមលីគលំដាប់ទី៤ (League Two) Tranmere Rovers លទ្ធផល ២-១ ចំណែក Leeds United ឈ្នះក្រុមលីគលំដាប់ទីបី (League One) Barnsley លទ្ធផល ៣-១។ សម្រាប់ការផ្គូរផ្គងគូរប្រកួតសម្រាប់ជុំទីបីក្រុម Manchester United ទទួល Aston, កាំភ្លើងធំ Arsenal ស្វាគមន៍ Brighton & hove Albion, Nottingham Forest ទទួល Tottenham Hotspur, Newcastle ទទួល Crystal Palace, Leeds United ត្រូវជួប Wolverhampton Wanderers និង Everton ជួប Bournemouth ស៊ុតសឹងតែជាក្រុមមកពី Premier League ត្រូវប៉ះគ្នា។ សម្រាប់ Liverpool ក្រុមការពារតំណែងជើងឯកត្រូវស្វាគមន៍ក្រុម Derby County ជាក្រុមលីគទីបីនាកីឡាដ្ឋាន Anfield រីឯ Leicester City ស្វាគមន៍ Newport County និង Brentford ទទួល Gillingham។ ថ្ងៃនៃការប្រកួតប្រជែងពានរង្វាន់ EFL Cup តាមជុំនីមួយៗនិងថ្ងៃប្រកួតផ្តាច់ព្រ័ត្រដែលត្រូវមានកាលកំណត់ដូចខាងក្រោម៖ ប្រកួតជុំទីបី ថ្ងៃទី៩ ខែវិច្ឆិកា ឆ្នាំ ២០២២ ប្រកួតជុំទីបួន ថ្ងៃទី ២១ ខែធ្នូ ឆ្នាំ ២០២២ វគ្គជម្រុះ៨ក្រុមចុងក្រោយ ថ្ងៃទី១១ ខែមករា ឆ្នាំ ២០២៣ វគ្គពាក់កណ្តាលផ្តាច់ព្រ័ត្រជើងទីមួយថ្ងៃទី ២៥ ខែមករា ឆ្នាំ ២០២៣ វគ្គពាក់កណ្តាលផ្តាច់ព្រ័ត្រជើងទីពីរថ្ងៃទី១ ខែកុម្ភៈ ឆ្នាំ ២០២៣ វគ្គផ្តាច់ព្រ័ត្រថ្ងៃទី២៦ ខែកុម្ភៈ ឆ្នាំ ២០២៣។ សូមជម្រាបថា ការប្រកួតជុំទីបីនៃពានរង្វាន់ EFL Cup នេះគឺធ្វើឡើងកៀកទៅនឹងការប្រកួតពានរង្វាន់ World Cup ត្រឹមតែ ១១ថ្ងៃប៉ុណ្ណោះ ដោយ World Cup កាតាត្រូវធ្វើឡើងចាប់ពីថ្ងៃទី២០ ខែវិច្ឆិកា ដល់ថ្ងៃទី១៨ ខែធ្នូ។ ចំណែកការប្រកួត EFL Cup នេះជុំទីបួនធ្វើឡើងក្រោយ World Cup បញ្ចប់ត្រឹម ២ថ្ងៃប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8546.txt
|
ការប្រកួតលីគកំពូលអ៊ុយក្រែន (UPL) បានវិលត្រលប់មកការប្រកួតវិញក្រោយខកខានរយៈពេល ២៥៤ថ្ងៃ។ នាថ្ងៃទី២៣ ខែសីហា ក្រុម Shaktar Donetsk ជាក្រុមខ្លាំងមួយប្រចាំអ៊ុយក្រែនប្រកួតបានត្រឹមលទ្ធផលស្មើ ០-០ ទល់នឹង Metalist 1925។
|
នារដូវកាល ២០២១-២២ UPL ត្រៀមចាប់ផ្ដើមការប្រកួតទៅហើយ ប៉ុន្តែការប្រកួតទាំងអស់ត្រូវបានផ្អាកជាបន្ទាន់ ក្រោយពេលមានការវាយលុកពីសំណាក់រុស្ស៊ីនៅថ្ងៃទី២៤ ខែកុម្ភៈ។ ព្រោះតែជម្លោះមិនថមថយ UPL ត្រូវបញ្ចប់រដូវកាលមុនកំណត់ កាលចុងខែមេសា ហើយក្រុមទាំងអស់លេងបានត្រឹមតែ១៨ប្រកួតប៉ុណ្ណោះ ឯការប្រកួតអន្តរជាតិនានាក៏បានផ្អាក។ ថ្ងៃទី២៣ ខែសីហា លីគកំពូលអ៊ុយក្រែនក៏ចាប់ផ្ដើមឡើងវិញ។ នាជំនួបដំបូង Shaktar Donetsk ដែលជាក្រុមនាំមុខកំពូលតារាងរដូវកាលមុន ប្រកួតស្មើ ០-០ ជាមួយក្រុម Metalist 1925 ដែលទើបតែឡើងមកពីលីគលំដាប់ទីពីរ។ ក្រុម KC Kolos Kovalivka ឈ្នះលើក្រុម Kryvbas ១-០ ចំណែកឯក្រុម Veres Rivne ឈ្នះ Chornomorets Odessa លទ្ធផល ១-០ ខណៈដែលក្រុម Zorya ឈ្នះ ៣-១ លើក្រុម Vorskla។ រាល់ការប្រកួតនៃលីគអ៊ុយក្រែនទៀតសោត មិនត្រូវបានអនុញ្ញាតឱ្យមានអ្នកទស្សនាឡើយ ហើយកីឡដ្ឋានដែលរៀបចំការប្រកួតទាំងនោះ ត្រូវមានសុវត្ថិភាព។ ស៊ីរ៉ែនបញ្ជាក់ពីការវាយប្រហារពីលើអាកាស ក៏ត្រូវបានត្រៀមប្រើប្រាស់ជានិច្ចរាល់ពេលមានការវាយប្រហារណាមួយកើតឡើងអំឡុងការប្រកួតដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8547.txt
|
ក្លិប Valencia នៃលីគ La Liga ថ្ងៃទី២៩ ខែសីហា បានអះអាងថាយកបានខ្សែប្រយុទ្ធសញ្ជាតិអ៊ុយរូហ្គាយ Edinson Cavani ។ អតីតកីឡាករ Paris Saint Germain និង Manchester United Cavani ព្រមចុះកិច្ចសន្យា ២រដូវកាលលេងនៅទឹកដីអេស្ប៉ាញ។
|
កីឡាករវ័យ ៣៥ឆ្នាំរូបនេះបានក្លាយជាកីឡាករគ្មានតម្លៃខ្លួន ចាប់តាំងកិច្ចសន្យារវាងគេនិង Man United អស់សពុលភាពមកកាលពីខែដើមមិថុនា។ Cavani ក៏ត្រូវបានក្លិបជាច្រើនតំបន់អឺរ៉ុបបានទាក់ទងទៅជួយពង្រឹងក្រុមផងដែរ។ ខ្សែប្រយុទ្ធវ័យចំណាស់ ជ្រើសរើសចូលរួមក្លិបស្ថិតនៅក្នុងក្របខណ្ឌ La Liga ទៅវិញក្នុងនាមជាកីឡាករគ្មានតម្លៃខ្លួន ហើយទទួលបានកិច្ចសន្យាដែលនឹងផុតកំណត់នៅឆ្នាំ ២០២៤ ខែមិថុនា ពីក្រុមដែលដឹកនាំដោយលោក Gennaro Sattuso ថែមទៀត។ ការចូលរួមជាមួយ Valencia បានន័យថា Cavani បានក្លាយជាកីឡាករដែលបានលេងនៅលីគកំពូលទាំង៤ ក្នុងចំណោមលីគកំពូលទាំង៥ តំបន់អឺរ៉ុប។ ពីដើមមកខ្សែប្រយុទ្ធរូបនេះបានចាកចេញពីក្រុម Danubio ដែលស្ថិតនៅស្រុកកំណើតទៅចូលរួមក្រុម Palermo នៃក្របខណ្ឌ Serie A មុនពេលផ្លាស់ទៅ Napoli បន្ទាប់មកផ្ទេរទៅ PSG របស់ Ligue បារាំង និងចាកចេញកាលឆ្នាំ ២០២០ ទៅចូលរួម Man United។ Cavani ធ្លាប់ឈ្នះពានរង្វាន់ Ligue ៦លើកជាមួយ PSG និងជាកីឡាករដែលមានគ្រាប់ស៊ុតសម្រាប់ក្រុមច្រើនជាងគេបង្អស់ដល់ទៅ ២០០គ្រាប់ឱ្យក្លិបយក្សបារាំង។ សម្រាប់ជម្រើសជាតិអ៊ុយរូហ្គាយ Cavani ធ្លាប់ឈ្នះពានរង្វាន់ទ្វីបអាម៉េរិកខាងត្បូង Copa America ហើយជាប់ឈ្មោះជាមួយក្រុមជម្រើសជាតិលេងក្នុងព្រឹត្តិការណ៍ចំនួន ៣លើកថែមទៀត។ មិនត្រឹមប៉ុណ្ណោះ Cavani ជួយឱ្យអ៊ុយរូហ្គាយបានឡើងទៅជុំផ្តាច់ព្រ័ត្រ World Cup នៅប្រទេសកាតានាចុងឆ្នាំ ២០២២ ។ Cavani បានរំពឹងថានឹងអាចបង្ហាញខ្លួនលើកទី៤ របស់គេនៅការប្រកួតពានរង្វាន់លំដាប់ពិភពលោក ក្រោយពេលចូលរួមជាមួយក្លិប Valencia នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8548.txt
|
ក្រុមបាល់ទាត់មកប្រទេសឥណ្ឌូណេស៊ី PSM Makasaar រងបរាជ័យក្នុងទឹកដីម្ចាស់ផ្ទះម៉ាឡេស៊ី Kuala Lumpur ៥-២ នាជំនួបវគ្គផ្តាច់ព្រ័ត្រតំបន់អាស៊ាន នាកីឡដ្ឋាន Kuala Lumpur Stadium ប្រទេសម៉ាឡេស៊ី កាលពីថ្ងៃទី២៤ ខែសីហា។
|
នៅវគ្គទី១ ក្រុមម្ចាស់ផ្ទះKuala Lumpur នាំមុខភ្ញៀវ PSM ២-០ ពោលគ្រាប់ទី១ ធ្វើបានដោយខ្សែប្រយុទ្ធ Romel Morales នៅនាទី២៣ ក្រោយពីការបញ្ជូនបាល់ចេញពីខ្សែបម្រើ Zhafri Yaha និងគ្រាប់ទី២ កើតឡើងដោយខ្សែប្រយុទ្ធ Romel Morales ជាអ្នកបញ្ជូនបាល់ឲ្យមិត្តរួមតំបន់ប្រយុទ្ធខាងលើ Jodan Mintah ជាអ្នកបញ្ចប់ទីនៅនាទី៤៥+២។ ក្រោយសម្រាក់១៥នាទីហើយ Kuala Lumpur នៅតែបន្តដាក់សម្ពាធជាខ្លាំងម្តងទៀត ដោយនៅនាទី៥២ ខ្សែការពារ Yakob Sayuri បង្កកំហុសដោយច្រានខ្សែប្រយុទ្ធ Jodan Mintah នៅក្នុងតំបន់គ្រោះថ្នាក់ ហើយត្រូវបានអាជ្ញាកណ្តាលសម្រេចផ្តល់បាល់ពិន័យ១១ ម៉ែត្រទៅប្រធានក្រុមម្ចាស់ផ្ទះខ្សែបម្រើ Paulo Josue ជាបញ្ចប់ទី។ ក្រុមភ្ញៀវវាយបកមកវិញលឿនៗដោយនៅនាទី៥៨ ខ្សែបម្រើ Yan Sayuri ស៊ុតជើងស្តាំបញ្ចូលទីបាន១គ្រាប់ ក្រោយការបញ្ជូនបាល់ចេញពីខ្សែបម្រើ Kenzo Nambu។ មិនអស់ត្រឹមនេះទេ ក្រុមភ្ញៀវបន្តវាយសម្រុកជាថ្មីម្តងទៀតរហូតដល់នាទី៦៣ ខ្សែបម្រើ Akbar Tanjung តែតបញ្ចូលទីបានសម្រេចក្រោយខ្សែបម្រើ Assahid Bakri ទាត់បាល់ចេញពីជ្រុងខាងឆ្វេង។ ក្រុមម្ចាស់ផ្ទះបន្តបន្ថែមគ្រាប់ទី៤ ដោយខ្សែបម្រើ Paulo Josue ជាអ្នកស៊ុតបញ្ចូលទីនៅនាទី៨៤ និងនាទី៩០+២ បន្ថែម១គ្រាប់ទៀត ដោយបាល់ពិន័យ១១ម៉ែត្រ ដែលរ៉ាប់រងស៊ុតដោយខ្សែប្រយុទ្ធ Hadin Azman ក្រោយខ្សែបម្រើPSM បង្កកំហុសក្នុងតំបន់គ្រោះថ្នាក់។ បញ្ចប់ការប្រកួត Kuala Lumpur ឈ្នះPSM Makasaar ៥-២ វគ្គផ្តាច់ព្រ័ត្រតំបន់អាស៊ាន ហើយត្រូវឡើងទៅជួបក្រុមមកពីឥណ្ឌា ATK Mohun Bagan នាជំនួបវគ្គអន្តរតំបន់ AFC CUP។ ATK ត្រូវបានផ្អាកជាបណ្តោះអាសន្នដែលបម្រាមដាក់លើ (AIFF) ដោយFIFA។ សម្រាប់ក្រុមឥណ្ឌាមួយនេះ នៅតែអាចចូលរួមប្រកួតវិញបាន ប្រសិនបើការហាមឃាត់ត្រូវបានលុបចោល។ អគ្គលេខាធិការស្តីទីរបស់ AIFF លោក Sunando Dhar បានស្នើសុំអគ្គលេខាធិការ FIFA លោក Fatma Samoura ឲ្យ «ពិចារណាឡើងវិញនូវការសម្រេចចិត្តរបស់ពួកគេលើការព្យួរ AIFF»។ នេះបើតាមការចុះផ្សាយរបស់ទស្សនាវដ្ដីឥណ្ឌា Hindustantime។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8549.txt
|
នៅក្របខណ្ឌ Ligue 1 របស់បារាំងសប្តាហ៍ទីបី ក្រុមអាជ្ញាកណ្តាលកាត់សេចក្តីការប្រកួតបានផ្តល់កាតក្រហមរហូតដល់ ១១កាតទៅឱ្យកីឡាករ ដែលជាការផ្តល់កាតក្រហមច្រើនបំផុតក្នុងលីគបាល់ទាត់រយៈពេលជាង៣០ឆ្នាំមកនេះ។
|
ក្នុងការប្រកួតរវាងក្រុម Montpellier ទល់នឹង Auxerre កីឡាករ ៤នាក់ ពោលមានម្ខាងពីរនាក់ ត្រូវពិន័យកាតក្រហមបណ្តេញចេញពីការប្រកួត។ ក្រុម Auxerre ឈ្នះ Montpellier លទ្ធផល ២-១។ ក្រុម OGC Nice ក៏មានកីឡាករ ២នាក់ដែលទទួលបានកាតក្រហម អំឡុងជំនួបដែលពួកគេចាញ់ Clermont Foot លទ្ធផល ១-០ ។ រីឯជំនួបដែលក្រុម Rennes FC ឈ្នះ AC Ajaccio លទ្ធផល ២-១ មានកីឡាករ Rennes ២រូបទទួលបានកាតក្រហម។ ពេលក្រុម Angers ប្រកួតចាញ់ Brest លទ្ធផល ៣-១ កីឡាករក្រុម Angers ម្នាក់ បានកាតក្រហមបណ្តេញចេញ។ ចំណែក Olympique de Marseille មានកីឡាករម្នាក់ បានកាតក្រហមដែល ទោះយកឈ្នះ Nantes ២-១។ ក្រុម Monaco ក៏មានកីឡាករម្នាក់ បានកាតក្រហម ក្នុងជំនួបដែលចាញ់ក្រុម Lens FC លទ្ធផល ៤-១។ កាតក្រហមទាំងនេះ ស៊ុតសឹងតែជាការប្រកួតដែលលេងក្នុងថ្ងៃទី២១ សីហា ម៉ោងតំណាលគ្នា មុនជំនួបចុងក្រោយគេបង្អស់ថ្ងៃទី២២ ដែលParis Saint Germain បំបាក់ LOSC Lille ដល់ទៅលទ្ធផល ៧-១ ដែលគ្មានកាតក្រហម។ ១១កាតក្រហមដែលផ្តល់ឱ្យកីឡាករក្នុង Ligue 1 នាការប្រកួតសប្តាហ៍ទីបី ក្លាយជាកំណត់ត្រាថ្មីមួយ ជាកាតប្រកួតសប្តាហ៍តែមួយដែលមានកាតក្រហមច្រើនបំផុតមិនធ្លាប់មានរយៈពេលជាង ៣០ឆ្នាំមកនេះ។ នេះបើតាម OptaJoe ថ្ងៃទី២២ សីហា។ បើប្រៀបធៀបទៅ Premier League របស់អង់គ្លេស និង Bundesliga របស់អាល្លឺម៉ង់ ប្រកួតសប្តាហ៍ទីបីនៃលីគទាំងពីរនេះមានកាតក្រហមត្រឹមតែ១ប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_855.txt
|
បក្សប្រជាធិបតេយ្យសេរី (LDP) ទទួលជ័យជម្នះក្នុងការបោះឆ្នោតជ្រើសរើសសមាជិកសភាថ្ងៃទី៣១ ខែតុលា។ នេះបើតាមលទ្ធផលដែលចេញនៅព្រឹកថ្ងៃទី១ ខែវិច្ឆិកា។ ទោះថយអាសនៈសភាបន្តិចក្ដី ជ័យជម្នះនេះ នឹងរក្សាតំណែងនាយករដ្ឋមន្រ្តី គីស៊ីដា ហ្វូមីអូ បន្តមួយអាណត្តិទៀត។
|
យោងតាមលទ្ធផលផ្លូវការ បក្សប្រជាធិបតេយ្យសេរីរបស់នាយករដ្ឋមន្រ្តី គីស៊ីដា ហ្វូមីអូ និងបក្ស Komeito ដែលជាដៃគូក្នុងរដ្ឋាភិបាល ទទួលបានអាសនៈភាគច្រើនចំនួន២៩០ លើអាសនៈសរុប៤៦៥ នៃសភាជាន់ទាបរបស់ជប៉ុន។ បូកបញ្ចូលអាសនៈសរុប សម្ព័ន្ធភាពចម្រុះកំពុងកាន់អំណាច អាចរក្សាអំណាចដើម្បីដឹកនាំប្រទេស៤ឆ្នាំទៀត។ ប៉ុន្តែសំឡេងគាំទ្ររបស់បក្ស LDP បានថយចុះ។ ការថយចុះអាសនៈដែលធ្លាក់លើបក្សប្រឆាំង ជាសញ្ញាបង្ហាញពីការមិនពេញចិត្តរបស់ប្រជាជនជប៉ុនលើរដ្ឋបាលលោក គីស៊ីដា ពាក់ព័ន្ធការដោះស្រាយវិបត្តិកូវីដ-១៩ និងគោលនយោបាយសេដ្ឋកិច្ច ក៏ដូចជាសន្តិសុខជាតិជាដើម។ ទោះជាយ៉ាងណា ជាមួយការរក្សាសំឡេងភាគច្រើនក្នុងសភា លោក គីស៊ីដា បានបង្ហាញពីសមត្ថភាពក្នុងការដឹកនាំបក្សដើម្បីទទួលបានជ័យជម្នះខុសពីការរំពឹងមុនការបោះឆ្នោត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8550.txt
|
Cristiano Ronaldo ខ្សែប្រយុទ្ធក្រុម Manchester United ជាកំពូលកីឡាករបាល់ទាត់មានប្រជាប្រិយភាព និងមានអ្នកស្គាល់ច្រើននៅជុំវិញពិភពលោក។ ដោយសារភាពលេចធ្លោក្នុងវិស័យនេះបានធ្វើឲ្យប្រធានក្រុមជម្រើសជាតិព័រទុយហ្គាល់ ក្លាយជាសេដ្ឋីមានប្រាក់រយលានដុល្លារ។ Ronaldo បានចំណាយប្រាក់ច្រើនសន្ធឹកទិញរថយន្តទំនើប ដោយក្នុងនោះរថយន្តម៉ាក Bugatti មានដល់ទៅ៤សេរី ដែលចំណាយអស់ជាង២០លានដុល្លារ។
|
មិនមែនមានតែរថយន្ត Bugatti នោះទេ Ronaldo ដែលសព្វថ្ងៃមានវ័យ៣៧ឆ្នាំ មានរថយន្តប្រណីតៗជាច្រើនគ្រឿងទៀតដែលរួមមានទាំង Mercedes, Rolls Royce, Ferrari, McLaren, Porsche និង Lamborghini ជាដើម ដែលសរុបជិត២០គ្រឿងឯណោះ។ យ៉ាងណាក៏ដោយ ថ្ងៃនេះយើងចង់បង្ហាញលោកអ្នកតែរថយន្តម៉ាក Bugatti ចំនួន៤គ្រឿង ៤សេរីផ្សេងគ្នារបស់ Ronaldo ប៉ុណ្ណោះ ដោយក្នុងនោះរថយន្តស្ព័ររបស់ក្រុមហ៊ុនបារាំងមួយនេះមានតម្លៃចាប់ពី២លានដុល្លារ ដល់ ជាង១២លានដុល្លារ។ បើតាមការចុះផ្សាយរបស់កាសែត The Sun ខ្សែប្រយុទ្ធក្រុមបិសាចក្រហមរូបនេះ ទើបតែបានបញ្ជាទិញរថយន្ត limited edition Bugatti Centodieci ផលិតឆ្នាំ២០២០ ដែលមានតម្លៃ១០,៥លានដុល្លារបន្ថែមទៀត ខណៈរូបគេនឹងក្លាយជាមនុស្សទី១០លើលោក ដែលមានសំណាងប្រើរថយន្តសេរីមួយនេះ។ ខាងក្រោមនេះជារថយន្ត Bugatti ៤សេរីផ្សេងគ្នាដែល Ronaldo ប្រើប្រាស់សព្វថ្ងៃ៖ ១- Bugatti Veyron ឆ្នាំ២០១៦ តម្លៃជាង២លានដុល្លារអាមេរិក ២- Bugatti Chiron ឆ្នាំ២០១៧ តម្លៃ ២,៦១លានដុល្លារ ៣- Bugatti Centodieci ផលិតឆ្នាំ២០១៩ តម្លៃ ៩លានដុល្លារអាមេរិក ៤- Bugatti La Voiture Noire ឆ្នាំ ២០២១ តម្លៃ ១២,៥លានដុល្លារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8551.txt
|
សហព័ន្ធបាល់ទាត់ឥណ្ឌា (AIFF) ស្នើសុំសហព័ន្ធបាល់ទាត់ពិភពលោក (FIFA) ឱ្យដកការពិន័យព្យួររាល់សកម្មភាពប្រកួតរបស់ខ្លួនវិញ។ នេះបើតាមទីភ្នាក់ងារ Reuters ថ្ងៃទី២៤ ខែសីហា។
|
រឿងហេតុនៃការផ្អាកសកម្មភាព AIFF ពី FIFA នេះក៏ព្រោះដោយសារតែតុលាការជាន់ខ្ពស់ឥណ្ឌាកាលពីខែឧសភា បានសម្រេចរំសាយការគ្រប់គ្រងសហព័ន្ធបាល់ទាត់ឥណ្ឌា (AIFF) ដែលមានលោក Praful Patel ជាប្រធាន ហើយតែងតាំងគណកម្មាធិការ ៣រូបថ្មីដើម្បីដឹកនាំប្រតិបត្តិការកែប្រែធម្មនុញ្ញរបស់សហព័ន្ធឱ្យស្របតាមការកំណត់របស់រដ្ឋាភិបាលប្រទេសនេះ។ កាលថ្ងៃទី១៦ ខែសីហា FIFA បានប្រកាសដាក់ពិន័យលើ AIFF ដោយព្យួររាល់ការប្រកួតដែលមានទាំងអស់របស់ក្រុមជម្រើសជាតិប្រទេសឥណ្ឌាគ្រប់ឈុតប្រកួត។ FIFA ចោទថាមានការតែងតាំងគណកម្មាធិការគ្រប់គ្រង AIFF ថ្មី ដោយមានការជ្រៀតជ្រែកពីភាគីទីបី ដែលប៉ះដល់លក្ខន្តិកៈរបស់ FIFA ។ មិនចង់មានជម្លោះជាមួយ FIFA កាលថ្ងៃទី២២ ខែសីហា តុលាការកំពូលឥណ្ឌា បានប្រកាសសម្រេចលុបចោលការគ្រប់គ្រងរបស់គណៈកម្មាធិការថ្មីនោះវិញ ហើយតុលាការក៏ប្រគល់សិទ្ធិគ្រប់គ្រងស្ថាប័នមួយនេះលើកិច្ចការបាល់ទាត់ឱ្យស្ថិតក្រោមការកាន់កាប់ពីសំណាក់មន្រ្តីសហព័ន្ធ AIFF វិញដែរ។ តាមលិខិតមួយផ្ញើទៅអគ្គលេខាធិការ FIFA លោក Fatma Samoura នៅថ្ងៃទី២៣ ខែសីហា AIFF បានស្នើសុំឱ្យ FIFA ដកការព្យួរសកម្មភាពបាល់ទាត់ដែលធ្លាប់បានប្រកាសហាមឃាត់តាំងពីថ្ងៃ១៦ ចេញវិញ។ «យើងបានដាក់ពាក្យស្នើទៅ FIFA […] ដើម្បីឱ្យពិចារណាលើការសម្រេចចិត្តព្យួរសកម្មភាពទាំងអស់របស់ AIFF ឡើងវិញ។ ចាប់តាំងពីមានលក្ខខណ្ឌដែលបានចែកក្នុងលិខិតរបស់អ្នកក្នុងការផ្អាកសកម្មភាពនេះ យើងស្នើសុំឱ្យមានការអនុម័តជាបន្ទាន់នូវបទបញ្ជាដ៏មានប្រសិទ្ធភាពណាមួយសម្រាប់ AIFF ដើម្បីអាចបន្តដំណើរការបាល់ទាត់នៅប្រទេសឥណ្ឌាឡើងវិញ។» នេះបើតាមលិខិតបានផ្ញើទៅកាន់ FIFA។ ក្រោមវិធានការរបស់ FIFA AIFF មិនអាចចូលរួមប្រកួត AFC Asian Cup 2023 បានទេ ហើយត្រូវជំនួសវិញដោយហ្វីលីពីន។ ការប្រកួតមិត្តភាពជាមួយវៀតណាម ក៏លុបចោល ហើយសម្រាប់ ជើងឯកលីគ ក៏មិនអាចមានចូលរួមប្រកួត ជាមួយក្រុមផ្សេងទៀត ក្នុងព្រឹត្តិការណ៍ AFC Championship ដែរ។ ការធ្វើជាម្ចាស់ផ្ទះ FIFA U-17 Women's World Cup នឹងត្រូវប្ដូរម្ចាស់ផ្ទះថ្មី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8552.txt
|
ការប្រកួតកីឡាជនពិការប្រចាំទ្វីបអាស៊ី លើកទី៤ (Asian Para Games) នៅទីក្រុង Hangzhou ប្រទេសចិន ដែលគ្រោងរៀបចំនៅអំឡុងខែតុលា ឆ្នាំ២០២២ ត្រូវពន្យារពេលមួយឆ្នាំ ដោយសារតែចិនជាប់ដៃប្រយុទ្ធជំងឺកូវីដ-១៩។
|
យោងតាមការផ្សាយលើគេហទំព័ររបស់គណៈកម្មាធិការប៉ារ៉ាឡាំពិកអន្ដរជាតិ (International Paralympic Committee) គណៈកម្មាធិការជាតិប៉ារ៉ាឡាំពិកអាស៊ី (The Asian Paralympic Committee ហៅកាត់ថា APC) និង គណៈកម្មាធិការរៀបចំព្រឹត្តិការណ៍ទីក្រុង Hangzhou បានសម្រេចពន្យារពេលប្រកួត Asian Para Games លើកទី៤ ចាប់ពីថ្ងៃទី២២ ដល់ថ្ងៃទី២៨ ខែតុលា ឆ្នាំ២០២៣ វិញ។ ដំបូង ព្រឹត្តិការណ៍នេះ ត្រូវចាប់ផ្ដើមនៅខែឧសភា ឆ្នាំ២០២២ ហើយត្រូវពន្យាពេលមកខែតុលាវិញ។ ប៉ុន្ដែបញ្ហាកូវីដ នៅតែជាឧបសគ្គដល់ម្ចាស់ផ្ទះទៀត ដូចនេះ APC និង HAPGOC ព្រមទាំងគណៈកម្មាធិការជាតិប៉ារ៉ាឡាំពិកចិនបានសម្រេចលើកយកខែតុលា ឆ្នាំ២០២៣វិញ។ ក្នុងព្រឹត្តិការណ៍ប្រកួត Asian Para Games លើកទី៤ នៅទីក្រុង Hangzhou ម្ចាស់ផ្ទះ ចិន បានដាក់វិញ្ញាសាចំនួន២២។ គណៈកម្មការរៀបចំ រំពឹងថា នឹងមានអត្ដពលិក ៣០០០នាក់មកពីបណ្ដាលប្រទេសក្នុងតំបន់អាស៊ីចូលរួម៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8553.txt
|
ចាប់ផ្តើមរដូវកាលថ្មីត្រឹមតែ ៣ប្រកួត លោក Thomas Tuchel គ្រូ Chelsea និងលោក David Moyes គ្រូ West Ham United ក្នុងថ្ងៃទី២១ ត្អូញត្អែដំណាលគ្នាថា ក្រុមត្រូវការកីឡាករថ្មីបន្ថែម ដើម្បីពង្រឹងសមត្ថភាព ខណៈដែលពេលវេលានៃទីផ្សារដោះដូរសល់ ៩ថ្ងៃទៀត។
|
បន្ទាប់ពីប្រកួតស្មើ ២-២ ជាមួយ Tottenham Hotspur កាលសប្តាហ៍មុនមក ក្រុម Chelsea បន្តធ្វើមិនបានល្អទៀត ដោយប្រកួតចាញ់ក្រុមម្ចាស់ផ្ទះ Leeds United លទ្ធផល ៣-០ កាលពីថ្ងៃទី២១ សីហា ។ Chelsea ជួបបញ្ហាកីឡាករក្រោយពេលក្លិបរងទណ្ឌកម្មពីឥទ្ធិពលទណ្ឌកម្មរបស់លោក Roman Abramovich ដែលជាម្ចាស់ក្លិបចាស់ សញ្ជាតិរុស្ស៊ី បណ្តាលឱ្យកីឡាករសំខាន់ៗដូចជាខ្សែការពារ Antonio Rudiger និង Andreas Christensen ចាកចេញក្រោយផុតកុងត្រា។ ទោះនាំចូលខ្សែការពារថ្មី Kalidou Koulibaly ពីក្រុម Napoli ក្តី តែតំបន់ការពារ Chelsea នៅតែមានភាពខ្សោយជាងរដូវកាលមុន។ ប្រកួតចាញ់ Leeds វាបានបង្ហាញពីភាពខ្វះចន្លោះនៃក្រុម ។ គ្រូបង្វឹកសញ្ជាតិអាល្លឺម៉ង់និយាយថា ក្រុមលោកត្រូវការនាំចូលកីឡាករថ្មីបន្ថែមទៀត ព្រោះការប្រកួតប្រជែង Premier League រដូវកាលថ្មីមានភាពខ្លាំងក្លាជារដូវកាលចាស់។ «ទីផ្សារដោះដូរកំពុងតែបើកឡើយ ហើយយើងត្រូវការកីឡាករបន្ថែមដើម្បីពង្រឹងក្រុម ទោះបែបនេះក៏ដោយក៏ពេលនេះយើងនៅតែផ្តោតខ្លាំងលើកកីឡាករដែលយើងមាន និងអ្វីអាចធ្វើទៅបាន។ យើងត្រូវបានក្រុម Leeds នាំមុខ ហើយយើងមិនអាចធ្វើអ្វីបានលើពួកគេវិញពួកគេក៏ជាក្រុមមានសមត្ថភាពខ្លាំងមួយពេលនេះ»។ លោក Tuchel និយាយបែបនេះក្នុងសន្និសីទកាសែតក្រោយចប់ការប្រកួត។ សូមជម្រាបថា ក្រុមតោខៀវ Chelsea នឹងត្រូវស្វាគមន៍ក្រុម Leicester City វេលាម៉ោង ៩យប់ នៅថ្ងៃទី២៧ ខែសីហា ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8554.txt
|
ខ្សែការពារស្លាបឆ្វេងក្រុម Arsenal Oleksandr Zinchenko ថ្ងៃទី២៤ ខែសីហា បាននិយាយថា ការវិលត្រលប់នៃលីគបាល់ទាត់អ៊ុយក្រែន ពិតជាសំខាន់សម្រាប់ប្រជាជនអ៊ុយក្រែនទាំងមូល។
|
លីគបាល់ទាត់អ៊ុយក្រែន (UPL) បានវិលត្រលប់មកកាន់ការប្រកួតវិញក្រោយខកខានរយៈពេល ២៥៤ថ្ងៃ ហើយថ្ងៃប្រកួតបើកឆាកក្រុម Shakhtar Donetsk ជាក្រុមឈរកំពូលតារាងរដូវកាលចាស់ប្រកួតស្មើក្រុម Metalist 1925 ដែលទើបឡើងមកពីលីគទីពីរ។ UPL ត្រូវបានបញ្ចប់រដូវកាល២០២១-២០២២បន្ទាន់ ក្រោយប្រកួតបានត្រឹមតែ ១៨លើក ព្រោះតែបញ្ហាការឈ្លានពីសំណាក់រុស្ស៊ី កាលពីខែកុម្ភៈ ២០២២។ បាល់ទាត់ក្នុងប្រទេសអ៊ុយក្រែន បានវិលត្រលប់មកប្រកួតពេញលេញជាធម្មតា ដោយមិនអនុញ្ញាតឱ្យមានអ្នកទស្សនាក្នុងទីលានឡើយ ហើយរាល់ការប្រកួត ត្រូវធ្វើឡើងនៅក្នុងទីក្រុងគៀវ និងភាគខាងលិចនៃប្រទេសអ៊ុយក្រែន ដែលជាតំបន់ជំរកភៀសខ្លួន។ ស៊ីរែនការពារការវាយប្រហារតាមផ្លូវអាកាស ត្រូវបានប្រើប្រាស់រាល់ការប្រកួតដើម្បីផ្តល់ដំណឹង។ បើទោះជាជម្លោះរវាងរុស្ស៊ី និងអ៊ុយក្រែនមិនទាន់ថមថយក្តី កីឡាករ Zinchenko បង្ហាញភាពជឿជាក់ថា ការវិលត្រលប់នៃលីគបាល់ទាត់នេះ ជាការជំរុញទឹកចិត្តដល់ប្រជាជនអ៊ុយក្រែនទាំងមូល។ «វាពិតជាសំខាន់សម្រាប់ប្រទេស និងប្រជាជនអ៊ុយក្រែនទាំងមូល ព្រោះគ្មាននរណាម្នាក់បានត្រៀមខ្លួនរួចរាល់ សម្រាប់កាលៈទេសៈនេះឡើយ។ […] ខ្ញុំដឹងថា បើទោះជាមិនមានបរិក្ខារល្អដូចមុន ប៉ុន្តែយើងត្រូវការឱ្យវាបន្តទៅមុខទៀត ហើយរឿងនេះពិតជាសំខាន់ សម្រាប់ប្រជាជនអ៊ុយក្រែនទាំងមូល ខ្ញុំមិនអាចរងចាំបានឡើយ ខ្ញុំពិតជាចង់ទស្សនាការប្រកួតណាស់ ប្រសិនបើអាច។»។ អតីតកីឡាករ Manchester City និយាយបែបនេះ។ Zinchenko នឹងត្រូវជួយក្រុមកាំភ្លើងធំ Arsenal ស្វាគមន៍ក្រុម Fulham សម្រាប់ព្រឹត្តិការណ៍ Premier League សប្តាហ៍ទីបួន ក្រោយផ្ទេរមកកាន់ទឹកដី Emirate ។ Zinchenko បានបង្ហាញទម្រង់លេងបានល្អជួយក្រុមរកបាន ៩ពិន្ទុ ក្រោយឆ្លងកាត់បីប្រកួតដំបូងនាដើមរដូវកាល៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8555.txt
|
កីឡាករ-កីឡាការិនីសូហ្វតេនីសជម្រើសជាតិកម្ពុជា ៨រូបនឹងចេញទៅបោះជំរំហ្វឹកហាត់ និងចូលរួមប្រកួតព្រឹត្តិការណ៍កីឡាសូហ្វតេនីស (The Guide to the 2022 NH Nonghyup Bank Incheon Korea Cup International Soft Tennis Tournament) នៅកូរ៉េខាងត្បូង ចាប់ផ្តើមពីថ្ងៃទី១៤ ដល់២១ ខែកញ្ញា។
|
ប្រទេសជាង៥០ នឹងចូលរួមប្រកួតពានរង្វាន់កីឡាសូហ្វតេនីសលំដាប់ពិភពលោក (The Guide to the 2022 NH Nonghyup Bank Incheon Korea Cup International Soft Tennis Tournament) ដែលនឹងប្រារព្ធធ្វើនៅទីលាន Yeolwoomul Tennis Center និងទីលាន Ganghwa Soft Tennis court ក្នុងក្រុង Incheon ប្រទេសកូរ៉េខាងត្បូង។ អត្តពលិកជម្រើសជាតិកម្ពុជា ទាំង៨រូប រួមមាន កីឡាករ កាន់ សោភ័ណ្ឌ, ចន ម៉ាដា, សាយ សុចិត្រា,សំ ចាន់កាប៊ី, សយ សុធន់, សម ដេវីដ និងកីឡាការិនី ម៉េត ម៉ារីយ៉ាន, ឃុន ចន្ទរ៉ូសិកា។ ពួកគេនឹងចេញដំណើរទៅនារាត្រីថ្ងៃទី៣១ ខែសីហា ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8556.txt
|
ក្របខណ្ឌ English Premier League ឈានដល់សប្តាហ៍ទី៦ នារាត្រីនេះ ដោយមានជំនួប៤គូ។ Chelsea និង Everton សុទ្ធតែស្ថិតក្នុងចំណោមក្រុមដែលត្រូវប្រកួតក្រៅទឹកដី។
|
Crystal Palace ត្រៀមស្វាគមន៍ Brentford នាកីឡដ្ឋាន Selhurst Park ស្របពេលដែល កីឡដ្ឋាន Craven Cottage របស់ Fulham ទទួល Brighton & Hove Albion នាវេលាម៉ោង១ និង៣០នាទីយប់។ ឈានដល់ម៉ោង ១ និង៣៤នាទី តោខៀវ Chelsea ទៅលេងនៅទឹកដី St. Mary’s របស់ Southampton ហើយឈានដល់វេលាម៉ោង២ ម្ចាស់ផ្ទះ Leeds United ត្រូវតទល់ជាមួយ Everton។ កាលពីសប្តាហ៍មុនក្រុមខ្លាំងៗកំពូលទាំង៦ រួមមាន Manchester United, Manchester City, Chelsea, Liverpool, Tottenham hotspur, Arsenal សុទ្ធតែអាចស្វែងជ័យជម្នះរៀងខ្លួនបាន។ ក្រឡែកមកបានសប្តាហ៍ទី៥ នេះវិញ ការប្រកួតមើលទៅហាក់នឹងមានភាពតឹងតែងខុសពីសប្តាហ៍មុន ហើយជំនួបដ៏គូឱ្យចាប់អារម្មណ៍បំផុតរួមមានជំនួបទីក្រុងឡុងដ៍ West Ham United ស្វាគមន៍ Spurs រីឯទឹកដី Anfield វិញ Liverpool ទទួល Newcastle United ក្រុមកំពុងមានទម្រង់លេងល្អប្លែក។ ជំនួបទីក្រុងឡុងដ៍ West Ham និង Spurs វេលាម៉ោង ១:៤៥ យប់ ថ្ងៃទី៣០ ឈានចូលថ្ងៃទី៣១ ខែសីហា ជាជំនួបដ៏ប្រកួតប្រជែងមួយ ដោយ West Ham គឺជាក្រុមខ្លាំងមួយពីអង់គ្លេសដែលអាចប្រជែងពានរង្វាន់ Europa League ល់វគ្គពាក់កណ្តាលផ្តាច់ព្រ័ត្ររដូវកាលមុន ទោះផ្តើមរដូវកាលថ្មីមិនសូវល្អប៉ុន្តែក្រុមមួយនេះកំពុងតែពង្រឹងសមត្ថភាពឡើងវិញជាមួយកីឡាករចំណូលថ្មីច្រើនរូប។ សម្រាប់Spurs ក៏អាចជាជំនួបតឹងតែងមួយផងដែរខណៈក្រុមកំពុងតែពង្រឹងទម្រង់លេងឱ្យល្អបន្ថែម។ Liverpool លត់ Bournemouth លទ្ធផល ៩-០ សប្តាហ៍មុន នឹងត្រូវទទួល Newcastle សម្រាប់សប្តាហ៍នេះវេលាម៉ោង ២យប់ ថ្ងៃទី៣១ ខែសីហា ឈានចូលថ្ងៃទី១ ខែកញ្ញា។ Newcastle បច្ចុប្បន្នជាក្រុមមានទម្រង់លេងដ៏ភ្ញាក់ផ្អើលដើមរដូវកាលថ្មីនេះ មិនទាន់មានក្រុមណាយកឈ្នះលើពួកគេឡើយ។ Liverpool ទោះមានគ្រាប់ស៊ុតច្រើនសប្តាហ៍មុន ប៉ុន្តែបញ្ហាកីឡាកររបួសនៅតែរឿងសំខាន់សម្រាប់ជំនួបជាមួយ Newcastle។ Arsenal ទទួល Aston Villa ថ្ងៃទី៣១ ខែសីហា ឈានចូលថ្ងៃទី១ ខែកញ្ញា ចំណែក Man United ត្រូវប៉ះ Leicester City ថ្ងៃទី២ ខែកញ្ញា។ ចាប់ផ្តើមរដូវកាលថ្មីនេះ Arsenal បង្ហាញទម្រង់ល្អប្រសើរក្រោយនាំចូលកីឡាករថ្មី ២រូប ពីក្រុម Man City ព្រមទាំងកីឡាករតំបន់ការពារមានភាពរឹងមាំជាងមុន។ ចំណែក Man United ក្រោមការដឹកនាំរបស់ Erik ten Hag ឆ្លងកាត់ ៤ប្រកួតមកនេះ ចាញ់២ ឈ្នះ២ គិតត្រឹមសប្តាហ៍ទី៤ បិសាចក្រហមមិនទាន់អាចនិយាយបានថាជាក្រុមមានភាពល្អប្រសើខ្លាំងឡើងវិញប៉ុន្មានឡើយ ពេលវេលាសម្រាប់កសាងក្រុម និងកែលម្អរនូវកីឡាករនៅតែជាតម្រូវការធំនៃក្រុមបិសាចក្រហម។ ដោយឡែកសម្រាប់ការប្រកួតសប្តាហ៍ទី៦ នៃក្របខណ្ឌ Premier League ជំនួបដ៏ធំរប្រចាំសប្តាហ៍ គឺវាងក្រុម Manchester United នឹងត្រូវស្វាគមន៍កាំភ្លើងធំ Arsenal នៅថ្ងៃទី៤ ខែកញ្ញាជាថ្ងៃបើកឆាកសប្តាហ៍ទី៦ វេលាម៉ោង ១០:៣០ យប់ (ម៉ោងនៅកម្ពុជា)។ កាលពីរដូវកាលមុនជំនួបរវាងក្រុមទាំងពីរក្នុង Premier League ពោលគឺយកឈ្នះម្នាក់ ១ជើងនៃក្របខណ្ឌ Premier League។ ជំនួបដើមរដូវកាល ២០២១-២២ បិសាចក្រហមបានយកឈ្នះ Arsenal ៣-២ និងចុងនៃរដូវកាល កាំភ្លើងធំអាចយកឈ្នះលើ Arsenal វិញដោយលទ្ធផល ៣-១។ ខាងក្រោមនេះជាការប្រកួតសម្រាប់សប្តាហ៍ទី៥ Premier League៖ ការប្រកួតវេលាម៉ោង ១:៣០ យប់ ឈានចូលថ្ងៃទី៣១ ខែសីហា Crystal Palace ទទួល Brentford, Fulham ស្វាគមន៍ Brighton, Southampton ទទួល Chelsea វេលាម៉ោង ១:៤៥ យប់ និង Leeds United ទទួល Everton វេលាម៉ោង ២យប់រំលងអាធ្រាត្រ។ ប្រកួតថ្ងៃទី១ ខែកញ្ញា វេលាម៉ោង ១:៣០ យប់ Bournemouth ទទួល Wolvers, Arsenal ទទួល Aston, Man City ទទួល Nottingham Forest និង Leicester City ទទួល Man United វេលម៉ោង ២យប់ ឈានចូលថ្ងៃទី២ ខែកញ្ញា។ សម្រាប់ការប្រកួត សប្តាហ៍ទី៦ ថ្ងៃទី៣ ខែកញ្ញា ៖ Everton ទទួល Liverpool ម៉ោង ៦ ល្ងាច (ម៉ោងនៅកម្ពុជា) ការប្រកួតវេលាម៉ោង ៩ យប់ Brentford ស្វាគមន៍ Leeds Chelsea ទទួល West Ham Newcastle ទទួល Crystal Palace Nottingham ទទួល Bournemouth Spurs ទទួល Fulham Wolvers ទទួល Southampton Aston Villa ទទួល Man City វេលាម៉ោង ១១:៣០ យប់ Brighton ទទួល Leicester City ថ្ងៃទី៤ វេលាម៉ោង ៨យប់។ គិតត្រឹមសប្តាហ៍ទី៤ កាំភ្លើងធំ Arsenal បានប្រកួតឈ្នះដោយការវាយបកឈ្នះលើក្រុម Fulham ២-១ ហើយបន្តឈរលេខ១ កំពូលតារាំង Premier League មាន១២ពិន្ទុ តាមពីក្រោយដោយ Man City, Spurs, Brighton សុទ្ធតែជាក្រុមមាន ១០ពិន្ទុក្នុងដៃរួចហើយ។ Leeds, Chelsea មានម្នាក់ ៧ពិន្ទុ រីឯ Newcastle និង Man United មាន៦ពីន្ទុដូចគ្នា និងបន្តបន្ទាប់ទៀត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8557.txt
|
វាប្រៀបបីដូចជារឿងដ៏គួរឱ្យចាប់អារម្មណ៍មួយ ដែលសប្តាហ៍មុនក្រុម Bayern Munich មកពីក្របខណ្ឌ Bundesliga អាចស៊ុតលើដៃគូប្រកួតដល់ទៅ ៧-០ មុនពេលក្រុម Paris Saint Germain យកឈ្នះលើគូប្រកួតលទ្ធផល ៧-១ នៃ Ligue 1 របស់បារាំង។ តែសប្តាហ៍នេះទាំង PSG និង Bayern បញ្ចប់ការប្រកួតដោយលទ្ធផលត្រឹមស្មើ ១-១ រៀងខ្លួន។
|
ជំនួបរវាងក្រុមម្ចាស់ជើងជើងឯក Bundesliga ១០សម័យកាលជាប់គ្នា Bayern Munich ស្វាគមន៍ក្រុមភ្ញៀវ Borussia Monchengladbach ថ្ងៃទី២៧ ខែសីហា បញ្ចប់ទៅដោយលទ្ធផល ១-១។ ក្រុមភ្ញៀវ Gladbach ស៊ុតនាំមុខលើម្ចាស់ផ្ទះ Bayern នៅនាទី៤៣ នៃវគ្គទីមួយដោយកីឡាករខ្សែប្រយុទ្ធ Marcus Thuram ។ ចំណែកគ្រាប់តាមស្មើមកវិញរបស់ Bayern ធ្វើបានដោយកីឡាករ Leroy Sane នៅនាទី៨៣ ជិតចប់ការប្រកួតទៅហើយ។ ១គ្រាប់របស់ Sadio Mane ស៊ុតនាទី៣៤ ត្រូវអាជ្ញាកណ្តាលសម្រេចមិនផ្តល់ឱ្យក្រោយពិនិត្យប្រព័ន្ធ VAR។ ក្រឡេកទៅកាន់ Ligue 1 បារាំងវិញ PSG ដែលជាម្ចាស់ផ្ទះស្វាគមន៍ Monaco ក៏មិនខុសគ្នាពីក្រុម Bayern Munich ឡើយនាសប្តាហ៍ទីបួននេះ ពោលគឺបញ្ចប់ការប្រកួតត្រឹមលទ្ធផល ១-១ ហើយត្រូវក្រុម ភ្ញៀវបើកការនាំមុខមុនដូចគ្នា។ ខ្សែប្រយុទ្ធ Kevin Volland អាចឆ្មក់ឱកាសស៊ុតបំប៉ោងសំណាញ់ទី PSG តាំងពីនាទី២០ មកម្ល៉េះ ហើយការប្រកួតបានអូសបន្លាយរហូតចប់វគ្គទីមួយ។ ចូលវគ្គទីពីរលទ្ធផល ១-០ នៅតែរក្សាដដែលគ្មានគ្រាប់ស៊ុតបញ្ជូលទីកើតឡើងថែមឡើយ រហូតដល់នាទី៧០ PSG ទទួលបានបាល់ពិន័យ១១ម៉ែត្រហើយ Neymar JR ជាអ្នកសម្រេចគ្រាប់តាមស្មើ ១-១។ កាលថ្ងៃទី២១ ដែលជាសប្តាហ៍ទីបីនៃ Bundesliga ក្លិបយក្សអាល្លឺម៉ង់ Bayern Munich បានបំបាក់ក្រុម Bochum ដែលទើបឡើងពីលីគទីពីរក្នុងលទ្ធផល ៧-០។ មិនចាញ់ក្រុមដែលស្ថិតនៅលីគកំពូលអាល្លឺម៉ង់ឡើយការប្រកួត Ligue 1 ថ្ងៃទី២២ ខែសីហា PSG បានបំបាក់ក្រុមម្ចាស់ផ្ទះ LOSC Lille លទ្ធផលរហូតដល់ទៅ ៧-១។ ខាងក្រោមនេះជាលទ្ធផលការប្រកួត Bundesliga សប្តាហ៍ទី៤៖ Freiburg ឈ្នះ Bochum ១-០ Union Berlin ឈ្នះ Schalke 04 ៦-១ Wolfsburg ចាញ់ RB Leipzig ២-០ Leverkusen ឈ្នះ Mainz 05 ៣-០ Hoffenheim ឈ្នះ Augsburg ១-០ Hertha Berlin ចាញ់ Dortmund ១-០ FC Cologne ស្មើ VfB Stuttgart ០-០ Eintracht Frankfurt ឈ្នះ Werder Bremen ៤-៣។ លទ្ធផលការប្រកួគ Ligue 1 បារាំងសប្តាហ៍ទី៤៖ Lille ឈ្នះ AC Ajaccio ៣-១ Auxerre ឈ្នះ Strasbourg ១-០ Lens ឈ្នះ Rennes ២-១ Nantes ឈ្នះ Toulouse ៣-១ Troyes ឈ្នះ Angers ៣-១ Marseille ឈ្នះ OGC Nice ៣-០ Lorient ឈ្នះ Clermont Foot ២-១ Brest ចាញ់ Montpellier ៧-០ Riems ស្មើ Olympique Lyon ១-១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8558.txt
|
ខ្សែប្រយុទ្ធ Karim Benzema និងជាប្រធានក្រុមរបស់ Real Madrid ថ្ងៃទី២៥ ខែសីហា ក្លាយជាកីឡាករឈ្នះពានរង្វាន់កីឡាករល្អឯកប្រចាំតំបន់អឺរ៉ុប ឬ UEFA Man’s Player of Year 2021-22។ Benzema ប្រជែងឈ្នះមិត្តរួមក្រុម Thibaut Courtois និងខ្សែបម្រើ Kevin De Bruyne របស់ Manchester City។
|
មិនត្រឹមតែពានរង្វាន់ឯកត្តជន UEFA ឡើយ Benzema ក៏ត្រូវបានមជ្ឈដ្ឋានបាល់ទាត់ទូទាំងពិភពលោករំពឹងថាក៏នឹងអាចឈ្នះពានរង្វាន់ Ballon d’Or សម្រាប់ឆ្នាំនេះ។ Benzema រដូវកាល ២០២១-២២ គឺជាកីឡាករដែលស៊ុតគ្រាប់បាល់ច្រើនជាងគេនៅក្នុង Champions League និងលីគ La Liga ។ រដូវកាលមុន Benzema និង Vinicius JR ក្លាយជាដៃគូដ៏គ្រោះថ្នាក់ សម្រាប់ក្រុមដទៃដែលបានជួប Real Madrid។ រដូវកាលមុន Benzema ស៊ុតបាល់បញ្ចូលទី ៤៤គ្រាប់ ក្នុងចំណោម ៤៦ប្រកួតគ្រប់កម្មវិធីប្រកួត ហើយជួយ Real Madrid ឈ្នះជើងឯក Champions League លើកទី១៤។ សម្រាប់ La Liga ខ្សែប្រយុទ្ធរូបនេះស៊ុតបាន ២៧គ្រាប់ ពីចំណោម ៣២ប្រកួតឱ្យ Real Madrid និង ១៥គ្រាប់នៅ១២ ប្រកួតក្នុង Champions League។ ទន្ទឹមនឹងនេះលោក Carlo Ancelotti ជាអ្នកចាត់ការ Real Madrid ក៏ទទួលបានពានជាគ្រូបង្វឹកល្អប្រចាំឆ្នាំ ឬ UEFA Man’s Coach of The Year ដោយយកឈ្នះលើលោក Pep Gaurdiola អ្នកចាត់ការក្រុម Man City និងលោក Jurgen Klopp គ្រូបង្វឹកក្រុម Liverpool។ លើសពីនេះកីឡាករ Benzema វ័យ ៣៤ឆ្នាំសញ្ជាតិបារាំង ឆ្នាំនេះ ក៏ស្ថិតក្នុងចំណោមកីឡាករ ៣០រូបផ្សេងទៀតដែលត្រូវបានជ្រើសរើសប្រជែងពានរង្វាន់ Ballon d’Or កាលពីដើមខែសីហានេះ។ ក្នុងចំណោមកីឡាករដែលបានជ្រើសរើសនោះ គ្មានឈ្មោះរបស់តារាឆ្នើម Lionel Messi ឡើយ។ សម្រាប់ការប្រកាសអ្នកឈ្នះពានរង្វាន់ Ballon d’Or ឆ្នាំនេះ ក៏នឹងត្រូវធ្វើឡើងនៅថ្ងៃទី១៧ ខែតុលា មុនការប្រកួត World Cup នៅកាតា និងស្ថិតនៅចំពាក់កណ្តាលរដូវកាលនៃ La Liga៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8559.txt
|
Manchester United, Manchester City, Liverpool, Chelsea, Arsenal, Tottenham Hotspur ទទួលបាន៣ពិន្ទុដ៏សំខាន់សម្រាប់ប្រកួតប្រជែងនាដើមរដូវកាលថ្មី Premier League សប្តាហ៍ទី៤ ក្រោយប្រកួតឈ្នះរៀងខ្លួន។
|
ការប្រកួតនាថ្ងៃទី២៧ ខែសីហា បិសាចក្រហមយកឈ្នះម្ចាស់ផ្ទះ Southampton ១-០ ដែលធ្វើបានដោយខ្សែបម្រើ Bruno Fernandes នៅនាទី៥៥ នៃវគ្គទីពីរ។ នេះជាជ័យជម្នះលើកទី២ របស់ Man United ក្រោមការដឹកនាំរបស់លោក Erik ten Hag ។ Man United ឈរលំដាប់ទី៨ មាន៦ពិន្ទុ។ ឯ Man City ក៏បាន៣ពិន្ទុដែរ បន្ទាប់ពីវាយបកយកឈ្នះក្រុមភ្ញៀវ Crystal Palace លទ្ធផល ៤-២ នាកីឡាដ្ឋាន Etihad។ ក្រុមភ្ញៀវ Crystal ចាប់ផ្តើមវគ្គទីមួយដោយមានទំនុកចិត្តខ្លាំងដោយអាចនាំមុខម្ចាស់ផ្ទះលទ្ធផល ២-០។ វគ្គទីពីរ Man City ហាក់មានយុទ្ធសាស្ត្រប្រែប្រួលដោយលេងគ្របដណ្តប់លើក្រុមភ្ញៀវរហូតខ្សែបម្រើ Bernardo Silva អាចរកមួយគ្រាប់តាមពីក្រោយ មុនខ្សែប្រយុទ្ធ Erling Haaland ស៊ុត Hat-Trick នាំជ័យជម្នះ។ ទន្ទឹមនឹងនេះ Liverpool ក្រោយបាក់មុខពេលប្រកួតចាញ់ Man United លទ្ធផល ២-១ កាលសប្តាហ៍ទី៣ ក៏បានបំបាក់ក្រុមភ្ញៀវ AFC Bournemouth លទ្ធផលរហូត ៩-០។ Luis Diaz និង Roberto Firmino ស៊ុត២គ្រាប់ដូចគ្នា ឯ Harvey Elliott, Trent Alexander Arnold, Virgil Van Dijk, Fábio Carvalho ស៊ុតម្នាក់ ១គ្រាប់ ខណៈដែលកីឡាករក្រុមភ្ញៀវ Chris Mepham ស៊ុតចូលទីខ្លួនឯង ១គ្រាប់។ ឈ្នះលទ្ធផល ៩-០ Liverpool តាមស្មើកំណត់ត្រាក្លិប Man United, Leicester City, Spurs ក្នុងនាមជាក្លិបដែលរកបាន៩ គ្រាប់ក្នុងមួយប្រកួត។ រីឯ Chelsea ម្ចាស់ផ្ទះដែលមានត្រឹមគ្នា ១០នាក់ អាចយកឈ្នះលើក្រុមភ្ញៀវ Leicester City ដោយលទ្ធផល ២-១។ លេងមិនទាន់ចប់វគ្គទីមួយផងខ្សែបម្រើចំណូលថ្មី Conor Gallagher ទទួលបានកាតក្រហមនៅនាទី២៨ ធ្វើឱ្យក្រុមម្ចាស់ផ្ទះត្រូវលេងដោយមានគ្នាត្រឹម១០នាក់។ ប៉ុន្តែទោះជាបែបនេះនៅនាទី ៤៧ និង ៦៣ Raheem Sterling អាចស៊ុតនាំមុខលើក្រុមភ្ញៀវ មុនមានការស៊ុតតាមមកវិញ ១គ្រាប់នាទី៦៦ ពីកីឡាករ Harvey Barnes។ ក្រុមកំពុងតែឈរកំពូលតារាង Arsenal ក៏រកបានជ័យជម្នះក្រោយវាយបកលើក្រុមភ្ញៀវ Fulham លទ្ធផល ២-១ នាកីឡដ្ឋាន Emirate ។ ការប្រកួតរវាងក្រុមម្ចាស់ផ្ទះ និងក្រុមភ្ញៀវមានការវាយសម្រុកតិចតួចនៅក្នុងវគ្គទីមួយ ប៉ុន្តែឈានដល់វគ្គទីពីរកីឡាករខ្សែប្រយុទ្ធ Aleksandar Mitrovic ស៊ុតនាំមុខកាំភ្លើងធំនៅនាទី៥៦ មុនពេលខ្សែបម្រើ Martin Odegaard អាចរកគ្រាប់តាមស្មើនាទី៦៤ និងគ្រាប់ជ័យជម្នះដោយខ្សែការពារ Gabriel Magalhaes នាទី៨៥ ឱ្យកាំភ្លើងធំបន្តឈរលើកំពូលតារាង។ ចំណែកឯការប្រកួតថ្ងៃទី២៨ ខែសីហា Spurs បំបាក់ក្រុមម្ចាស់ផ្ទះ Nottingham Forest លទ្ធផល ២-០។ ខ្សែប្រយុទ្ធ Harry Kane ស៊ុត២គ្រាប់នៅដើមវគ្គទីមួយនាទី៥ និងចុងវគ្គទីពីរនាទី ៨៥ សមល្មមឱ្យ Spurs ទទួលបាន៣ពិន្ទុ ឈរលេខ៣ ក្នុងតារាង Premier League មាន ១០ពិន្ទុស្មើក្រុម Man City និង Brighton & hove Albion។ ការប្រកួតក្រុមដទៃទៀតនៃ Premier League សប្តាហ៍ទីបួន៖ Brighton ឈ្នះ Leeds United ១-០ Brentford និង Everton ស្មើ ១-១ Wolvers និង Newcastle ស្មើ ១-១ Aston Villa ចាញ់ West Ham United ១-០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_856.txt
|
ប្រធានាធិបតីអាម៉េរិក ចូ បៃឌិន នៅថ្ងៃទី ៥ ខែតុលា បានលើកឡើងថា លោក និងប្រធានាធិបតីចិន ស៊ី ជិនភីង បានពិភាក្សាគ្នាអំពីបញ្ហាទាក់ទិននឹងកោះតៃវ៉ាន់។ លោក បៃឌិន ក៏បានអះអាងថា ភាគីទាំងពីរ បានយល់ព្រមគោរពតាមកិច្ចព្រមព្រៀងទាក់ទងបញ្ហាដែនកោះនេះ។
|
នៅប៉ុន្មានថ្ងៃមុន ស្របពេលប្រារព្ធខួប៧២ឆ្នាំនៃការបង្កើតសាធារណរដ្ឋប្រជាមានិត ទីក្រុងប៉េកាំងបានបញ្ជូនយន្តហោះចម្បាំងជាច្រើនគ្រឿងចូលទៅក្នុងតំបន់ការពារដែនអាកាសរបស់តៃវ៉ាន់ ដែលត្រូវបានតៃវ៉ាន់ចាត់ទុកថាជាការយាយីជាថ្មីពីសំណាក់ទីក្រុងប៉េកាំង។ ក្រោយព្រឹត្តិការណ៍នេះ ប្រធានាធិបតីអាម៉េរិក ចូ បៃឌិន អះអាងថា មេដឹកនាំចិនយល់ព្រមគោរពរាល់កិច្ចព្រមព្រៀងទាក់ទងបញ្ហាតៃវ៉ាន់។ «ខ្ញុំបាននិយាយជាមួយ លោក ស៊ី (ប្រធានាធិបតីចិនស៊ី ជិនភីង) អំពីកោះតៃវ៉ាន់។ យើងបានព្រមព្រៀងគ្នាថា យើងនឹងគោរពតាមកិច្ចព្រមព្រៀងតៃវ៉ាន់ ហើយយើងបានបញ្ជាក់យ៉ាងច្បាស់ ខ្ញុំមិនគិតថាគាត់គួរតែធ្វើអ្វីផ្សេងក្រៅពីគោរពតាមកិច្ចព្រមព្រៀងនោះទេ»។ លោក បៃឌិន ប្រាប់អ្នកកាសែតបែបនេះពីសេតវិមាននៅថ្ងៃទី ៥ ខែតុលា។ លោកមិនបញ្ជាក់ពីពេលវេលានៃការសន្ទនាជាមួយលោក ស៊ី តែអាចធ្វើឡើងកាលពីការជជែកតាមទូរស័ព្ទកាលពីថ្ងៃទី៩ ខែកញ្ញា។ កិច្ចព្រមព្រៀងតៃវ៉ាន់ដែលលោក បៃឌិន និយាយ គឺសំដៅលើកិច្ចព្រមព្រៀងចិនតែមួយ ដែលអាម៉េរិកទទួលស្គាល់ទីក្រុងប៉េកាំងជាតំណាងតែមួយគត់របស់ចិន។ ប្រធានាធិបតីអាមេរិក ក៏ទំនងជានិយាយសំដៅច្បាប់តៃវ៉ាន់ ដែលសភាអាម៉េរិកអនុម័តកន្លងមក សំដៅផ្ដល់ការការពារដល់តៃវ៉ាន់ និងការបញ្ជាក់ពីជំហររបស់អាម៉េរិកក្នុងការដោះស្រាយបញ្ហាតៃវ៉ាន់ដោយសន្តិវិធី។ ទាក់ទងវត្តមានយន្តហោះចម្បាំងចិនវិញ អាម៉េរិកបានជំរុញម្តងហើយម្ដងទៀតឱ្យចិនបញ្ឈប់សកម្មភាពយោធារបស់ខ្លួននៅជិតកោះតៃវ៉ាន់។ អ្នកនាំពាក្យក្រសួងការបរទេសអាម៉េរិក Ned Price ចាត់ទុកសកម្មភាពយោធាចិន ជាទង្វើកំពុងធ្វើឱ្យអស្ថិរភាព និងធ្វើឱ្យប៉ះពាល់ដល់សន្តិភាពនិងស្ថិរភាពក្នុងតំបន់។ ពាក់ព័ន្ធនឹងការបញ្ជូនយន្តហោះចម្បាំងនេះដែរ ប្រធានាធិបតីតៃវ៉ាន់ លោកស្រី Tsai Ing-wen បានលើកឡើងនៅថ្ងែទី ៥ ខែតុលាថា តៃវ៉ាន់នឹងធ្វើអ្វីគ្រប់យ៉ាងដើម្បីការពារខ្លួន ក៏ដូចជាការពារប្រជាធិបតេយ្យនៅតៃវ៉ាន់។ គួររំលឹកថា តៃវ៉ាន់បានរាយការណ៍ពីយន្តហោះចម្បាំងចិនជាង ១៤៨ គ្រឿងបានហោះចូលភាគខាងត្បូងនិងនិរតីនៃដែនការពារដែនអាកាសរបស់ខ្លួន ក្នុងរយៈពេល ៤ ថ្ងៃ ដែលចាប់ផ្តើមនៅថ្ងៃទី១ ខែតុលាដែលជាថ្ងៃប្រារព្ធខួប៧២ឆ្នាំនៃការបង្កើតរដ្ឋ ដែលជាការបញ្ជូនយន្តហោះច្រើនមិនធ្លាប់មានរបស់ចិនទៅតៃវ៉ាន់។ ចិនជានិច្ចជាកាលតែង អះអាងថាកោះតៃវ៉ាន់ជាទឹកដីខ្លួនដែលគួរតែត្រូវបានរួបរួម បើទោះបីជាចាំបាច់ត្រូវប្រើកម្លាំងយោធាក្តី។ ឯតៃវ៉ាន់វិញ អះអាងថា ខ្លួនជាប្រទេសឯករាជ្យហើយ នឹងការពារសេរីភាពនិងលទ្ធិប្រជាធិបតេយ្យរបស់ខ្លួនពីចិន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8560.txt
|
Max Verstappen បានបោះជំហានឆ្ពោះទៅរកការគ្រងតំណែងជើងឯកប្រណាំងរថយន្ត Formula One ពីររដូវកាលជាប់ៗគ្នា ក្រោយដណ្តើមបានជ័យជម្នះជាលើកទី៩ ក្នុងកម្មវិធី Belgian Grand Prix ប្រទេសបែលហ្ស៊ិក។
|
នាការប្រណាំងនៅទីលានទី ១៤ រដូវកាល ២០២២-២៣ នៅថ្ងៃទី២៨ ខែសីហា ម្ចាស់ការពារជើងឯក Verstappen ដែលបើកបរឱ្យ Red Bull បានប្រជែងឈ្នះមិត្តរួមក្រុមខ្លួន Sergio Perez ដើម្បីបញ្ចប់ទីមុនគេ។ អ្នកប្រណាំងសញ្ជាតិហូឡង់រូបនេះ សម្រេចបានដោយប្រើថេរវេលា ១ម៉ោង ២៥នាទី និង៥២វិនាទី។ Carlos Sainz របស់ក្រុម Ferrari ធ្វើបានក្នុងចំណាត់ថ្នាក់ទី៣ ខណៈ George Russell ដែល ដែលបើកឱ្យក្រុម Mercedes បញ្ចប់ក្នុងចំណាត់ថ្នាក់ទី៤។ Lewis Hamilton របស់ Mercedes ម្ចាស់ជើងឯក F1 ៧សម័យ ដែលជាគូប្រជែងសំខាន់របស់ Verstappen មិនទទួលបានពិន្ទុឡើយសម្រាប់ការប្រណាំងនៅបែលហ្ស៊ិកនេះ។ តាមរយៈជ័យជម្នះជាលើកទី៩ ក្នុងចំណោមការប្រណាំង១៤លើក បានជួយឱ្យ Verstappen កើនគម្លាតពិន្ទុក្នុងតារាង F1 កាន់តែឆ្ងាយ និងមានឱ្យកាសខ្ពស់ក្នុងការគ្រងតំណែងជើងឯកជាលើកទី២ក្នុងអាជីព។ Verstappen កើនដល់ ២៨៤ពិន្ទុ នាំមុខមិត្តរួមក្រុម Red Bull កីឡាករ Perez ដែលនៅចំណាត់ថ្នាក់ទី២ ចំនួន ៩៣ពិន្ទុ។Charles Leclerc របស់ក្រុម Ferrari ធ្លាក់ទៅលេខ៣ ដោយរកបាន១៨៦ពិន្ទុ។ Hamilton នៅលេខរៀងទី៦ដដែលមាន១៤៦ពិន្ទុ។ សម្រាប់ផ្នែកគ្រឿងម៉ាស៊ីនវិញ Verstappen និង Perez ជួយ Red Bull នាំមុខដាច់ក្នុងតារាង F1 ផងដែរ ដោយលើសពិន្ទុក្រុមលេខ២ Ferrari ដល់ទៅ១១៨ពិន្ទុ។ Red Bull រកបានពិន្ទុសរុបបណ្តោះអាសន្ន ៤៧៥ពិន្ទុ ខណៈ Ferrari រកបាន៣៥៧ពិន្ទុ។ Mercedes ឈរលេខ៣មាន៣១៦ពិន្ទុ។ ជំនួបបន្ទាប់នាទីលានទី១៥ នឹងធ្វើឡើងនៅប្រទេសហូឡង់ ក្នុងកម្មវិធី Dutch Grand Prix នាថ្ងៃទី៤ ខែកញ្ញា។ ការប្រណាំងរថយន្ត F1 ឆ្នាំ២០២២ នៅសល់៨ទីលានទៀតប៉ុណ្ណោះនឹងបញ្ចប់រដូវកាល ២០២២-២៣នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8561.txt
|
សហព័ន្ធកីឡាបាល់ទាត់អន្ដរជាតិពិភពលោក (FIFA) បានសម្រេចដកការព្យួរសកម្មភាពរបស់សហព័ន្ធបាល់ទាត់ឥណ្ឌា (AIFF) ក្រោយពីទទួលបានលិខិតបញ្ជាក់ពីតុលាការកំពូលឥណ្ឌាអំពីការបញ្ចប់អាណត្តិដឹកនាំដោយ គណៈកម្មការរដ្ឋបាល (CoA)។ បើទោះជាដកការពិន័យនេះពិតមែន FIFA រួមទាំងសហព័ន្ធបាល់ទាត់ទ្វីបអាស៊ី (AFC) នៅតែបន្ដឃ្លាំមើលនូវសកម្មភាពរបស់ AIFF រហូតដល់ការបោះឆ្នោតរកគណៈកម្មការប្រតិបត្តិ បានត្រឹមត្រូវ និងមិនមានការជ្រៀតជ្រែកពីភាគីទី៣ ណាទៀតទេ។
|
យោងទៅលើការផ្សាយលើគេហទំព័រផ្លូវការរបស់FIFA ការព្យួរសកម្មភាពកីឡាបាល់ទាត់ ទៅលើAIFF ត្រូវបានដកចេញ ក្រោយពីតុលាការកំពូលរបស់ឥណ្ឌា បានបញ្ជាក់ពីការបញ្ចប់អាណត្តិ CoA ដែលត្រូវបានគេចាត់ទុកថាជាភាគីទី៣ ហើយជ្រៀតជ្រែកក្នុងកិច្ចការផ្ទៃក្នុងរបស់ AIFF។ គណៈកម្មការរដ្ឋបាលនេះ បានដើរតួរជាគណៈកម្មការប្រតិបត្តិសហព័ន្ធបាល់ទាត់ឥណ្ឌា។ រាល់សកម្មភាពអន្ដរជាតិរបស់ AIFF ដូចជាការប្រកួតមិត្តភាពជាមួយប្រទេសក្នុងតំបន់ ត្រូវផ្អាក់អស់មួយរយៈ ដោយគិតចាប់ពីថ្ងៃទី១៥ ខែសីហា ក្រោយពីការប្រកាសជាផ្លូវការរបស់ FIFA។ តាមការបញ្ជាក់របស់FIFA ដដែរ ការប្រកួតបាល់ទាត់ជើងឯកពិភពលោកនារីអាយុក្រោយ១៧ឆ្នាំ (FIFA U-17 Women’s World Cup 2022) នឹងបន្ដធ្វើនៅប្រទេសឥណ្ឌា នៅថ្ងៃទី១១-៣០ ខែតុលា ឆ្នាំ២០២២ និងទៅតាមគម្រោងដែលបានរៀបចំពីមុនមក។ ក្រៅពីនេះទៀត ជម្រើសជាតិឥណ្ឌា នឹងបន្ដចូលរួមប្រកួត AFC Asian Cup 2023, AFC U20 និង U17 Asian Cup Qualifiers។ រីឯក្លិប ATK Mohun Bagan នឹងត្រូវប្រកួតជាមួយ Kuala Lumpur City FC នៅថ្ងៃទី៧ ខែកញ្ញា នៃការប្រកួត AFC Cup 2022 (វគ្គ Inter-Zone Play-off Semi Finals)។ បើទោះជាការដកពិន័យ បានប្រកាសពិតប្រាកដមែន ប៉ុន្ដែមិនមានន័យថា FIFA និង AFC ឈប់អើពើលើកិច្ចការបោះឆ្នោតនោះទេ ប្រសិនជាមិនមានភាពប្រក្រតីណាមួយ សហព័ន្ធអន្ដរជាតិទាំងពីរនេះ ក៏មិននៅស្ងៀមដែរ។ នោះ មានន័យថាសកម្មភាពទាំងអស់ នឹងត្រូវបញ្ឈប់វិញ ប្រសិនជាបញ្ហាភាគីទី៣ នៅតែបន្ដលូកដៃ។ លោក Sunando Dhar អគ្គលេខាធិការស្ដីទីរបស់AIFF ចាត់ទុកថា នេះ គឺជាការបញ្ចប់ទៅនូវពេលវេលាដ៏អាក្រក់មួយ ដែល AIFF មិនធ្លាប់ឆ្លងកាត់ពីមុនមក។ Relate អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8562.txt
|
ក្រុមមន្រ្តីប៉ូលិសបារាំងបានបើកការស៊ើបអង្កេតលើបញ្ហាដែលថាខ្សែបម្រើ Paul Pogba របស់ក្រុម Juventus ត្រូវបានក្លាយជាគោលដៅប៉ុនប៉ងជំរិតទារប្រាក់ពីក្រុមក្មេងទំនើងមួយក្រុម។ នេះបើតាមការផ្សាយរបស់ទីភ្នាក់ងារសារព័ត៌មាន AFP ថ្ងៃទី២៨ ខែសីហា។
|
កាលពីថ្ងៃទី២៧ ខែ សីហា ក្នុងវីដេអូដែលមានរយៈពេលប្រមាណជាង ៣នាទី បងប្រុសរបស់ Pogba ឈ្មោះ Mathias បានសន្យាថានឹងនិយាយអំពីអាថ៌កំបាំងរបស់ Pogba ដែលជាប្អូនប្រុសខ្លួន ព្រមទាំងខ្សែប្រយុទ្ធបារាំង Kylian Mbappe។ «អាថកំបាំងដ៏ធំ ដែលពិភពលោកទាំងមូល ក៏ដូចជាអ្នកគាំទ្រប្អូនប្រុសខ្ញុំទាំងអស់ និងទាំងសម្រាប់ក្រុមស្ថិតនៅបារាំង និង Juventus សមនឹងបានដឹងឮពីរឿងទាំងនេះ។»។ នេះបើតាមសម្តីរបស់ Mathias បងប្រុស Pogba។ រឿងដែលថា Pogba ត្រូវបានក្រុមទំនើងជំរិតទារប្រាក់នាមិនមែនទើបតែកើតឡើងឡើយ ពោលគឺមុនពេលដែល Mathias បងប្រុសរបស់ Pogba បានបង្ហោះវីដេអូកាលពីថ្ងៃទី២៧ នោះទៀត។ ក្រោយមួយថ្ងៃនៃការបង្ហោះវីដេអូរបស់ Mathias មេធាវីផ្ទាល់ Pogba បានចេញសេចក្តីថ្លែងការណ៍មួយ មានការចុះហត្ថលេខាពីម្តាយ Pogba អ្នកស្ត្រី Yeo Moriba និងភ្នាក់ងារបច្ចុប្បន្ន Rafaela Pimenta ។ មេធាវី Pogba អះអាងថានោះគឺជាការប៉ុនប៉ងជំរិតទារប្រាក់។ «ទាំងអស់នេះមិនមានជាការភ្ញាក់ផ្អើលអ្វីនោះទេ ពួកគេបានធ្វើវាបន្ថែមដើម្បីជាការគំរាមកំហែង និងមានការប៉ុនប៉ងជំរិតទារប្រាក់ដោយក្រុមក្មេងទំនើងទៅលើ Paul Pogba។ ចំពោះបញ្ហានេះក្រុមមន្ត្រីប៉ូលិសក៏កំពុងតែបើកការស៊ើបអង្កេតបន្ថែមហើយ។» នេះបើតាមសេចក្តីថ្លែងការណ៍មេធាវី Pogba។ បើតាមប្រភព ២ ដែលជិតស្និទ្ធបំផុតទៅនឹងគ្រួសារ Pogba បាននិយាយប្រាប់ទីភ្នាក់ងារព័ត៌មាន AFP ទឹកប្រាក់ដ៏សន្ធឹកសន្ធាប់ត្រូវបានទាមទារពី Paul Pogba ជាថ្នូរនៃមិនការផ្សព្វផ្សាយវីដេអូអាថ៌កំបាំងទាំងអស់នោះ។ លើសពីនេះ បើតាមរបាយការណ៍របស់វិទ្យុ France Info ខ្សែបម្រើវ័យ ២៩ឆ្នាំ ប្រាប់ទៅក្រុមមន្ត្រីស៊ើបអង្កេតថា រូបគេរងការកំហែងពីសំណាក់មិត្តភក្កិពីកុមារភាព និងបុរសពាក់អាវខ្មៅប្រដាប់ដោយអាវុធដើមវែងពីរនាក់ផ្សេងទៀត។ Pogba បានអះអាងថា ពួកគេបានទាមទារប្រាក់រហូតដល់ទៅប្រមាណ ១៣លានអឺរ៉ូ។ ប្រភពដដែលប្រាប់ AFP៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8563.txt
|
ប្រធានសហព័ន្ធបាល់ទាត់បារាំង (FFF) លោក Noel Le Graet បានបង្ហាញក្តីសង្ឃឹមថា Paul Pogba ខ្សែបម្រើដ៏ឆ្នើមប្រចាំក្រុមជម្រើសជាតិនឹងអាចទទួលបានតំណែងក្នុងក្រុមសម្រាប់ព្រឹត្តិការណ៍ World Cup 2022 នៅកាតា បើទោះជាមានរឿងរ៉ាវនៅក្រៅទីលានក្តី។
|
Pogba បានក្លាយជាកីឡាករសំខាន់មួយរូបរបស់លោក Didier Deschamps អំឡុងការប្រកួត World Cup ឆ្នាំ ២០១៨ នៅប្រទេសរុស្ស៊ី ហើយរូបគេបានជួយបារាំងឈ្នះ World Cup លើកទីពីរ ក្នុងឆ្នាំនោះដូចគ្នា។ យ៉ាងណាមិញចាប់ផ្តើមរដូវកាលថ្មី ២០២២-២៣ ក្រោយចាកចេញពី Manchester United ដែលបានរួមរស់ ៦ឆ្នាំ ហើយផ្លាស់ទៅក្លិបចាស់ Juventus វិញ កីឡាករវ័យ ២៩ឆ្នាំ កំពុងរបួសសរសៃពួរជង្គង់ក្រោយលេងបានទើប២ប្រកួតឱ្យក្រុមអ៊ីតាលីមួយនេះ។ នៅក្រៅទីលាន Pogba ក៏ជួបបញ្ហាខ្លាំងដែរ។ បើតាមសេចក្តីថ្លែងការណ៍មួយពីមេធាវីផ្ទាល់របស់ Pogba កាលថ្ងៃទី២៨ ខែសីហា Pogba ត្រូវបានក្រុមក្មេងទំនើងមួយក្រុមជំរិតទារប្រាក់ពីរូបគេថែមទៀត។ លើបញ្ហានេះ លោក Le Graet ប្រធាន FFF សង្ឃឹមថា បញ្ហាជំរិតទារប្រាក់នោះ នឹងមិនអាចប៉ះពាល់ដល់តំណែង Pogba សម្រាប់ក្រុម។ «ពេលនេះយើងកំពុងចាប់ផ្តើមកិច្ចការរបស់យើងសម្រាប់ការប្រកួត។ បើតាមខ្ញុំគិតមើលទៅពេលនេះគ្មាននរណាម្នាក់នឹងទៅតុលាការឡើយ។ នៅត្រង់ចំណុចនេះ វាគ្រាន់តែជារឿងចចាមអារ៉ាមតែប៉ុណ្ណោះ។ ខ្ញុំស្រលាញ់ Paul ហើយខ្ញុំសង្ឃឹមថាវានឹងមិនប៉ះពាល់ដល់តំណែងរបស់គេនៅក្នុងក្រុមបារាំងឡើយ។»។ លោក Le Graet បាននិយាយបែបនេះ។ យ៉ាងណាមិញបញ្ហានៃ Pogba កំពុងជះផលប៉ះពាល់ដល់ការងារប្រកាសក្រុមកីឡាករជម្រើសជាតិបារាំងសម្រាប់ការប្រកួតពានរង្វាន់ Nations league នៅខែកញ្ញាខាងមុខ រួមទាំងការធ្វើតេស្តកីឡាករសម្រាប់ព្រឹត្តិការណ៍ World Cup នៅកាតាចុងឆ្នាំ ២០២២៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8564.txt
|
ទីបំផុត Manchester United ស្គាល់ជ័យជម្នះលើកដំបូងនៅ Premier League ក្រោយយកឈ្នះ Liverpool ២-១ នៅ Old Trafford។ អ្នកចាត់ការទូទៅ Erik ten Hag ប្រើយុទ្ធវិធីថ្មី ដោយមិនបញ្ចូលប្រធានក្រុម Harry Maguire និង Cristiano Ronaldo ក្នុងជម្រើស១១នាក់ដំបូងឡើយ។
|
Jadon Sancho ស៊ុតបាល់បញ្ចូលទីគ្រាប់ឱ្យក្រុមបិសាចក្រហមនាំមុខ Liverpool មុននៅនាទី១៦ នាជំនួបលីគកំពូលអង់គ្លេសសប្តាហ៍ទី៣ នៅរាត្រីថ្ងៃទី២២ ខែសីហា។ តាមរយៈយុទ្ធសាស្ត្រថ្មីរបស់លោក Erik ten Hag ដោយមិនដាក់ Maguire និង Ronaldo នៅជម្រើសដំបូង បានធ្វើឱ្យ Man Utd ល្អប្រសើរជាងពីរប្រកួតដំបូងពេលចាញ់ Brighton & Hove Albion និង Brentford យ៉ាងអាម៉ាស់ ។ Man Utd នៅតែរក្សាទម្រង់លេងបានល្អ តាមរយៈការគ្រប់គ្រងបាល់ និងវាយសម្រុកទៅលើក្រុមហង្សក្រហម បើទោះនាំមុខ១គ្រាប់ហើយក្តី។ ចូលដល់វគ្គទី២ បិសាចក្រហមបានបន្ថែមគ្រាប់នាំមុខ១គ្រាប់ទៀត ដែលធ្វើបានដោយ Marcus Rashford នៅនាទី៥៣។ ចូលដល់នាទី៨១ ក្រុមលោក Jurgen Klopp តាមបានមួយគ្រាប់វិញ ដោយខ្សែប្រយុទ្ធឆ្នើមរបស់ខ្លួន Mohamed Salah។ ចប់ការប្រកួតម្ចាស់ផ្ទះ Man Utd ឈ្នះ Liverpool ២-១។ នេះជាជ័យជម្នះដំបូងរបស់ Man Utd ក្រោមការដឹកនាំរបស់អ្នកចាត់ការថ្មីសញ្ជាតិហូឡង់នៅ Premier League ស្របពេល Liverpool នៅមិនទាន់ស្គាល់ឈ្នះនៅឡើយ ក្រោយស្មើពីរប្រកួតដំបូង និងចាញ់នៅប្រកួតទី៣នេះ។ ៣ពិន្ទុដំបូងនេះ បានជួយម្ចាស់ជើងឯកលីគកំពូលអង់គ្លេស២០សម័យ គេចផុតពីបាតតារាង ដើម្បីឡើងទៅកាន់លេខរៀងទី១៤ វិញ។ Liverpool ធ្លាក់ទៅចំណាត់ថ្នាក់ទី១៦ ក្រោយរកបាន២ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8565.txt
|
រកឃើញ៦ក្រុមបន្ថែមទៀតហើយ ដើម្បីបង្គ្រប់ក្រុមទាំង ៣២ ក្នុងការប្រកួតប្រជែងដណ្តើមជើងឯកក្លិបកំពូលតំបន់អឺរ៉ុបរដូវកាល ២០២២-២៣ នៃព្រឹត្តិការណ៍ UEFA Champions League ។ យប់ថ្ងៃទី២៥ ខែសីហា នេះ នឹងមានការចាប់ឆ្នោតចែកពូលនៅក្នុងការប្រកួត UEFA Champions League ។
|
ក្លិបបាល់ទាត់ Rangers បានវិលត្រលប់ទៅកាន់វគ្គចែកពូល Champions League លើកដំបូងក្នុងរយៈពេលពេល ១២ឆ្នាំ ក្រោយឈ្នះក្រុម PSV Eindhoven ១-០ នៅវគ្គជម្រុះ Play-off ចុងក្រោយជើងទីពីរ ថ្ងៃទី២៤ សីហា។ Benfica FC, Copenhagen FC, Dinamo Zagreb, Viktoria Plzen, Maccabi Haifa ស៊ុតសឹងជាក្រុមឡើងវគ្គចែកពូល UCL រដូវកាលថ្មីក្រោយឈ្នះរៀងខ្លួនៗ។ Rangers ត្រលប់ទៅលេងនៅ Champions League ក្រោយខកខាន ១២ឆ្នាំ។ កីឡាករ Antonio Colak ស៊ុតគ្រាប់ជ័យជម្នះនេះនៅនាទី៦០ ជួយឱ្យក្រុមដែលមកពីស្កុតឡែនមួយយកលើ PSV Eindhoven របស់ហូឡង់សរុបលទ្ធផលទាំងពីរជើង ២-៣។ រដូវកាលមុន Rangers ជាក្រុមឡើងដល់វគ្គផ្តាច់ព្រ័ត្រ Europa League ប៉ុន្តែត្រឹមជើងឯករង ព្រោះចាញ់ក្រុម Eintracht Frankfurt ហើយការឡើងទៅដល់វគ្កចែកពូល Champions League ។ រដូវកាលនេះគឺជាការការរីកចម្រើនដ៏ភ្ញាក់ផ្អើលមួយនៃក្រុមរបស់ស្កុតឡែន។ ចំណែកក្រុមខ្លាំងប្រចាំព័រទុយហ្គាល់វិញ SC Benfica បានវិលត្រលប់ការប្រកួត Champions League ជាថ្មីម្តងទៀតសម្រាប់រដូវកាល ២០២២-២៣ ក្រោយឈ្នះការប្រកួតវគ្គជម្រុះ Play-off ដោយលទ្ធផលសរុបពីរជើង ៥-០ លើក្រុម Dynamo Kyiv។ រីឯក្រុមរបស់ដាណឺម៉ាកសម្រាប់ Copenhagen នេះជាការវិលត្រលប់ទៅការប្រកួត Champions League ក្នុងវគ្គចែកពូលវិញក្រោយខកខានតាំងពីឆ្នាំ ២០១៦ មក។ Copenhagen ឈ្នះលើក្រុមមកពីតួកគី Trabzonspor លទ្ធផលសរុបពីរជើង ២-១ ជាប្រកួតដ៏លំបាករវាងក្រុមទាំងសងខាង។ ៣ក្រុមផ្សេងទៀតដែលឈ្នះកៅអីវគ្គចែកពូល Champions League ផ្សេងទៀតនោះរួមមាន Dinamo Zagreb របស់ក្រូអាស៊ីឈ្នះលើ Bodo/Glimt របស់ន័រវែស សរុបទាំងពីរជើង ៤-២។ Viktoria Plzen មកពីសាធារណរដ្ឋឆែកឈ្នះ Qarabag មកពីអាស៊ែបៃហ្សង់លទ្ធសរុបទាំងពីរជើង ២-១ និង Maccabi Haifa មកពីអ៊ីស្រាអ៊ែល ឈ្នះក្រុម Crvena Zvezda មកពីស៊ែប៊ី លទ្ធផល ២-១។ ដោយឡែកក្រុមដែលធ្លាក់ពីការប្រកួតជម្រុះ Play-Off ជុំចុងក្រោយនេះនឹងត្រូវធ្លាក់ទៅលេងនៅក្របខណ្ឌ Europa League វគ្គចែកពូលតែម្តង ហើយការចាប់ក្រុមនឹងធ្វើឡើងនៅថ្ងៃទី២៦ ខែសីហា។ ការចែកពូលសម្រាប់ពានរង្វាន់ UEFA Champions League នឹងធ្វើឡើងនៅថ្ងៃទី ២៥ ខែសីហា វេលាម៉ោង ១១ យប់ (ម៉ោងនៅកម្ពុជា)។ ខាងក្រុមនេះជាក្រុមទាំង ៣២ ខែត្រូវប្រកួតប្រជែងពានរង្វាន់ក្រុមជើងឯកតំបន់អឺរ៉ុប៖ អង់គ្លេស៖ Chelsea, Liverpool, Manchester City, Tottenham Hotspur, អេស្ប៉ាញ៖ Atletico Madrid, Barcelona, Real Madrid, Sevilla, អ៊ីតាលី៖ Inter Milan, Juventus, AC Milan, SSC Napoli អាល្លឺម៉ង់៖ Bayern Munich, Borussia Dortmund, Eintracht Frankfurt, RB Leipzig, Bayer Leverkusen បារាំង៖ Olympique des Marseille, Paris Saint Germain ព័រទុយហ្គាល់៖ SC Benfica, FC Porto, Sporting CP ស្កុតឡែន៖ Celtic FC, Rangers FC Ajax Amsterdam (ហូឡង់) FC Salzburg (អូទ្រីស) Shakhtar Donetsk (អ៊ុយក្រែន) Club Brugge (ប៊ែលហ្ស៊ិក) Viktoria Plzen (ឆែក) Copenhagen (ដាណឺម៉ាក) Dinamo Zagreb (ក្រូអាស៊ី) និង Maccabi Haifa (អ៊ីស្រាអ៊ែល)៕ ខាងក្រុមនេះជាក្រុមទាំង ៣២ ខែត្រូវប្រកួតប្រជែងពានរង្វាន់ក្រុមជើងឯកតំបន់អឺរ៉ុប៖ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8566.txt
|
សហព័ន្ធបាល់ទាត់ពិភពលោក (FIFA) គួរតែពន្លឿនការឆ្លើយតបលើបណ្តឹងឧទ្ធរណ៍ដែលរកឃើញថា អេក្វាឌ័របានក្លែងបន្លំកីឡាករក្នុងវគ្គជម្រុះដណ្តើមកៅអី World Cup ទ្វីបអាម៉េរិកខាងត្បូង (CONMEBOL) តាមអ្វីដែលសហព័ន្ធបាល់ទាត់ស៊ីលី (ANPF) រកឃើញ។ នេះបើតាម CFA ថ្ងៃទី២៣ ខែសីហា។
|
ANPF កាលពីថ្ងៃទី១០ ខែមិថុនា បានដាក់ពាក្យបណ្តឹងឧទ្ធរណ៍ប្រឆាំងការសម្រេចចិត្ត FIFA ដែលសម្រេចចិត្តច្រានចោលការមិនដោះស្រាយលើពាក្យបណ្តឹងដែលស៊ីលីចោទថា ក្រុមជម្រើសជាតិអេក្វាឌ័របានក្លែងបន្លំកីឡាករពេលវគ្គប្រកួតជម្រុះក្នុងតំបន់រហូតអាចឈ្នះកៅអី World Cup នៅប្រទេសកាតា។ អេក្វាឌ័រដណ្តើមបានតំណែងលេង៤ ពីវគ្គជម្រុះទ្វីបអាម៉េរិកខាងត្បូងមាន ២៦ពិន្ទុ ឈ្នះកៅអីស្វ័យប្រវត្តិ World Cup។ ANFP និយាយថា ខ្លួនមានភស្ដុតាងគ្រប់គ្រាន់បង្ហាញថាកីឡាករ Byron Castillo លេងឱ្យក្រុមជម្រើសជាតិអេក្វាឌ័រ មានដើមកំណើតនៅទីក្រុង Tumaco ប្រទេសកូឡាំប៊ី ក្នុងឆ្នាំ ១៩៩៥ ហើយរូបគេមិនមែនជាប្រជាជនអេក្វាឌ័រដែលកើតក្នុងទីក្រុង Villamil Playas ឆ្នាំ ១៩៩៨ ដូចទៅនឹងឯកសាររបស់ប្រទេសអេក្វាឌ័រឡើយ។ Castillo លេងបាន ៨ប្រកួតចុងក្រោយឱ្យអេក្វាឌ័រ ពីចំណោម ១៨ប្រកួតដែលពួកគេលេងនៅវគ្គជម្រុះ World Cup កាតា។ ទាក់ទង់បញ្ហានេះ FIFA បាននិយាយថា សហព័ន្ធបានត្រួតពិនិត្យលើសំណើររបស់គ្រប់ភាគីពាក់ព័ន្ធ ហើយបានពិចារណាសម្រេចថា មិនមានការចាត់វិធានការអ្វីឡើយ។ ចំណែក ANPF ពេលនេះបានឱ្យដឹងថា ពាក្យប្តឹងឧទ្ធរណ៍ការសេម្រេចចិត្ត FIFA តាំងថ្ងៃទី១ ខែកក្កដា ប៉ុន្តែគ្មានការឆ្លើយតបពី FIFA។ «យើងពិតជាមានការព្រួយបារម្ភចំពោះការពន្យាពេលលើនីតិវិធីនេះ បញ្ហានេះអាចក្លាយជាការប៉ះពាល់ដល់ការប្រកួតពានរង្វាន់ World Cup នាចុងឆ្នាំ ២០២២ នេះ ដូច្នេះយើងរំពឹងថានឹងមានដំណោះស្រាយ និងវិធានការទាន់ពេលពី FIFA។ តាំងពីថ្ងៃទី១ ខែកក្កដា យើងបានដាក់ពាក្យប្តឹងឧទ្វរណ៍ទៅ FIFA ចំពោះបញ្ហាកីឡាករអេក្វាឌ័រដែលធ្វើឱ្យប៉ះពាល់ដល់ការប្រកួត តែមកដល់ពេលនេះគ្មានចម្លើយអ្វីមួយឡើយ។»។ លោក Jorge Yunge ប្រធាន ANPF ប្រាប់ទីភ្នាក់ងារ Reuters តាមរយៈប្រព័ន្ធអ៊ីម៊ែលបែបនេះ។ គួររំលឹកថាស៊ីលីមិនឈ្នះកៅអី World Cup នៅកាតានាចុងឆ្នាំ ២០២២ ឡើយ ព្រោះបញ្ចប់ត្រឹមចំណាត់ថ្នាក់លេខ ៧ មាន ១៩ពិន្ទុ ក្នុងពូលនៃទ្វីបអាម៉េរិកខាងត្បូង CONMEBOL។ មានតែប្រេស៊ីល អាហ្សង់ទីន អ៊ុយរូហ្គាយ និងអេក្វាឌ័រ ដែលឈ្នះកៅអីស្វ័យប្រវត្តិ។ ចំណែកប៉េរូ ឈ្នះកន្លះកៅអីប្រកួត Play-off អន្តរទ្វីបដណ្តើមមួយកៅអីទៅ World Cup ត្រូវខកចិត្តបាត់បង់ឱកាសក្រោយចាញ់ក្រោមថ្វីជើងក្រុមអូស្ត្រាលី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8567.txt
|
ក្រុមបាល់ទាត់មកពីឥណ្ឌូណេស៊ី PSM Makasaar ត្រូវប្រកួតជាមួយក្រុមពីម៉ាឡេស៊ី Kuala Lumpur City វគ្គផ្តាច់ព្រ័ត្រពានរង្វាន់បាល់ទាត់ AFC ASIAN CUP 2022 នាកីឡដ្ឋាន Kuala Lumpur Stadium ក្នុងក្រុងគូឡាឡាំពួ ប្រទេសម៉ាឡេស៊ី ម៉ោង ៨៖០០នាទីយប់ ថ្ងៃទី២៤ ខែសីហា។
|
- ជំនួបវគ្គផ្តាច់ព្រ័ត្ររវាងក្រុមបាល់ទាត់ PSM Makasaar និងម្ចាស់ផ្ទះ Kuala Lumpur City នឹងប្រជែងកៅអីក្នុងតំបន់អាស៊ានទៅប្រជែងបន្តជាមួយក្រុមផ្សេងៗក្នុងតំបន់អាស៊ី។ PSM Makasaar មុននឹងឡើងមកដល់វគ្គនេះស្មើ Kuala Lumpur ០-០ ឈ្នះTampines Rovers FC ៣-១ និងឈ្នះ Kedah ២-១ នៅវគ្គពាក់កណ្តាលផ្តាច់ព្រ័ត្រ។ ចំណែកក្រុមម្ចាស់ផ្ទះ Kuala Lumpur City ៣ប្រកួតកន្លងមករបស់គេស្មើ PSM Makasaar ០-០ ឈ្នះTampines Rover FC ២-១ និងឈ្នះViettel ដោយបាល់កាត់សេចក្តី១១ម៉ែត្រ ៦-៥ នៅវគ្គពាក់កណ្តាលផ្តាច់ព្រ័ត្រ។ ក្រុមទាំងពីជួបគ្នាមួយលើកក្នុងវគ្គសន្សំពិន្ទុក្នុងពូល H ដែលបញ្ចប់ក្នុងលទ្ធផល ០-០ ទទួលបានម្នាក់១ពិន្ទុ។ ក្រុមដែលឈ្នះនឹងឡើងទៅកាន់វគ្គពាក់កណ្តាលផ្តាច់ព្រ័ត្រអន្តរតំបន់(Inter Zone Play of Semi Finals)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8568.txt
|
ខ្សែប្រយុទ្ធ Pierre Emerick Aubameyang របស់ក្រុម Barcelona បានរងរបួសក្នុងអំពើចោរកម្មមួយ ដោយត្រូវបានជនមិនស្គាល់មុខមួយក្រុមចូលវាយរូបគេ និងប្លន់ដល់ក្នុងផ្ទះ ក្រោយការប្រកួតរបស់ Barca និង Real Valladolid បញ្ចប់ទៅត្រឹមតែប៉ុន្មានម៉ោង។ នេះបើតាមរបាយការណ៍កាសែតអេស្ប៉ាញ El Pais ថ្ងៃទី២៩ ខែសីហា។
|
បើតាមប្រភពខាងលើ យ៉ាងហោចណាស់មានបុរសចំនួន ៤នាក់បានព្យយាមជ្រៀតចូលផ្ទះរបស់ Aubameyang នៅថ្ងៃទី២៩ ខែសីហា។ ក្រុមចោរទាំងនោះបានប្រើប្រាស់អាវុធដែលមានដំបង និងដែកស្រួចៗគំរាមលើខ្សែប្រយុទ្ធ Barca ព្រមទាំងនិយាយបំភិតបំភ័យប្រពន្ធរបស់កីឡាកររូបនេះថែមទៀត។ ទោះជាបែបនេះក្តី Aubameyang និងប្រពន្ធ មិនមានប៉ះពាល់ដល់អាយុជីវិតអ្វីឡើយ ឯក្រុមចោរទាំងនោះបានរត់គេចបានដោយសុវត្ថិភាពជាមួយគ្រឿងអលង្ការួមទាំងពេជ្រមួយចំនួន។ សាក្សីជាច្រើនអ្នកដែលរស់នៅក្បែផ្ទះរបស់កីឡាករវ័យ ៣៣ឆ្នាំបានអះអាងថា ពួកគេបានឃើញក្រុមចោរទាំងនោះជិះរត់គេចពីតំបន់ផ្ទះ Aubameyang ដោយប្រើរថយន្តពណ៌សម៉ាក Audi A3។ ក្រុមមន្ត្រីប៉ូលិសតំបន់ Catalonia បានចេញតាមប្រមាញ់ក្រុមចោរទាំងនោះភ្លាមៗក្រោយពីទទួលបានព័ត៌មានហេតុការណ៍ពីប្រពន្ធរបស់ Aubameyang ផ្ទាល់។ បច្ចុប្បន្ន Aubameyang កំពុងមិនសូវទទួលបានពេលវេលាលេងឱ្យក្រុម Barca ប៉ុន្មានឡើយចាប់តាំងពេលមកដល់នូវវត្តមានកីឡាករខ្សែប្រយុទ្ធ Robert Lewandowski និង Raphinha សម្រាប់រដូវកាលថ្មីនេះ។ រូបគេកំពុងជួបបញ្ហាមិនច្បាស់លាស់សម្រាប់អនាគតនៅក្លិបមួយនេះ។ កាសែតកីឡាល្បីៗជាច្រើនបានចុះផ្សាយថា កីឡាករហ្គាបុងរូបនេះត្រូវបានក្លិប Chelsea តាមប្រមាញ់ដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8569.txt
|
ក្រោយរងពិន័យដោយសារទាស់ទែងជាមួយលោក Antonio Conte ពេលនេះលោក Thomas Tuchel ត្រូវបានសហព័ន្ធបាល់ទាត់អង់គ្លេស (FA) ប្រកាសដាក់ពិន័យថែមទៀតចំពោះការរិះគន់លើលោក Anthony Taylor ដែលជាអាជ្ញាកណ្តាលកាត់សេចក្តីការប្រកួតរវាង Chelsea និង Tottenham Hotspur កាលថ្ងៃទី១៤ ខែសីហា។
|
ជំនួបទីក្រុងឡុងដ៍ ឬ London Derby ក្រុមតោខៀវបញ្ចប់ត្រឹមលទ្ធផលស្មើ ២-២ ជាមួយក្រុមរហ័សនាមមានក្នាយមាស។ ការប្រកួតនោះបានក្លាយជាជម្លោះដ៏ក្តៅមួយរវាងគ្រូបង្វឹកក្រុមទាំងសង។ ក្រោយចប់ការប្រកួត Tuchel និង Conte ទទួលបានកាតក្រហមម្នាក់មួយ ព្រោះតែទំនាស់ពាក្យសម្តី កាយវិការ និងការចាប់ដៃគ្នាពេលប្រកួត និងក្រោយប្រកួត។ ក្រោយជំនួបដ៏តានតឹងបញ្ចប់ ក្នុងសន្និសីទកាសែត គ្រូបង្វឹកសញ្ជាតិអាល្លឺម៉ង់ បាននិយាយរិះគន់ចំៗទៅលោក Taylor ថា កាត់សេចក្តីប្រកួតមានភាពរអាក់រអួល ហើយវានឹងប្រសើរឡើងប្រសិនបើលោក Taylor លែងកាត់សេចក្តីក្នុងជំនួបក្រុមChelsea បន្តទៀត។ បើតាមអ្នកនាំពាក្យ FA ថ្ងៃទី២២ សហព័ន្ធនេះ បានសម្រេចដាក់ពិន័យលើលោក Tuchel ចំពោះការរិះគន់អាជ្ញាកណ្តាល។ «Thomas Tuchel ត្រូវរងការពិន័យដោយបានល្មើសច្បាប់មាត្រា E3 របស់ FA ទាក់ទងការបញ្ចេញមតិដែលបាននិយាយក្នុងសន្និសីទកាសែតក្រោយជំនួបរវាង Chelsea និង Spurs ក្នុងក្របខណ្ឌ Premier League ថ្ងៃទី១៤ ខែសីហា។ អ្នកចាត់ការរូបនោះត្រូវបានរងការចោទប្រកាន់ថាបានបញ្ចេញមតិរិះគន់មិនត្រឹមត្រូវលើអាជ្ញាកណ្តាលកាត់សេចក្តី ថាពួកគេមានភាពលំអៀង និងធ្វើឱ្យមានកែប្រែលទ្ធផលប្រកួត ដែលខុសទៅនឹងមាត្រា E3.1 នៃច្បាប់ FA។»។ នេះបើតាមសេចក្តីប្រកាសរបស់អ្នកនាំពាក្យ FA។ Tuchel ត្រូវបាន FA ផ្តល់ឱកាសឱ្យឆ្លើយតបត្រឹមថ្ងៃទី២៥ ខែសីហា។ គួរបញ្ជាក់ថាពេលនេះ Chelsea រកបានត្រឹមតែ ៤ពិន្ទុប៉ុណ្ណោះក្រោយឆ្លងកាត់៣ប្រកួតមក។ Chelsea នឹងត្រូវទទួល Leicester City សម្រាប់ប្រកួតបន្ទាប់នៃ Premier League ថ្ងៃទី២៧ ខែសីហា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_857.txt
|
អង្គការកម្មសិទ្ធិបញ្ញាពិភពលោក (WIPO) ក្នុងខែកញ្ញា បានចេញតារាងបែងចែកលំដាប់ថ្នាក់ប្រទេស ដែលមានគំនិតច្នៃប្រឌិតថ្មីខ្លាំងជាងគេប្រចាំឆ្នាំ ២០២១។ ស៊្វីសជាប្រទេសឈរនៅលេខរៀងទី១ ជាមួយលំដាប់ពិន្ទុ៦៥,៥ លើ ១០០។
|
ក្នុងឆ្នាំ២០២១ អង្គការកម្មសិទ្ធិបញ្ញាពិភពលោក (WIPO) បានរកឃើញថា ការច្នៃប្រឌិតថ្មីនៅតែមានសន្ទុះនៅក្នុងប្រទេសមួយចំនួន ទោះបីសេដ្ឋកិច្ចពិភពលោកកំពុងធ្លាក់ចុះដោយសារការរីករាលដាលនៃជំងឺកូវីដ-១៩ ក៏ដោយ។ ប្រទេសដែលមានគំនិតច្នៃប្រឌិតថ្មីខ្ពស់បំផុតប្រចាំឆ្នាំ ២០២១ គឺស៊្វីស។ ស៊្វីសបានឈរនៅកំពូលតារាងដោយទទួលបានពិន្ទុ ៦៥,៥ លើ ១០០។ នេះជាលើកទី១១ហើយ ដែលប្រទេសនេះបានជាប់ឈ្មោះជាមេដឹកនាំពិភពលោកក្នុងការអភិវឌ្ឍគំនិតច្នៃប្រឌិត។ តារាងចំណាត់ថ្នាក់នេះ ត្រូវបានបង្កើតឡើងដើម្បីប្រៀបធៀបពីកម្រិតច្នៃប្រឌិតថ្មីក្នុងប្រទេសចំនួន ១៣០ ដោយឆ្លងកាត់ការវាយតម្លៃលើវិស័យមួយចំនួន ដូចជា ធនធានមនុស្សចេះដឹង បច្ចេកវិទ្យា ការកែច្នៃ ក៏ដូចជាផ្នែកទីផ្សារ និងអាជីវកម្មផងដែរ។ តាមការចុះផ្សាយលើទំព័រ WIPO ប្រទេសចំនួន ១០ដែលស្ថិតនៅលំដាប់កំពូលតារាងនៃប្រទេសមានគំនិតច្នៃប្រឌិតថ្មីប្រចាំឆ្នាំ ២០២១ មានដូចជា៖ ១. ស៊្វីស ២. ស៊ុយអែត ៣. អាម៉េរិក ៤. អង់គ្លេស ៥. កូរ៉េខាងត្បូង ៦. ហូឡង់ ៧. ហ្វាំងឡង់ ៨. សិង្ហបុរី ៩. ដាណឺម៉ាក ១០. អាល្លឺម៉ង់ គួរបញ្ជាក់ថា ប្រទេសដែលមានការអភិវឌ្ឍការច្នៃប្រឌិតលឿនគួរឱ្យកត់សម្គាល់គឺ កូរ៉េខាងត្បូង ព្រោះកាលពីឆ្នាំ ២០២០ ប្រទេសនេះបានឈរនៅលំដាប់ពី១០ឯណោះ។ ចំណែក ចិនបានស្ថិតនៅលំដាប់ទី១២ ខណៈឆ្នាំ២០២០ស្ថិតនៅលំដាប់ទី១៤។ ជប៉ុន ក៏បានទទួលលទ្ធផលល្អផងដែរ ដោយស្ថិតនៅលំដាប់ទី១៣ ក្រោយធ្លាក់ពីលំដាប់ទី១៦ក្នុងឆ្នាំ២០២០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8570.txt
|
ក្រុម Manchester United រកបានជ័យជម្នះលើកដំបូងរបស់ខ្លួនវិញហើយក្រោយប្រកួតឈ្នះក្រុម Liverpool លទ្ធផល ២-១ ក្នុងទឹកដី Old Trafford ថ្ងៃទី២៣ ខែសីហា។ លោក Erik ten Hag និយាយថា អាកប្បកិរិយាកីឡាករ និងស្មារតីប្រយុទ្ធរួម ជាកូនសោរអាចប្រែលទ្ធផលក្រុមបែបនេះ។
|
គ្រាប់បាល់ស៊ុតបញ្ចូលទីដោយខ្សែប្រយុទ្ធ Jadon Sancho និង Marcus Rashford ជួយឱ្យបិសាចក្រហមឈ្នះប្រកួតលើកដំបូងរបស់ខ្លួន ក្រោយចាញ់ពីប្រកួតដើមរដូវកាលថ្មីយ៉ាងអាម៉ាស់នៅ Premier League។ Liverpool អាចរកបាន ១គ្រាប់មកវិញដោយការតែតរបស់ Mohamed Salah នៅនាទី៨១ ។ ជ័យជម្នះលើហង្សក្រហម ជាការប្រកួតឈ្នះលើកដំបូងរបស់អ្នកចាត់ការសញ្ជាតិហូឡង់នៃលីគកំពូលអង់គ្លេស។ Liverpool ឆ្លងកាត់ ៣ប្រកួត ស្មើ២ និងចាញ់១ប្រកួត ដែលធ្វើឱ្យពួកគេមិនទាន់ស្គាល់ជ័យជម្នះឡើយនារដូវកាលថ្មី។ នាកិច្ចសម្ភាសន៍ជាមួយទូរទស្សន៍ Sky Sports លោក Ten Hag បង្ហាញចំណាប់អារម្មណ៍ថាអាកប្បកិរិយាល្អកីឡាករជាយុទ្ធសាស្រ្តក្នុងការប្រកួតនេះ។ «យើងអាចនិយាយអំពីតិចនិចក្បួនយុទ្ធសាស្ត្រ។ ប៉ុន្តែទាំងនេះវាបានមកពីអាកប្បកិរិយាល្អពីកីឡាករ ដែលពួកគេបានខំប្រឹង។ អ្នកបានឃើញហើយ យើងបាននាំមកនូវអាកប្បកិរិយាល្អលើទីលាន ក្នុងមានទំនាក់ទំនងល្អ ស្មារតីប្រយុទ្ធរួមមួយ។ អ្នកបានឃើញពីលទ្ធផលដែលពួកគេទទួលបាន ហើយពួកគេធ្វើឱ្យខ្ញុំចាប់អារម្មណ៍ខ្លាំង ប៉ុន្តែនេះគ្រាន់តែជាការចាប់ផ្តើមប៉ុណ្ណោះ។» អ្នកចាត់ការវ័យ ៥២ឆ្នាំ និយាយបែបនេះ។ អតីតគ្រូបង្វឹក Ajax Amsterdam រូបនេះក៏បានអះអាងបន្ថែមថាកូនក្រុមលោកនឹងអាចលេងបានល្អបន្ថែមទៀតប្រសិនបើមានកម្លាំងចិត្តបន្តិច និងការប៉ះបាល់ច្រើនជាងនេះ។ លោក Ten Hag ក៏ស្នើកូនក្រុមក៏ត្រូវស្វែងរកជ័យជម្នះបន្តមិនមែនត្រឹម Liverpool ឡើយ ហើយលោកក៏បានដាស់តឿនថារាល់ការប្រកួតនៅ Premier League ស៊ុតតែជាប្រកួតដ៏លំបាក។ Man United នឹងបន្តដំណើរការប្រកួតក្រៅទឹកដីជាថ្មីសម្រាប់សប្តាហ៍ទីបួនលីគកំពូលអង់គ្លេស ដោយត្រូវជួបក្រុមម្ចាស់ Southampton នាកីឡដ្ឋាន St. Mary ថ្ងៃទី២៧ ខែសីហា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8571.txt
|
ទោះបីកីឡាប្រណាំងរថយន្ត Formula One មិនសូវមានប្រជាប្រិយភាពនៅប្រទេសកម្ពុជា ប៉ុន្តែយ៉ាងហោចណាស់ក៏មានអ្នកធ្លាប់លឺឈ្មោះ Michael Schumacher ឬក៏ Lewis Hamilton ដែរ។ Schumacher និង Hamilton ត្រូវបានគេចាត់ទុកថាជាកំពូលកីឡាករប្រណាំងរថយន្តក្នុងប្រវត្តិសាស្ត្រ និងមានទ្រព្យសម្បត្តិរាប់រយលានដុល្លារ តាមរយៈការសាងកំណត់ត្រារៀងៗខ្លួននៅ F1។
|
Schumacher សញ្ជាតិអាល្លឺម៉ង់ដែលបានបញ្ចប់អាជីពប្រណាំង F1 នេះទៅហើយ ត្រូវបានអ្នកប្រណាំងសញ្ជាតិអង់គ្លេស Hamilton តាមស្មើ និងបំបែកកំណត់ត្រាគ្មានសល់។ លើកពាន៧លើកដូចគ្នា ប៉ុន្តែ Hamilton ឈ្នះការប្រណាំងលើទីលានច្រើនជាង Schumacher។ ទោះយ៉ាងនេះក្តី កេរ្តិ៍ឈ្មោះល្បីរន្ទឺរហូតបច្ចប្បន្ន បានធ្វើឱ្យបុរសវ័យ៥៣ឆ្នាំ Schumacher ជាប់ឈ្មោះជាអ្នកប្រណាំងរថយន្តលំដាប់ពិភពលោកដែលរកបានប្រាក់ច្រើនជាងគេបំផុត។ ដោយឡែក Hamilton វ័យ៣៧ឆ្នាំ ស្ថិតនៅលេខរៀងទី៣ ក្នុងនាមកីឡាករ F1 ដែលរកប្រាក់បានច្រើនលើលោក ក្នុងចំណោមកីឡាករ និងអតីតកីឡាករទាំង៥រូប គិតត្រឹមឆ្នាំ២០២២នេះ។ ខាងក្រោមនេះ យើងនឹងបង្ហាញបញ្ជីឈ្មោះអ្នកប្រណាំងរថយន្ត រាប់ទាំងអ្នកចូលនិវត្តិន៍ ដែលមានជាងគេបំផុតទាំង៥លើលោក៖ ១- Michael Schumacher មានទ្រព្យ ៦០០លានដុល្លារ ២- Eddie Jordan បុរសសញ្ជាតិអៀរឡង់ វ័យ៧៤ឆ្នាំ មានទ្រព្យ ៤៧៥លានដុល្លារ ៣- Lewis Hamilton សព្វថ្ងៃប្រណាំងឱ្យក្រុម Mercedes មានទ្រព្យ ២៨០លានដុល្លារ ៤- Fernando Alonso កីឡាករសញ្ជាតិអេស្ប៉ាញ វ័យ៤១ឆ្នាំ ប្រណាំងឱ្យក្រុម Alpine មានទ្រព្យ ២៦០លានដុល្លារ។ ៥- Kimi Raikkonen សញ្ជាតិហ្វាំងឡង់ វ័យ៤២ឆ្នាំ ដែលបើកបរឱ្យក្រុម Sauber មានទ្រព្យ ២០០លានដុល្លារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8572.txt
|
សហព័ន្ធបាល់ទាត់ទ្វីបអាស៊ី (AFC) បានពិន័យទឹកប្រាក់ ១៨០០០ដុល្លារ ពីសហព័ន្ធបាល់ទាត់ឥណ្ឌា (AIFF) ចំពោះការធ្វេសប្រហែស អំឡុងពេលធ្វើជាម្ចាស់ផ្ទះ ការប្រកួតវគ្គជម្រុះក្នុងពូល D នៃព្រឹត្តិការណ៍ AFC Asian Cup 2022 Qualifiers នៅទីក្រុង Kolkata នាអំឡុងខែមិថុនា ឆ្នាំ២០២២។ ការពិន័យនេះ ធ្វើឡើងកាលពីថ្ងៃទី២៩ ខែសីហា ក្រោយពី FIFA ដកការព្យួរសកម្មភាពពី AIFF។
|
AIFF រងការពិន័យពី AFC ដោយសារសកម្មភាពអវិជ្ជមានរបស់អ្នកគាំទ្រជម្រើសជាតិឥណ្ឌា អំឡុងពេលប្រកួតជាមួយ ហុងកុង និង អាហ្វហ្គានីស្ថាន។ នេះបើយោងទៅលើការផ្សាយរបស់គេហទំព័រ India Express ។ គណៈកម្មាធិការវិន័យ និងក្រមសីលធម៌របស់ AFC (The AFC's Disciplinary and Ethics Committee) ចាត់ទុកការលុកលុយ និងភាពរញ៉េរញ៉ៃរបស់អ្នកគាំទ្រថាជា ទង្វើមិនសមរម្យ ដែលជាផ្នែកមួយរបស់ AIFF មិនបានយកចិត្តទុកដាក់។ AFC ចាត់ទុកបញ្ហានេះ ជាកំហុសរបស់សហព័ន្ធបាល់ទាត់ឥណ្ឌា។ បើតាមAFC ក្នុងនាមជាម្ចាស់ផ្ទះ AIFF ត្រូវធានាឲ្យបាននូវសុវត្ថិភាពផ្សេងអំឡុងការប្រកួត និងរក្សានូវសណ្តាប់ធ្នាប់ នៅក្នុងកីឡដ្ឋាន។ កាលពីថ្ងៃទី១៤ ខែមិថុនា អ្នកគាំទ្រឥណ្ឌា ២នាក់ បានរត់ចូលទៅក្នុងទីលាន និងអង្គុយលើកៅអីបច្ចេកទេស របស់ក្រុមម្ចាស់ផ្ទះ អំឡុងពេលប្រកួតជាមួយហុងកុង។ នេះ ត្រូវបានចាត់ទុកថា ជាទង្វើមិនសមរម្យ ហើយក៏ជាការធ្វេសប្រហែសរបស់ក្រុមម្ចាស់ផ្ទះឥណ្ឌា ដែលមិនបានគិតដល់បញ្ហាទាំងនេះ។ មិនត្រឹមតែប៉ុណ្ណោះទេក្នុងការប្រកួតនេះ ម្ចាស់ផ្ទះឥណ្ឌា ក៏បានធ្វេសប្រហែសចំពោះ ការមិនរៀបចំភ្លេងជាតិកម្ពុជា ផងដែរ ក្នុងជំនួបជាមួយកម្ពុជា។ ប៉ុន្ដែ បញ្ហានេះ ត្រូវបានបញ្ចប់ដោយគ្មានការដេញដោលទៀត ព្រោះ AIFF ព្រមទាំងទូតឥណ្ឌាប្រចាំនៅកម្ពុជា បានសុំទោសដល់សហព័ន្ធបាលទាត់កម្ពុជា (FFC) និងកីឡាករកម្ពុជា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8573.txt
|
ក្លិបកីឡាបាល់ទាត់នៅក្របខណ្ឌ Premier League បំបែកកំណត់ត្រាការចំណាយលើកការផ្ទេរកីឡាករច្រើនបំផុតក្នុងចំនួន ១,៥០ ពាន់លានផោន (១,៧៧ពាន់លានដុល្លារអាម៉េរិក) នៅរដូវកាល ២០២២-២៣នេះ ទាំងទីផ្សារទិញដូរកីឡាករមិនទាន់បិទ។
|
បើយោងតាមរបាយការណ៍របស់ក្រុមហ៊ុនហិរញ្ញវត្ថុ Deloitte លីគកំពូលអង់គ្លេសបានចំណាយប្រាក់ ១,៧៧ពាន់លានដុល្លារ រួចហើយ លើការផ្ទេរកីឡាកររដូវកាលនេះ ដែលកើនលើសកំណត់ត្រាចាស់កាលពីឆ្នាំ២០១៧ ដែលចំណាយអស់ ១,៦៦ពាន់លានដុល្លារ។ ការចំណាយផ្ទេរកីឡាករ ទំនង់កើនឡើងបន្ថែមទៀត ដ្បិតការដោះដូររដូវកាល ២០២២-២៣នេះ ត្រូវបិទបញ្ចប់នៅយប់ថ្ងៃទី១ ខែកញ្ញាឯណោះ។ បើគិតត្រឹមវេលាដូចគ្នានេះកាលពីឆ្នាំមុន EPL បានចំណាយអស់ ១០៥៨លានដុល្លារ និងបន្តរហូតដល់ថ្ងៃបិទទីផ្សារទិញដូរដែលកើនដល់ ១,៣០ពាន់លានុដល្លារ។ បើតាមការអះអាងរបស់លោក Chris Wood ជំនួយការនាយកក្រុមពាណិជ្ជកម្មកីឡារបស់ Deloitte ការកើនឡើងនៃការចំណាយសម្រាប់ផ្ទេរកីឡាករជាកំណត់ត្រាក្នុងទីផ្សារដោះដូររដូវក្តៅនេះជាសញ្ញាបង្ហាញថាអាជីវកម្មរបស់ក្លិបនៅ Premier League បានងើបឡើងវិញហើយ ក្រោយរងវិបត្តិដោយសារជំងឺកូវីដ-១៩ មួយរយៈពេលវែង។ ក្នុងចំណោមក្លិបទាំង២០នៅលីគកំពូលអង់គ្លេស គិតត្រឹមថ្ងៃទី២៦ ខែសីហានេះ Chelsea បានចំណាយច្រើនជាងគេ តាមពីក្រោយដោយ Nottingham Forest ខណៈ Leicester City ជាក្លិបតែមួយគត់ដែលមិនទាន់ចំណាយមួយសេនលើកីឡាករថ្មី។ តោខៀវ Chelsea ចាយអស់ ២១១លានដុល្លារហើយ លើការផ្ទេរយក Raheem Sterling, Kalidou Koulibaly និង Marc Cucurella និងកំពុងចរចាយក Frenkie de Jong និង Pierre-Emerick Aubameyang ពី Barcelona ថែមទៀត។ Nottingham Forest ដែលទើបឡើងពីលីគទី២ Championship បានចំណាយប្រាក់ដ៏ច្រើន ១៦៥លានដុល្លារផងដែរ។ Man Utd ស្ថិតក្នុងលេងរៀងទី៣បណ្តោះអាសន្នក្នុងនាមក្លិបចំណាយលើការផ្ទេរកីឡាករច្រើនជាងគេរដូវកាលនេះក្នុងចំនួន ១៥៥លានដុល្លារ។ ក្រុមបន្តបន្ទាប់ដែលចំណាយលើសពី១០០លានដុល្លារ រួមមាន Arsenal និង អស់១៣២លានដុល្លារដូចគ្នា Man City និង Tottenham Hotspur អស់ ១២២លានដុល្លារ Wolves អស់ ១១៩លានដុល្លារ និង Leeds United អស់ ១០៧លានដុល្លារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8574.txt
|
តោខៀវ Chelsea បន្តការចាប់ផ្ដើមមិនល្អជាថ្មីនៅរដូវកាលនេះ ក្រោយចាញ់នៅកីឡដ្ឋាន St Mary’s របស់ក្រុម Southampton ដោយលទ្ធផល ២-១ សម្រាប់ជំនួបសប្តាហ៍ទី៥ នៃ Premier League ថ្ងៃទី៣១ ខែសីហា។ ចំណែក Aleksandar Mitrovic របស់ Fulham បង្អាក់ដំណើរមិនចាញ់នាដើមរដូវកាល របស់ Brighton។
|
នាជំនួបទល់ Southampton តោខៀវ Chelsea អាចបើកការនាំមុខមុនដោយកីឡាករ Raheem Sterling នៅនាទី២៣ ។ ត្រឹមវគ្គទីមួយដដែល Southampton ស៊ុតបំប៉ោងសំណាញ់ទីលើតោខៀវវិញដោយកីឡាករ Romeo Lavia និង Adam Armstrong ។ ជាកំណត់ត្រាដ៏អាក្រក់ថ្មីមួយ Chelsea ប្រកួតចាញ់ដល់ទៅ៣លើកហើយក្នុងចំណោម៥ប្រកួត និងឈរនៅចំណាត់ថ្នាក់ទី១០ ក្នុងតារាង។ ឯការចាប់ផ្តើមរដូវកាលថ្មីយ៉ាងល្អរបស់ Brighton & hove Albion ត្រូវបានបញ្ចប់ក្រោមថ្វីជើងក្រុម Fulham នាទឹកដី Craven Cottage ។ Mitrovic ជាតួឯកដ៏សំខាន់ដែលបានស៊ុតនាំមុខ ១គ្រាប់ឱ្យ Fulham ដើមវគ្គទីពីរ នាទី៤៨ ចំណែកគ្រាប់ទី២ ធ្វើបានដោយកីឡាករ Lewis Dunk របស់ Brighton ជាគ្រាប់ចូលទីខ្លួនឯងនាទី៥៥។ នៅនាទី៦០ កីឡា Alexis MacAllister អាចស៊ុតបាល់ពិន័យ ១១ម៉ែត្រតាមបាន ១គ្រាប់វិញ។ រីឯការប្រកួតក្នុងកីឡដ្ឋាន Selhurst Park ទឹកដី Crystal Palace វិញ ក្រុមភ្ញៀវ Brentford អាចស្វែងរក១គ្រាប់តាមស្មើមកវិញនៅនាទី៨៨ ដោយកីឡាករ Yoane Wissa ។ ១គ្រាប់របស់ម្ចាស់ផ្ទះធ្វើបានដោយ Wilfried Zaha នៅនាទី៥៨ ។ ក្រុមដឹកនាំដោយលោក Patrick Vieira និងកូនក្រុមលោក Thomas Frank ចែកគ្នាម្នាក់ ១ពិន្ទុ។ ចំណែកម្ចាស់ផ្ទះ Leeds United ដណ្តើមបាន១ពិន្ទុមកវិញពី Everton របស់លោក Frank Lampard ហើយបង្អាក់ក្រុមរបស់អតីតខ្សែបម្រើក្រុម Chelsea រូបនេះ ពីការរកបានជ័យជម្នះលើកដំបូងបានឡើយ។ Anthony Gordon ស៊ុតនាំមុខឱ្យ Everton តាំងពីនាទី១៧ ប៉ុន្តែលទ្ធផលនាំមុខមិនអាចរក្សាបានឡើយ ដោយកីឡាករ Luis Sinisterrra របស់ក្រុមម្ចាស់ផ្ទះអាច់រកបាន១គ្រាប់តាមស្មើមកវិញ ហើយលទ្ធផលហូសបន្លាយរហូតចប់ការប្រកួត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8575.txt
|
អាម៉េរិក នៅថ្ងៃទី២២ ខែសីហា បានច្រានចោលសំណើរបស់ប្រធានាធិបតីអ៊ុយក្រែន វ៉ូឡូឌីមៀ ហ្សេលេនស្គីដែលទាមទារឱ្យបស្ចិមលោករឹតបន្តឹងលើការផ្ដល់ទិដ្ឋាការដល់ប្រជាជនរុស្ស៊ីទាំងអស់។ គោលនយោបាយការបរទេសអឺរ៉ុប ក៏មិនគាំទ្រគំនិតនេះដែរ ដោយអះអាងថា ជនជាតិរុស្ស៊ីជាង ៣០ ម៉ឺននាក់ភៀសខ្លួនទៅអឺរ៉ុប ដោយសារតែមិនចង់រស់នៅក្រោមរបបលោក វ៉្លាឌីមៀ ពូទីន។ ប៉ុន្តែរដ្ឋអឺរ៉ុបមួយចំនួនបានបង្ហាញជំហរគាំទ្របម្រាមនេះទៅវិញ។
|
ត្រឹមមួយថ្ងៃទៀតប៉ុណ្ណោះ អ៊ុយក្រែនរងការវាយប្រហារយ៉ាងពេញទីពីសំណាក់រុស្ស៊ីកន្លះឆ្នាំហើយ។ ជិត៦ខែមកនេះ ប្រជាជនស៊ីវិល និងទាហានអ៊ុយក្រែនប្រមាណ១៥០០០នាក់បានបាត់បង់ជីវិត ខណៈរាប់លាននាក់បានភៀសខ្លួនចេញពីប្រទេស។ រុស្ស៊ីថែមទាំងក្តោបក្តាប់បានមួយផ្នែកធំនៃតំបន់ភាគខាងកើត និងខាងត្បូងអ៊ុយក្រែនទៀតផង។ ខណៈលោកខាងលិចបានដាក់ទណ្ឌកម្ម និងរឹតបន្តឹងទិដ្ឋាការលើមន្ត្រីវិមានក្រេមឡាំងជាច្រើននាក់ ប្រធានាធិបតីអ៊ុយក្រែន វ៉ូឡូឌីមៀ ហ្សេលេនស្គី បានអំពាវនាវឱ្យអាម៉េរិក និងសហភាពអឺរ៉ុប (EU) ឈប់ផ្តល់ទិដ្ឋាការដល់ជនជាតិរុស្ស៊ីទាំងអស់តែម្តង។ លោក ហ្សេលេនស្គី អះអាងក្នុងបទសម្ភាសជាមួយកាសែត Washington Post នៅដើមខែសីហានេះថា ទណ្ឌកម្មដ៏ល្អបំផុតដើម្បីបញ្ឈប់រុស្ស៊ីពីការកាត់យកទឹកដីអ៊ុយក្រែនបន្ថែមទៀតគឺប្រទេសលោកខាងលិចត្រូវតែបិទព្រំដែនមិនឱ្យប្រជាជនរុស្ស៊ីជាន់ដីតែម្តង។ យ៉ាងណាមិញ សំណើនេះត្រូវបានក្រុងវ៉ាស៊ីនតោនច្រានចោល ខណៈរដ្ឋអឺរ៉ុបខ្វែងគំនិតគ្នាជុំវិញបម្រាមទិដ្ឋាការនេះ។ បើតាមអ្នកនាំពាក្យក្រសួងការបរទេសអាម៉េរិក លោក Ned Price រដ្ឋបាលលោក បៃដិន បានចេញបម្រាមលើទិដ្ឋាការរបស់មន្រ្តីវិមានក្រេមឡាំងស្រាប់ហើយ។ ក្រុងវ៉ាស៊ីនតោនក៏បានបញ្ជាក់យ៉ាងច្បាស់ដែរថា ទណ្ឌកម្មទាំងនោះគឺផ្តោតតែលើបុគ្គលណាដែលចូលដៃក្នុងការឈ្លានពានអ៊ុយក្រែនប៉ុណ្ណោះ ហើយមិនលាយឡំជាមួយប្រជាជនរុស្ស៊ីស្លូតត្រង់ទេ។ «អាម៉េរិកនឹងមិនចង់បិទផ្លូវទៅកាន់កន្លែងជ្រកកោនសុវត្ថិភាពចំពោះអ្នកប្រឆាំងរុស្ស៊ី ឬអ្នកដទៃទៀតដែលងាយរងការបំពានផ្នែកសិទ្ធិមនុស្សទេ»។ អ្នកនាំពាក្យក្រសួងការបរទេសអាម៉េរិកលើកឡើងបែបនេះក្នុងសន្និសីទសារព័ត៌មានខ្លីមួយនៅថ្ងៃទី២២ ខែសីហា។ រីឯនៅអឺរ៉ុបវិញ ប្រធានគោលនយោបាលការបរទេសអឺរ៉ុប លោក Josep Borrell ក៏មិនគាំទ្រសំណើរបស់មេដឹកនាំអ៊ុយក្រែនដូចអាម៉េរិកដែរ។ ថ្លែងពីអេស្ប៉ាញ លោក Borrell និយាយថា ការហាមឃាត់ប្រជាជនរុស្ស៊ីទាំងអស់ពីការចូលដែនដី EU មិនមែនជាគំនិតល្អទេ។ រដ្ឋមន្រ្តីការបរទេស EU នឹងពិភាក្សាពីបម្រាមនេះនៅទីក្រុងប្រាក ទឹកដីឆែក សប្តាហ៍ក្រោយ។ យ៉ាងណាមិញ កិច្ចចរចារវាងប្រមុខការទូត EU នេះទំនងជាមិនដំណើការដោយរលូនឡើយ ពីព្រោះរដ្ឋអឺរ៉ុបមួយចំនួនដូចជា រដ្ឋបាល់ទិក ហ្វាំងឡង់ សាធារណរដ្ឋឆែកគាំទ្រវិធានការនេះយ៉ាងពេញទំហឹង ខណៈស៊ីប ក្រិក និងអាល្លឺម៉ង់ បង្ហាញពីជំហរប្រឆាំង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8576.txt
|
តារាបាល់ទាត់នៅជុំវិញពិភពលោកភាគច្រើនសុទ្ធតែញៀនស្រា។ ទោះយ៉ាងណាក៏ដោយ ក៏មានកីឡាករមួយចំនួនបានដកខ្លួនឆ្ងាយពីការសេពគ្រឿងស្រវឹង។ មានហេតុផលជាច្រើន ដែលកីឡាករបដិសេធសេពសុរា ឬជក់បារី ដោយក្នុងនោះដោយសារការរឹតត្បឹតខាងសាសនា សីលធម៌សង្គម និងសុខភាពជាដើម។
|
ខាងក្រោមនេះយើងនឹងបង្ហាញកីឡាករបាល់ទាត់មានឈ្មោះល្បី និងភាពជាគំរូចំនួន៦រូប រួមទាំងហេតុផលមួយចំនួនដែលធ្វើឱ្យពួកគេចាកឆ្ងាយពីគ្រឿងស្រវឹង និងជក់បារី៖ ១- Cristiano Ronaldo កីឡាករសញ្ជាតិព័រទុយហ្កាល់រូបនេះ ជាកីឡាករបាល់ទាត់ដ៏អស្ចារ្យទាំងនៅលើវាលស្មៅ និងរបៀបរស់នៅ។ ទោះបី Ronaldo ចូលចិត្តប្រើសម្ភារទំនើបថ្លៃៗ ប៉ុន្តែខ្សែប្រយុទ្ធក្រុម Man Utd នេះគិតគូពីសុខភាពខ្លាំងណាស់ និងប្រឆាំងដាច់ខាតនឹងការសេបសូរ៉ា និងជក់បារី ទោះក្នុងពិធីជប់លាងអបអរការឈ្នះពានរង្វាន់ក្តី។ Ronaldo ដែលមើលឃើញពីមោរណភាពឪពុកដោយសារផឹកស្រា ក៏មិនអនុញ្ញាតឱ្យកូនៗរបស់ខ្លួនញ៉ាំសូកូឡាដែរ។ ២- Gareth Bale Bale ដែលបច្ចុប្បន្នលេងឱ្យក្រុម Los Angeles FC នៃលីគកំពូលអាម៉េរិក Major League Soccer មានរបៀបរស់នៅប្រកបដោយអនាម័យ និងមិនសេបគ្រឿងស្រវឹង។ ក្រៅពីស្រា កីឡាករសញ្ជាតិវែលិ៍រូបនេះ រឹតត្បិតយ៉ាងខ្លាំងចំពោះការបរិភោគភេសជ្ជៈផ្សេងៗ ជាពិសេសគ្រឿងកំប៉ុង។ ៣- Mohamed Salah ខ្សែប្រយុទ្ធឆ្នើមក្រុម Liverpool មិនដែលប៉ះពាល់គ្រឿងស្រវឹងឡើយ បើទោះសមាជិកក្រុមស្ទើទាំងអស់ចូលចិត្ត។ Salah សញ្ជាតិអេហ្ស៊ីប ជាកីឡាករបាល់ទាត់មូស្លីម និងជាអ្នកតាមដានការអប់រំអ៊ីស្លាមជុំវិញការសេបជាតិអាល់កុលយ៉ាងហ្មត់ចត់។ ៤- Harry Kane ខ្សែប្រយុទ្ធឆ្នើមក្រុម Tottenham Hotspur មិនធ្លាប់មានជាតិអាល់កុលក្នុងខ្លួនឡើយ។ Kane ប្រធានក្រុមបាល់ទាត់ជម្រើសជាតិអង់គ្លេស អះអាងថារូបគេចូលចិត្តភេសជ្ជៈសម្រាប់របបអាហារប្រចាំថ្ងៃ ប៉ុន្តែមិនចូលចិត្តក្លិនស្រា ឬស្រាបៀរនោះទេ។ ៥- Ngolo Kante ខ្សែបម្រើកណ្តាលក្រុម Chelsea ស្អប់ការផឹកស៊ីយ៉ាងខ្លាំង។ កីឡាករអន្តរជាតិបារាំងរូបនេះ ជឿជាក់ថា ការទទួលទានគ្រឿងស្រវឹងអាចបន្ថយកម្រិតភាពខ្លាំងផ្នែកកាយសម្បទា និងជះឥទ្ធិពលមិនល្អដល់អាជីពជាកីឡាកររបស់ខ្លួន។ ៦- Declan Rice ខ្សែបម្រើវ័យក្មេងក្រុម West Ham United រូបនេះ តាំងចិត្តមិនសេបគ្រឿងស្រវឹងឡើយ ដើម្បីជោគជ័យក្នុងអាជីពកីឡាករបាល់ទាត់។ សមាជិកក្រុមជម្រើសជាតិអង់គ្លេសរូបនេះ បានបង្ហាញទម្រង់លេងដ៏ល្អនៅតំបន់កណ្តាល និងកំពុងទទួលការចាប់អារម្មណ៍យ៉ាងខ្លាំងពីសំណាក់ក្លិបធំៗនៅអឺរ៉ុប៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8577.txt
|
ជំនួប Premier League សប្តាហ៍ទីបួននេះ Manchester United ដែលទើបស្រោចស្រង់មុខមាត់ក្រោយជ័យជម្នះលើ Liverpool ២-១សប្តាហ៍មុន ត្រូវធ្វើដំណើរប្រកួតតទល់ម្ចាស់ផ្ទះ Southampton នាថ្ងៃទី២៧ ខែសីហា និងជាជំនួបដំបូងប្រចាំសប្តាហ៍វេលាម៉ោង ៦:៣០ ល្ងាច (ម៉ោងនៅកម្ពុជា)។
|
កាលពីសប្តាហ៍មុនបិសាចក្រហមអាចដណ្តើមបាន៣ពិន្ទុដ៏សំខាន់ពីក្រុមហស្សក្រហមដែលស្រែកឃ្លានជ័យជម្នះលើកដំបូងដូចគ្នា។ លទ្ធផល ២-១ លើ Liverpool បានរំសាយអារម្មណ៍អ្នកគាំទ្របិសាចក្រហមដែលបានព្យាយាមធ្វើបាតុកម្មប្រឆាំងតទល់នឹងគណៈគ្រប់គ្រងក្លិប ស្របពេលដែលជាថ្ងៃសា្វគមន៍ការមកដល់នៃខ្សែបម្រើការពារ Casemiro ពី Real Madrid។ ជំនួបជាមួយ Southampton ក្រុម Man United នឹងស្វះស្វែងរកជ័យជម្នះជាថ្មីផ្សេងទៀត ខណៈដែលលោក Erik ten Hag ជាគ្រូបង្វឹករំពឹងបានផលជោគជ័យ និងការធ្វើបានល្អពីសំណាក់កូនក្រុមដូចពេលប៉ះ Liverpool។ បន្ទាប់ពីការប្រកួតរបស់បិសាចក្រហមរួចទៅក្រុម Chelsea ទទួល Leicester City , Liverpool ទទួល AFC Bournemouth និង Manchester City ស្វាគមន៍ Crystal Palace ក៏ចាប់ប្រកួតដំណាលគ្នាវេលាម៉ោង ៩ យប់ រីឯកាំភ្លើងធំ Arsenal ទទួល Fulham ក្រុមនាំមុខកំពូលតារាងប្រកួតវេលាម៉ោង ១១:៣០ យប់។ ចាញ់ក្រោមថ្វីជើង Leeds United លទ្ធផល ៣-០ ជារឿងដ៏អាម៉ាស់បំផុតសម្រាប់តោខៀវ Chelsea ដែលគ្មានវត្តមានលោក Thomas Tuchel ចាំបញ្ជារផ្ទាល់ដ្បិតជាប់បម្រាមកាត់ក្រហមពេលប្រកួតរវាងក្រុម Tottenham Hotspur កាលថ្ងៃទី១៤។ ក្រោយប្រកួតនោះបញ្ចប់ Tuchel បានអំពាវនាវឱ្យក្លិបនាំចូលកីឡាករបន្ថែមទៀតដើម្បីពង្រឹងសមត្ថភាពក្រុមប្រកួតប្រជែងរដូវកាលថ្មី ហើយស្វាគមន៍ Leicester City យប់នេះអាចមិនមានវត្តមានលោក Tuchel ឡើយ ខណៈតោខៀវចង់ឈ្នះជាចាំបាច់។ ទន្ទឹមនឹងនេះ Liverpool ដែលទើបចាញ់ Man United រួចធ្វើឱ្យលោក Jurgen Klopp ព្រួយបារម្ភពីការប្រកួតក្រោយៗរបស់កូនក្រុម ហើយជួប AFC Bournemouth គ្រូបង្វឹកសញ្ជាតិអាល្លឺម៉ង់បានផ្តាំកូនក្រុមឱ្យខិតខំរកជ័យជម្នះឡើងវិញ ខណៈក្រុមមិនទាន់ស្គាល់ជ័យជម្នះនាដើមរដូវកាលថ្មីនេះ។ នាដើមរដូវកាលនេះបញ្ហារបស់ Liverpool គឺមានកីឡាករល្អៗរបួសច្រើននាក់ ធ្វើឱ្យការចាប់ផ្តើមរដូវកាលថ្មីមានភាពរអាក់រអួសក្នុងក្រុម តែយ៉ាងណាលោក Klopp ថាលោកមិនត្រូវការនាំចូលកីឡាករអ្វីឡើយ។ Man City ខកខាននាំមុខកំពូលតារាងក្រោយប្រកួតស្មើជាមួយ Newcastle United លទ្ធផល ៣-៣ ដែលបានបង្ហាញទម្រង់លេងដ៏ភ្ញាក់ផ្អើលខុសពីរដូវកាលមុន។ Man City រកបាន ៧ពិន្ទុឆ្លងកាត់ ៣ប្រកួត ហើយត្រូវស្វាគមន៍ Crystal Palace ដែលជាក្រុមមួយមានសមត្ថភាពល្អប្រសើមួយពេលបច្ចុប្បន្ន កាលសប្តាហ៍មុន Crystal ប្រកួតឈ្នះ Aston Villa ៣-១។ ជួបគ្នា ២លើកចុងក្រោយនៃ Premier League រដូវកាលមុន Man City មិនដែលយកឈ្នះលើ Crystal ឡើយ ហើយសម្រាប់ Man City អាចជាការប្រកួតដ៏លំបាកមួយ។ ចំណែក Arsenal កំពុងបន្តភាពខ្លាំងរបស់ខ្លួនជាមួយជ័យជម្នះយ៉ាងល្អ៣ប្រកួតជាប់គ្នា ដោយប្រកួតទល់ Fulham លើកនេះពួកគេរំពឹងយកជ័យជម្នះម្តងទៀត ខណៈដែលកីឡាករខ្សែប្រយុទ្ធថ្មី Gabriel Jesus រួមជាមួយ Oleksandr Zinchenko ជាកម្លាំងថ្មីបង្ហាញទម្រង់ដ៏ល្អជួយដល់ Arsenal ។ ឆ្លងកាត់៣ប្រកួតនៃ Premier League ក្រុមរហ័សនាមកាំភ្លើងធំប្រកួតឈ្នះក្រុម Crystal ២-០ ឈ្នះ Leicester ៤-២ និងឈ្នះ Bournemouth ៣-០។ ខាងក្រោមនេះជាការប្រកួតក្រុមដទៃទៀតនៃ Premier League សប្តាហ៍ទី៤៖ ថ្ងៃទី២៧ ខែសីហា វេលាម៉ោង ៩ យប់ Brentford ទទួល Everton និង Leeds United ជួប Brighton & hove Albion ជាក្រុមកំពុងបង្ហាញទម្រង់លេងល្អដូចគ្នា។ ថ្ងៃទី២៨ ខែសីហា វេលម៉ោង ៨ យប់ Aston Villa ទទួល West Ham United Newcastle ជួប Wolverhampton Wanderers Tottenham Hotspur ជួប Nottingham Forest វេលាម៉ោង ១០:៣០ យប់ជំនួបចុងក្រោយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8578.txt
|
កីឡាករប្រណាំងម៉ូតូ MotoGP សញ្ជាតិអេស្ប៉ាញ Marc Marquez កាលពីថ្ងៃទី១៨ ខែសីហា បាននិយាយថារូបគេរំពឹង អាចវិលត្រឡប់ចូលរួមការប្រណាំងជាថ្មីម្តងទៀតក្នុងឆ្នាំនេះ ក្រោយពេលរូបគេទទួលការវះកាត់ដៃរួចរាល់កាលខែមិថុនា។
|
Marquez ដែលមានវត្តមាននៅទីលានប្រណាំងវិញ កាលពីថ្ងៃទី១៨ ខែសីហា ក្រោយពេលវះកាត់ដៃរួច បាននិយាយថាប្រាប់អ្នកកាសែតនៅក្នុងទីលានប្រណាំង Austrian Grand Prix ថា រូបគេមិនអាចរង់ចាំរហូតដល់ពេលកាយសម្បទាល្អពេញលេញវិញនោះឡើយ។ ម្ចាស់ជើងឯក MotoGP ៦សម័យរូបនេះ បានអះអាងបន្ថែមថា ក្រោយពេលការវះកាត់ដៃរួចរូបគេបានព្យាយាមហ្វឹកហាត់ឡើងវិញជារៀងរាល់សប្តាហ៍ដើម្បីអាចឆាប់បានវិលត្រឡប់ចូលការប្រណាំង។ «ខ្ញុំមានបំណងវិលត្រលប់ចូលការប្រណាំងវិញក្នុងឆ្នាំនេះ សប្តាហ៍ក្រោយខ្ញុំនឹងមានចម្លើយ ប្រសិនបើវាអាចទៅរួច ឬក៏អត់។ នៅពេលខ្ញុំមានអារម្មណ៍ត្រៀមខ្លួនបានរួចរាល់ ខ្ញុំនឹងវិលត្រលប់ព្រោះការប្រណាំងម៉ូតូគឺជារៀងដែលសំខាន់បំផុតសម្រាប់ខ្ញុំ ហើយខ្ញុំក៏ត្រៀមសម្រាប់ឆ្នាំ ២០២៣។»។ កីឡាករវ័យ ២៩ឆ្នាំ និយាយប្រាប់អ្នកកាសែតបែបនេះ។ Marc Marquez បានរងរបួសដៃកាលឆ្នាំ ២០២០ ក្រោយដួលប៉ះទង្គិចដៃអំឡុងពេលប្រណាំងនៅទីមាន Spanish Grand Prix ហើយរូបគេត្រូវបានក្រុមគ្រូពេទ្យតម្រូវឱ្យទទួលជម្រើសព្យាបាល ៣ដំណាក់កាលតាំងពីពេលនោះមក។ សម្រាប់រដូវកាល ២០២២ នៃការប្រណាំងម៉ូតូ MotoGP កីឡាករសញ្ជាតិអេស្ប៉ាញរូបនេះ ពោលបានប្រកួតប្រណាំងម៉ូតូត្រឹមទីលានប្រណាំងប្រទេសអ៊ីតាលី Italian Grand Prix ក្នុងទីក្រុង Mugello កាលពីឧសភា ហើយតាំងពីពេលនោះរូបគេខកខានការប្រណាំង ៦ទីលានរួចមកហើយសម្រាប់រដូវកាលនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8579.txt
|
សហព័ន្ធអាជ្ញាកណ្តាលប្រទេសវៀតណាម (VFF) កាលពីថ្ងៃទី១៥សីហា បានស្នើឱ្យសហព័ន្ធបាល់ទាត់ប្រទេសនេះ ប្រើប្រាស់ប្រព័ន្ធអាជ្ញាកណ្តាលកាត់សេចក្តី តាមវីដេអូ(VAR) ក្នុងការប្រកួត ដើម្បីដោះស្រាយកំហុសរបស់ក្រុមអាជ្ញាកណ្តាលគ្រប់គ្រងការប្រកួត ដែលតែងកើតមានជារឿយៗ។
|
កាលពីថ្ងៃទី១៤ សីហា អំឡុងការប្រកួតរវាងក្រុម Hanoi ទទួលក្រុមភ្ញៀវ Hoang Anh Gia Lai (HAGL) នៅនាទី៣៣ នៃការប្រកួតបញ្ហាបច្ចេកទេស របស់អាជ្ញាកណ្តាលកាត់សេចក្តីការប្រកួត លោក Ngo Duy Lan បានកើតមាន ព្រោះលោកមិនបានពិន័យ ពេលកីឡាករ Do Duy Manh ក្រុម Hanoi ជាន់ជើងកីឡាករ Bruno Henrique ក្រុម HAGL ក្នុងតំបន់គ្រោះថ្នាក់។ លោក DuyLan ជាអាជ្ញាកណ្តាល បានឃើញការប៉ះគ្នានោះផ្ទាល់ភ្នែក តែលោកមិនបានពិន័យអ្វីឡើយ ហើយកីឡាករ ក្រុម HAGL ហាក់មិនមានការតវ៉ាអំពីរឿងនេះ ពេលការប្រកួតនោះដូចគ្នា។ លទ្ធផលការប្រកួតក្រុម Hanoi ឈ្នះ ក្រុម HAGL លទ្ធផល ២-១។ កំហុសនោះ ត្រូវបាន VFF ចាក់ទុកថា ជាការសម្រេចចិត្តខុស របស់អាជ្ញាកណ្តាល ដែលនាំឱ្យមានការរអាក់រអួល ត្រង់ផ្នែកបច្ចេកទេសកាត់សេចក្តី។ ប្រធានគណៈកម្មាធិការ VFF លោក Doung Van Hien បានប្រាប់កាសែត VnExpress ថាលោកបានហៅអាជ្ញាកណ្តាលការប្រកួតគឺ លោក Duy Lan មកសួរនាំអំពីបញ្ហាកើតមាននោះ ហើយលោក Duy lan ផ្ទាល់អះអាងថា ពេលនោះជាការសម្រេចចិត្តខុស និងលឿនពេក ហើយលោកក៏បានលើកហេតុផលថា កីឡាករពាក់ស្បែកជើងពណ៌សដូចគ្នា ធ្វើឱ្យលោកពិបាកកំណត់សម្គាល់។ ដោយសារតែមានបញ្ហាផ្នែកបច្ចេកទេស នៃក្រុមអាជ្ញាកណ្តាលកាត់សេចក្តីក្នុងលីគកំពូលវៀតណាម ឬ V-League លោក Van Hien ប្រធាន VFF ជាថ្មីម្តងទៀត ស្នើឱ្យមានការប្រើប្រាស់ប្រព័ន្ធ VAR ក្នុងការប្រកួត ដើម្បីដោះស្រាយបញ្ហាបច្ចេកទេសទាំងនេះ។ «យើងបានស្នើទៅកាន់ស្ថាប័នគ្រប់គ្រងនៃលីគកំពូលជាច្រើនដងហើយ ចំពោះការបំពាក់ VAR ប៉ុន្តែមិនទាន់មានការឆ្លើយតបអ្វីមួយឡើយ។ ដោះស្រាយបញ្ហាដូចក្នុងការប្រកួតទាំងនេះ ក្រុមអាជ្ញាកណ្តាលនៃ VFF ត្រូវការប្រើ VAR ជាចាំបាច់ ហើយរឿងរ៉ាវពីក្រោយនៅទីនេះ ពិតណាស់ គឺជាសេដ្ឋកិច្ច មិនមែនមកពីមនុស្សមិនចង់ដាក់ការប្រើប្រាស់ VAR ឡើយ។»។ លោក Van Hien បាននិយាយប្រាប់កាសែត VnExpress បែបនេះ។ ក្រៅពីការប្រកួតនេះ ការប្រកួតរវាងក្រុម Ho Chi Minh City ជាម្ចាស់ផ្ទះ ទល់ក្រុម Binh Dinh កាលថ្ងៃទី១២ សីហា ក៏កើតមានបញ្ហាបច្ចេកទេស នៃអាជ្ញាកណ្តាលកាត់សេចក្តីដែរ។ នៅនាទី៨៩ នៃការប្រកួតនោះ កីឡាករ Nguyen Xuan Nam ក្រុម Binh Dinh បានប្រើដៃប៉ះបាល់ បញ្ជូនទៅឱ្យកីឡាករ Jermie Lynch ជាមិត្តរួមក្រុមស៊ុតបញ្ជូលទី លើក្រុមម្ចាស់ផ្ទះ។ អាជ្ញាកណ្តាលកាត់សេចក្តីការប្រកួតនោះ គឺលោក Truong Hong Vu មិនបានពិន័យឡើយចំពោះករណីនេះ ហើយការប្រកួតនោះ ក្រុមភ្ញៀវ ឈ្នះក្រុមម្ចាស់ផ្ទះលទ្ធផល ២-១។ ក្រោយការប្រកួតបានបញ្ចប់ នាយកប្រតិបត្តិក្រុម Ho Chi Minh City លោក Nguyen Huu Thang បានបង្ហាញអារម្មណ៍មិនពេញចិត្ តចំពោះទង្វើររបស់អាជ្ញាកណ្តាល ដែលសម្រេចចិត្ត រហូតធ្វើឱ្យក្រុមគូប្រកួត អាចទទួលបានលទ្ធផលឈ្នះលើក្រុមលោក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_858.txt
|
អ្នកទោស វ័យ២២ឆ្នាំម្នាក់នៅពន្ធនាគារខេត្តបន្ទាយមានជ័យ បានស្លាប់ដោយសារជំងឺបេះដូង និងខ្វះអុកស៊ីសែន ទៅចិញ្ចឹមខួរក្បាល អំឡុងពេលសម្រាកព្យាបាលនៅមន្ទីរពេទ្យមិត្តភាពកម្ពុជា-ជប៉ុន ស្រុកមង្គលបូរី។ នេះបើតាមលិខិតបំភ្លឺរបស់ពន្ធនាគារខេត្តបន្ទាយមានជ័យ ចេញថ្ងៃទី២៣ មីនា។
|
ការចេញលិខិតបំភ្លឺរបស់ពន្ធនាគារខេត្តបន្ទាយមានជ័យ ពាក់ព័ន្ធនឹងការស្លាប់ពិរុទ្ធជនខាងលើ ដោយសារ មានអ្នកប្រើប្រាស់មួយចំនួន ចោទជាចម្ងល់ លើមន្ត្រីពន្ធនាគារ មិនព្រមបញ្ជូនអ្នកទោសដែលមានជំងឺទៅមន្ទីរពេទ្យ ទុករហូតដល់ឈឺធ្ងន់ធ្ងរ។ ភាគីពន្ធនាគារខេត្ត អះអាងថា រយៈពេលជាងមួយឆ្នាំ ដែលពិរុទ្ធជន ខាងលើជាបឃុំ ពុំធ្លាប់មានជំងឺឡើយ។ យ៉ាងណាក្ដី នៅថ្ងៃទី២០ មីនា ពិរុទ្ធជនរូបនេះ មានអាការៈមិនស្រួលខ្លួន ហើយភ្លាមៗនោះ មន្ត្រីគ្រប់គ្រងអគារពន្ធនាគារ ក៏បញ្ជូនអ្នកទោសរូបនេះ ទៅប៉ុស្តិ៍សុខភាព។ មន្ត្រីពេទ្យប៉ុស្តិ៍សុខភាព ពិនិត្យឃើញ ពិរុទ្ធជន មានសភាពហត់ខ្លាំង ពិបាកដកដង្ហើម ចុកឆ្អល់ដង្ហើម ក្អួត និងស្វាយចុងដៃចុងជើង។ បន្ទាប់ពីឃើញអ្នកទោសមានសភាពបែបនេះ មន្ត្រីពន្ធនាគារ ក៏បញ្ជូនអ្នកជំងឺទៅសង្គ្រោះបន្ទាន់ភ្លាមៗ នៅមន្ទីរពេទ្យមិត្តភាពកម្ពុជា-ជប៉ុន នាម៉ោង១១និង៣០នាទីព្រឹក។ ១០នាទីក្រោយ អ្នកជំងឺ ក៏បានទៅដល់ពេទ្យ ហើយមន្ត្រីពន្ធនាគារ ក៏ទាក់ទងទៅសាច់ញាតិអ្នកទោស។ សម្រាកនៅពេទ្យ បានមួយថ្ងៃ អ្នកទោសក៏ស្លាប់ ដោយសារជំងឺបេះដូង និងខ្វះអុកស៊ីសែន។ ពន្ធនាគារខេត្តបន្ទាយមានជ័យ បញ្ជាក់បន្ថែមពីមូលហេតុដែលអ្នកទោសស្លាប់បែបនេះ៖ «អំឡុងពេលសម្រាកព្យាបាលនៅមន្ទីរពេទ្យពិរុទ្ធជនរូបនេះ ពុំបានធូរស្រាល ក៏បានស្លាប់នៅម៉ោង១១និង៤០នាទីព្រឹក ថ្ងៃទី២១ ខែមីនា ឆ្នាំ២០២៥ នៅមន្ទីរពេទ្យមិត្តភាពកម្ពុជា-ជប៉ុន ស្រុកមង្គលបូរី ដោយសារ ជំងឺបេះដូង និងខ្វះអុកស៊ីសែនទៅចិញ្ចឹមខួរក្បាល»។ ហេតុនេះ ខាងពន្ធនាគារខេត្តបន្ទាយមានជ័យ បដិសេធទាំងស្រុង ពាក់ព័ន្ធនឹងព័ត៌មានណា ដែលចោទប្រកាន់ខុសពីការបកស្រាយខាងលើ។ ពន្ធនាគារខេត្តបន្ទាយមានជ័យ ចាត់ទុកការផ្សាយព័ត៌មាន ដែលខុសពីការបកស្រាយនេះ ជាព័ត៌មានបំភ្លើស ធ្វើឱ្យប៉ះពាល់កិត្តិយសអង្គភាពពន្ធនាគារ។ អ្នកទោសដែលស្លាប់ខាងលើ ត្រូវបានឃុំខ្លួនកាលពីថ្ងៃទី២៣ ខែធ្នូ ឆ្នាំ២០២៣ ពីបទកាន់កាប់ ឬដឹកជញ្ជូនអាវុធដោយគ្មានការអនុញ្ញាត និងបទហិង្សាដោយចេតនា, លួច និងប្រើប្រាស់សារធាតុញៀនខុសច្បាប់។ ពិរុទ្ធជនរូបនេះ មានទោស៣ឆ្នាំ ហើយអនុវត្តទោសបាន ១ឆ្នាំ ២ខែ ២៨ថ្ងៃ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8580.txt
|
David James អតីតអ្នកចាំទីជម្រើសជាតិអង់គ្លេស និង Liverpool ស្ថិតក្នុងចំណោមកីឡាករបាល់ទាត់ល្បីឈ្មោះចំនួន៥រូប ដែលធ្លាក់ខ្លួនក្រ រហូតជាប់បំណុលខ្ទង់លានដុល្លារ។ Emmanuel Eboue អតីតខ្សែការពារ Arsenal ក៏នៅក្នុងចំណោមនោះដែរ។
|
ដូចដែលលោកអ្នកបានដឹងហើយថា បាល់ទាត់ជាកីឡាមានប្រជាប្រិយភាពហើយកីឡាករអាចទទួលបានប្រាក់ខែខ្ពស់បំផុតមួយក្នុងពិភពកីឡាលើលោក។ កីឡាករអាជីពភាគច្រើនបានក្លាយជាអ្នកមានទ្រព្យច្រើនតាមរយៈប្រាក់ឈ្នួល កិច្ចសន្យាជាមួយក្រុមហ៊ុនពាណិជ្ជកម្ម និងការប្រកបរបរផ្សេងៗបន្ថែម។ ទោះបីជាយ៉ាងណាក៏ដោយ មានកីឡាករបាល់ទាត់មួយចំនួន ក៏បានក្ស័យធនផងដែរ ដោយសារពួកគេបានចំណាយប្រាក់ទាំងអស់នោះខុស ឬមិនកាក់កបនឹងមុខជំនួញជាដើម។ កីឡាករដែលធ្លាក់ខ្លួន ក្រោមមូលហេតុជាច្រើនទៀត ដូចជាដោយសារការលែងលះគ្នា និងឈ្លក់នឹងល្បែងជាដើម។ ខាងក្រោមនេះ យើងនឹងបង្ហាញលោកអ្នកអំពីអតីតកីឡាករបាល់ទាត់ចំនួន៥រូប ដែលបានក្ស័យធន និងជំពាក់បំណុលធនាគារខ្ទង់លានដុល្លារ បន្ទាប់ពីពួកគេចាយលុយខ្ជះខ្ជាយ៖ ១- David James អតីតអ្នកចាំទី Liverpool និង Manchester City ជាដើម ធ្លាប់រកលុយបានពីវិស័យបាល់ទាត់បានរហូតដល់៣០លានដុល្លារ។ ប៉ុន្តែអ្វីដែលគួរឱ្យភ្ញាក់ផ្អើលនោះ បុរសសញ្ជាតិអង់គ្លេសរូបនេះក្ស័យធនអស់ប្រាក់ពីខ្លួន រហូតជំពាក់បំណុល ៣ លានដុល្លារថែមទៀត។ មូលហេតុដោយសារ James ចាយវាយខ្ជះខ្ជាយ និងអស់ប្រាក់ដោយសារការលែងលះ។ ប៉ុន្តែសព្វថ្ងៃគេចផុតពីទុកលំបាកនេះហើយ ក្រោយចាប់យកវិស័យដើរមូឌវិញ។ ២- Brad Friedel អតីតអ្នកចាំទី Tottenham Hotspur និងបង្ហាញខ្លួនជាង៣០០ប្រកួតនៅ Premier League ធ្លាប់ធ្លាក់ខ្លួនជំពាក់បំណុលធនាគារហូតដល់ ៦លានដុល្លារ។ សព្វថ្ងៃ Friedel ដែលបង្ហាញខ្លួននៅ FIFA World Cup ៣លើកជាមួយជម្រើសជាតិអាម៉រិករួចផុតពីបំណុលហើយ និងស្ថិតក្នុងការងារជាគ្រូបង្វឹក។ ៣- Emmanuel Eboue អតីតខ្សែការពារ Arsenal និងជម្រើសជាតិកូដឌីវ័រ ធ្លាក់ខ្លួនវេទនាខ្លាំងដល់ថ្នាក់គ្មានផ្ទះសំបែង បន្ទាប់ពីរូបគេបានលែងលះ និងចាញ់ក្តីអតីតភរិយា។ អស់លុយពីខ្លួនដែលរកបានពីអាជីពបាល់ទាត់រាប់លានដុល្លារហើយ Eboue ត្រូវសងបំណុល១លានដុល្លារថែមទៀត។ ៤- Paul Merson អតីតកីឡាករអង់គ្លេស និងខ្សែប្រយុទ្ធឆ្នើមរបស់ Arsenal។ ក្នុងអាជីពបាល់ទាត់ Merson អាចរកប្រាក់យ៉ាងច្រើន ប៉ុន្តែទម្លាប់លេងភ្នាល់ ល្បែង និងញៀនស្រី បានធ្វើឱ្យរូបគេអស់ប្រាក់ពីខ្លួនចំនួន ៣០ លានដុល្លារ និងជំពាក់បំណុលជិតមួយលានដុល្លារថែមទៀត។ យ៉ាងណា ក្រោយប្តូរទម្លាប់អាក្រក់ទាំងអស់នេះបុរសវ័យ៥៤ឆ្នាំ អាចរកទ្រព្យបាន ១៣ លានដុល្លារវិញ ក្នុងការងារជាអ្នកវិភាគនៅ Sky Sports។ ៥- Royston Drenthe អតីតកីឡាករ Real Madrid ធ្លាប់ប្រឈមមុខនឹងបញ្ហាបំណុល ក្រោយបញ្ចប់អាជីពបាល់ទាត់ ទៅចាប់អាជីពជាអ្នកចម្រៀងវិញ។ អសលុយពីខ្លួនហើយ អតីតខ្សែការពារសញ្ជាតិហូឡង់រូបនេះ ជំពាក់បំណុលធនាគាជិតកន្លះលានដុល្លារថែមទៀត។ សព្វថ្ងៃ Drenthe បានត្រឡប់ចូលលេងឱ្យក្រុម Real Murcia នៃលីគទី៣អេស្ប៉ាញ និងដោះស្រាយជីវភាពប្រសើរឡើងវិញ៕ Relate អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8581.txt
|
ចាប់ផ្តើមរដូវកាលមិនល្អរបស់ Manchester United មិនអាចបន្ទោសលើការដឹកនាំរបស់អ្នកចាត់ការ Erik ten Hag ឡើយ ព្រោះកីឡាករក្នុងក្រុមពេលនេះមិនមានភាពស្តង់ដាដែលក្លិបត្រូវការនោះទេ។ បើតាមការលើកឡើងអតីតខ្សែការពារ Rio Ferdinand ថ្ងៃទី១៤ ខែសីហា។
|
ជំនួបសប្តាហ៍ទីពីរ Premier League បិសាចក្រហមក្រោមការដឹកនាំរបស់លោក Ten Hag បានចាញ់ការប្រកួតក្រោមថ្វីជើងក្រុម Brentford លទ្ធផល ៤-០ យ៉ាងម៉ាស់បំផុតហើយធ្លាក់ទៅឈរបាត់តារាង។ លទ្ធផលនេះបានបង្ហាញថាលោក Ten Hag បានក្លាយជាអ្នកចាត់ការដំបូងក្នុងរយៈពេល ១០០ឆ្នាំនៃប្រវត្តិសាស្ត្រក្លិបដែលចាញ់ការប្រកួត២លើកជាប់គ្នា នៅសប្តាហ៍ដំបូងនៃក្របខណ្ឌកំពូលអង់គ្លេស និងការដឹកនាំប្រកួតផ្លូវការរបស់ក្រុម។ កាលឆ្នាំ ១៩២១ លោក John Chapman ជាគ្រូបង្វឹក Man United ដែលដឹកនាំក្រុមចាញ់២ប្រកួតដំបូងនៃរដូវកាលថ្មី។ ការចាញ់របស់ Man United ធ្វើឱ្យមជ្ឈដ្ឋានជុំវិញពិភពបាល់ទាត់មានការភ្ញាក់ផ្អើលខ្លាំ ហើយក្លាយជាប្រធានបទក្តៅប្រចាំលីគកំពូលអង់គ្លេស ខណៈដែលអ្នកវិភាគបាល់ទាត់នៅអង់គ្លេសជាច្រើនបាននិយាយបន្ទោសលើកីឡាករ ព្រមទាំងការគ្រប់គ្រងរបស់ក្រុមគ្រួសារ Glazer។ Rio Ferdinand អតីតខ្សែការពារ Man United លើកឡើងពីបញ្ហាក្រុមបិសាចក្រហមក្នុងកម្មវិធីជជែក VIBE With FIVE ដោយនិយាយថាលោក Ten Hag មកដឹកនាំក្រោមការក្លែងបន្លំរបស់គណៈគ្រប់គ្រង ហើយលោករំពឹងថានឹងអាចចុះកុងត្រានាំកីឡាករថ្មីមកពង្រឹងក្រុមតាមអ្វីដែលចង់បាន។ «ពេលនេះខ្ញុំមិនអាចបន្ទោស Ten Hag ឡើយ បើសិនអ្នកវិញអ្នកអាចជ្រើសរើសក្រុម ឬកីឡាករណាក៏បាន ប៉ុន្តែនេះហើយគឺជាបញ្ហាដ៏ធំនៃបិសាចក្រហមពេលនេះ ហើយក៏មានបញ្ហាផ្សេងក្រៅពីនេះទៀត។ ខ្ញុំមិនអាណិតកីឡាករទេ ផ្ទុយទៅវិញខ្ញុំអាណិតលោក Ten Hag ខ្ញុំពិតជាមានអារម្មណ៍សុំទោសចំពោះបញ្ហាពេលនេះ លោកមកដឹកនាំក្រោមការក្លែងបន្លំ និងលោករំពឹងថាអាចបានចុះកិច្ចសន្យាកីឡាករតាមអ្វីដែលលោកចង់បាន។»។ Ferdinand និយាយបែបនេះ។ មិនត្រឹមតែប៉ុណ្ណោះអតីតកីឡាករវ័យ ៤៣ឆ្នាំរូបនេះបានអះអាងបន្ថែមថា បញ្ហាក្រុមបិសាកក្រហមមិនមែនត្រឹមតែរយៈពេល ២ឬ៣ខែនៃការមកដឹកនាំពីសំណាក់ Ten Hag នោះ គឺលទ្ធផលនេះមានតាំងពីពេលមុនមកម្ល៉េះគឺច្រើនឆ្នាំមកហើយ។ និយាយថាឱ្យចំៗទៅការគ្រប់គ្រងគ្រួសារ Glazer អតីតខ្សែការពារធ្លាប់ឈ្នះពាន Premier League ៦លើកជាមួយ Man United រូបនេះបានបញ្ជាក់ថា ពេលមានបញ្ហាគណៈគ្រប់គ្រងក្លិបមិនហ៊ានមកប្រឈមមុខរឺការក៏ការពិភាក្សាណាមួយឡើយ ជាហេតុគ្មានដំណោះស្រាយចំពោះបញ្ហាដែលកើតមាន។ សូមជម្រាបថាការប្រកួតសប្តាហ៍ទីបី Man United នឹងត្រូវបើកទ្វារកីឡដ្ឋាន Old Trafford ស្វាគមន៍ក្រុម Liverpool នៅថ្ងៃទី២៣ ខែសីហាវេលាម៉ោង ២យប់រំលងអាធ្រាត្រ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8582.txt
|
Premier League សប្តាហ៍ទីពីរក្រុមកាំភ្លើងធំ Arsenal និងមេឃខៀវ Manchester City បន្តឈ្នះការប្រកួតរាងៗខ្លួន ចំណែកឯក្រុមបិសាចក្រហម Manchester United ចាញ់ក្រុម Brentford យ៉ាងអាម៉ាស់ នាការប្រកួតថ្ងៃទី១៣ ខែសីហានេះ។
|
ក្រុមរហ័សនាមកាំភ្លើងធំនាការប្រកួតសប្តាហ៍ទីពីរបន្តធ្វើបានល្អ ដោយរកបាន៣ពិន្ទុបន្ថែមក្រោយបំបាក់ក្រុម Leicester City លទ្ធផល ៤-២ ក្នុងទឹកដីកីឡដ្ឋាន Emirate Stadium។ ៤គ្រាប់នាំជ័យជម្នះដ៏ធំសម្រាប់ Arsenal រកបានដោយការសហការគ្នាយ៉ាងល្អរវាងខ្សែបម្រើ Granit Xhaka និងកីឡាករចំណូលថ្មី Gabriel Jesus ធ្វើបានដល់ទៅ៣គ្រាប់។ Jesus ស៊ុត២គ្រាប់នៅនាទី២៣ និង ៣៥ Xhaka ស៊ុតនៅនាទី៥៥ និងខ្សែបម្រើ Gabiel Martinelli នាទី៧៥ រីឯ ២គ្រាប់របស់ Leicester City ១គ្រាប់នៅនាទី៥៣ ជាគ្រាប់បាល់ភ្លាត់ស្នៀតធ្វើឱ្យចូលទីខ្លួនឯងដោយកីឡាករខ្សែការពារ William Saliba របស់ Arsenal និងកីឡាករ James Maddison នាទី៧៤។ មិនខុសពី Arsenal ដែលមានគ្រាប់ស៊ុតបញ្ជូលទីច្រើនក្រុមរហ័សនាមមេឃខៀវ Man City ក៏រកបាន៤គ្រាប់ដូចគ្នាដែរលើក្រុម AFC Bournemouth ហើយក្រុមការពារតំណែងជើងឯកនេះនៅមិនទាន់របូតគ្រាប់បាល់នៅឡើយសម្រាប ២ប្រកួតដំបូងនេះ។ កីឡាករខ្សែបម្រើ Ilkay Gundogan ស៊ុតបើកឆាក១គ្រាប់នៅនាទី១៩ Kevin De Bruyne គ្រាប់ទី២ នាទី៣១ Phil Foden សម្រេចគ្រាប់ទី៣ នាទី៣៧ ក្នុងវគ្គទីមួយ រីឯគ្រាប់ទី៤ ខ្សែការពារ Jefferson Lerma របស់ក្រុម Bournemouth ភ្លាត់ចូលទីខ្លួនឯង។ Man City ឡើងឈរកំពូលតារាង ខណៈ Arsenal ឈរលេខ២ មាន៦ពិន្ទុដូចគ្នា។ ជាការចាញ់ដ៏អាម៉ាស់ក្រុម Man United ប្រកួតចាញ់ក្រុមម្ចាស់ផ្ទះ Brentford លទ្ធផលដល់ទៅ ៤-០ ដែលនេះជាការចាញ់ក្រុម Brentford លើកដំបូងក្នុងប្រវត្តិសាស្ត្រតាំងពីឆ្នាំ ១៩៣៨ មកដែលក្រុមទាំងពីរធ្លាប់ជួបគ្នា។ ៤គ្រាប់បរាជ័យក្រោមថ្វីជើងក្រុមម្ចាស់ផ្ទះ សុទ្ធសឹងតែនៅវគ្គទីមួយដែលបិសាចក្រហមបង្ហាញទម្រង់លេងមិនបានល្អ និងមានកំហុសច្រើនក្នុងការប្រកួត។ គ្រាប់ដំបូងធ្វើបានដោយកីឡាករ Josh Dasilva នាទី១០ ដែលជាការបង្កកំហុសរបស់ David De Gea គ្រាប់ទី២រកបានដោយខ្សែការពារ Ben Mee នាទី១៨ ជាការបង្កកំហុសជាថ្មីរបស់ De Gea ជាមួយ Christian Eriksen ខ្សែប្រយុទ្ធ Bryan Mbeurno សម្រេចគ្រាប់ទី៣ នៅនាទី៣០ និងកីឡាករ Mathias Jensen ស៊ុតគ្រាប់ទី៤ នាទី៣៥។ ក្រោយចាញ់ការប្រកួតនេះបិសាចក្រហមជាក្រុមធ្លាក់ទៅឈរនៅបាតតារាំងលើកដំបូងក្នុងប្រវត្តិសាស្ត្រក្នុងការប្រកួត Premier League នឹងត្រូវបានក្រុមដទៃស៊ុតចូលដល់ទៅ៦ គ្រាប់នៅ២ប្រកួតដំបូងនៃក្របខណ្ឌកំពូលអង់គ្លេសមួយនេះ ហើយក៏ជាការចាញ់ធំបំផុតដែលត្រូវគូប្រកួតស៊ុត៤គ្រាប់ ក្រៅដីខ្លួនឯលើកដំបូងក្នុងប្រវត្តិសាស្ត្រ។ ខាងក្រោមនេះជាលទ្ធផលការប្រកួតក្រុមដទៃទៀតសម្រាប់សប្តាហ៍ទីពីរ Premier League៖ Aston Villa ឈ្នះ Everton លទ្ធផល ២-១ Brighton & hove Albion ស្មើ ០-០ Newcastle United Southampton ស្មើ ២-២ Leeds United Wolverhampton Wanderers ស្មើ 0-0 Fulham ក្រុមដែលមិនទាន់ប្រកួតរួមមានNottingham Forest ទទួល West Ham United មុនជំនួបធំប្រចាំសប្តាហ៍ London Derby ក្រុម Chelsea ស្វាគមន៍ Tottenham Hotspur ថ្ងៃទី១៤ ខែសីហា និងជំនួបចុងក្រោយ Liverpool ប៉ះ Crystal Palace ថ្ងៃទី១៥៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8583.txt
|
កាតាបានត្រៀមខ្លួនរួចរាល់ស្រេច ដើម្បីដំណើរការប្រកួតពានរង្វាន់បាល់ទាត់ពិភពលោក FIFA World Cup ឆ្នាំ ២០២២ ដែលព្រឹត្តិការណ៍ទៅចាប់ពីថ្ងៃទី២០ ខែវិច្ឆិកា។ កាតា នឹងប្រើប្រាស់កីឡដ្ឋានចំនួន៨ ទទួលក្រុមទាំង៣២ ខណៈកីឡដ្ឋានទើបសាងសង់រួចក្រោយគេ និងធំជាងគេ Lusail តម្លៃ៧៦៧លានដុល្លារ ត្រូវជ្រើសរើសសម្រាប់ការប្រកួតវគ្គផ្តាច់ព្រ័ត្រ។
|
ការប្រកួតកីឡាបាល់ទាត់ពិភពលោកលោកទី២២ នឹងត្រូវធ្វើឡើងដំបូងបំផុតនៅលើទឹកដីមជ្ឈិមបូព៌ា។ បន្ទាប់ពីដឹងថាខ្លួនបានឈ្នះការដេញថ្លៃធ្វើម្ចាស់ផ្ទះ World Cup 2022 កាលពីឆ្នាំ២០១០ កាតា បានបើកការសាងសង់ហេដ្ឋារចនាសម្ព័ន និងកីឡដ្ឋានមួយចំនួនក្នុងចំនួនទឹកប្រាក់រាប់ពាន់លានដុល្លារ។ ស្របពេលព្រឹត្តិការណ៍បាល់ទាត់ពិភពលោកនឹងចូលមកដល់នៅរយៈពេលជាង៣ខែទៀត ម្ចាស់ផ្ទះកាតាបានប្រកាសយកកីឡដ្ឋានចំនួន៨ដើម្បីដំណើរការការប្រកួត។ ចំណោមកីឡដ្ឋានទាំង៨ កីឡដ្ឋាន Lusail ដែលសាងសង់រួចក្រោយគេអស់ទឹកប្រាក់ ៧៦៧លានដុល្លារ នឹងត្រូវជ្រើសយកធ្វើការប្រកួតវគ្គផ្តាច់ព្រ័ត្រ World Cup ឆ្នាំ២០២២។ កីឡដ្ឋាន Lusail មានទីតាំងស្ថិតក្នុងទីក្រុង Lusail ប្រទេសកាតា និងជាកីឡដ្ឋានធំជាងគេចំណោមកីឡដ្ឋានទាំង៨ ដោយអាចផ្ទុកអ្នកទស្សនាសរុប៨០០០០នាក់។ Lusail នឹងត្រូវសម្ពោធដាក់ឱ្យប្រើប្រាស់ផ្លូវការនៅថ្ងៃទី៩ ខែកញ្ញា ឆ្នាំ២០២២ ពោលគឺនៅមុនពិធីបើកការប្រកួតផ្លូវការរវាងកាតា និងអេក្វាទ័រ ក្នុងពូល A នាកីឡដ្ឋាន Al Bayt ជាង២ខែ។ កីឡដ្ឋានទាំង៨ដែលកាតាយកមកដំណើរការប្រកួត World Cup 2022 រួមាន៖ - កីឡដ្ឋាន Lusail ផ្ទុកអ្នកទស្សនាបាន ៨០០០០នាក់ - កីឡដ្ឋាន Al Bayt ផ្ទុកអ្នកទស្សនាបាន ៦០០០០នាក់ - កីឡដ្ឋាន Ahmad Bin Ali ផ្ទុកអ្នកទស្សនាបាន ៤០០០០នាក់ - កីឡដ្ឋាន Al Janoub ផ្ទុកអ្នកទស្សនាបាន ៤០០០០នាក់ - កីឡដ្ឋាន Khalifa International ផ្ទុកអ្នកទស្សនាបាន ៤០០០០នាក់ - កីឡដ្ឋាន Qatar Foundation ផ្ទុកអ្នកទស្សនាបាន ៤០០០០នាក់ - កីឡដ្ឋាន Ras Abu Aboud ផ្ទុកអ្នកទស្សនាបាន ៤០០០០នាក់ - កីឡដ្ឋាន Al Thumama ផ្ទុកអ្នកទស្សនាបាន ៤០០០០នាក់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8584.txt
|
សហព័ន្ធបាល់ទាត់ពិភពលោក (FIFA) ថ្ងៃទី១៦ ខែសីហា យល់ព្រមលុបចោលការប្រកួតបង្គ្រប់កិច្ចវគ្គជម្រុះទ្វីបអាម៉េរិកខាងត្បូងរវាងប្រេស៊ីល និងអាហ្សង់ទីនហើយ។
|
ជំនួបរបស់ក្រុមទាំងពីរធ្លាប់បានធ្វើឡើងកាលពី ខែកញ្ញា ឆ្នាំ ២០២១ តែត្រូវបានផ្អាកក្រោយការប្រកួតចាប់ផ្តើមបាន ៦នាទី ដោយសារកីឡាករអាហ្សង់ទីន ៤រូបមិនបានធ្វើតេស្តរកជំងឺកូវីដ-១៩ មុនពេលប្រកួត។ FIFA ក៏សម្រេចឱ្យប្រទេសទាំងពីរប្រកួតឡើងវិញទៀត។ ប្រឆាំងលើការសម្រេច FIFA កាលថ្ងៃទី១១ ខែសីហា សហព័ន្ធបាល់ទាត់ប្រេស៊ីល(CBF) និងសហព័ន្ធបាល់ទាត់អាហ្សង់តទីន (AFA) បានដាក់ពាក្យស្នើមិនប្រកួតបង្គ្រប់កិច្ចឡើងវិញទៅកាន់ តុលាការអាជ្ញាកណ្តាល (CAS)។ CAS ក៏យល់តាមសំណើ ហើយ FIFA ក៏សម្រេចមិនរៀបចំជំនួបនេះដែរ។ ហេតុផលដែលធ្វើឱ្យក្រុមទាំងពីរប្រឆាំងមិនប្រកួតឡើងវិញដោយសារតែ ពេលវេលានៃព្រឹត្តិការណ៍ World Cup នៅប្រទេសកាតាខិតជិតមកដល់ត្រឹមតែ ៣ខែទៀត ហើយសហព័ន្ធទាំងសងខាង ព្រមទាំងគ្រូបង្វឹកមានការបារម្ភខ្លាចក្រែងមានកីឡាកររងរបួសអំឡុងការប្រកួត។ ប្រេស៊ីលជាក្រុមឈរលេខ១ ខណៈអាហង្សទីនឈរលេខពី២ ការការប្រកួតជម្រុះក្នុងទ្វីបអាម៉េរិកខាងត្បូង ហើយឈ្នះកៅអី World Cup ស្វ័យប្រវត្តិទាំងពីរ។ ក្រោយទទួលបានការយល់ព្រមពី FIFA ដូចនេះក្រុមជម្រើសជាតិទាំងពីក៏ទទួលបានសិទ្ធិអាចជ្រើសក្រុមដទៃផ្សេងទៀតសម្រាប់ការប្រកួតមិត្តភាពដកស្រង់បច្ចេកទេសត្រៀមសម្រាប់ព្រឹត្តិការណ៍ World Cup ហើយពួកគេក៏អាចជ្រើសរើសក្រុមស្ថិតនៅតំបន់អឺរ៉ុបដូចគ្នាដែរ។ World Cup ប្រទេសកាតា នឹងធ្វើឡើងចាប់ពីថ្ងៃទី២០ ខែវិច្ឆិកា រហូតដល់ថ្ងៃទី ១៨ ខែធ្នូ។ ក្រុមប្រេស៊ីលស្ថិតក្នុងពូល G នឹងត្រូវប្រកួតទល់ស៊ែប៊ី ស្វីស និងកាមេរូន ចំណែកឯអាហ្សង់ទីនវិញស្ថិតក្នុងពូល C ជាមួយក្រុម ម៉ិកស៊ិក ប៉ូឡូញ និង អារ៉ាប៊ីសាអូឌីត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8585.txt
|
ក្រុមហង្សក្រហម Liverpool ថ្ងៃទី១៦ ខែសីហា បានបញ្ចប់ទៅត្រឹមលទ្ធផលស្មើ ១-១ ជាមួយក្រុមភ្ញៀវ Crystal Palace ក្នុងកីឡដ្ឋាន Anfield នៃជំនួប Premier League សប្តាហ៍ទីពីរ។ ចំណែក Darwin Nunez ទើបលេងបាន២ប្រកួតផ្លូវការក្នុងលីគអង់គ្លេស រូបគេបែរជាទទួលបានកាតក្រហម ក្រោយប៉ះទង្គិចកាយវិការ និងពាក្យសម្តីជាមួយកីឡាករ Joachim Andersen។
|
ហង្សក្រហមជាក្រុមម្ចាស់ផ្ទះនៅវគ្គទីមួយត្រូវបានក្រុមភ្ញៀវស៊ុតនាំមុខមុននៅនាទី៣២ ដោយខ្សែប្រយុទ្ធ Wilfried Zaha ហើយការប្រកួតបន្តមិនមានលទ្ធផលប្រែប្រួលរហូតចប់វគ្គ។ ឈានចូលវគ្គទីពីរ Liverpool អាចរកគ្រាប់តាមស្មើមកវិញនៅនាទី៦១ ដោយខ្សែប្រយុទ្ធសញ្ជាតិកូឡាំប៊ី Luiz Diaz ក្រោយពេលក្រុមមានត្រឹមគ្នា ១០នាក់។ Liverpool មានគ្នាត្រឹម ១០នាក់ ក្រោយពេលខ្សែប្រយុទ្ធ Darwin Nunez ទទួលបានកាតក្រហមនៅនាទី៥៧។ មូលហេតុដែល Nunez ទទួលបានកាតក្រហមអំឡុងពេលក្រុម Liverpool បានវាយសម្រុកស្វែងរកគ្រាប់បាល់តាម Crystal វិញ ប៉ុន្តែ Nunez បានទៅប៉ះទង្គិចកាយវិការ និងពាក្យសម្តីគ្នាជាមួយកីឡាករ Andersen ពេលប្រជែងបាល់តែត។ ពេលប្រជែងបាល់តែតនោះ Nunez បានទៅកល់ Andersen អំឡុងពេលរូបគេលោតតែតបាល់ចេញពីតំបន់គ្រោះថ្នាក់ ក្រោយការប្រជែងគ្នានោះអាជ្ញាកណ្តាល Paul Tierney ពិន័យ ការប៉ះពាក្យសម្តីកើតចេញពី Nunez ហើយរូបគេក៏បានយកមុខទៅរុញ Andersen ពេលនោះ។ ក្នុងសន្និសីទកាសែតក្រោយចប់ការប្រកួតលោក Jurgen Klopp ដែលជាគ្រូបង្វឹក Liverpool បាននិយាយផ្តាំទៅ Nunez ថារូបគេគួរតែគ្រប់គ្រងអាកប្បកិរិយាឱ្យបានល្អ មិនគួរបង្កើតកំហុសដែលអាចប៉ះពាល់ដល់ក្រុម។ «រូបគេដឹងថារូបគេបានបង្កកំហុស ខ្ញុំនឹងនិយាយជាមួយគេ ហើយរឿងនេះមិនមែនជាបញ្ហាដែលត្រូវលាក់បាំងអ្វីឡើយ។ រឿងនេះទៀតសោតគឺមិនគួរកើតឡើងឡើយ ហើយអ្នកគ្រប់គ្នាក៏មិនចង់ឃើញដែល ព្រោះក្រុមយើងចង់ឈ្នះការប្រកួត បើសិនមានបញ្ហាដូច្នេះវាអាចប៉ះពាល់ដល់ក្រុម។»។ លោក Klopp បាននិយាយបែបនេះ។ ២ប្រកួតដំបូងនៃ Premier League រដូវកាល ២០២២-២៣ Liverpool បន្តស្មើទាំងពីរប្រកួត ហើយនៅសប្តាហ៍ទីបី Liverpool និងធ្វើដំណើរទៅទឹកដី Old Trafford ដើម្បីប្រកួតទល់ក្រុម Manchester United ថ្ងៃទី២៣ ខែសីហា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8586.txt
|
ក្រុមជម្រើសជាតិម៉ារ៉ុក ថ្ងៃទី១១ ខែសីហា បានបញ្ចប់តំណែងលោក Vahid Halilhodzic ដែលជាគ្រូបង្វឹក ៣ខែមុនព្រឹត្តិការណ៍ World Cup 2022 នៅប្រទេសកាតាមកដល់។
|
ការប្រកាសរបស់សហព័ន្ធបាល់ទាត់ម៉ារ៉ុកបែបនេះ បានបញ្ចប់ក្តីរំពឹងរបស់ក្រុមជម្រើសជាតិ លើគ្រូបង្វឹកសញ្ជាតិបារាំង និងបូស្នៀ។ នេះជាលើកទី៣ហើយដែលលោក Halilhodzic ជាគ្រូបង្វឹក រងគ្រោះពីការបញ្ចប់តំណែងនេះដល់ទៅ ៣លើក ក្រោយពេលលោកបានជួយក្រុមឡើងទៅកាន់ជុំផ្តាច់ចុងក្រោយ World Cup។ «ដោយមើលឃើញពីភាពខុសគ្នា និងការមើលឃើញខុសគ្នារវាងសហព័ន្ធបាល់ទាត់ម៉ារ៉ុកនិងគ្រូបង្វឹក Vahid Halilhodzic លើការរៀបចំគម្រោងក្រុមសម្រាប់ព្រឹត្តិការណ៍ World Cup 2022 នៅកាតា។ ភាគីទាំងសងខាងក៏បានសម្រេចចិត្តចែកផ្លូវគ្នា។ នេះបើតាមសេចក្តីប្រកាសរបស់សហព័ន្ធបាល់ទាត់ម៉ារ៉ុក។ មូលហេតុផ្សេងទៀតដែលធ្វើឱ្យសហព័ន្ធបាល់ទាត់ម៉ារ៉ុកសម្រេចចែកផ្លូវជាមួយលោក Halilhodzic ក៏ព្រោះតែលោកដឹកនាំក្រុមម៉ារ៉ុកធ្វើមិនបានល្អ ក្នុងការប្រកួតពានរង្វាន់ Africa Cup of Nation កាលពីខែមករា។ គ្រូបង្វឹករូបគេក៏ត្រូវបានគេរាយការណ៍ថា មានភាពមិនចុះសម្រុងគ្នាជាមួយកីឡាករខ្សែបម្រើHakim Ziyech ទៀតផង។ លោក Halilhodzic នេះធ្លាប់ត្រូវបានក្រុមជម្រើសជាតិ កូតឌីវ័រ បញ្ចប់តំណែងក្នុងឆ្នាំ ២០១០ ហើយក៏ត្រូវបានក្រុមជម្រើសជាតិ ជប៉ុន បញ្ចប់តំណែងឆ្នាំ ២០១៨ មុនការប្រកួត World Cup មក។ លោកក៏ធ្លាប់បានដឹកនាំក្រុមអាល់ហ្សេរីប្រកួតក្នុង World Cup ឆ្នាំ ២០១៤ នៅប្រទេសប្រេស៊ីលដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8587.txt
|
ខ្សែប្រយុទ្ធ Robert Lewandowski ស៊ុត២គ្រាប់ម្នាក់ឯងដើម្បីអបអរថ្ងៃខួបកំណើតរបស់ខ្លួន និងជួយរកជ័យជម្នះរបស់ក្រុម Barcelona លើក្រុមម្ចាស់ផ្ទះ Real Sociedad ដោយលទ្ធផល ៤-១ ថ្ងៃទី២២ ខែសីហា នៃក្របខណ្ឌ La Liga សប្តាហ៍ទីពីរ។ ចំណែក Villarreal បំបាក់ក្រុមម្ចាស់ផ្ទះ Atletico Madrid ។
|
គ្រាប់បើកឆាកដំបូងរបស់ Barca ធ្វើបាននៅនាទី១ ដោយខ្សែប្រយុទ្ធ Lewandowski មុនធ្វើបានគ្រាប់ទី២របស់គេនៅនាទី៦៨ ដែលជាគ្រាប់ទី៣ឱ្យ Barca ដែរ ខណៈកីឡាករ Ousmane Dembele រកបានគ្រាប់ទី២ នៅនាទី៦៦ និងកីឡាករវ័យក្មេង Ansu Fati ១គ្រាប់នាទី៧៩។ ១គ្រាប់របស់ Real Sociedad ស៊ុតនាទី៦ ដោយកីឡាករ Alexander Isak។ ឈានចូលវ័យ ៣៤ឆ្នាំ ខ្សែប្រយុទ្ធសញ្ជាតិប៉ូឡញ អាចរកគ្រាប់បាល់លើកដំបូងប្រចាំនៅលីគកំពូលអេស្ប៉ាញដែរ។ ជាមួយជ័យជម្នះនេះ លោក Xavi Hernandez ជាគ្រូបង្វឹកបានបង្ហាញអារម្មណ៍រីករាយចំពោះការខំប្រឹងប្រែងរបស់កីឡាករតាមអ្វីដែលបានគ្រោងទុក។ «យើងបានផ្លាស់ប្តូរទម្រង់លេងទៅតាមកីឡាករចំណូលថ្មី ដែលគម្រោងរបស់យើងគឺលេងជាក្រុមហើយ តម្រូវឱ្យលេងគ្របដណ្តប់លើគូប្រកួត។ ខ្ញុំពិតជាសប្បាយចិត្តចំពោះលទ្ធផលនៃការងារនេះ។ […] សប្តាហ៍មុនយើងប្រកួតស្មើក្នុងផ្ទះដោយគ្មានគ្រាប់ស៊ុត។ វាជាការខកចិត្តមួយ តែជ័យជម្នះថ្ងៃនេះបានពង្រឹងយើងឱ្យធ្វើបានល្អនៅការប្រកួតប្រជែងខាងមុខទៀត។»។ Xavi និយាយប្រាប់ទូរទស្សន៍ Movistar Plus បែបនេះ។ ចំណែកការប្រកួតរវាង Atletico Madrid ទទួល Villarreal វិញ ក្រុមម្ចាស់ផ្ទះរងភាពអាម៉ាស់ក្រោមថ្វីជើងក្រុមភ្ញៀវដោយលទ្ធផល ២-០។ កីឡាករ Yeremi Pino និងខ្សែប្រយុទ្ធ Gerard Moreno ជាអ្នកនាំជ័យជម្នះដ៏ធំមកឱ្យ Villarreal ក្នុងកីឡដ្ឋាន Wanda Metropolitano ថ្ងៃទី២២ ខែសីហា។ ក្រោយឈ្នះ AT Madrid បែបនេះ ក្រុមដែលដឹកនាំដោយលោក Unai Emery នាសប្តាហ៍ទីពីរនេះជាក្រុមឈរកំពូលតារាងដែលមាន៦ពិន្ទុស្មើក្រុម Real Madrid ដែលឈរលេខពីរ។ មិនខុសពី Barcelona ឡើយ Real Madrid ថ្ងៃទី២១ ក៏បានបំបាក់ក្រុម Celta Vigo ដល់ក្នុងផ្ទះដោយលទ្ធផល ៤-១ ដែរ។ ឈ្នះ៤គ្រាប់លើម្ចាស់ផ្ទះគឺជាការសហការគ្នាយ៉ាងល្អពីសំណាក់ខ្សែប្រយុទ្ធបារាំង Karim Benzema ខ្សែបម្រើ Luka Modric ខ្សែប្រយុទ្ធវ័យក្មេង Vinicius JR និងខ្សែបម្រើ Fade Valverde។ រីឯម្ចាស់ផ្ទះរកបាន១គ្រាប់នៅនាទី២៣ ដោយកីឡាករ Iago Aspas។ ខាងក្រោមនេះជាលទ្ធផលក្រុមផ្សេងៗនៃក្របខណ្ឌ La Liga សប្តាហ៍ទីពីរ៖ Athletic Bilbao ឈ្នះ Valencia លទ្ធផល ១-០ Mallorca ចាញ់ Real Betis លទ្ធផល ២-១ Osasuna ឈ្នះ Cadiz ២-០ Sevilla ស្មើ ១-១ Real Valladolid Espanyol ចាញ់ Rayo Vallecano លទ្ធផល ២-០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8588.txt
|
គណៈកម្មាធិការគ្រប់គ្រងកីឡាបាល់ទាត់ឥណ្ឌា សម្តែងការភ្ញាក់ផ្អើល និងខកចិត្តចំពោះ FIFA លើបញ្ហា បញ្ឈប់រាល់សកម្មភាពប្រកួត និងព្រឹត្តិការណ៍អន្ដរជាតិផ្សេងៗដែលរៀបចំដោយ សហព័ន្ធបាល់ទាត់ឥណ្ឌា។ លោក Anil Dave ប្រធានគណៈកម្មាធិការគ្រប់គ្រងកីឡាបាល់ទាត់ឥណ្ឌា អះអាងថា កិច្ចពិភាក្សារកដំណោះស្រាយ មិនទាន់បញ្ចប់ទេ ហើយភាគីពាក់ព័ន្ធទាំងអស់ កំពុងពន្លឿនដោះស្រាយឲ្យចប់នៅចុងខែសីហានេះ។
|
«យើងកំពុងពិភាក្សាឥតឈប់ឈរជាមួយភាគីពាក់ព័ន្ធទាំងអស់ រួមទាំង FIFA ដើម្បីស្វែងរកដំណោះស្រាយត្រឹមត្រូវចំពោះស្ថានភាពនេះ ហើយនឹងធ្វើឲ្យមានសកម្មភាពបាល់ទាត់ឡើងវិញម្តងទៀត។» លោក Anil Dave អះអាងបែបនេះ។ ប្រធានរូបនេះ បានសម្ដែងការសោកស្ដាយចំពោះការគ្រប់គ្រងជិត២ឆ្នាំចុងក្រោយ ក្រោមអាណត្ដិរបស់លោក Praful Patel អតីតប្រធានសហព័ន្ធបាល់ទាត់ឥណ្ឌា ដែលបានបន្សល់លក្ខណៈគ្មានប្រជាធិបតេយ្យ និងខុសច្បាប់ទាំងស្រុង។ ក្រោមការសម្រេចរបស់ FIFA ដែលចោទថា រដ្ឋាភិបាលលូកលាន់កិច្ចការកីឡា ឥណ្ឌា មិនអាចចូលរួមប្រកួត AFC Asian Cup 2023 ទេ ហើយជម្រើសជំនួស ឥណ្ឌា គឺប្រទេសហ្វីលីពីន។ ម្យ៉ាងវិញទៀត ការប្រកួតមិត្តភាពជាមួយវៀតណាម ក្នុងថ្ងៃ FIFA ក៏ត្រូវបានលុបចោល ហើយសម្រាប់ ជើងឯកលីគ ក៏មិនអាចមានចូលរួមប្រកួត ជាមួយក្រុមផ្សេងទៀត ក្នុងព្រឹត្តិការណ៍ AFC Championship ដែរ។ បន្ថែមលើសពីនេះទៀត ការធ្វើជាម្ចាស់ផ្ទះរបស់ឥណ្ឌា FIFA U-17 Women's World Cup នឹងត្រូវប្ដូរម្ចាស់ផ្ទះថ្មី។ ការព្យួរនេះ នឹងត្រូវលុបចោលវិញ នៅពេលបង្កើតគណៈកម្មាធិការគ្រប់គ្រង ដើម្បីទទួលយកអំណាចរបស់គណៈកម្មាធិការប្រតិបត្តិ AIFF៕ អត្ថបទទាក់ទង FIFA ព្យួរសកម្មភាពសហព័ន្ធបាល់ទាត់ឥណ្ឌា ដោយសារមានភាគីទីបី ចូលលូកលាន់ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8589.txt
|
ក្រុម Manchester City បានរងការពិន័យពីសហព័ន្ធកីឡាបាល់ទាត់អង់គ្លេស (FA) ចំពោះបញ្ហាអ្នកគាំទ្ររត់ចូលអុកឡុកក្នុងទីលានប្រកួតក្រោយពេលក្រុមរហស្សនាមមេឃខៀវក្លាយជាម្ចាស់ជើងឯក Premier League រដូវកាល ២០២១-២២។ នេះបើតាមការប្រកាសរបស់ FA ថ្ងៃទី១៨ ខែសីហា។
|
Man City ការប្រកួតចុងក្រោយនៃក្របខណ្ឌ Premier League រដូវកាលចាស់ពេលប៉ះក្រុម Aston Villa បានប្រកួតឈ្នះក្នុងលទ្ធផល ៣-២ ដោយការវាយបកក្រោយពេលត្រូវ Aston នាំមុខ២គ្រាប់ ខណៈពេលនោះកំពុងត្រូវបានក្រុម Liverpool កំពុងប្រកួតជាមួយក្រុម Wolverhampton Wanderers ហើយតាមប្រជែងពានរង្វាន់យ៉ាងកៀគគិត។ ក្រោយការប្រកួតតទល់ Aston Villa បានបញ្ចប់ Man City ក្លាយជាជើងឯក អ្នកគាំទ្រក្នុងកីឡដ្ឋាន Etihad បាននាំគ្នាសម្រុកចូលទីលានដើម្បីអបអរជ័យជម្នះ។ ពេលសម្រុកចូលអបអរលើទីលាននោះ អ្នកគាំទ្រមួយចំនួនបានប្រើប្រាស់គ្រាប់បែកផ្សែង ក៏ដូចជាដុតកាំជ្រួចភ្លើងក្នុងទីលាន របាទីទាំងសងខាងត្រូវបានបំផ្លាញ និងអ្នកចាំទី Robin Olsen ក្រុម Aston ក៏រងការវាយប្រហារពីអ្នកគាំទ្រ Man City ដែលពេលនោះ។ ក្នុងហេតុការណ៍នោះក្រុមមន្រ្តីប៉ូលិសទីក្រុង Manchester បានចាប់ឃាត់ខ្លួនមនុស្ស២នាក់ចំពោះការបង្កឱ្យមានការចូលអុកឡុកនេះ ហើយក្រុមមន្ត្រីប៉ូលិសដដែលក៏បានបន្តការស៊ើបអង្កេតលើបទល្មើសផ្សេងទៀតដែលកើតឡើង។ ជាមួយបញ្ហាខាងលើ FA នៅថ្ងៃទី១៨ ប្រកាសដាក់ពិន័យលើក្រុម Man City ចំពោះបរាជ័យក្នុងការហាមឃាត់ និងមិនអាចគ្រប់គ្រងអ្នកគាំទ្រខ្លួនបាន។ «Manchester City FC ត្រូវបានរងការពិន័យជាមួយការល្មើសច្បាប់នៃ FA មាត្រា E20 ដោយយោងតាមរឿងហេតុដែលបានកើតឡើងអំឡុងការប្រកួតក្របខណ្ឌ Premier League ទល់ក្រុម Aston Villa កាលថ្ងៃទី២០ ខែឧសភា។ ការប្រព្រឹត្តិខុសក្រោយការប្រកួតបញ្ចប់នៃជំនួបនេះ ដោយសារតែ Manchester City បរាជ័យក្នុងការមើលការខុសត្រូវលើអ្នកគាំទ្រខ្លួន ដែលធ្វើឱ្យអ្នកគាំទ្របានបង្កនូវអាកប្បកិរិយាមិនសមរម្យ និងមានហិង្សាកើតឡើងក្នុងទីលានប្រកួត។»។ នេះបើតាមសេចក្តីប្រកាស FA។ មិនត្រឹមតែប៉ុណ្ណោះសហព័ន្ធបាល់ទាត់អង់គ្លេស (FA) ក៏បានទុកពេលទៅឱ្យក្រុម Man City ឱ្យឆ្លើយតបសម្រាប់ការដាក់ពិន័យនេះត្រឹមថ្ងៃទី២៥ ខែសីហា។ ជំនួបបន្ទាប់ក្រុម Man City នឹងត្រូវប៉ះក្រុម Newcastle United ថ្ងៃទី២១ សម្រាប់ការប្រកួតសប្តាហ៍ទី៣ Premier League៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_859.txt
|
ក្រុមប្រទេសសមាជិកអាសើាន កំពុងថ្លឹងថ្លែងពិចារណាអំពីការមិនអញ្ជើញមេដឹកនាំរបបយោធាមីយ៉ាន់ម៉ា មីន អ៊ុងឡាំង ឱ្យចូលរួមកិច្ចប្រជុំកំពូលអាស៊ានលើកទី៣៨ ដែលនឹងឡើងនាចុងខែតុលានេះ។នេះបើតាមការអះអាងរបស់ប្រេសិតពិសេសរបស់អាស៊ានសម្រាប់កិច្ចការមីយ៉ាន់ម៉ានៅថ្ងៃទី៦ ខែតុលា។
|
ការគ្រោងមិនអញ្ជើញប្រមុខរបបយោធារូបនេះ ធ្វើឡើងអាស៊ានមិនពេញចិត្តនឹងបរាជ័យ និងអសកម្មភាពនៃរបបសឹកនេះលើការស្តារសន្តិភាពឡើងវិញ។ រដ្ឋមន្រ្តីការបរទេសទី២របស់ព្រុយណេ និងជាប្រេសិតពិសេសអាស៊ាន អេរីវ៉ាន់ យូសូហ្វ បានប្រាប់សន្និសីទសារព័ត៌មានថា មេដឹកនាំរបបសឹកមីយ៉ាន់ម៉ា មិនបានធ្វើសកម្មភាពតាមផែនទីផ្លូវសន្តិភាពរបស់អាស៊ាន និងអនុសាសន៍ទាំង៥ចំណុចឡើយ។ លោកអេរីវ៉ាន់ បន្តថា ភាពអសកម្មរបស់របបយោធាលើផែនការ៥ចំណុចនេះ ដែលបានព្រមព្រៀងកាលពីខែមេសាជាមួយអាស៊ាន ជាការដើរថយក្រោយ ដែឡមិនមានការរីកចម្រើនអ្វីសោះ។ ប្រមុខការទូតព្រុយណេរូបនេះបន្ថែមថា មេដឹកនាំរដ្ឋប្រហារនេះ ក៏មិនបានឆ្លើយតបផ្ទាល់ទៅកាន់សំណើរបស់លោកលើការសុំជួបជាមួយអតីតមេដឹកនាំរដ្ឋាភិបាលស៊ីវិលលោកស្រី អ៊ុង សានស៊ូជី ដែលត្រូវបានឃុំឃាំងខ្លួនតាំងពីរបបយោធាផ្តួលរំលំកាលពីខែកុម្ភៈ។ ចាប់តាំងពីរបបសឹកមីយ៉ាន់ម៉ាឡើងកាន់កាប់អំណាច មីយ៉ាន់ម៉ាបានធ្លាក់ក្នុងភាពវឹកវរនិងច្របូកច្របល់ពេញផ្ទៃប្រទេស។មនុស្សច្រើនជាង១១០០នាក់ត្រូវបានសម្លាប់ និងរាប់ពាន់នាក់ផ្សេងទៀតបានចាប់ខ្លួនដោយកងកម្លាំងសន្តិសុខ អំឡុងពេលតវ៉ា។ ទាក់ទងលទ្ធភាពមីយ៉ាន់ម៉ាបាត់មុខពីកិច្ចប្រជុំអាស៊ាន អ្នកនាំពាក្យយោធាមីយ៉ាន់ម៉ាអះអងថា ក្រៅពីការរិះគន់របស់អន្តរជាតិ វានឹងមិនមានអ្វីថ្មីឡើយ។ សូមបញ្ជាក់ថា រដ្ឋមន្រ្តីការបរទេសអាស៊ាន បានបើកកិច្ចប្រជុំរបស់នៅដើមសប្ដាហ៍នេះ ដោយសមាជិកជាច្រើនបង្ហាញការមិនពេញចិត្តចំពោះអ្វីដែលកើតឡើងនៅមីយ៉ាន់ម៉ា និងការមិនអើពើរបស់យោធាលើអនុសាសន៍របស់អាស៊ាន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8590.txt
|
ក្រុម Tottenham Hotspur ថ្ងៃទី២០ សីហា ត្រូវស្វាគមន៍ក្រុម Wolverhampton Wanderers ខណៈលោក Antonio Conte ជាគ្រូបង្វឹកអវត្តមាន ក្រោយរងពិន័យកាតក្រហមកាលជំនួបទល់ Chelsea សប្តាហ៍មុន។ រីឯ Manchester United ទទួល Liverpool នៅថ្ងៃទី២៣។
|
ជំនួបរវាងក្រុមមាន់ខ្នាយមាស និងក្រុមកញ្ជ្រោងទឹកក្រូចនឹងធ្វើឡើងនៅវេលាម៉ោង ៦:៣០ ល្ងាច(ម៉ោងនៅកម្ពុជា) នាកីឡដ្ឋាន Tottenham Hotspur។ នាដើមរដូវកាលថ្មីនេះ Spurs បានបង្ហាញខ្លួនយ៉ាងល្អជាមួយពីរប្រកួតដំបូងដោយឈ្នះ Southampton លទ្ធផល ៤-១ ហើយស្មើ Chelsea ២-២។ ជំនួបនេះទៀតសោត Conte មិនមានវត្តមានឡើយ ព្រោះជាប់បម្រាមកាតក្រហម។ Wolver រដូវកាលថ្មីនេះ ក៏មិនសូវជាមានទម្រង់លេងល្អប្រសើរដែរ ក្រោយឆ្លងកាត់២ប្រកួតពួកគេមិនទាន់រកបានជ័យជម្នះឡើយដ្បិតបច្ចប្បន្នមានត្រឹម ១ពិន្ទុដោយពីរប្រកួតដំបូងចាញ់ក្រុម Leeds United ២-១ និងស្មើ ០-០ ជាមួយ Fulham ។ សម្រាប់ប្រកួតសប្តាហ៍នេះ លោក Conte បង្ហាញក្តីរំពឹងថាក្រុមអាចយកបាន៣ពិន្ទុ ទោះបីគ្មានវត្តមានលោកក្នុងការប្រកួតក៏ដោយ។ «ខ្ញុំសង្ឃឹមថាខ្ញុំអាចទទួលបានការអនុញ្ញាតឱ្យមានវត្តមានជាមួយក្រុមខ្ញុំ ព្រោះវាជារឿងត្រឹមត្រូវសម្រាប់ខ្ញុំ។ តែយ៉ាងណាមិញខ្ញុំក៏នៅតែនិយាយដដែលៗថាក្នុងកាលៈទេសៈនេះគឺខ្ញុំជាមនុស្សម្នាក់ដែលនឹងទទួលយកភាពស្ងាមស្ងាត់ ខ្ញុំមិនមានប្រតិកម្មអ្វីឡើយ ហើយការប្រកួតទល់ Wolves ខ្ញុំរំពឹងថាកូនក្រុមនឹងអាចយកបាន៣ពិន្ទុពីជំនួបនេះ។»។ លោក Conte បាននិយាយប្រាប់អ្នកកាសែតបែបនេះមុនការប្រកួត។ ងាកទៅជំនួបរវាងក្រុម Man United និង Liverpool ថ្ងៃទី២៣ ក្រុមទាំងពីរនេះសុទ្ធសឹងតែចាប់ផ្តើមរដូវកាលថ្មីមិនទទួលបានលទ្ធផលល្អដូចគ្នា។ បិសាចក្រហមជាក្រុមកំពុងជួបវិបត្តិជាច្រើន ចំណែក Liverpool ជួបវិបត្តិកីឡាកររបួសច្រើនហើយសប្តាហ៍មុន Darwin Nunez បានកាតក្រហមក្រោយប៉ះទង្គិចជាមួយកីឡាករ Joachim Andersen របស់ Crytal Palace។ ចាប់ផ្តើមពីរប្រកួតដំបូងនៃ Premier League បិសាចក្រហមក្រោមការដឹកនាំរបស់លោក Erik ten Hag រងបរាជ័យទាំងពីរលើក ហើយនេះជាការចាញ់ពីរលើកដំបូងក្នុងប្រវត្តិសាស្រ្តក្លិបរយៈពេល១០០ឆ្នាំ ចាប់តាំងពីឆ្នាំ ១៩២២ មក។ Man United ចាញ់ក្រុម Brighton & hove Albion លទ្ធផល ២-១ និងចាញ់ Brentford ប្រកួតទីពីរលទ្ធផល ៤-០។ Liverpool ជាក្រុមដែលត្រូវបានមជ្ឈដ្ឋានបាល់ទាត់ជុំវិញពិភពលោករំពឹងថា ជាក្រុមប្រជែងពាន Premier League រដូវកាលនេះ។ ប៉ុន្តែពីរប្រកួតដំបូងពួកគេមិនទាន់ស្គាល់ការឈ្នះនៅឡើយ ពោលត្រឹមលទ្ធផលស្មើតែប៉ុណ្ណោះ។ ហង្សក្រហមប្រកួតស្មើ ២-២ ជាមួយ Fulham ដែលទើបឡើងមកពីក្របខណ្ឌ Championship និងប្រកួតទីពីរស្មើ ១-១ Crystal Palace ជាមួយបញ្ហាកីឡាកររងរបួសច្រើនរហូតដល់ ៧រូប និង Darwin Nunez ជាប់បម្រាមបីប្រកួត។ ខ្សែការពារ Virgil Van Dijk របស់ Liverpool បាននិយាយថាជំនួបប៉ះ Man United ជាជំនួបដ៏ល្អដែលអាចជួយក្រុមខ្លួនត្រលប់ទទួលបានលទ្ធផលល្អវិញ ហើយ Liverpool ត្រូវការជ័យជម្នះជាចាំបាច់ក្នុងប្រកួតនេះ។ ខាងក្រោយនេះជាជំនួបដទៃទៀតនៃ Premier League សប្តាហ៍ទីបី៖ Crystal Palace ស្វាគមន៍ក្រុម Aston Villa វេលាម៉ោង៩ យប់។ Everton ស្វាគមន៍ Nottingham Forest វេលាម៉ោង៩ យប់។ Fulham ទទួល Brentford វេលាម៉ោង៩ យប់។ Leicester City ទទួល Southampton វេលាម៉ោង៩ យប់។ AFC Bournemouth ទទួល Arsenal វេលាម៉ោង៩ យប់។ ការប្រកួតថ្ងៃទី២១ ខែសីហា ក្រុម Chelsea ប៉ះ Leeds United និងក្រុម West Ham United ស្វាគមន៍ Brighton & hove Albion វេលាម៉ោង៨ យប់ ចំណែក Newcastle United ទទួល Manchester City វេលាម៉ោង ១១:៣០ យប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8591.txt
|
លីគកំពូលបាល់ទាត់ធំៗបួនប្រចាំតំបន់អឺរ៉ុបរួមមាន La Liga, Serie A,Bundesliga និង Ligue 1 មានការប្រកួតរៀងៗខ្លួននារាត្រីនេះដោយ ក្របខណ្ឌអេស្ប៉ាញ និងអ៊ីតាលី ផ្តើមជំនួបសប្តាហ៍ទី១ ខណៈ ក្របខណ្ឌអាល្លឺម៉ង់និងបារាំង បន្តសប្តាហ៍ទី២របស់ខ្លួន។
|
ជំនួបបើកឆាកដំបូងនៃក្របខណ្ឌ La Liga ក្រុម Osasuna ទទួលក្រុម Sevilla វេលាម៉ោង ២យប់ទាបភ្លឺឈានចូលថ្ងៃទី១៣។ ការប្រកួតសប្តាហ៍ទីមួយរបស់លីគកំពូលអេស្ប៉ាញនឹងធ្វើឡើងរហូតដល់ថ្ងៃទី១៦ ខែសីហា ដោយក្នុងសប្តាហ៍ដំបូងនេះហាក់មិនសូវមានការប្រកួតធំៗអ្វីឡើយ ដោយថ្ងៃទី១៤ ក្រុម Barcelona ទទួល Rayo Vallecano ថ្ងៃទី១៥ Real Madrid ធ្វើដំណើរទៅប្រកួតនៅទឹកដីក្រុម Almeria។ ចំណែកលីគកំពូលអ៊ីតាលីវិញចាប់ផ្តើមប្រកួតដំបូងនៃរដូវកាលថ្មីដោយមានក្រុមAC Milan ជាម្ចាស់ការពារតំណែងជើងឯក ត្រូវបើកទ្វារកីឡដ្ឋាន San Siro ស្វាគមន៍ក្រុម Udinese ស្របពេលក្រុម Sampdoriaត្រូវទទួលក្រុម Atalanta នាវេលាម៉ោង ១១:៣០យប់ដូចគ្នា (ម៉ោងនៅកម្ពុជា)។ការប្រកួតសបា្តហ៍ដំបូងរបស់អ៊ីតាលីក៏នឹងបញ្ចប់ត្រឹមថ្ងៃទី១៦ ដោយក្រុមសេះបង្កង់ Juventusស្វាគមន៍ Sassuolo ជំនួបបើករដូវកាលថ្មីចុងក្រោយគេ។ សម្រាប់សប្តាហ៍ទីពីរ Bundesliga របស់អាល្លឺម៉ង់ ផ្តើមដោយ Borussia Dortmund ទៅប៉ះជាមួយក្រុម Freiburg វេលាម៉ោង ១:៣០ យប់ឈានចូលថ្ងៃទី១៣ ពោលគឺមុនលីគអេស្ប៉ាញ ៣០នាទីប៉ុណ្ណោះ។ ក្រុម Bayern Munich ជាក្រុមការពារតំណែងជើងឯកត្រូវស្វាគមន៍ក្រុម VFL Wolfburg វេលាម៉ោង ១០:៣០ យប់។ ក្រឡែកទៅលីគកំពូលបារាំង ឬ Ligue 1 ក្រុម Nantes ទទួលក្រុមLille ហើយដោយចាប់ផ្តើមដំណាល់គ្នាជាមួយលីគ La Liga វេលាម៉ោង ២យប់ ហើយក្រុម Monaco ស្វាគមន៍ក្រុម Rennesវេលាម៉ោង ១០ យប់ ថ្ងៃទី១៣។ ក្រុមជើងឯកចាស់ Paris Saint Germain នឹងរង់ចាំក្រុម Montpellierវេលាម៉ោង ២យប់ឈានចូលថ្ងៃទី១៤ រីឯជំនួបចុងក្រោយនៅថ្ងៃទី១៥ដែលជាការប្រកួតរបស់ក្រុម Brest ទល់ក្រុម OlympiqueMarseille៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8592.txt
|
លោក Christophe Galtier អ្នកចាត់ការបច្ចុប្បន្នក្រុម Paris Saint Germain ថ្ងៃទី២១ ខែសីហា និយាយថា លោកមិនមានការភ្ញាក់ផ្អើលឡើយ ចំពោះការចាប់ផ្តើមរដូវកាលថ្មីយ៉ាងអស្ចារ្យនិងល្អ ពីសំណាក់កូនក្រុម។ ឈ្នះការប្រកួតយប់មិញនេះ PSG ក៏ធ្វើបានកំណត់ត្រាថ្មីពីរថែមទៀត។
|
ក្រុមម្ចាស់ការពារតំណែងជើងឯកលីគកំពូលបារាំង PSG នាជំនួបសប្តាហ៍ទីបីនេះ បានធ្វើដំណើរបំបាក់ក្រុម LOSC Lille ដោយលទ្ធផលដល់ទៅ ៧-១ ដល់ក្នុងទឹកដីនាកីឡដ្ឋាន Stade Pierre Mauroy។ ក្នុងជំនួបនោះខ្សែប្រយុទ្ធ Kylian Mbappe អាចរកបានគ្រាប់បាល់ Hat-trick ម្នាក់ឯង ដែលជាការសហការជាគ្នាទៅវិញទៅមកដ៏ល្អបំផុតជាមួយ Neymar JR និង Lionel Messi។ ប្រកួតនោះ Mbappe ស៊ុតបើកឆាកគ្រាប់ដំបូងត្រឹមតែរយៈពេល ៨វិនាទី ដែលជាកំណត់ត្រាគ្រាប់បាល់ដែលស៊ុតចូលលឿនបំផុតក្នុង Ligue 1 ចាប់តាំងពីការប្រកួតក្នុងឆ្នាំ ២០០៦-១៦ មក។ នេះបើតាមកំណត់ត្រា OptaJean។ លើសពីនេះលទ្ធផលឈ្នះលើ Lille បង្ហាញថា PSG ជាក្រុមដែលស៊ុតបាល់បានដល់ទៅ ១៧គ្រាប់ ត្រឹមតែ៣ប្រកួតដំបូងនៃលីគកំពូលបារាំងនារដូវកាល ២០២២-២៣ នេះ។ មានតែក្រុម Rennes FC ប៉ុណ្ណោះដែលធ្លាប់ធ្វើបាន ១៨គ្រាប់ នៅ៣ប្រកួតដំបូងនារដូវកាល ១៩៥០-៥១។ បើតាម Opta ដដែល PSG ជាក្រុមដំបូងប្រចាំប្រវត្តិសាស្ត្រ Ligue 1 ដែលអាចស៊ុតគ្រាប់បាល់យ៉ាងហោច ៣គ្រាប់ នាការប្រកួតក្រៅទឹកដី ៦ប្រកួតចុងក្រោយ។ លោក Galtier ដែលចូលមកកាន់តំណែងជាអ្នកចាត់ការនៅ PSG ផ្លាស់ពីក្រុម OGC Nice បានបង្ហាញការចាប់អារម្មណ៍ជាខ្លាំង ចំពោះភាពអស្ចារ្យនៃកូនក្រុមនារដូវកាលថ្មី ។ ប៉ុន្តែលោកលើកឡើងថាលោកគ្មានការភ្ញាក់ផ្អើលអ្វីឡើយ។ «ពិតណាស់ ព្រោះការងារនេះយើងបានសម្រេចតាមគោលដៅតាំងពីខែកក្កដាមក សម្រាប់កីឡាករដែលវិលត្រលប់មកជំរុំហ្វឹកហាត់មុនកាលកំណត់ពួកគេបានត្រៀមខ្លួនយ៉ាងល្អសម្រាប់រដូវកាលថ្មី។ ខ្ញុំធ្លាប់ឃើញកីឡាករចង់ចាប់ផ្តើមរដូវកាលដោយភាពខ្លាំងក្លាដូច្នេះ ភាពអស្ចារ្យទាំងនេះមិនមានអ្វីគួរភ្ញាក់ផ្អើលឡើយ។»។ លោក Galtier និយាយបែបនេះក្នុងសន្និសិទកាសែតក្រោយចប់ការប្រកួត។ ឆ្លងកាត់បីប្រកួតមកនេះ PSG រកបាន៩ពិន្ទុមានគ្រាប់ស៊ុត ១៧គ្រាប់ ហើយឈ្នះលើកំពូលតារាង Ligue 1 ការប្រកួតបន្ទាប់សម្រាប់សប្តាហ៍ទី៤ PSG ត្រូវបើកទ្វារកីឡដ្ឋាន Parc des Princes ស្វាគមន៍ក្រុមភ្ញៀវ Monaco៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8593.txt
|
លោក Erik ten Hag អ្នកចាត់ការក្រុម Manchester United ថ្ងៃទី២២ ខែសីហា បាននិយាយដោយភាពជឿជាក់យ៉ាងមុតមាំថា លោកនឹងអាចបង្ហាញពីភាពជោគជ័យ នៅក្លិបយក្សមួយនេះ ក្នុងទឹកដី។ អ្នកចាត់ការសញ្ជាតិហូឡង់រូបនេះ អះអាងថា លោកដឹងពីកម្រិតនៃបញ្ហាប្រឈមដែលនឹងត្រូវដោះស្រាយ។
|
លោក Ten Hag វ័យ ៥២ឆ្នាំបានចូលកាន់តំណែងអ្នកចាត់ការនៅក្លិបបិសាចក្រហមជំនួសលោក Ralf Rangnick ចាប់តាំងពីចប់រដូវកាលចាស់ទៅ។ ប៉ុន្តែសម្រាប់ពីរប្រកួតដំបូងនៅ Premier League អតីតគ្រូក្រុម Ajax Amsterdam មួយនេះ ទទួលលទ្ធផលមិនទាន់ល្អនៅឡើយ ដោយចាញ់ទាំងពីរប្រកួត។ ប្រកួតទីមួយចាញ់ Brighton & hove Albion លទ្ធផល ២-១ និងចាញ់ Brentford លទ្ធផល ៤-០។ នាជំនួបទល់ Liverpool នាកីឡាដ្ឋាន Old Trafford នារាត្រីថ្ងៃទី២២ ឈានចូល ២៣ នេះលោក Ten Hag សម្លឹងមើលឱកាសយកឈ្នះលើក្រុមភ្ញៀវ ដើម្បីអាចជៀសវាងឈ្មោះជាអ្នកចាត់ការទីពីរដែលដឹកនាំ Man United ចាញ់ ៣ប្រកួតជាប់គ្នានៃការប្រកួតដើមរដូវកាល ចាប់តាំងពីលោក John Chapman ក្នុងឆ្នាំ ១៩២១។ ទោះជាយ៉ាងនេះក្តីអតីតគ្រូបង្វឹក Ajax រូបនេះ បង្ហាញជំនឿថា លោកនឹងទទួលបានជោគជ័យក្នុងនាមជាអ្នកចាត់ការ Man United។ «ខ្ញុំបានដឹងច្បាស់ហើយមុនពីការប្រកួតប្រជែងនេះទៀត ហើយខ្ញុំចង់ទទួលបានការប្រកួតប្រជែងមួយនេះ។ ខ្ញុំដឹងរួចហើយថាវានឹងជារឿងដ៏ពិបាក ប៉ុន្តែខ្ញុំចង់ធ្វើវាព្រោះក្នុងអាជីពរបស់ខ្ញុំ គ្រប់ពេលខ្ញុំចាប់ផ្តើម គឺការចាប់ផ្តើមតែងតែពិបាកអ៊ីចឹងហើយ បន្ទាប់ពីនេះខ្ញុំទទួលបានផល ហើយខ្ញុំជឿជាក់ថានៅទីនេះខ្ញុំនឹងទទួលជោគជ័យដូចគ្នា។»។ Ten Hag និយាយក្នុងសន្និសីទកាសែតមុនការប្រកួតទល់ Liverpool បែបនេះ។ ក្នុងពេលថ្មីៗនេះ Man United បាននាំចូលខ្សែបម្រើ Casemiro ពី Real Madrid ក្នុងតម្លៃ៧០លានដុល្លារ ដែលជាការភ្ញាក់ផ្អើលមួយ ខណៈដែលពួកគេកំពុងអន្ទងខ្សែប្រយុទ្ធមាឌល្អិត Antony ដែលជាអតីតកូនក្រុម Ten hag កាលនៅ Ajax៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8594.txt
|
លោក Haruyuki Takahashi អតីតសមាជិកគណៈកម្មាធិការរៀបចំកីឡាអូឡាំពិកក្រុងតូក្យូឆ្នាំ ២០២០ ត្រូវបានចាប់ខ្លួនពីបទសង្ស័យអំពើពុករលួយ។
|
លោក Takahashi វ័យ ៧៨ ឆ្នាំត្រូវបានចោទប្រកាន់ពីបទទទួលសំណូកក្នុងចំនួនទឹកប្រាក់ ៣៨០,០០០ ដុល្លារអាម៉េរិក ពីក្រុមហ៊ុនពាណិជ្ជករលក់ឥវ៉ាន់រាយតាមផ្លូវអំឡុងព្រឹត្តិការណ៍អូឡាំពិក ដែលធ្វើឡើងកាលពីឆ្នាំ២០២១។ កាលនោះ ពាណិជ្ជករលក់រាយដែលអាចធ្វើអាជីវកម្មតាមដងផ្លូវ ត្រូវមានកិច្ចព្រមព្រៀមដៃគូជាមួយស្ថាប័នគ្រប់គ្រងអូឡាំពិក 2020 នៅក្នុងព្រឹតិ្តការណ៍កីឡាលំដាប់ពិភពលោកដែលជប៉ុនធ្វើម្ចាស់ផ្ទះនោះ។ យោងតាមទីភ្នាក់ងារព័ត៌មាន Reuters លោក Takahashi មិនបានឆ្លើយតបចំពោះ ការចោទប្រកាន់ពីបទពុករលួយខាងលើនេះឡើយ។ ឯកសារពីការិយាល័យរដ្ឋអាជ្ញាក្រុងតូក្យូ ដែលត្រូវបានផ្សាយដោយទីភ្នាក់ងារព័ត៌មាន AFP បានចោទប្រកាន់លោក Takahashi ពីបទយកប្រាក់ពីក្រុមពាណិជ្ជករលើសពី៥០ក្រុមហ៊ុនអំឡុងពេលនោះ។ អាជ្ញាធអូឡាំពិកជប៉ុន បានដឹងអំពីការផ្តល់ប្រាក់នេះ តាមរយៈការផ្ញើប្រាក់ទៅកាន់គណនីធនាគារក្រុមហ៊ុនដែលគ្រប់គ្រងដោយលោក Takahashi។ ជុំវិញករណីនេះ រដ្ឋអាជ្ញាក្រុងតូក្យូក៏បានបង្ហាញផងដែរថា អតីតប្រធាន និងនាយកប្រតិបត្តិពីររូបផ្សេងទៀតនៃក្រុមហ៊ុនពាណិជ្ជករទាំងនោះ ត្រូវបានចាប់ខ្លួនពាក់ព័ន្ធនឹងករណីនេះផងដែរ។ ករណីឃាត់ខ្លួនលោក Takahashi នឹងមានការត្រូតពិនិត្យឡើងវិញ ថាតើការបង់ប្រាក់នាពេលកន្លងមកនោះ បំពានច្បាប់ហាមឃាត់មន្ត្រីរាជការមិនឲ្យយកលុយទាក់ទងនឹងតួនាទីរបស់ពួកគេឬក៏អត់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8595.txt
|
ក្រុម Manchester City ប្រកួតស្មើក្រុមម្ចាស់ផ្ទះ Newcastle United ដោយលទ្ធផល ៣-៣ ក្នុងជំនួបក្របខណ្ឌ Premier League សប្តាហ៍ទីបី។ អ្នកចាត់ការមេឃខៀវ លោក Pep Guardiola និយាយថា ប្រកួតនោះបង្ហាញយ៉ាងច្បាស់ថា Premier League មានភាពលំបាកខ្លាំងក្នុងប្រកួតប្រជែង។
|
គ្រាប់បាល់ក្រុម Man City ទាំង៣គ្រាប់រកបានដោយកីឡាករ Ilkay Gundogun នាទី៥ Erling Haaland នាទី៦០ និង Bernardo Silva នាទី៦៤។ ៣គ្រាប់ក្រុមម្ចាស់ផ្ទះធ្វើបានដោយកីឡាករ Miguel Almiron នាទី២៨ Callum Wilson នាទី៣៩ និង Kieran Trippier ៥៤។ ក្នុងសន្និសីទកាសែតក្រោយចប់ការប្រកួតលោក Pep អ្នកចាត់ការក្រុម Man City និយាយការប្រកួតស្មើ Newcastle បង្ហាញពីការប្រកួតប្រជែងនៅ Premier League ពិតជាលំបាក។ «ការប្រកួត Premier Leauge វាពិតជាលំបាកខ្លាំងសម្រាប់គ្រប់គ្នា យើងបានដឹងពីរឿងនេះហើយយើងត្រូវរស់នៅជាមួយបទពិសោធន៍ទាំងនេះ។ ប៉ះក្រុម Newcastle រដូវកាលនេះពួកគេពិតជាក្រុមខ្លាំងមួយ ហើយរយៈពេល៥ឆ្នាំចុងក្រោយដែលយើងឆ្លងកាត់ស៊ុតតែជាការលំបាក ដូច្នេះយើងបន្តដើរក្នុងការប្រកួតប្រជែងដ៏លំបាកនេះ។» លោក Pep និយាយបែបនេះ។ សម្រាប់ Premier League សប្តាហ៍ទី៣ នេះដែរ ក្រុមកាំភ្លើងធំ Arsenal បន្តធ្វើបានល្អក្នុងការដោយយកបាន៣ពិន្ទុបន្ថែមពីក្រុម AFC Bournemouth ក្រោយឈ្នះក្នុងលទ្ធផល ៣-០។ ៣គ្រាប់របស់កាំភ្លើងធំ សុទ្ធតែរកបានខ្សែបម្រើទាំងអស់ ដោយខ្សែបម្រើ Martin Odegaard ២គ្រាប់ម្នាក់ឯង និង Granit Zhaka។ Arsenal ឡើងឈរកំពូលតារាងដោយមាន៩ ពិន្ទុ លើក្រុម Man City, Leeds United, Tottenham Hotspur និង Brighton & hove Albion ដែលមាន៧ ពិន្ទុមានលំដាប់ពីលេខ ២ដល់លេខ៥។ ជាខកចិត្តថ្មីមួយទៀតសម្រាប់លោក Thomas Tuchel គ្រូបង្វឹក Chelsea ក្រោយពីមានបញ្ហាកាលសប្តាហ៍មុនរួចមកហើយក្រុមប្រកួតចាញ់ក្រុមម្ចាស់ផ្ទះ Leeds United ថែមទៀត។ Leeds ធ្វើបានយ៉ាងល្អនៅការប្រកួតទី៣ ដោយបានបំបាក់ Chelsea លទ្ធផល ៣-០ ដែលធ្វើបានដ៏ល្អពីកីឡាករ Brenden Aaronson កីឡាករ Jack Harrison និងកីឡាករ Rodrigo Moreno។ ខាងក្រោមនេះជាលទ្ធផលការប្រកួតក្រុមផ្សេងទៀតនាសប្តាហ៍ទីបីនៃ Premier League៖ West Ham United ចាញ់ Brighton លទ្ធផល ២-០ Crystal Palace ឈ្នះ Aston Villa លទ្ធផល ៣-១ Everton ស្មើ ១-១ Nottingham Forest Fulham ឈ្នះ Brentford លទ្ធផល ៣-២ Leicester City ចាញ់ Southampton លទ្ធផល ២-១ Tottenham Hotspur ឈ្នះ Wolverhampton Wanderers លទ្ធផល ១-០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8596.txt
|
ខ្សែប្រយុទ្ធ Darwin Nunez ថ្ងៃទី១៦ ខែសីហា បានបង្ហោះសារសុំទោសក្លិប Liverpool ព្រមទាំងអ្នកគាំទ្រចំពោះអាកប្បកិរិយារហូតឈានដល់ទទួលបានកាតក្រហម អំឡុងជំនួបទល់ Crystal Palace ក្នុងកីឡដ្ឋាន Anfield។
|
Nunez វ័យ ២២ឆ្នាំ បានផ្លាស់ពីក្រុម Benfica មកក្រុមហង្សក្រហមក្នុងតម្លៃខ្លួន ១០៥លានដុល្លាររួមទាំងប្រាក់បូកបន្ថែម។ នាការប្រកួតដែល Liverpool ស្មើ ១-១ ជាមួយ Crystal Palace អំឡុងការប្រកួតត្រឹមនាទី៥៧ ខ្សែប្រយុទ្ធសញ្ជាតិអ៊ុយរូហ្គាយទទួលបានកាតក្រហមក្រោយប្រើក្បាលបុកកីឡាករ Joachim Andersen។ Nunez ក្លាយជាកីឡាករទីពីររបស់ Liverpool ដែលទទួលបានកាតក្រហមក្នុងទឹកដីលើកដំបូងរយៈពេល១២ឆ្នាំ នៃការបង្ហាញខ្លួនក្នុងព្រឹត្តិការណ៍ Premier league ចាប់តាំងពីកីឡាករ Joe Cole អំឡុងការប្រកួតស្មើ ១-១ ជាមួយ Arsenal។ ក្រោយការប្រកួតបញ្ចប់ Nunez បានបង្ហោះសារលើបណ្តាញសង្គម
|
article_8597.txt
|
ក្រុមតោខៀវ Chelsea ស្វាគមន៍ក្រុមមាន់ខ្នាយមាស Tottenham Hotspur នៃជំនួប Derby ក្នុងទីក្រុងឡុងដ៍ធំតែមួយប្រចាំក្របខណ្ឌ Premier League សប្តាហ៍ទីពីរ ថ្ងៃទី១៤ ខែសីហា។ ចំណែកឯ Manchester United និង Liverpool ត្រូវការជ័យជម្នះលើកដំបូងដើម្បីស្តារមុខមាត់។
|
London Derby ជាជំនួបប្រកួតរវាងក្រុមស្ថិតក្នុងទីក្រុងតែមួយ ហើយសប្តាហ៍ទីពីរនេះ Chelsea ជាក្រុមកំពុងតែជួបបញ្ហាខ្វះខាត់កីឡាករក្នុងការស្តារទម្រង់លេងឱ្យស្ថិតក្នុងគម្រិតប្រកួតប្រជែងកំពូល ខណៈជួប Spurs ដែលបច្ចុប្បន្នកំពុងសបង្ហាញទម្រង់លេងល្អប្រសើជាងរដូវកាលចាស់។ សប្តាហ៍ដំបូង Chelsea ដឹកនាំដោយលោក Thomas Tuchel រកបាន៣ពិន្ទុយ៉ាងលំបាកពីក្រុម Everton ដែលដឹកនាំដោយ Frank Lampard ប៉ុន្តែ Spurs របស់លោក Antonio Conte រកបាន៣ពិន្ទុដោយងាយស្រួលក្រោយបំបាក់ Southampton ដោយលទ្ធផល ៤-១ និងជាជំនួបមានគ្រាប់ស៊ុតបញ្ចូលទីច្រើនជាងគេ។ ទោះយ៉ាងណាកាលរដូវកាល ២០២១-២២ ជំនួប London Derby ៣លើកក្រុមតោខៀវយកឈ្នះលើ Spurs ទាំងអស់ដោយក្នុងនោះមានជំនួបនៅ Premier League ២លើក និង EFP Cup ១លើក។ តើ Chelsea អាចបន្តឈ្នះជំនួបដ៏ធំមួយនេះ ឬ Spurs អាចស្វែងរកជ័យជម្នះខ្លួនមកវិញ? ឯ Man United ត្រូវធ្វើដំណើរទៅទឹកដីក្រុម Brentford ដើម្បីបន្តយុទ្ធនាការប្រកួត Premier League សប្តាហ៍ទីពីររបស់ខ្លួន ថ្ងៃទី១៣ ខែសីហា វេលាម៉ោង ១១:៣០ យប់។ បិសាចក្រហមត្រូវការឈ្នះជាចាំបាច់លើ Brentford ដើម្បីស្រងមុខមាត់ឡើងវិញក្រោយជំនួបថ្ងៃបើកឆាកភ្លាត់ស្នៀតចាញ់ Brighton & hove Albion លទ្ធផល ២-១ នាកីឡដ្ឋាន Old Trafford។ Man United បច្ចុប្បន្នជាក្រុមជួបបញ្ហាទម្រង់លេងយ៉ាងខ្លាំងខណៈដែលលោក Erik ten Hag កំពុងតែស្វែងរកកីឡាករចំណូលថ្មីផ្សេងៗទៀតដើម្បីពង្រឹងសមត្ថភាពក្រុមឡើងវិញ។ ធ្លាប់ប៉ះគ្នា ២លើកនារដូវកាលចាស់បិសាចក្រហមយកឈ្នះលើ Brentford ទាំងអស់ ដោយលទ្ធផលឈ្នះនៅកីឡដ្ឋាន Gtech Community ៣-១ និងឈ្នះក្នុងកីឡដ្នាន Old Trafford ៣-០។ មិនខុសពីបិសាចក្រហមដែលមិនទាន់អាចឈ្នះលើកដំបូងនៅ Premier league ក្រុមហង់ក្រហមក៏មិនត្រូវការឈ្នះជាចាំបាច់ដោយត្រូវស្វាគមន៍ Crystal Palace នៅជំនួបចុងក្រោយនៃសប្តាហ៍ទីពីរនៅថ្ងៃទី ១៦ ខែ សីហា។ កាលសប្តាហ៍ទីមួយ Liverpool ប្រកួតបានត្រឹមចែកគ្នា១ពិន្ទុម្នាក់ជាមួយក្រុម Fulham ទើបឡើងពីក្របខណ្ឌ Championship លទ្ធផល ២-២ ប៉ុណ្ណោះដែលជាលទ្ធផលដ៏អាម៉ាស់មួយសម្រាប់លោក Jurgen Klopp។ ចំណែក Crystal Palace ប្រកួតដំបូងរបស់ខ្លួនចាញ់ក្រុមខ្លាំង Arsenal ដែលកំពុងមានទម្រង់លេងដ៏គួរភ្ញាក់ផ្អើលលទ្ធផល ២-០។ Liverpool ជួប Crystal Palace នេះជាលើកទីពីរដែលបានប្រកួតគ្នាសម្រាប់រដូវកាលថ្មី ដោយអំឡុងការប្រកួតមិត្តភាពនៅប្រទេសង្ហបុរី ហង្សក្រហមឈ្នះ Crystal លទ្ធផល ២-០ រួចមកហើយ។ ខាងក្រោមនេះជាការប្រកួតផ្សេងទៀតក្នុងសប្តាហ៍ទីពីរ Premier League៖ ថ្ងៃទី១៣ ខែសីហា Aston Villa ស្វាគមន៍ Everton ម៉ោង ៦:៣០ ល្ងាច (ម៉ោងនៅកម្ពុជា)។ Arsenal ស្វាគមន៍ Leicester City, ម៉ោង ៩ យប់។ Brighton & Hove Albion ទទួល Newcastle United ម៉ោង ៩ យប់។ Southampton ទទួល Leeds United ម៉ោង ៩ យប់។ Wolverhampton Wanderers ស្វាគមន៍ Fulham ម៉ោង ៩ យប់។ AFC Bournemouth ប៉ះជើងឯករដូវកាលចាស់ Manchester City ម៉ោង ៩ យប់។ ថ្ងៃទី១៤ ខែសីហា Nottingham Forest ទទួល West Ham United វេលាម៉ោង ៨ យប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8598.txt
|
ក្រុមមន្ត្រីអាជ្ញាកណ្តាលស្ត្រីបច្ចុប្បន្នចាប់ផ្តើមលេចមុខក្នុងលីគបាល់ទាត់ល្បីៗនៅអឺរ៉ុប ជាមួយការកាត់ក្តីមិនចាញ់បុរសឡើយ។ ទោះជាយ៉ាងណាក៏ដោយ អាជ្ញាកណ្តាលស្ត្រីនៅតែទទួលបានប្រាក់ឈ្នួលទាបបើធៀបនឹងមន្ត្រីបុរស។ ក្នុងចំណោមលីគកីឡាបាល់ទាត់ស្រ្តីកំពូលទាំង៥នៅអឺរ៉ុបដែលរួមមាន Premier League, La Liga, Serie A, Bundesliga និង Ligue 1 លីគនៅអង់គ្លេស Premier League ផ្តល់ថ្លៃឈ្នួលសម្រាប់អាជ្ញាកណ្តាលថ្លៃបំផុតក្នុងមួយប្រកួតត្រឹម១០០០ដុល្លារ ខណៈ LaLiga របស់អេស្ប៉ាញផ្តល់ថ្លៃឈ្នួលថ្លៃជាងគេ ៣១០០ដុល្លារក្នុងមួយប្រកួត។
|
ខាងក្រោមនេះ ជាព័ត៌មានលម្អិតអំពីប្រាក់ឈ្នួល ប្រាក់ប្រាក់គោលប្រចាំខែ និងប្រចាំឆ្នាំ សម្រាប់អាជ្ញាកណ្តាលបាល់ទាត់ស្ត្រីនៅក្នុងលីគបាល់ទាត់កំពូលទាំង៥នៅអឺរ៉ុប៖ ១- Guadalupe Porras Ayuso នៅលីគ LaLiga ទទួលបានថ្លៃឈ្នួល ៣១០០ដុល្លារក្នុងមួយប្រកួត ប្រាក់ខែគោល៧២០០០ដុល្លារ និងចំណូលប្រចាំឆ្នាំ៨៥០០០ដុល្លារ។ ២- Bibiana Steinhaus នៅលីគ Bundesliga ទទួលបានថ្លៃឈ្នួល ១២០០ដុល្លារក្នុងមួយប្រកួត ប្រាក់ខែគោល៦០០០០ដុល្លារ និងចំណូលប្រចាំឆ្នាំ៧៥០០០ដុល្លារ។ ៣- Maria Sole Ferrieri Caputi នៅលីគ Serie A ទទួលបានថ្លៃឈ្នួល ១២០០ដុល្លារក្នុងមួយប្រកួត ប្រាក់ខែគោល៥២០០០ដុល្លារ និងចំណូលប្រចាំឆ្នាំ៦៥០០០ដុល្លារ។ ៤- Stephanie Frappart នៅលីគ Ligue 1ទទួលបានថ្លៃឈ្នួល ២៩០០ដុល្លារក្នុងមួយប្រកួត ប្រាក់ខែគោល៤០០០០ដុល្លារ និងចំណូលប្រចាំឆ្នាំ៥០០០០ដុល្លារ។ ៥- Sian Massey-Ellis នៅលីគ Premier League ទទួលបានថ្លៃឈ្នួល ១០០០ ដុល្លារក្នុងមួយប្រកួត ប្រាក់ខែគោល ៣០០០០ដុល្លារ និងចំណូលប្រចាំឆ្នាំ ៤៦០០០ដុល្លារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8599.txt
|
សហព័ន្ធកីឡាបាល់ទាត់អាស៊ាន (Asean Football Federation ឬ AFF) នឹងចាប់ឆ្នោតនៃការប្រកួត AFF Mitsubishi Electric Cup 2022 នាថ្ងៃទី៣០ ខែសីហានេះ វេលាម៉ោង៣:០០រសៀល នៅប្រទេសថៃ។
|
ជាមួយម្ចាស់ឧបត្ថម្ភថ្មី ព្រឹត្តិការណ៍នេះ មានប្រទេសចូលរួមចំនួន១០។ ការប្រកួតនេះ ក៏ត្រូវរាប់បញ្ចូលថា ជារដូវកាលទី១៤ផងដែរ នៃព្រឹត្តិការណ៍បាល់ទាត់ក្នុងតំបន់អាស៊ាន ដែលធ្វើរៀងរាល់២ឆ្នាំម្ដង ដោយគិតតាំងពីឆ្នាំ១៩៩៦មក។ ប៉ុន្ដែ ចាប់ពីឆ្នាំ១៩៩៦ មកដល់ឆ្នាំ២០២០ ព្រឹត្តិការណ៍នេះ មានឈ្មោះថា AFF Suzuki Cup ព្រោះក្រុមហ៊ុន Suzuki ជាម្ចាស់ឧបត្ថម្ភ។ AFF បានប្រកាសព័ត៌មាននេះ មកAFF Mitsubishi Electric Cup ជាផ្លូវការ នាថ្ងៃទី២៣ ខែឧសភា ឆ្នាំ២០២២។ ការចាប់ឆ្នោតនៃការប្រកួតជាផ្លូវការ នឹងធ្វើនៅទីក្រុងបាងកក ប្រទេសថៃ ដោយនឹងចែកចេញជា២ពូល ក្នុងមួយពូលមាន៥ក្រុម។ ក្រុមនីមួយៗ ត្រូវប្រកួតក្នុងដី ២លើក និងក្រៅដី២លើក សម្រាប់វគ្គជម្រុះក្នុងពូល។ លេខ ១ និង លេខ២ប្រចាំពូល នឹងឡើងទៅវគ្គពាក់កណ្ដាលផ្ដាច់ព្រ័ត្រ។ ៩ប្រទេស ត្រូវចាប់ឆ្នោតរួមមាន កម្ពុជា, ឥណ្ឌូណេស៊ី, ឡាវ, ម៉ាឡេស៊ី, មីយ៉ាន់ម៉ា, ហ្វីលីពីន, សិង្ហបុរី, ថៃ និង វៀតណាម។ ដោយឡែក ព្រុយណេ និង ទីម័រខាងកើត ត្រូវប្រកួតក្នុងវគ្គជម្រុះដំបូង (Primary Stage)ដើម្បីបានកៅអីក្នុងពូល ជាគម្រប់១០ប្រទេសប្រកួត។ លោក ខៀវ សាមេត ប្រធានសហព័ន្ធកីឡាបាល់ទាត់អាស៊ាន បាននិយាយថា ៖«យើង ជឿជាក់ថា អ្នកគាំទ្រ ហើយក្រុមជម្រើសជាតិទាំងអស់ នឹងចែករំលែកនូវការចាប់អារម្មណ៍របស់ពួកយើង។ ការចាប់ឆ្នោត នឹងចាប់ផ្តើមការកសាងឡើងទៅកាន់ការប្រកួតបាល់ទាត់ដ៏ធំបំផុត ក្នុងតំបន់ដែលនឹងធ្វើឡើងនៅចុងឆ្នាំនេះ។»។ គួរបញ្ជាក់ផងដែរថា ការប្រកួត AFF Mitsubishi Electric Cup 2022 នឹងចាប់ផ្ដើមនៅថ្ងៃទី១៤ ខែធ្នូ ឆ្នាំ២០២២។ ចំពោះព័ត៌មានលម្អិតពីការប្រកួតយ៉ាងណានោះ ខាងសហព័ន្ធកីឡាបាល់ទាត់អាស៊ានមិនទាន់បានបញ្ជាក់នៅឡើយទេ៕ Relate អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_86.txt
|
នាយករដ្ឋមន្ត្រីជប៉ុន ស៊ីជើរូ អ៊ីស៊ីបា នៅថ្ងៃទី៧ ខែកុម្ភៈ បានឈានជើងចូលទីក្រុងវ៉ាស៊ីតោន ដោយចាប់ផ្តើមដំណើរទស្សនកិច្ចរយៈពេល ៣ថ្ងៃនៅអាម៉េរិក។ នេះគឺជាមេដឹកនាំបរទេសទី២ ដែលត្រូវបានស្វាគមន៍នៅសេតវិមានចាប់តាំងពីលោក ដូណាល់ ត្រាំ ឡើងកាន់តំណែងជាប្រធានាធិបតី បន្ទាប់ពីនាយករដ្ឋមន្ត្រីអ៊ីស្រាអែលលោក ប៊ែនចាមីន ណេតានយ៉ាហ៊ូ។
|
ថ្លែងទៅកាន់អ្នកសារព័ត៌មាននៅអាកាសយានដ្ឋានអន្តរជាតិ Haneda ក្នុងទីក្រុងតូក្យូ មុនពេលចេញដំណើរ លោកនាយករដ្ឋមន្ត្រី អ៊ីស៊ីបា បានសង្កត់ធ្ងន់ថា នេះជាជំនួបកំពូលលើកដំបូងជាមួយប្រធានាធិបតីអាម៉េរិកថ្មី ហើយលោកនឹងខិតខំកសាងទំនាក់ទំនងនៃការជឿទុកចិត្តគ្នាទៅវិញទៅមក។ លោករំពឹងថា ជប៉ុន និងអាម៉េរិកនឹងសហការគ្នាកាន់តែខ្លាំងលើបញ្ហាសេដ្ឋកិច្ច និងសន្តិសុខក្នុងក្របខ័ណ្ឌនៃតំបន់ឥណ្ឌូប៉ាស៊ីហ្វិកសេរី និងបើកចំហ ក៏ដូចជាពង្រឹងកិច្ចសហប្រតិបត្តិការសម្រាប់ការអភិវឌ្ឍ និងសន្តិភាពនៅក្នុងតំបន់នេះ និងពិភពលោក។ កិច្ចប្រជុំកំពូលរវាងភាគីជប៉ុន-អាម៉េរិក នឹងប្រព្រឹត្តទៅនៅសេតវិមាននៅព្រឹកព្រលឹមថ្ងៃទី៨ ខែកុម្ភៈ (ម៉ោងនៅជប៉ុន)។ បន្ទាប់មក មេដឹកនាំទាំងពីរនឹងធ្វើសន្និសីទសារព័ត៌មានរួមគ្នា ដើម្បីប្រកាសលទ្ធផលនៃសន្និសីទ។ នាយករដ្ឋមន្ត្រី អ៊ីស៊ីបា ក្លាយជាមេដឹកនាំបរទេសទី២ ដែលត្រូវបានស្វាគមន៍ដោយ ត្រាំ នៅសេតវិមានចាប់តាំងពីការឡើងកាន់តំណែង ដែលជាសញ្ញាមួយថាប្រធានាធិបតីអាម៉េរិកថ្មីកំពុងយកចិត្តទុកដាក់យ៉ាងខ្លាំងក្នុងការពង្រឹងកិច្ចសហប្រតិបត្តិការជាមួយសម្ព័ន្ធមិត្តអាស៊ីដ៏សំខាន់នេះ ក្នុងបរិបទនៃបរិយាកាសភូមិសាស្ត្រនយោបាយសកលដែលកាន់តែស្មុគស្មាញ។ ថ្លែងមតិក្នុងសម័យប្រជុំរដ្ឋសភាមុននឹងចាកចេញទៅកាន់អាម៉េរិក នាយករដ្ឋមន្ត្រី អ៊ីស៊ីបារំពឹងថា នៅក្នុងកិច្ចប្រជុំកំពូលនេះ ភាគីទាំងពីរនឹងឈានដល់កិច្ចព្រមព្រៀងស្តីពីការពង្រឹងបន្ថែមទៀតនូវសមត្ថភាពរារាំង និងការឆ្លើយតបរបស់សម្ព័ន្ធមិត្តអាម៉េរិក-ជប៉ុន។ លោកក៏នឹងពន្យល់ដល់លោកប្រធានាធិបតី ត្រាំ អំពីការវិនិយោគដ៏ធំរបស់ជប៉ុននៅអាម៉េរិក ដែលបានរួមចំណែកបង្កើតការងារជាច្រើនដល់ប្រជាជនអាម៉េរិក ហើយសង្ឃឹមថា ភាគីទាំងពីរនឹងឆ្ពោះទៅរកការកសាងទំនាក់ទំនងសហប្រតិបត្តិការដែលសមស្របនឹងផលប្រយោជន៍ជាតិនៃប្រទេសទាំងពីរ។ អំឡុងពេលអាណត្តិដំបូងរបស់ប្រធានាធិបតី ត្រាំ នាយករដ្ឋមន្ត្រីជប៉ុននៅពេលនោះ លោក ស៊ិនស៊ូ អាបេ មានជំនួបកំពូលលើកដំបូងជាមួយមេដឹកនាំអាម៉េរិកក្នុងខែកុម្ភៈ ឆ្នាំ ២០១៧ ដោយចាប់ផ្តើមទំនាក់ទំនងផ្ទាល់ខ្លួនយ៉ាងជិតស្និទ្ធរវាងអ្នកទាំងពីរជាមួយនឹងកិច្ចប្រជុំកំពូលដោយផ្ទាល់សរុបចំនួន១៤ ក្នុងអំឡុងពេលកាន់តំណែង។ កន្លងមកទីក្រុងតូក្យូមានការព្រួយបារម្ភថា រដ្ឋបាលបន្ទាប់អាចដាក់ពន្ធខ្ពស់លើការនាំចូលរបស់ជប៉ុន ឬដាក់សម្ពាធឱ្យជប៉ុនដកសាច់ប្រាក់បន្ថែមទៀតសម្រាប់ការធ្វើជាម្ចាស់ផ្ទះកងទ័ពអាម៉េរិក។ កន្លងមកលោក ត្រាំ ព្រមានថាទីក្រុងតូក្យូគួរតែចំណាយយ៉ាងហោចណាស់ ៣ភាគរយនៃផលិតផលក្នុងស្រុកសរុបរបស់ខ្លួនលើវិស័យការពារជាតិ។ បច្ចុប្បន្ន ជប៉ុនកំពុងស្ថិតក្នុងឆ្នាំទីពីរនៃផែនការចំណាយរយៈពេលប្រាំឆ្នាំដែលមិនធ្លាប់មានពីមុនមកប្រហែល ៤៣ទ្រីលានយ៉េន (ប្រហែល ៣១៥ពាន់លានដុល្លារនៅពេលដែលវាត្រូវបានប្រកាសនៅឆ្នាំ ២០២២) ដោយទីក្រុងតូក្យូមានបំណងទាញយក ២ភាគរយនៃផលិតផលក្នុងស្រុកសរុបរបស់ខ្លួនទៅក្នុងវិស័យការពារជាតិនៅឆ្នាំ២០២៧៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_860.txt
|
ទីក្រុងតៃប៉ិ — អតីតនាយករដ្ឋមន្ត្រីអូស្ត្រាលី លោក Tony Abbott និយាយថា ប្រទេសអូស្ត្រាលី គួរធ្វើការឲ្យបានច្រើនជាងនេះទៀតនៅក្នុងការគាំទ្រប្រទេសប្រជាធិបតេយ្យ ដូចជាកោះតៃវ៉ាន់ជាដើម ស្របពេលដែលប្រទេសចិនដីគោគ កំពុងពង្រីកឥទ្ធិពលរបស់ខ្លួននៅទូទាំងតំបន់អាស៊ីប៉ាស៊ីហ្វិក។
|
នៅក្នុងសុន្ទករថាដែលប្រើពាក្យធ្ងន់ៗមួយកាលពីដើមខែតុលានេះ នៅវេទិកា Yushan ដែលគាំទ្រដោយរដ្ឋាភិបាលក្នុងទីក្រុងតៃប៉ិ លោក Abbott បានព្រមានថា បញ្ហាផ្ទៃក្នុងរបស់ចិន អាចធ្វើឲ្យរដ្ឋាភិបាលក្រុងប៉េកាំងវាយប្រហារកោះតៃវ៉ាន់។ ប៉ុន្មានថ្ងៃមុនដំណើរទស្សនកិច្ចរបស់លោកមកកាន់កោះនេះ ចិន បានធ្វើការហោះហើរយន្តហោះរបស់ខ្លួនចំនួន១៤៩លើក ដែលមិនធ្លាប់មានពីមុនមកចូលក្នុងតំបន់ការពារដែនអាកាសរបស់តៃវ៉ាន់នៅចន្លោះថ្ងៃទី១ ដល់ថ្ងៃទី៤ ខែតុលាកន្លងទៅ។ លោកនិយាយថា មិត្តភ័ក្តរបស់តៃវ៉ាន់ ត្រូវតែបង្ហាញនូវការគាំទ្ររបស់ខ្លួននៅពេលនេះជាងពេលណាៗទាំងអស់ «ដោយពុំមានការតស៊ូនៅទីកន្លែងណារវាងលទ្ធិសេរីនិងលទ្ធិផ្តាច់ការជាងច្រកសមុទ្រតៃវ៉ាន់ទេ»។ សុន្ទរកថារបស់អតីតនាយករដ្ឋមន្ត្រីអូស្ត្រាលីលោក Abbott បានទាក់ទាញចំណាប់អារម្មណ៍ និងការគាំទ្រយ៉ាងខ្លាំងរបស់លោកដល់តៃវ៉ាន់ដែលជាសកម្មភាពមិនធ្លាប់មានពីមុនដោយអតីតមេដឹកនាំរបស់អូស្ត្រាលីបណ្តាលមកពីភាពឯកោខាងការទូតរបស់តៃវ៉ាន់។ នាយករដ្ឋមន្ត្រីអូស្ត្រាលីបច្ចុប្បន្នលោក Scott Morrison បានលើកឡើងថា ដំណើរទស្សនកិច្ចរបស់លោក Abbott ទៅកាន់កោះតៃវ៉ាន់ គឺក្នុងនាមជាពលរដ្ឋធម្មតា បើទោះបីជាលោកត្រូវបានទទួលស្វាគមន៍ដោយប្រធានាធិបតីតៃវ៉ាន់លោកស្រី Tsai Ing-wen នៅមុនការថ្លែងសុន្ទរកថារបស់លោកកាលពីថ្ងៃទី៨ ខែតុលា និងមិនតម្រូវឲ្យធ្វើចតាឡីស័ក្តនៅកោះតៃវ៉ាន់ក៏ដោយ។ ចាប់តាំងពីចាកចេញពីអំណាចក្នុងឆ្នាំ២០១៥ មក លោក Abbott បានផ្តោតការតស៊ូមតិរបស់លោកលើបញ្ហាពាណិជ្ជកម្ម ហើយនៅពេលថ្មីៗនេះ បានចាប់ផ្តើមប្រមូលការគាំទ្រលើកិច្ចព្រមព្រៀងទូលំទូលាយ និងជឿនលឿនមួយសម្រាប់ភាពជាដៃគូឆ្លងមហាសមុទ្រប៉ាស៊ីហ្វិក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8600.txt
|
លោក Thomas Tuchel គ្រូបង្វឹក Chelsea ព្រមទាំងលោក Antonio Conte គ្រូរបស់ Tottenham Hotspur ថ្ងៃទី១៥ ខែសីហា ត្រូវបានសហព័ន្ធបាល់ទាត់អង់គ្លេស (FA) ប្រកាសដាក់ពិន័យបន្ថែមទៀត ក្រោយការប្រកួតរវាងក្រុមទាំងពីរ ដែលកើតមានការប៉ះទង្គិចពាក្យសម្តី និងកាយវិការរបស់គ្រូបង្វឹកទាំងសងខាង។ Chelsea ប្រកួតស្មើ ២-២ Spurs។
|
គ្រូបង្វឹកក្រុមទាំងសងខាងបានកើតមានជម្លោះ ការប៉ះទង្គិចទាំងពាក្យសម្តី និងកាយវិការ ការឌឺដងគ្នាអំឡុងការប្រកួតដែលធ្វើឡើងនៅថ្ងៃទី១៤ ខែសីហា ដែល Chelsea ជាម្ចាស់ផ្ទះ។ មូលហេតុកើតមាននៅនាទី៦៧ ក្រោយពេលកីឡាករ Kai Havertz ក្រុមតោខៀវត្រូវកីឡាករ Spurs ទាក់ជើងដួលតែលោក Anthony Taylor ជាអាជ្ញាកណ្តាលមិនពិន័យរហូតធ្វើឱ្យ Spurs អាចវាយបករកគ្រាប់បាល់តាមស្មើ ១-១ ក្រោយមានការប៉ះទង្គិចត្រឹមមួយនាទី។ គ្រូបង្វឹកសងខាងបានប្រកែកតវ៉ាគ្នាចំពោះកីឡាករប៉ះគ្នាពេលនោះ រហូតបានកាត់លឿងម្នាកមួយ។ ក្រោយការប្រកួតបញ្ចប់ភ្លាមលោក Tuchel និង Conte បានមានជម្លោះពាក្យសម្តីបន្ថែមពេលចាប់ដៃគ្នា ប៉ុន្តែគ្រូបង្វឹកមិនបានមើលមុខគ្នា បង្កជាភាពចម្រូងចម្រាស់រហូតត្រូវបានលោក Taylor ជាអាជ្ញាកណ្តាលផ្តល់កាត់ក្រហមទៅគ្រូបង្វឹកទាំងពីរ។ មិនបញ្ចប់ត្រឹមតែទទួលកាតក្រហមឡើយ Tuchel និង Conte ត្រូវបាន FA ដាក់ពិន័យបន្ថែមទៀត បើតាមសេចក្តីថ្លែងការណ៍ FA ថ្ងៃទី១៥ លោក Tuchel និង Conte បានការចោទថាល្មើច្បាប់ FA មាត្រា E3 អំឡុងការប្រកួតគ្នាថ្ងៃទី១៤។ «Thomas Tuchel និង Antonio Conte ទាំងសងខាងនឹងត្រូវរងពិន័យក្រោយល្មើច្បាប់របស់ FA មាត្រា E3 ព្រោះហេតុការណ៍ដែលបានបង្កឡើងអំឡុងការប្រកួតរវាង Chelsea FC និង Tottenham Hotspur ថ្ងៃទី១៤ ខែសីហា ឆ្នាំ ២០២២។ គ្រូសងខាងត្រូវរងការចោទពីការបង្ហាញអាកប្បកិរិយាមិនសមរម្យនៃការគ្រប់គ្រងក្រុម។»។ FA បានប្រកាសបែបនេះ។ សហព័ន្ធបាល់ទាត់អង់គ្លេសមួយនេះក៏បានផ្តល់ពេលវេលាទៅកាន់គ្រូបង្វឹកទាំងពីរត្រឹមថ្ងៃទី១៨ ក្នុងការឆ្លើយតបចំពោះករណីខាងលើដែរ។ ទោះជាបែបនេះក្តីអំឡុងសន្និសីតកាសែតក្រោយចប់ការប្រកួតលោក Tuchel និង Conte បាននិយាយថាបញ្ហារវាងលោកទាំងពីរមិនមែនជារឿងអ្វីដែលធំនោះឡើយ។ ក្រៅពីធ្វើខុសមាត្រានៃច្បាប់ FA គ្រូ Chelsea ក៏ត្រូវបាន FA ការស៊ើបអង្កេតបានប្រើកាយវិការមិនសមរម្យប៉ះពាល់ដល់មន្ត្រីអាជ្ញាកណ្តាល៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8601.txt
|
ក្រុមអ្នកគាំទ្រក្លិប Manchester United ឈ្មោះ The Man United Supporters Trust (MUST) ថ្ងៃទី១៨ ខែសីហា បាននិយាយថា ប្រសិនបើក្លិបបិសាចក្រហមរកបានម្ចាស់ថ្មី ម្ចាស់ថ្មីនោះគួរតែប្រើការវិនិយោគដ៏ពិតប្រាកដដើម្បីកសាងក្រុមឱ្យងើបឡើងវិញ។
|
ក្រុមបិសាចក្រហមដែលមានម្ចាស់បច្ចុប្បន្នជាគ្រួសារក្រកូល Glazer ពេលថ្មីៗនេះ ត្រូវបានកាសែតជាច្រើនរាយការណ៍ថា នឹងអាចដាក់លក់ក្លិបយក្សអង់គ្លេសមួយនេះឆាប់ៗ ខណៈកំពុងស្ថិតក្នុងសម្ពាធពីអ្នកគាំទ្រ។ រឿងរ៉ាវរបស់ក្រុមគ្រួសារ Glazer កំពុងក្លាយជាប្រធានបទក្តៅ ក្រោយពេលក្រុម Man United ចាប់ផ្តើមរដូវកាលថ្មីដ៏អាក្រក់ដោយចាញ់ពីរប្រកួតជាប់គ្នានៃរដូវកាលថ្មី Premier League។ បើតាមសារព័ត៌មាន Bloomberg ផ្សាយនៅថ្ងៃទី១៨ ក្រុមគ្រួសារ Glazer អាចនឹងប្រកាសលក់ភាគហ៊ុនមួយចំនួននៃក្លិបបិសាចក្រហមដែលទំនងជាការបើកផ្លូវឱ្យលោក Sir Jim Ratcliffe។ លោក Sir Jim Ratcliff ជាមហាសេដ្ឋីអង់គ្លេសម្នាក់ដែលធ្លាប់បានប្រជែងដេញថ្លៃទិញក្លិប Chelsea កាលពីខែមីនាក្រោយពេលលោក Roman Abramovich ប្រកាសលក់ក្រោយរងទណ្ឌកម្មពីរដ្ឋាភិបាលអង់គ្លេស។ តាមការបង្ហោះមួយរបស់ MUST នៅលើបណ្តាញ
|
article_8602.txt
|
ក្របខណ្ឌ La Liga បានវិលត្រលប់មកវិញក្រោយការចាប់ផ្តើមប្រកួតសប្តាហ៍ដំបូងដ៏អស្ចារ្យដោយក្រុមមកពីទីក្រុងម៉ាឌ្រីដតែមួយ Real Madrid និង Atletico Madrid ប្រកួតឈ្នះរៀងខ្លួន។ រីឯ Barcelona ជាគូប្រជែងពានជាមួយ Real រដូវកាលមុន ចាប់ផ្តើមរដូវកាលថ្មីមិនល្អព្រោះស្មើជាមួយ Rayo Vallecano។
|
ការប្រកួតសប្តាហ៍ទីពីរនៃ La Liga ក្រុម Barca ដែលដឹកនាំដោយលោក Xavi Hernandez រំពឹងទទួលបានផលពីសមត្ថភាពកីឡាករចំណូលថ្មីនាំជ័យជម្នះលើក្រុមម្ចាស់ផ្ទះ Real Sociedad។ Barca តាមរយៈពេល ១២ប្រកួតជួប Real Sociedad ក្នុងលីគកំពូលអេស្ប៉ាញមិនទាន់ស្គាល់រស់ជាតិចាញ់ម្តងឡើយ ដ្បិតមួយរយៈចុងក្រោយ Barca មិនទាន់វិលត្រលប់ទៅភាពខ្លាំងរបស់ខ្លួនវិញក្តី។ កាលជំនួបទល់ Rayo Vallecano សប្តាហ៍មុនបើទោះ Barca បានចុះឈ្មោះ Robert Lewandowski និង Raphinha ក្នុងក្របខណ្ឌ La Liga ទាន់ពេល និងលេងសម្រាប់ជម្រើស១១នាក់ដំបូងក្តី ក្រុមរហ័សនាមអ្នកមានបុណ្យរកឱកាសស៊ុតបាល់ដល់ទៅ ២១លើក ប៉ុន្តែមិនមានលទ្ធផលបញ្ចូលទីលើគូប្រកួតឡើយ។ Barca បានត្រឹមស្មើ ០-០ ក្នុងទឹកដីជាមួយ Rayo។ ចំណែក Real Madrid វិញត្រូវធ្វើដំណើរទៅកាន់ទឹកដីក្រុម Celta Vigo ជាក្រុមដែលកំពុងមានកំណត់ត្រាល្អសម្រាប់ការប្រកួតក្នុងទឹកដី។ កាលពីរដូវកាលមុន Celta Vigo បានបង្ហាញខ្លួនក្នុង La Liga បានល្អបំផុតសម្រាប់ ១១ប្រកួតចុងក្រោយ ដោយឈ្នះ៦ ប្រកួត ស្មើ៣ប្រកួត ចាញ់ ២ប្រកួត ប៉ុន្តែសម្រាប់ការជួប Real Madrid ១៦លើកចុងក្រោយ Celta Vigo មិនដែលឈ្នះឡើយ។ Real Madrid សប្តាហ៍ទីមួយក៏បង្ហាញទម្រង់លេងមុនសូវល្អព្រោះត្រូវក្រុមម្ចាស់ផ្ទះ Almeria ស៊ុតនាំមុខមុន ទោះបីបញ្ចប់ការប្រកួត Real អាចយកឈ្នះវិញលទ្ធផល ២-១ ក៏ដោយ។ រដូវកាលថ្មីសម្រាប់ Real Madrid មិនមានការប្រែប្រួលខ្លាំងប៉ុន្មានឡើយដោយនាំចូលកីឡាករថ្មី ២នាក់តែប៉ុណ្ណោះគឺខ្សែការពារ Antonio Rudiger និងខ្សែបម្រើវ័យក្មេង Aurelien Tchuarmeni ចំណែកខ្សែប្រយុទ្ធ Vinicius JR និង Karim Benzema នៅតែជាកីឡាករតំបន់ប្រយុទ្ធដ៏គ្រោះថ្នាក់របស់ Real ដដែល។ ក្រុមដឹកនាំដោយ Carlo Ancelotti មួយនេះរំពឹងជ័យជម្នះបន្ថែមទៀតក្នុងសប្តាហ៍ទីពីរ។ ក្រុម Atletico Madrid ដែលស្ថិតក្នុងទីក្រុងម៉ាឌ្រីដជាក្រុមដែលទទួលបានលទ្ធផលដ៏ល្អនៅថ្ងៃប្រកួតបើកឆាកដោយឈ្នះលើក្រុម Getafe លទ្ធផល ៣-០ ដែលជាការប្រកួតក្រៅទឹកដី។ ប្រកួតទីពីររបស់ AT នឹងត្រូវបើកទ្វារកីឡដ្ឋាន Wanda Metropolitano ទទួលក្រុម Villarreal ជាក្រុមខ្លាំងមួយប្រចាំអេស្ប៉ាញពេលបច្ចុប្បន្នដឹកនាំដោយលោក Unai Emery។ Villarreal ប្រកួតដំបូងឈ្នះ Real Valladolidលទ្ធផល ៣-០។ កាលពីរដូវកាលមុន៥ប្រកួតក្នុងលីគ AT Madrid មិនស្គាល់ការចាញ់ឡើយ ដោយឈ្នះ៤ និងស្មើ ១ប្រកួត ខណៈដែរ Villarreal មិនដែលចាញ់ការប្រកួតក្រៅទឹកដី ៣ប្រកួតចុងក្រោយឡើយ។ ជំនួបក្រុមទាំងពីរនេះក្លាយជាជំនួបដ៏ធំប្រចាំសប្តាហ៍ទីពីរនៃ La Liga ដោយក្រុមទាំងពីរនេះជាក្រុមដែលកំពុងពង្រឹងតំបន់ប្រយុទ្ធដូចគ្នាជាមួយការនាំចូលកីឡាករប្រយុទ្ធថ្មីដូចគ្នា។ ខាងក្រោមនេះជាការប្រកួតគូដទៃទៀតសម្រាប់សប្តាហ៍ទីពីរនៃ La Liga៖ Espanyol ទទួល Rayo Vallecano វេលាម៉ោង ១យប់រំលងអាធ្រាត្រ ឈានចូលទី២០។ Sevilla ទទួល Real Valladolid វេលាម៉ោង ៣យប់រំលងអាធ្រាត្រ ឈានចូលថ្ងៃទី២០។ Osasuna ទទួលក្រុម Cadiz វេលាម៉ោង ១០:៣០យប់ ថ្ងៃទី២០។ Mallorca ទទួល Real Betis វេលាម៉ោង ០០:៣០រំលងអាធ្រាត្រ ឈានចូលថ្ងៃទី២១។ Athletic Bilbao ទទួល Valencia វេលាម៉ោង ១០:៣០យប់ថ្ងៃទី២១។ Elche ទទួល Almeria វេលាម៉ោង ១យប់រំលងអាធ្រាត្រ ថ្ងៃទី២៣។ Girona ទទួល Getafe វេលាម៉ោង ៣យប់រំលងអាធ្រាត្រ ថ្ងៃទី២៣៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8603.txt
|
សម្រាប់ការប្រកួតនារាត្រីនេះ Chelsea ស្វាគមន៍ Tottenham Hotspur ក្នុងក្របខណ្ឌ Premier League ដោយក្រុមទាំងពីរសុទ្ធតែមានជ័យជម្នះបើកឆាករៀងៗខ្លួន នាជំនួបបើកឆាកសប្តាហ៍ដំបូង។ នៅ La Liga ម្ចាស់ការពារជើងឯក Real Madrid ផ្តើមយុទ្ធនាការនៅទឹកដី Almeria រីឯ Bayern Munich រំពឹងទទួលបាន៣ពិន្ទុបន្ថែមទៀតក្នុង Bundesliga នៅពេលស្វាគមន៍ Wolfsburg។ ក្របខណ្ឌ Serie A និង Ligue 1 ក៏មានជំនួបដ៏ទាក់ទាញផងដែរ។
|
សម្រាប់ការប្រកួត Premier League កាលពីថ្ងៃសៅរ៍ Manchester City និង Arsenal បន្តជ័យជម្នះរបស់ខ្លួននៅសប្តាហ៍ទី២ ខណៈ Manchester United ទទួលរងនូវការខកចិត្ត២លើកជាប់គ្នា។ Barcelona បានត្រឹមបញ្ចប់ក្នុងលទ្ធផលស្មើ ០-០ ជាមួយភ្ញៀវ Rayo Vallecano ក្នុង La Liga។ Inter Milan និង Borussia Dortmund សុទ្ធតែបាន៣ពិន្ទុពីក្រៅទឹកដីនៃក្របខណ្ឌ Serie A និង Bundesliga រៀងៗខ្លួន ស្របពេលដែល Neymar បានស៊ុតបាល់បញ្ចូលទី២គ្រាប់ក្នុងជ័យជម្នះ ៥-២ របស់ Paris Saint German លើក្រុមភ្ញៀវ Montpellier ដើម្បីឈរលើតារាងបណ្តោះអាសន្នក្នុង Ligue 1។ លទ្ធផលកាលពីយប់ថ្ងៃសៅរ៍ Premier League៖ -Brentford ៤-០ Manchester United -Arsenal ៤-២ Leicester City -Brighton & Hove Albion ០-០ Newcastle United -Manchester City ៤-០ AFC Bournemouth -Southampton ២-២ Leeds United -Wolverhampton Wanderers ០-០ Fulham -Aston Villa ២-១ Everton La Liga៖ -Barcelona ០-០ Rayo Vallecano -Real Valladolid ០-៣ Villarreal Serie A៖ -Lecce ១-២ Inter Milan -Monza ១-២ Torino Bundesliga៖ -Schalke 04 ២-២ Borussia Monchengladbach -Bayer Leverkusen ១-២ Augsburg -Hertha Berlin ១-១ Eintracht Frankfurt -Hoffenheim ៣-២ Bochum -RB Leipzig ២-២ FC Cologne -Werder Bremen ២-២ VfB Stuttgart -Freiburg ១-៣ Borussia Dortmund Ligue 1៖ -Paris Saint-Germain ៥-២ Montpellier -Monaco ១-១ Rennes -Nantes ១-១ Lille កម្មវិធីប្រកួតនារាត្រីនេះ Premier League៖ ម៉ោង៨យប់ -Nottingham Forest vs West Ham United ម៉ោង១០ និង៣០នាទីយប់ -Chelsea vs Tottenham Hotspur La Liga៖ ម៉ោង១០ និង៣០នាទីយប់ -Cadiz vs Real Sociedad ម៉ោង៣ទៀបភ្លឺ -Valencia vs Girona -Almeria vs Real Madrid Serie A៖ ម៉ោង១១ និង៣០នាទីយប់ -Fiorentina vs Cremonese -Lazio vs Bologna ម៉ោង១ និង៤៥នាទីរំលងអាធ្រាត្រ -Salernitana vs Roma -Spezia vs Empoli Bundesliga៖ ម៉ោង១០ និង៣០នាទីយប់ -Mainz vs Union Berlin -Bayern Munich vs Wolfsburg Ligue 1៖ ម៉ោង៨យប់៖ -AC Ajaccio vs Lens -Auxerre vs Angers -Reims vs Clermont Foot -Troyes vs Toulouse ម៉ោង១០ និង៥នាទីយប់៖ -Nice vs Strasbourg ម៉ោង១ និង៤៥នាទីរំលងអាធ្រាត្រ -Brest vs Marseille អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8604.txt
|
ខ្សែបម្រើវ័យក្មេង AurelienTchouameni និង Eduardo Camavinga បង្ហាញគុណភាពទម្រង់លេងមិនល្អដូចពេលពួកគេហ្វឹកហាត់ឡើយអំឡុងការប្រកួតទល់ក្រុម Almeria។ បើតាមសម្តីលោក CarloAncelotti ថ្ងៃទី១៤ ខែសីហា។
|
ការប្រកួតរវាង Real Madrid ទល់ក្រុមម្ចាស់ផ្ទះAlmeria នាកីឡដ្ឋាន Power Horse នៃជំនួបបើកឆាករដូវកាលថ្មីរបស់La Liga ក្រុមរហ័សនាមអធិរាជសមួយនេះត្រូវបានក្រុមម្ចាស់ផ្ទះស៊ុតនាំមុខតាំងនាទី៦ មកនៃវគ្គទីមួយ។ Real រកគ្រាប់តាមស្មើយ៉ាងលំបាករហូតដល់នាទី៦១ Lucas Vazquez នៃវគ្គទីពីរ រហូតដល់នាទី៧៥ ខ្សែការពារ David Alaba ស្វែងរកបានគ្រាប់ជ័យជម្នះដោយការស៊ុតបាល់ពិន័យ Freekick។ ជម្រើស ១១នាក់ដំបូងខ្សែបម្រើ Camavinga និង Tchouameni មានឈ្មោះលេងអមជាមួយ TonyKroos នៅតំបន់បម្រើប៉ុន្តែមិនអាចជួយកែប្រែលទ្ធផលបាននៅវគ្គទីមួយឈានចូលវគ្គទីពីរ Camavinga ត្រូវបានប្តូរចេញជំនួសដោយកីឡាករជើងចាស់Luka Modric វិញ ចំណែក Tchouameni បានប្តូរដោយខ្សែប្រយុទ្ធEden Hazard នៅនាទី៥៨។ ក្រោយការប្រកួតបានបញ្ចប់លោក Ancelotti ដែលជាគ្រូបង្វឹកបាននិយាយក្នុងសន្និសីទកាសែតថាការខ្វះខាតការប៉ះបាល់ត្រង់តំបន់ខ្សែបម្រើជាមូលហេតុចម្បងបំផុតហើយគ្រូបង្វឹកសញ្ជាតិអ៊ីតាលីក៏ផ្តាំឱ្យកីឡាករខ្សែបម្រើលេងឱ្យបានល្អនៅប្រកួតក្រោយជាមួយគុណភាពការលេងដូចពេលហ្វឹកហាត់។ «កីឡាករវ័យក្មេងចំណូលថ្មីលេងិនដូចអ្វីដែលពួកគេបានបង្ហាញពេលហ្វឹកហាត់ឡើយ។អ្វីដែលគេបានធ្វើពេលហ្វឹកហាត់បានល្អពួកគេបានលេងជម្រើសដំបូងហើយពួកក៏គូតែល្អឱ្យល្អដូចគ្នា ពួកគេមិនបានធ្វើខុសឡើយ តែគ្រាន់ត្រូវធ្វើឱ្យល្អបន្ថែមទៀត។ពួកគេមានវ័យក្មេងហើយពាក់អាវក្រុម Real ហាក់មានសម្ពាធច្រើននៅការប្រកួតដំបូងដូច្នេះពួកគេក៏ត្រូវបង្ហាញវាជាមួយសម្ពាធទាំងនេះ។»។ ការប្រកួតទល់ក្រុម Almeria ជាបង្ហាញខ្លួនប្រកួតដំបូងសម្រាប់ខ្សែបម្រើវ័យក្មេង Tchouameni និងខ្សែការពារ Antonio Rudiger នៃការប្រកួតក្របខណ្ឌ La Liga។ គ្រូបង្វឹកវ័យ ៦៣ឆ្នាំ ក៏បានសរសើរ Rudigerសម្របខ្លួនបានឆាប់រហ័សនិងលេងបានល្អ។ ខាងក្រោមនេះលទ្ធផលការប្រកួតសប្តាហ៍ទីមួយនៃក្របខណ្ឌLa Liga៖ ក្រុម Valencia ឈ្នះ Girona លទ្ធផល ១-០ ក្រុម Barcelona ស្មើ ០-០ RayoVallecano ក្រុម Real Valladolid ចាញ់ Villareal លទ្ធផល ៣-០ ក្រុម Cadiz ចាញ់ RealSociedad លទ្ធផល ១-០ ក្រុម Celta Vigo ស្មើ ២-២ Espanyol ក្រុម Osasuna ឈ្នះ Sevilla លទ្ធផល ១-០។ ក្រុមដែលនឹងត្រូវប្រកួតក្នុងសប្តាហ៍ដំបូងមាន AthleticBilbao ស្វាគមន៍ Mallorca ថ្ងៃទី១៥ខែសីហាចំណែកឯក្រុម Getafe ទទួល Atletico Madrid និង Real Betis ទទួល Elche ថ្ងៃទី១៦៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8605.txt
|
ទីភ្នាក់ងារប្រឆាំងសារធាតុញៀនពិភពលោក (WADA) នឹងបោះឆ្នោតជ្រើសរើសក្រុមប្រឹក្សាអត្ដពលិក នៅថ្ងៃទី២៩-៣០ ខែសីហា តាមប្រព័ន្ធ Online។ លោក Ben Sandford ប្រធានគណៈកម្មាធិការអត្ដពលិក WADA ចាត់ទុកការបោះឆ្នោតនេះ ជាការចូលរួមដល់ធំ សម្រាប់ដោះស្រាយបញ្ហាភាព និងមិនប្រក្រតី ពាក់ព័ន្ធជាមួយសារធាតុញៀននៅក្នុងវិស័យកីឡា។
|
លោក Ben Sandford ចាត់ទុកអត្ដពលិក គឺជាស្នូលនៃសកម្មភាព WADA។ ប្រធានរូបនេះ សង្ឃឹមថាអត្ដពលិក និងសហព័ន្ធកីឡាគ្រប់បណ្ដាលប្រទេសទាំងអស់ បន្ដចូលរួមកាន់តែច្រើន ចំពោះការប្រយុទ្ធប្រឆាំង សារធាតុញៀនក្នុងវិស័យកីឡា ជាពិសេសការហាមប្រាមដាច់ខាតការប្រើប្រាស់អំឡុងពេលប្រកួតនានា។ «អត្តពលិក គឺជាស្នូលនៃអ្វីដែល WADA ធ្វើ និងមានការជំរុញខ្លាំង នៅក្នុងសហគមន៍អត្តពលិកទូទាំងពិភពលោក ដើម្បីចូលរួមកែលម្អ ពីតំណាងអត្តពលិកក្នុងការប្រឆាំងនិងសារធាតុញៀន។ នេះ គឺពិតជាអស្ចារ្យណាស់ដែលឃើញអត្តពលិកជាច្រើនបានបោះជំហាន ចង់ចូលរួមដោះស្រាយបញ្ហាប្រឈម»។ លោក Ben Sandford បាននិយាយដូច្នេះ បើតាមការផ្សាយលើគេហទំព័រ WADA កាលពីថ្ងៃទី១៥ ខែសីហាកន្លងទៅ។ ការបោះឆ្នោតនេះ មានបេក្ខភាពចំនួន ៣៤រូប ដោយត្រូវរើស យកសម្រាប់៨អាសនៈ។ ក្រុមប្រឹក្សាអត្តពលិកថ្មី នឹងត្រូវបោះឆ្នោតជ្រើសរើសដោយ តំណាងអត្ដពលិកពីបណ្ដាលប្រទេសជាសមាជិកទាំងអស់។ គួរបញ្ជាក់ផងដែរថា ទីភ្នាក់ងារប្រឆាំងសារធាតុញៀនពិភពលោក (WADA) ត្រូវបានបង្កើតឡើងក្នុងឆ្នាំ ១៩៩៩។ ទីភ្នាក់ងារឯករាជ្យអន្តរជាតិមួយនេះ បង្កើតឡើងដោយចលនាកីឡា ដោយមានការគាំទ្រពីប្រទេសជុំវិញពិភពលោក ដើម្បីការប្រកួតកីឡាមានភាពសុក្រិតកាន់ខ្លាំងឡើង។ បន្ថែមជាងនេះទៀត ទីភ្នាក់ងារនេះ បង្កើតគោលនយោបាយ នីតិវិធី និងការអនុវត្តដែលឆ្លុះបញ្ចាំងពីយុត្តិធម៌ សមធម៌ និងសុចរិតភាព ក្នុងវិស័យកីឡារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8606.txt
|
លោក Jurgen Klopp គ្រូបង្វឹកក្រុម Liverpool ថ្ងៃទី២០ ខែសីហា និយាយថាក្រុមលោកគួរទទួលបាន៣ពិន្ទុស្វ័យប្រវត្តិ ប្រសិនប្រកួតទល់ Manchester United ផ្អាកព្រោះអ្នកគាំទ្របិសាចក្រហមនាំគ្នាធ្វើបាតុកម្មប្រឆាំងម្ចាស់ក្លិបគ្រួសារ Glazer សម្រាប់ការប្រកួត ថ្ងៃទី២៣ ខែសីហា។
|
ជំនួបពិសេសនៃ Premier League សប្តាហ៍ទី៣ ជាជំនួបរវាង Man United ទទួល Liverpool ត្រូវបានរងការព្រួយបារម្ភពីការធ្វើបាតុកម្មរបស់អ្នកគាំទ្របិសាចក្រហមប្រឆាំងក្រុមគ្រួសារ Glazer ដែលជាម្ចាស់ក្លិប។ កាលឆ្នាំ ២០២១ ក្នុងខែឧសភា អ្នកគាំទ្របិសាចក្រហមក៏ធ្លាប់បានធ្វើបាតុកម្មនេះម្តងរួចមកហើយដោយបានចូលអុកឡុកក្នុងទីលានទាមទារឱ្យគ្រួសារ Glazer ចុះចេញពីការគ្រប់គ្រងក្រុម ហើយកាលនោះជាជំនួបជាមួយ Liverpool ដូចគ្នា។ ទោះមានការរំពឹងទុកថានឹងមិនអាចមានរឿងបាតុកម្មកើតឡើងសម្រាប់ជំនួបថ្ងៃទី២៣ លោក Klopp និយាយក្នុងសន្និសីទកាសែតថា ប្រសិនបើប្រកួតត្រូវផ្អាកក្រុមលោកគួរទទួលបាន៣ពិន្ទុ និងឈ្នះស្វ័យប្រវត្តិ។ «ខ្ញុំសង្ឃឹមថាវានឹងមិនកើតឡើងម្តងទៀត ប៉ុន្តែប្រសិនបើវាកើតឡើងមែនខ្ញុំគិតថាយើងគួរតែទទួលបានពិន្ទុ។ យើងគ្មានអ្វីត្រូវធ្វើឡើយជាមួយកាលៈទេសៈបែបនេះ ហើយប្រសិនបើអ្នកគាំទ្រចង់បានការប្រកួតកើតឡើង រឿងមួយនេះមិនគួរកើតឡើងឡើយ ព្រោះយើងមិនអាចរៀបចំការប្រកួតឡើងវិញឡើយព្រោះយើងកំពុងស្ថិតក្នុងរដូវកាលដ៏មមាញឹក។»។ លោក Klopp និយាយបែបនេះ។ មកដល់ពេលនេះ ការគ្រប់គ្រងក្លិបរបស់គ្រួសារត្រកូល Glazer កំពុងស្ថិតក្នុងបញ្ហាជាថ្មីចាប់តាំងក្រុមចាញ់២ប្រកួតដំបូងនៅ Premier League។ បើតាមសេចក្តីរាយការណ៍កាសែតកីឡានានានៅអង់គ្លេសគ្រួសារ Glazer បានប្រកាសលក់ភាគហ៊ុនមួយចំណែកធំនៃក្រុមបិសាចក្រហម ខណៈដែលមហាសេដ្ឋីអង់គ្លេស Sir Jim Ratcliffe បង្ហាញចំណាប់អារម្មណ៍ទិញភាគហ៊ុន។ Liverpool ក៏ជាក្រុមកំពុងត្រូវការពិន្ទុជាចាំបាច់ក្រោយ២ប្រកួតដំបូងស្មើទាំងពីរប្រកួតនឹងមានកីឡាកររបួសច្រើន តែយ៉ាងណាសម្រាប់ជំនួបថ្ងៃទី២៣ នេះអ្នកចាត់ការលោក Erik ten Hag អំពាវនាវឱ្យអ្នកគាំទ្ររួបរួមគ្នាហើយចូលទស្សនាការប្រកួតជាធម្មតា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8607.txt
|
Philipp Lahm វីរបុរសក្រុម Bayern Munich និងជម្រើសជាតិអាល្លឺម៉ង់ បានរិះគន់ចំពោះការផ្តល់សិទ្ធិធ្វើម្ចាស់ផ្ទះ FIFA World Cup ឆ្នាំ២០២២ ទៅឱ្យប្រទេសកាតា និងអះអាងថារូបគេនឹងពហិការចូលរួមព្រឹត្តិការណ៍កីឡាបាល់ទាត់ពិភពលោកលើកនេះ។
|
កាតាត្រូវបានសហព័ន្ធកីឡាបាល់ទាត់អន្តរជាតិ (FIFA) ប្រកាសថាបានឈ្នះការដេញថ្លៃធ្វើម្ចាស់ផ្ទះ World Cup ឆ្នាំ២០២២ កាលពីឆ្នាំ ២០១០ បើទោះប្រទេសនេះមានបញ្ហាសិទ្ធិមនុស្សក៏ដោយ។ បើតាមការផ្សាយរបស់កាសែត The Guardian កាលពីឆ្នាំ ២០២១ ពលករចំណាកស្រុកចំនួន ៦៥០០នាក់បានស្លាប់ក្នុងអំឡុងពេលសាងសង់កីឡដ្ឋានថ្មី និងហេដ្ឋារចនាសម្ព័ន្ធដើម្បីត្រៀមរៀបចំ World Cup ដោយសារលក្ខខណ្ឌការងារមិនមានសុវត្ថិភាពនៅក្នុងប្រទេសកាតា។ ស្របពេលព្រឹត្តិការណ៍កីឡាបាល់ទាត់ពិភពលោកនឹងមកដល់នៅជាង៣ខែទៀតនោះ Lahm ដែលធ្លាប់ជួយអាល្លឺម៉ង់លើកពាន World Cup ឆ្នាំ២០១៤ នៅប្រទេសប្រេស៊ីល បានចេញមុខនិយាយពីបញ្ហាសិទ្ធិមនុស្សនៅកាតា និងរិះគន់ FIFA ដែលផ្តល់សិទ្ធិឱ្យប្រទេសដែលរឹតត្បិតសិទ្ធិមនុស្សរៀបចំព្រឹត្តិការណ៍កីឡាលំដាប់ពិភពលោកដូច្នេះ។ អតីតខ្សែការពារ និងជាប្រធានក្រុម Bayern Munich វ័យ៣៨ឆ្នាំរូបនេះ បានប្រាប់កាសែតអាល្លឺម៉ង់ Kicker ថារូបគេនឹងមិនធ្វើដំណើរជាមួយក្រុមអាល្លឺម៉ង់ក្នុងនាមជាគណៈប្រតិភូទៅកាន់ប្រទេសកាតាទេ។ Lahm ដែលបញ្ចប់អាជីពជាកីឡាករបាល់ទាត់នៅឆ្នំា២០១៧ បន្តថា៖ «បញ្ហាសិទ្ធិមនុស្សក្នុងប្រទេសមួយគួរតែដើរតួនាទីសំខាន់បំផុតក្នុងការផ្តល់ឱ្យរៀបចំកម្មវិធីកីឡាណាមួយ។ វាបានកើតឡើងនៅកាតាទៅហើយ ប៉ុន្តែរឿងបែបនេះមិនគួរកើតឡើងទៀតទេនៅពេលអនាគត។ ប្រទេសមាននិរន្តរភាព គ្មានបញ្ហាសិទ្ធិមនុស្សទើបសមទទួលបានសិទ្ធិរៀបចំព្រឹត្តិការណ៍កីឡាធំៗ»។ យោងតាមអង្គការលើកលែងទោសអន្តរជាតិ អាជ្ញាធរកាតា នៅតែបន្តទប់ស្កាត់សេរីភាពបញ្ចេញមតិ ខណៈស្ត្រី និងក្រុមអ្នកស្រឡាញ់ភេទដូចគ្នា LGBTQ+ ក៏រងការគាបសង្កត់ផងដែរ។ ក្រុម LGBTQ+ ក៏ត្រូវបានរឹតត្បិតមិនឱ្យចូលរួមទស្សនាផ្ទាល់ក្នុងការប្រកួត World Cup នៅកតា ដែលនឹងចាប់ផ្តើមពីថ្ងៃទី២១ ខែវិច្ឆិកា ឆ្នាំ២០២២ នេះដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8608.txt
|
កីឡាករប្រដាល់ថៃ ប៊ួខាវ បែនឆាមេក (Buakaw Benchamek) បង្ហាញខ្លួននៅសង្វៀន Rajadamnern ជាលើកដំបូងក្នុងរយៈពេល១៨ឆ្នាំ។ សម្រាប់ជំនួបមិត្តភាពនារាត្រីនេះ ប៊ូខាវ ត្រូវប៉ះជាមួយកីឡាករជប៉ុន Kota Miura កូនប្រុសបង្កើតរបស់កីឡាករបាល់ទាត់ជប៉ុន Kazuyoshi Miura ដែលបន្តប្រឡូកក្នុងអាជីពក្នុងវ័យ៥៥ឆ្នាំ។
|
ប៊ួខាវ ធ្លាប់ឡើងប្រកួតចំនួន ២៧៦ដង ឈ្នះ២៤០ ចាញ់២៤ ស្មើ១២ ធ្លាប់ផ្តួលគូប្រកួតឲ្យសន្លប់នៅលើសង្វៀន ៧៣ដង ប្រកួតចុងក្រោយរបស់គេ ឈ្នះកីឡាករបេឡារុស Dizmitry Varats ដោយពិន្ទុនៅក្នុងកម្មវិធីសង្វៀនគុនខ្មែរជើងឯកពិភពលោក នៅព្រះរាជាណាចក្រកម្ពុជា។ កីឡាករ Buakaw (ឆ្វេងពាក់មួក) និងកីឡាករ Kota Miura (កណ្តាលថតជាមួយអ្នកគាំទ្រ) ពេលធ្វើបទសម្ភាស ក្រោយពេលថ្លឹងគីឡូ។ រូបពី the nation ចំណែកម្ចាស់ខ្សែក្រវ៉ាត់ MMA, Kota Miura វិញ គេទើបឡើងវាយមួយប្រកួតប៉ុណ្ណោះ នៅលើសង្វៀនMMA ដោយបានយកឈ្នះលើកីឡាករជប៉ុន (YUSHI) ក្នុងកម្មវិធី Rizin Fighting Federation ដោយផ្តួលគូតស៊ូក្នុងទឹក១ លើសង្វៀន MMA។ យោងតាមការផ្សាយរបស់ The Nation កីឡាករប៊ួខាវ រីករាយជាមួយនឹងវត្តមានរបស់ខ្លួនឡើងវិញនៅសង្វៀន Rajadamnern ដែលធ្វើឲ្យគេនឹកដល់រឿងរ៉ាវដែលបានកន្លងផុតជិត២០ឆ្នាំ។ ជាមួយគ្នានេះ Kota បញ្ជាក់ថា ខ្លួនមិននឹកស្មានដល់នៅពេលដែលទទួលបានការទាក់ទងសម្រាប់ជំនួបតទល់ជាមួយ ប៊ួខាវ នៅកីឡដ្ឋាន Rajadamnern។ សម្រាប់កីឡាករជប៉ុនរូបនេះ វាជារឿងមួយដ៏រីករាយដែលមានឱកាសប្រកួតតទល់ជាមួយវីរបុរសប្រដាល់ថៃ ដូចជា ប៊ួខាវ៕ កីឡាករ Buakaw (ឆ្វេងពាក់មួក) និងកីឡាករ Kota Miura (កណ្តាលថតជាមួយអ្នកគាំទ្រ) ពេលធ្វើបទសម្ភាស ក្រោយពេលថ្លឹងគីឡូ។ រូបពី the nation កីឡាករ Buakaw (ឆ្វេងពាក់មួក) និងកីឡាករ Kota Miura (កណ្តាលថតជាមួយអ្នកគាំទ្រ) ពេលធ្វើបទសម្ភាស ក្រោយពេលថ្លឹងគីឡូ។ រូបពី the nation អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8609.txt
|
ក្លិបតោខៀវ Chelsea ប្រកាសហាមឃាត់អ្នកគាំទ្រមួយចំនួនដែលកាន់សំបុត្រទស្សនាការប្រកួតពេញ១រដូវកាល មិនឱ្យចូលទស្សនាប្រកួតដោយគ្មានការកំណត់ ក្រោយរកឃើញរើសអើងជាតិសាសន៍លើខ្សែប្រយុទ្ធកូរ៉េខាងត្បូង Son Heung Min របស់ក្រុម Tottenham Hotspur។
|
បើតាមរបាយការណ៍ BBC Sports ហេតុការណ៍នៃការរើសអើងជាតិសាសន៍លើ Son កីឡាករក្រុមជម្រើសជាតិកូរ៉េខាងត្បូង កើតនៅពេលខ្សែប្រយុទ្ធរូបនេះត្រៀមទាត់បាល់ជុ្រងនៅក្នុងវគ្គទីពីរ អំឡុងការប្រកួតរវាងក្រុម Chelsea និង Spurs កាលថ្ងៃទី១៤ ខែសីហា។ Chelsea ប្រកួតស្មើ ២-២ ជាមួយ Spurs។ ក្រោយការប្រកួតនោះបញ្ចប់ និងក្រោយមានការស៊ើបអង្កេត Chelsea បានចេញសេចក្តីថ្លែងការណ៍ដោយបាននិយាយថាក្លិបបានរកឃើញការបង្ហាញអាកប្បកិរិយាមិនសមរម្យលើកីឡាករ Son Heung Min ដែលជាទង្វើដែលគួរឱ្យស្អប់ខ្ពើម។ «យោងតាមសេចក្តីថ្លែងការណ៍ក្នុងសប្តាហ៍នេះលើបញ្ហានៃការរើសអើងក្នុងការប្រកួតទល់ក្រុម Tottenham Hotspur កាលថ្ងៃទី១៤ ក្លិប Chelsea អាចសម្រេចបានថាអ្នកគាំទ្រមួយចំនួនដែលកាន់សំបុត្រទស្សនាការប្រកួតពេញ ១រដូវកាលនឹងត្រូវហាមឃាត់ការទស្សនាបន្តដោយគ្មានការកំណត់។» បើតាមសេចក្តីថ្លែងការណ៍ Chelsea ។ សូមជម្រាបថា Chelsea នឹងត្រូវបន្តការប្រកួតសប្តាហ៍ទីបីរបស់ខ្លួនដោយធ្វើដំណើរទៅទឹកដីក្រុម Leeds United នៅថ្ងៃទី២២ ខែសីហា វេលាម៉ោង ៨យប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_861.txt
|
មិនមែនសរសេរ«កេរ្តិ៍ខ្មាស» ដូចនេះទេ គឺត្រូវសរសេរជា«កេរខ្មាស» បែបនេះ វិញទើបត្រឹមត្រូវ។ ចំណែកពាក្យ«កេរ្តិ៍ឈ្មោះ»សរសេរបែបនេះគឺត្រឹមត្រូវហើយ។ នេះបើយោងតាមសម្តេចព្រះសង្ឃរាជ ជួន ណាត ដែលបានបកស្រាយនៅក្នុងវចនានុក្រមខ្មែរ។
|
រចនានុក្រមសម្តេចព្រះសង្ឃរាជ ជួន ណាត ពន្យល់ថា ពាក្យ «កេរ»និង«កេរ្តិ៍» គឺមានន័យខុសគ្នា ។ «កេរ» សំដៅដោយដំណែល ឬជាមរតករបស់ដូនតា ឬមាតាបិតាដែលបានបន្សល់ទុកឲ្យ។ ឧទាហរណ៍ជាក់ស្តែង៖ ស្រែនេះជាកេររបស់ជីដូនខ្ញុំ,ប្រាសាទនគរវត្ត ជាកេររបស់ព្រះមហាក្សត្រ ជាបុព្វបុរសរបស់ខ្មែរ។ គេច្រើនប្រើពាក្យ«កេរ»ជាមួយនឹងពាក្យដទៃ បង្កើតបានជាពាក្យ កេរកាល គឺមានន័យថា ឈ្មោះសាស្ត្រាច្បាប់ចាស់មួយ មានពាក្យប្រដៅជាដំបូន្មានផ្សេងៗ។ សាស្ត្រាកេរកាល។ ចំណែក «កេរ្តិ៍» សំដៅលើ សេចក្តីសរសើរ,ការល្បីលេចឮ,ខ្ចរខ្ចាយ។ ពាក្យនេះច្រើនតែប្រើជា កេរ្តិ៍ឈ្មោះ។ គួរចងចាំថា កាលណាគេសំដៅលើ ទ្រព្យសម្បត្តិមរតកដែលជារបស់ដូនតាជំនាន់មុនបន្សល់ទុកឲ្យនោះ គឺគេត្រូវនឹកដល់ពាក្យ«កេរ»។ កាលណាគេសំដៅលើបុគ្គលណាម្នាក់មានភាពល្បីល្បាញ នោះគេត្រូវនឹកដល់ពាក្យ«កេរ្តិ៍»នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8610.txt
|
បញ្ជីឈ្មោះបេក្ខភាព៣០នាក់ចុងក្រោយដើម្បីជ្រើសរើសជាម្ចាស់ពាន Ballon d'Or ឆ្នាំ២០២២ ចេញហើយ។ ម្ចាស់ពានឆ្នាំចាស់ ២០២១ Lionel Messi ដែលមិនជាប់ឈ្មោះនៅឆ្នាំនេះ គាំទ្រ Karim Benzema ខ្សែប្រយុទ្ធ Real Madrid ក្លាយជាម្ចាស់ពានកីឡាករឆ្នើមបំផុតលើលោកនៅឆ្នាំ២០២២នេះ។
|
Benzema ត្រូវបានស្សនាវដ្តីបារាំង France Footbal ជ្រើសយកមកប្រជែងពាន Ballon d'Or ជាមួយសមាសភាព២៩រូបទៀតសម្រាប់ឆ្នាំ២០២២នេះ។ ខ្សែប្រយុទ្ធសញ្ជាតិបារាំងរូបនេះ បានជួយ Real Madrid ឈ្នះជើងឯកលីគអេស្ប៉ាញ La Liga និង UEFA Champions League រដូវកាលមុន។ បង្ហាញខ្លួន៤៦ប្រកួតឱ្យក្រុមយក្សអេស្ប៉ាញ Benzema អាចរកគ្រាប់បាល់ស៊ុតបញ្ចូលទីសរុប ៤៤ គ្រាប់ និងបញ្ជូនឱ្យដៃគូសម្រេចទី (Assists) ចំនូន១៥លើកផងដែរ។ លើសពីស្ថិតិទាំងអស់នេះ ខ្សែប្រយុទ្ធវ័យ៣៤ឆ្នាំ បានបង្ហាញពីបច្ចេកទេសលេចធ្លោខ្លាំងលើទីលានដ៏គួរកត់សម្គាល់។ តាមរយៈសមិទ្ធផលទាំងអស់នេះ Messi ខ្សែប្រយុទ្ធក្រុម Paris Saint-Germain ហ៊ានចេញមុខនិយាយថា Benzema នឹងឈ្នះ Ballon d'Or នៅឆ្នាំនេះមិនខាន។ ក្នុងកិច្ចសម្ភាសន៍ជាមួយ TyC Sports ម្ចាស់ពាន Ballon d'Or ច្រើនជាងគេ៧សម័យរូបនេះអះអាងថា៖« ខ្ញុំគិតថាឆ្នាំនេះគ្មានការសង្ស័យទេ ច្បាស់ណាស់ថាជា Benzema។ គ្មាននរណាអស្ចារ្យជាងគាត់ទេឆ្នាំនេះ»។ មិនត្រឹមជួយក្រុមដែលដឹកនាំដោយអ្នកចាត់ការលោក Carlo Acelotti រីកមុខមាត់ប៉ុណ្ណោះទេ Benzema ក៏ត្រូវបានក្រុមជម្រើសជាតិបារាំងកោះហៅចូលជួយក្រុមវិញផងដែរនៅក្នុងការប្រកួតជម្រុះ World Cup និងឈានទៅវគ្គផ្តាច់ព្រ័ត្រនៅកាតាចុងឆ្នាំ២០២២។ Benzema ធ្លាប់ត្រូវពិន័យមិនឱ្យចូលជម្រើសជាតិដោយសាររឿងក្តីអាស្រូវផ្លូវភេទជាមួយអតីតមិត្តរួមជាតិ។ សមាសភាពកីឡាករ៣០រូបចុងក្រោយដើម្បីប្រជែង Ballon d'Or ដែលរៀបចំដោយទស្សនាវដ្តី France Football ប្រចាំឆ្នាំ២០២២ មានដូចខាងក្រោម៖ Thibaut Courtois (Real Madird) Mohamed Salah (Liverpool) Rafael Leao (AC Milan) Christopher Nkunku (RB Leipzig) Joshua Kimmich (Bayern Munich) Trent Alexander-Arnold (Liverpool) Vinicius Jr (Real Madrid) Bernardo Silva (Manchester City) Luis Diaz (Liverpool) Robert Lewandowski (Barcelona) Riyad Mahrez (Manchester City) Casemiro (Real Madrid) Heung-Min Son (Tottenham Hotspur) Fabinho (Liverpool) Karim Benzema (Real Madrid) Mike Maignan (AC Milan) Harry Kane (Tottenham Hotspur) Darwin Nunez (Liverpool) Phil Foden (Manchester City) Sadio Mane (Bayern Munich) Sebastien Haller (Borussia Dortmund) Luka Modric (Real Madrid) Antonio Rudiger (Real Madrid) Cristiano Ronaldo (Manchester United) Kevin de Bruyne (Manchester City) Dusan Vlahovic (Juventus) Virgil van Dijk (Liverpool) Joao Cancelo (Manchester City) Erling Haaland (Manchester City) Kylian Mbappe (Paris Saint-Germain)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8611.txt
|
ក្រុមប្រឹក្សាសហព័ន្ធកីឡាបាល់ទាត់អន្ដរជាតិពិភពលោក (FIFA) បានសម្រេចព្យួរសហព័ន្ធកីឡាបាល់ទាត់ឥណ្ឌា (AIFF) ជាបន្ទាន់ ដោយសារមានការជ្រៀតជ្រែកពីភាគីទី៣ ក្នុងរឿងរៀបចំបង្កើតក្បាលម៉ាស៊ីនថ្មី របស់ AIFF ដែលជាហេតុប៉ះពាល់យ៉ាងធ្ងន់ធ្ងរ លើលក្ខន្ដិកៈ របស់ FIFA ។
|
ការព្យួរ AIFF នេះ គឺត្រូវធ្វើជាបណ្ដោះអាសន្នសិន។ មានន័យថា រាល់សកម្មភាពដែល AIFF ចូលរួម ឬព្រឹត្តិការណ៍ណាមួយ ដែលរៀបចំដោយ AIFF ត្រូវលុបចោល ឬត្រូវពន្យារពេល។ ការព្យួរនេះ នឹងលុបចោលវិញ នៅពេលបង្កើតគណៈកម្មាធិការគ្រប់គ្រង ដើម្បីទទួលយកអំណាចរបស់គណៈកម្មាធិការប្រតិបត្តិ AIFF ត្រូវបានលុបចោល។ រដ្ឋបាល AIFF មានសិទ្ធិគ្រប់គ្រងពេញលេញ លើកិច្ចការប្រចាំថ្ងៃ របស់ AIFF ។ នេះបើយោងទៅលើការផ្សាយរបស់គេហទំព័រ FIFA កាលពីថ្ងៃទី១៦ ខែសីហា ឆ្នាំ២០២២។ ការព្យួរ ឬផ្អាកសកម្មភាពរបស់ AIFF នេះ មានន័យថា ឥណ្ឌា មិនអាចចូលរួមប្រកួត AFC Asian Cup 2023 ទេ ហើយជម្រើសជំនួស ឥណ្ឌា គឺប្រទេសហ្វីលីពីន។ ម្យ៉ាងវិញទៀត ការប្រកួតមិត្តភាពជាមួយវៀតណាម ក្នុងថ្ងៃ FIFA ក៏ត្រូវបានលុបចោល ហើយសម្រាប់ ជើងឯកលីគ ក៏មិនអាចមានចូលរួមប្រកួត ជាមួយក្រុមផ្សេងទៀត ក្នុងព្រឹត្តិការណ៍ AFC Championship ដែរ។ បន្ថែមលើសពីនេះទៀត ការធ្វើជាម្ចាស់ផ្ទះរបស់ឥណ្ឌា FIFA U-17 Women's World Cup នឹងត្រូវប្ដូរម្ចាស់ផ្ទះថ្មី។ គួរបញ្ជាក់ផងដែរថា សហព័ន្ធកីឡាបាល់ទាត់ឥណ្ឌា ត្រូវបោះឆ្នោតរកមេដឹកនាំសហព័ន្ធថ្មីមួយ នាថ្ងៃទី១៥ កញ្ញា ឆ្នាំ២០២២ បន្ទាប់ពីលោក Praful Patel ប្រធានសហព័ន្ធបាល់ទាត់ឥណ្ឌា ត្រូវបានដកចេញពីតំណែង ដោយតុលាការកំពូល។ អតីតប្រធានសហព័ន្ធកីឡាបាល់ទាត់ឥណ្ឌារូបនេះ ត្រូវបានដកចេញពីមុខតំណែង បន្ទាប់ពីតុលាការកំពូលបានបង្កើតឡើងវិញ នូវគណៈកម្មាធិការគ្រប់គ្រង (CoA) ដែលនឹងត្រូវដឹកនាំដោយអតីតចៅក្រមតុលាការកំពូល A.R. Dave ដើម្បីគ្រប់គ្រងកិច្ចការរបស់សហព័ន្ធកីឡាបាល់ទាត់ឥណ្ឌាទាំងអស់ (AIFF)។ គណៈកម្មាធិការនេះ ក៏នឹងជួយសម្រួលដល់ការអនុម័តរដ្ឋធម្មនុញ្ញ AIFF ស្របតាមក្រមកីឡាជាតិ និងគោលការណ៍ណែនាំផ្សេងៗទៀតដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8612.txt
|
ក្រុមតោខៀវ Chelsea បានត្រឹមខកចិត្តដ្បិតស្មើជាមួយក្រុមTottenham Hotspur លទ្ធផល ២-២ ក្នុងជំនួបទីក្រុងឡុងដ៍ ឬ LondonDerby គ្រូបង្វឹកគឺលោក Thomas Tuchel និងលោកAntonio Conte ត្រូវពិន័យកាតក្រហមទាំងពីរនាក់ នាថ្ងៃទី១៤ខែសីហា។
|
ក្រុមទាំងពីរមានការប្រកួតគ្នាយ៉ាងស្វិតស្វាញប៉ុន្តែនៅក្នុងវគ្គទីមួយក្រុមម្ចាស់ផ្ទះតោខៀវមានប្រៀបវាយសម្រុកលើ Spurs រហូតបើកការនាំមុខ១គ្រាប់នៅនាទី១៩ ដោយខ្សែការពារ Kalidou Koulibalyការប្រកួតបន្តគ្មានការប្រែប្រួសលទ្ធផលឡើងរហូតចប់វគ្គ។ ឈានដល់វគ្គទីពីរ Spurs បានដាក់សម្ពាធវិញលើក្រុមម្ចាស់ផ្ទះវិញរហូតអាចស្វែងរកគ្រាប់តាមស្មើ១-១ នៅនាទី៦៨ ដោយខ្សែបម្រើ Pierre Hojbjerg ក្រោយត្រូវគូប្រជែងតាមស្មើChelsea ដល់នាទី៧៧ Reece James បានស៊ុតនាំមុខជាថ្មីលើSpurs ជ័យជម្នះ៣ពិន្ទុហៀបនឹងធ្លាក់ទៅក្នុងដៃក្រុមម្ចាស់ផ្ទះប៉ុន្តែក្រុមមាន់ខ្នាយមាសមិនបណ្តោយឱ្យរបូត៣ពិន្ទុដាច់ខាតរហូតដល់នាទី៩០+៦ HarryKane អាចរកគ្រាប់តាមស្មើនៃការប្រកួតហៀបបញ្ចប់។ រឿងរ៉ាវដែលបណ្តាល់ឱ្យឈ្លោះប្រកែកគ្នារវាងគ្រូបង្វឹកក្រុមទាំងពីរកើតឡើងតាំងពីនាទី៦៧ពេលដែលកីឡាករ Kai Havertz ត្រូវបានកីឡាករក្រុម Spurs ទាក់ជើងឱ្យដួលប៉ុន្តែមិនត្រូវបាន លោក Anthony Taylor ជាអាជ្ញាកណ្តាលការប្រកួតពិន័យឡើយ រហូតធ្វើឱ្យ Hojbjerg អាស៊ុតគ្រាប់តាមស្មើ ១-១។ ខណៈកំពុងតវ៉ាជាមួយមន្ត្រីអាជ្ញាកណ្តាលទី៤ការប្រកួតលោក Tuchel និងលោក Conte បានប៉ះទង្គិចគ្នាទាំងកាយវិការ និងពាក្យសម្តីតវ៉ាលើរឿងកីឡាករប៉ះគ្នាតែអាជ្ញាកណ្តាលមិនពិន័យ។ គ្រូបង្វឹកក្រុមទាំងពីរនៅនាទី៧០ ទទួលបានកាតលឿងម្នាក់មួយ។ មុនត្រូវបានអាជ្ញាកណ្តាលផ្តល់កាត់ក្រហមដល់គ្រូបង្វឹកទាំងពីរដោយសារតែក្រោយបញ្ចប់ការប្រកួតភ្លាមគ្រូបង្វឹកទាំងពីរហាក់មិនថមថយនៅកម្តៅរាងខ្លួនដោយបានចាប់ដៃគ្នាប៉ុន្តែនៅតែមានការប៉ះទង្គិចពាក្យសម្តីគ្នាបន្ថែមរហូតត្រូវបានអាជ្ញាកណ្តាលកាត់សេចក្តីការប្រកួតផ្តល់កាតក្រហមឱ្យគ្រូបង្វឹកទាំងសងខាងតែម្តង។ទោះជាបែនេះក្តីលោក Tuchel គ្រូបង្វឹកក្រុម Chelsea បានពន្យល់ពីមូលហេតុដែលនាំឱ្យឈានដល់ការទទួលបានកាតក្រហមដោយបាននិយាយថាលោក Conte បានដើរដោយមិនបានមើលចំមុខខ្លួនប្រៀបដូចជាការមិនគោរពដល់ខ្លួន។ «នៅពេលយើងចាប់ដៃ ខ្ញុំគិតថាយើងនឹងមើលចំមុខគ្នាហើយនិយាយអរគុណឬលាគ្នា ប៉ុន្តែ Antonio មានទស្សនៈខុសពីគ្រូដទៃវាគឺជាអារម្មណ៍ពិបាកទទួលយកមួយ។នេះជារឿងដែលអាចកើតមានសម្រាប់គូប្រជែងទាំងសងខាងគ្មានអ្វីអាក្រក់កើតឡើងឡើយ»។ លោក Tuchel និយាយបែបនេះ។ មិនខុសពីលោក Tuchel ឡើយគ្រូSpurs លោក Conte ក៏បានបង្ហាញអារម្មណ៍ខ្លួនក្រោយពេលមានរឿងហេតុរហូតទទួលបានកាតក្រហមដោយលោកនិយាយថា៖«ពិតណាស់ថាខ្ញុំមិនសូវជាបង្ហាញអារម្មណ៍ខ្លាំងអំឡុងការប្រកួតប្រសិនបើខ្ញុំឃើញមានការប្រកែកគ្នាឬភាពចម្រូងចម្រាស់នោះចម្លើយរបស់ខ្ញុំគឺដោយភាពចម្រូងចម្រាស់ដូចគ្នាប៉ុន្តែខ្ញុំសូមផ្តាំថានេះមិនមែនជាបញ្ហាឡើយ។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8613.txt
|
ផ្លាស់ពី Brighton & Hove Albion ទៅ Chelsea ក្នុងតម្លៃ ៧៣លានុដល្លារបានធ្វើឱ្យ Marc Cucurella ជាប់ជាខ្សែការពារមានតម្លៃផ្ទេរថ្លៃជាងគេលំដាប់ថ្នាក់ទី៧ពិភពលោក និងក្លាយជាខ្សែការពារស្លាបមានថ្លៃផ្ទេរខ្ពស់បំផុតក្នុងប្រវត្តិសាស្ត្រ Premier League។ Harry Maguire របស់ Manchester United នៅរក្សាចំណាត់ថ្នាក់ទី១ក្នុងនាមខ្សែការពារផ្ទេរថ្លៃជាងគេលើលោកដដែល។
|
ចាប់តាំងពី Maguire ផ្លាស់ពី Leicester City ទៅចូលរួមជាមួយ Man Utd នៅឆ្នាំ២០១៩ ក្នុងតម្លៃ៩៥លានដុល្លារ មិនទាន់មានកីឡាករណាបំបែបកំណត់ត្រារបស់រូបគេក្នុងនាមខ្សែការពារមានតម្លៃផ្ទេរថ្លៃជាងគេលោកលោកនៅឡើយទេ។ ខាងក្រោមនេះយើងនឹងបង្ហាញលោកអ្នកអំពីខ្សែការពារដែលមានតម្លៃផ្ទេរថ្លៃជាងគេលើលោកទាំង១០៖ ១- Harry Maguire ផ្លាស់ពី Leicester City ទៅ Man Utd តម្លៃ ៩៥លានដុល្លារ ២- Matthijs de Ligt ផ្លាស់ពី Ajax ទៅ Juventus តម្លៃ ៩៤លានដុល្លារ ៣- Virgil van Dijk ផ្លាស់ពី Southampton ទៅ Liverpool តម្លៃ ៩៣លានដុល្លារ ៤- Lucas Hernandez ផ្លាស់ពី Atletico Madrid ទៅ Bayern Munich តម្លៃ ៨៨លានដុល្លារ ៥- Ruben Dias ផ្លាស់ពី Benfica ទៅ Man City តម្លៃ ៧៤,៨លានដុល្លារ ៦- Matthijs de Ligt ផ្លាស់ពី Juventus ទៅ Bayern Munich តម្លៃ ៧៣,៣លានដុល្លារ ៧- Marc Cucurella ផ្លាស់ពី Brighton ទៅ Chelsea តម្លៃ ៧៣លានដុល្លារ ៨- Aymeric Laporte ផ្លាស់ពី Benfica ទៅ Man City តម្លៃ ៧៤,៨លានដុល្លារ ៩- Ben White ផ្លាស់ពី Brighton ទៅ Arsenal តម្លៃ ៦៤,៤លានដុល្លារ ១០- Lisandro Martinez ផ្លាស់ពី Ajax ទៅ Man Utd តម្លៃ ៦៣លានដុល្លារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8614.txt
|
លោក Michael Knighton អតីតនាយកក្លិប Manchester United ថ្ងៃទី១៦ ខែសីហា បាននិយាយថាខ្ លួនកំពុងជជែកជាមួយមហាសេដ្ឋីនៅអង់គ្លេសច្រើននាក់មុនពេលចាប់ផ្តើមការដេញថ្លៃទិញក្លិបបិសាចក្រហមមកគ្រប់គ្រង។
|
លោក Knighton វ័យ ៧០ឆ្នាំ បានបង្ហើបឱ្យដឹងថា លោកនឹងប្រមូលផ្តុំក្រុមហ៊ុនដែលមានចំណាប់អារម្មណ៍ចង់ទិញក្លិបបិសាចក្រហមមួយនេះ ទោះបីជាលោកនឹងទទួលត្រឹមតួនាទីជាទីប្រឹក្សាក្លិបក្តីបើសិនការទិញក្លិបនេះទទួលជោគជ័យ។ ក្រុមបិសាចក្រហមចាប់ផ្តើមរដូវកាលថ្មីទទួលលទ្ធផលមិនសូវល្អ ដោយចាញ់២ប្រកួតដំបូងជាប់គ្នានៅ Premier League ហើយអ្នកគាំទ្រក្លិបល្បីឈ្មោះដ៏ធំមួយនេះ ក៏បង្ហាញការមិនពេញខ្លាំងឡើងៗ និងចង់បណ្តេញក្រុមគ្រួសារ Glazer ជាម្ចាស់ក្លិបបច្ចុប្បន្ន។ បើតាមកាសែតកីឡាជាច្រើនពេលថ្មីៗនេះ អ្នកគាំទ្របិសាចក្រហមរាប់រយនាក់ គ្រោងនាំគ្នាធ្វើបាតុកម្មប្រឆាំងគ្រួសារ Glazer ដោយមិនចូលទស្សនាប្រកួតរវាង Man United ទល់ Liverpool នៅទឹកដី Old Trafford ថ្ងៃទី២៣ ឡើយ។ លោក Knighton ដែលធ្លាប់ដេញថ្លៃជោគជ័យទិញក្លិបបិសាចក្រហមកាលឆ្នាំ ១៩៨៩ បានពន្យល់ថារូបលោកបានជជែកជាមួយមហាសេដ្ឋីបីរូបដែលជាដៃគូសហការ និងដាក់សំណើរដេញថ្លៃទិញក្លិប Man United បើទោះជាដឹងថាមិនទទួលបានផលក៏ដោយ។ «ក្នុងរយៈពេល ៣ ឬ៤ ខែចុងក្រោយនេះខ្ញុំបាននិយាយជាមួយមហាសេដ្ឋីប៉ុន្មាននាក់ដែរ តែពួកគេគ្រាន់ជាមហាសេដ្ឋីតូចប៉ុណ្ណោះ។ បំណងនៃការចង់ដេញថ្លៃនេះក៏ព្រោះតែមានក្រុមអ្នកគាំទ្រមួយចំនួនបានប្រាប់ខ្ញុំឱ្យមើលពីស្ថានភាពក្លិបពេលនេះ ហើយខ្ញុំក៏បានសម្រេចចិត្តស្វែងរកការសហការនានាដើម្បីប្រមូលផ្តុំគ្នាដែលមិនធ្លាប់មានពីមុនមកលើការទិញក្លិបនេះ។ រឿងសំខាន់មួយទៀតគឺត្រូវការនរណាម្នាក់ឈរជាបង្គោលសម្រាប់រឿងនេះ។»។ លោក Knighton និយាយប្រាប់កាសែត ITV News បែបនេះ។ ក្រៅពីនេះលោក Knighton ក៏បានបង្ហើបទៀតថាលោកបានទាក់ទងទៅមហាសេដ្ឋីប្រចាំអង់គ្លេសលោក Sir Jim Ratacliffe ជាអ្នកធ្លាប់បានព្យាយាមទិញក្លិប Chelsea កាលពីខែមេសា។ លោក Knighton បានបង្ហាញជំហរសម្រាប់ក្រុមបិសាចក្រហមថា ប្រសិនបើលោកអាចអូសទាញលោក Sir Jim Ratcliffe ឱ្យចេញមុខទិញក្លិប Man United នោះមហាសេដ្ឋីនានាដែលលោកបានប្រមូលផ្តុំ នឹងចូលរួមភ្លាមៗតែម្តង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8615.txt
|
មហាសេដ្ឋីលំដាប់ពិភពលោក Elon Musk នៅថ្ងៃទី១៦ ខែសីហា ចង់ទិញយកក្លិប Manchester United។ ក្រោយមកនាយកប្រតិបត្តិក្រុមហ៊ុន Tesla Inc រូបនេះបង្ហោះលើ Twitter ថាខ្លួននិយាយលេងតែប៉ុណ្ណោះ។
|
«ខ្ញុំកំពុងទិញក្លិប Manchester United របស់អ្នក»។ លោក Elon Musk សរសេរបែបនេះនៅលើបណ្តាញសង្គម
|
article_8616.txt
|
ក្រោយព្រមចាកចេញពីក្រុម Real Madrid។ ក្នុងការផ្ទេរភ្លាមៗបែបនេះ ខ្សែបម្រើវ័យ ៣០ឆ្នាំ អះអាងខ្លួនគេផ្ទាល់មានបំណងផ្លាស់ប្តូរបទពិសោធន៍ថ្មី។
|
ជាបំណងតាមស្វែងរកខ្សែបម្រើការពារមកពង្រឹងក្រុមកំពុងជួបបញ្ហារបស់លោក Erik ten Hag ចាប់តាំងពីមកដឹកនាំ Man United ទីបំផុង គ្រូបង្វឹកវ័យ ៥២ឆ្នាំរូបនេះ យកបាន Casemiro ក្រោយពេលបរាជ័យចុះកុងត្រា Frankie de Jong មកទឹកដី Old Trafford។ ផ្ទេរមកបិសាចក្រហម Casemiro ទទួលបានកិច្ចសន្យា៤ឆ្នាំ ជាមួយជម្រើសបន្ថែម ១រដូវកាល ហើយមកដល់ពេលនេះគឺរង់ចាំតែការធ្វើតេស្តសុខភាពជាមួយក្រុមតែប៉ុណ្ណោះ ខណៈដែលកិច្ចព្រមព្រៀងផ្សេងផ្ទាល់ខ្លួនរវាងក្លិបនិងកីឡាករបានសម្រេចរួចរាល់។ បិសាចក្រហមកំពុងស្ថិតនៅបាតតារាង Premier League ក្រោយចាញ់ Brentford កាលសប្តាហ៍មុននឹងត្រូវបង់ប្រាក់កាន់ Real ត្រឹមតែ ៥០លានផោនប៉ុណ្ណោះ ខណៈ ១០ផោនផ្សេងទៀតនឹងបង់ក្រោយពេលកីឡាករបំពេញលក្ខខណ្ឌតាមអ្វីដែលបានសន្យាក្នុងកិច្ចព្រមព្រៀង។ ក្រោយក្លិប Man United ប្រកាសពីការចុះកិច្ចសន្យាជាមួយ Casemiro ពីក្រុម Real Madrid នៅថ្ងៃទី១៩ និងជាថ្ងៃដែលលោក Ten Hag ធ្វើសន្និសីតកាសែតមុនការប្រកួតទល់ក្រុម Liverpool ទាក់ទងនឹងការផ្ទេរនេះអ្នកចាត់ការសញ្ជាតិហូឡង់បដិសេធមិននិយាយអ្វីឡើយ ខណៈបានត្រឹមតែប្រាប់ថារង់ចាំទាល់កីឡាករមកដល់ទឹកដីអង់គ្លេសសិន។ ចំណែកលោក Carlo Ancelotti អ្នកចាត់ការក្រុម Real Madrid វិញ បាននិយាយជុំវិញការចាកចេញរបស់ Casemiro ថា កីឡាករសញ្ជាតិប្រេស៊ីលមានបំណងផ្ទាល់ខ្លួននិងចង់ទទួលបានបទពិសោធន៍ថ្មី។ «ខ្ញុំបានជជែកគ្នាជាមួយគេ គេថាចង់ទទួលបានការប្រកួតប្រជែងថ្មី និងឱកាសថ្មី ហើយក្លិបក៏ដូចជាខ្ញុំយល់ពីរឿងនេះ អ្វីដែលគេបានជួយក្លិបគេក៏ទទួលអ្វីតាមបំណងចង់បានដូចគ្នាដែរ យើងគោរពការសម្រេចចិត្តគេ។»។ លោក Ancelotti និយាយបែបនេះ។ Man United ប្រកួតទល់ក្រុម Liverpool នៅថ្ងៃទី២៣ នឹងមិនទាន់មានវត្តមានរបស់ Casemiro ឡើយ ហើយកីឡាករវ័យ ៣០ឆ្នាំ រូបនេះអាចនឹងបង្ហាញខ្លួនក្នុងការប្រកួតរវាងក្រុម Southampton នៅសប្តាហ៍ទី៤ Premier League៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8617.txt
|
ក្រុមបាល់ទះបុរសជម្រើសជាតិចិន គ្រងដំណែងជើងឯកជាលើកទី២ ក្រោយយកឈ្នះជម្រើសជាតិជប៉ុន ៣-0 នាវគ្គផ្តាច់ព្រ័តពានរង្វាន់ Asian Men’s Volleyball Cup កាលពីថ្ងៃទី១៤ ខែសីហា នៅក្រុង Nakhon Pathom ប្រទេសថៃ។
|
ក្រុមជម្រើសជាតិ ចិន គ្រងពានរង្វាន់ Asian Volleyball Cup ក្រោយឈ្នះជប៉ុន ៣-០ វគ្គផ្តាច់ព្រ័ត្រ។ រូបពី Asian Volleyball Confederation ក្រុមបាល់ទះបុរសចិន ឈ្នះជប៉ុនដោយលទ្ធផល ៣-០។ នៅសិតទី១ ២៥-២០ សិតទី២ ឈ្នះដោយពិន្ទុប្រផិតប្រផើយ ២៥-២៣ និងបន្តឈ្នះបន្ថែមទៀតនៅសិតទី៣ ២៥-២២។ នេះជាលើកទី២ សម្រាប់ក្រុមបាល់ទះជម្រើសជាតិចិន ក្រោយខកខានឈ្នះពានរង្វាន់នេះអស់រយៈពេល១០ឆ្នាំ។ ពានរង្វាន់ AVC នេះដែរចិនធ្លាប់បានគ្រងដំណែងជើងឯក១លើករួចមកហើយកាលពីឆ្នាំ ២០១២ ប្រារព្ធធ្វើនៅលើទឹកដីវៀតណាម ដោយនៅវគ្គផ្តាច់ព្រ័ត្រ ចិន យកឈ្នះអ៊ីរ៉ង់ ៣-១(២៥-១៨, ២៥-១៤, ១៣-២៥, ៣១-២៩)។ គួបញ្ជាក់ថា សម្រាប់ពានរង្វាន់ Asian Men’s Volleyball Cup តែងធ្វើឡើងរៀងរាល់ ៤ឆ្នាំម្តង។ ក្រុមចំនួន១២ បានចូលរួមប្រកួតប្រជែងរួមមាន ម្ចាស់ផ្ទះថៃ ចិន ជប៉ុន អូស្ត្រាលី កាតា អ៊ីរ៉ង់ កូរ៉េខាងត្បូង ប៉ាគីស្ថាន កាហ្សាក់ស្ថាន ឆាយនីសតៃប៉ិ និងហុងកុង៕ ហៀក ឆក ក្រុមជម្រើសជាតិ ចិន គ្រងពានរង្វាន់ Asian Volleyball Cup ក្រោយឈ្នះជប៉ុន ៣-០ វគ្គផ្តាច់ព្រ័ត្រ។ រូបពី Asian Volleyball Confederation សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8618.txt
|
អាវដែល Diego Maradona ពាក់ក្នុងការប្រកួតពានរង្វាន់កីឡាបាល់ទាត់ពិភពលោកឆ្នាំ១៩៨៦ អាចលក់បានក្នុងតម្លៃមិនគួរឱ្យជឿ ៨,៧ លានដុល្លារ និងជាតម្លៃថ្លៃបំផុតក្នុងប្រវត្តិសាស្ត្របាល់ទាត់។ អាវរបស់ស្តេចបាល់ទាត់ប្រេស៊ីល Pele ស្ថិតក្នុងចំណាត់ថ្នាក់ទី២ បន្ទាប់ពីលក់បានតម្លៃ២០ម៉ឺនដុល្លារ តាមពីក្រោយដោយអាវរបស់ Geoff Hurst កីឡាករអង់គ្លេសដែលលក់បាន១២ម៉ឺនដុល្លារ។
|
Maradona ដែលបានលាចាកលោកទៅហើយ ជាកីឡាករបាល់ទាត់ដ៏ល្បីល្បាញ អំឡុងពេលលេងឱ្យក្រុមជម្រើសជាតិអាហ្សង់ទីន និងក្លិប Napoli។ Maradona សាងកេរ្តិ៍ឈ្មោះល្បីរន្ទឺពេញពិភពលោក ក្រោយបង្ហាញខ្លួនក្នុងការប្រកួតបាល់ទាត់ពិភពលោក World Cup ឆ្នាំ១៩៨៦ តាមរយៈការយកដៃទះបាល់បញ្ចូលទីក្នុងជំនួបវគ្គ៨ក្រុមចុងក្រោយទល់អង់គ្លេស។ យ៉ាងណាមិញ គ្រាប់បាល់នោះបានជួយអាហ្សង់ទីនឡើងដល់វគ្គផ្តាច់ព្រ័ត្រ រហូតពួកគេបានគ្រងតំណែងជើងឯក World Cup ឆ្នាំ១៩៨៦នោះតែម្តង។ អាវដែល Maradona បានពាក់ក្នុងការប្រកួតនោះត្រូវបានគេប្រសិទ្ធនាមថា «អាវដៃព្រះ» និងត្រូវបានលក់ក្នុងតម្លៃ ៨,៧ លានដុល្លារ។ ខាងក្រោមនេះយើងនឹងបង្ហាញលោកអ្នកអំពីតម្លៃអាវរបស់កីឡាករបាល់ទាត់៥រូបដែលលក់បានថ្លៃបំផុតលើលោកក្នុងប្រវត្តិសាស្ត្របាល់ទាត់៖ ១- អាវដែល Diego Maradona «អាវដៃព្រះ» ពាក់ក្នុងការប្រកួត World Cup ឆ្នាំ១៩៨៦ ក្នុងជំនួបទល់អង់គ្លេសវគ្គ៨ក្រុមចុងក្រោយនោះ លក់បានក្នុងថ្លៃបំផុតលើលោក ៨,៧ លានដុល្លារ។ ២- អាវរបស់ Pele ពាក់លេងឱ្យក្រុមជម្រើសជាតិប្រេស៊ីល ស្ថិតនៅចំណាត់ថ្នាក់ទី២ ក្នុងបញ្ជីអាវកីឡាបាល់ទាត់ថ្លៃបំផុត។ អាវដែលស្តេចបាល់ទាត់ប្រេស៊ីល វ័យ៨១ឆ្នាំពាក់ក្នុងការប្រកួតវគ្គផ្តាច់ព្រ័ត្រ World Cup និងស៊ុតបញ្ចូលទីមួយគ្រាប់ដើម្បីជួយប្រេស៊ីលឈ្នះអ៊ីតាលី ៤-១ អាចលក់បានក្នុងតម្លៃ ២០ម៉ឺនដុល្លារ។ ៣- Geoff Hurst បានបង្ហាញសមត្ថភាពដ៏អស្ចារ្យដើម្បីជួយក្រុមជម្រើសជាតិអង់គ្លេសឈ្នះ World Cup ឆ្នាំ ១៩៦៦។ Hurst ដែលសព្វថ្ងៃវ័យ៨០ឆ្នាំ រកគ្រាប់បាល់ស៊ុតបញ្ចូលទីដ៏ល្អក្នុងជំនួបវគ្គផ្តាច់ព្រ័ត្រទល់អាល្លឺម៉ង់ខាងលិច ហើយអាវរបស់លោកពាក់កាលនោះលក់បានក្នុងតម្លៃ ១២ម៉ឺនដុល្លារ។ ៤- អាវរបស់កីឡាករ Boycho Velichkov ដែលពាក់លេងឱ្យក្រុមជម្រើសជាតិប៊ុលហ្គារី ទល់ក្រុមអង់គ្លេសក្នុងការប្រកួតជម្រុះតាមពូលពានរង្វាន់អឺរ៉ុប Euro ឆ្នាំ១៩៨០ ដាក់លក់បានក្នុងតម្លៃ ២៥០០ ដុល្លារ។ ៥- អាវរបស់ក្រុមជម្រើសជាតិអាល្លឺម៉ង់ខាងកើត (សព្វថ្ងៃអាល្លឺម៉ង់) ដែលពាក់ក្នុងការប្រកួតជាមួយស្កុតឡែននៅឆ្នាំ១៩៩០ អាចលក់បានក្នុងតម្លៃ ១៥៥០ ដុល្លារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8619.txt
|
មកដល់ពេលនេះ អ្នករៀបចំកម្មវិធី World Cup 2022 នៅកាតា បានលក់សំបុត្រដាច់អស់ជាង ២,៤៥លានសំបុត្រហើយ សម្រាប់ការប្រកួតពានរង្វាន់បាល់ទាត់ពិភពលោកចុងឆ្នាំ ២០២២។ នេះបើតាមសហព័ន្ធបាល់ទាត់ពិភពលោក (FIFA) នៅថ្ងៃទី១៨ ខែសីហា។
|
កាលពីខែកក្កដា ចាប់ពីថ្ងៃទី៥ ដល់ថ្ងៃទី១៦ FIFA ធ្លាប់ប្រកាសថាខ្លួនបានលក់សំបុត្រ World Cup 2022 បានជាង ១,៥លានសំបុត្រសម្រាប់អំឡុងពេលការលក់លើកដំបូង។ សំបុត្រដែលត្រូវបានអ្នកទស្សនាទិញច្រើនជាងគេសម្រាប់ការប្រកួតក្នុងវគ្គចែកពូលមានដូចជា ជំនួប កាមេរូន ប៉ះ ប្រេស៊ីល, ប្រេស៊ីល ប៉ះ ស៊ែប៊ី, ព័រទុយហ្គាល់ ប៉ះ អ៊ុយរូហ្គាយ, កូស្តារីកា ប៉ះ អាល្លឺម៉ង់ និងអូស្ត្រាលី ប៉ះ ដាណឺម៉ាក។ បើតាម FIFA ការលក់សំបុត្រព្រឹត្តិការណ៍ World Cup 2022 តាមគេហទំព័រផ្លូវការ World Cup ប្រទេសកាតាជំហានចុងក្រោយ នឹងប្រកាសនាចុងខែកញ្ញានេះ ហើយការលក់សំបុត្រដោយផ្ទាល់ សម្រាប់អ្នកគាំទ្រដែលមិនទាន់បានទិញលើគេហទំព័រ នឹងធ្វើឡើងនៅក្នុងទីក្រុងឌូហា។ «អ្នកគាំទ្ររស់នៅក្នុងប្រទេសកាតា, អារ៉ាប៊ីសាអូឌីត, អាម៉េរិក, ម៉ិកស៊ិក, អេមីរ៉ាត់អារ៉ាប់រួម, អង់គ្លេស, អាហ្សង់ទីន, ប្រេស៊ីល, វែលស៍ និង អូទ្រីស គឺជាក្រុមប្រទេសដែលបានទិញសំបុត្រក្នុងបរិមាណច្រើនបំផុតមកដល់ពេលនេះ។»។ FIFA បានប្រកាសបែបនេះ។ គួរបញ្ជាក់ដែរថា ព្រឹត្តិការណ៍ World Cup នៅកាតា នឹងលើកដំបូងក្នុងតំបន់មជ្ឈិមបូព៌ា នឹងធ្វើឡើងចាប់ពីថ្ងៃទី២០ ខែវិច្ឆិកា ដែលជាការប្រកួតរបស់ក្រុមម្ចាស់ផ្ទះ និងការប្រារព្ធកម្មវិធីបើក ហើយការប្រកួតផ្តាច់ព្រ័ត្រនឹងធ្វើឡើងនៅថ្ងៃទី១៨ ខែធ្នូ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_862.txt
|
លោកស្រី Magdalena Andersson ទទួលបានការតែងតាំងជានាយករដ្ឋមន្ត្រីស្ត្រីដំបូងបំផុតនៅស៊ុយអែត ប៉ុន្តែខណៈដែលនីតិវិធីមិនទាន់ចប់សព្វគ្រប់ដល់១២ម៉ោងផង គាត់បានសម្រេចចិត្តលាលែងពីដំណែង។ នេះបើយោងតាមការផ្សាយរបស់ AFP។
|
កាលពីថ្ងៃទី២៤ ខែវិច្ឆិកា សភាជាន់ខ្ពស់ស៊ុយអែត Riksdag បានបោះឆ្នោតផ្តល់ទំនុកចិត្តលើលោកស្រី Magdalena Andersson នៃគណបក្សសង្គមប្រជាធិបតេយ្យ ជានាយករដ្ឋមន្ត្រីស្ត្រីដំបូងបំផុត ប៉ុន្តែមិនទាន់ដល់១២ម៉ោងស្រួលបួលផងដែរ គាត់បានប្រកាសលាលែងពីតំណែង ក្រោយភាពរង្គោះរង្គើក្នុងសម្ព័ន្ធភាពចម្រុះ ដោយគណបក្សបៃតង បដិសេធក្នុងការគ្រប់គ្រងថវិកាជាមួយគណបក្សប្រឆាំង។ លោកស្រី Andessson បានបញ្ជាក់ថា ការសម្រេចចិត្តរបស់គណបក្សបៃតង ដែលជាដៃគូចម្រុះក្នុងរដ្ឋាភិបាល ជាមូលហេតុចម្បងដែលនាំឲ្យគាត់លាលែងពីតំណែងភ្លាមៗ។ គាត់បាននិយាយទៅកាន់សភាថា គាត់ចង់ឃើញការតែងតាំងប្រមុខរដ្ឋាភិបាលដែលមកពីគណបក្សតែមួយ។ គណបក្សបៃតង បានព្រមានពីការចាកចេញពីរដ្ឋាភិបាល បន្ទាប់ពីសម្ព័ន្ធចម្រុះមានការខ្វែងគំនិតគ្នាលើបញ្ហាគ្រប់គ្រងថវិកា។ ទោះបីជាជាយ៉ាងណាក៏ដោយ លោកស្រី Andersson បានថ្លែងក្នុងសន្និសីទសារព័ត៌មានថា៖ «ខ្ញុំបានប្រាប់ទៅសភាឲ្យជឿជាក់លើការងាររបស់ខ្ញុំក្នុងនាមជានាយករដ្ឋមន្ត្រី។ ខ្ញុំត្រៀមខ្លួនធ្វើជានាយករដ្ឋមន្ត្រីពីគណបក្សតែមួយ គឺរដ្ឋាភិបាលបក្សសង្គមប្រជាធិបតេយ្យ»។ បច្ចុប្បន្នសភាស៊ុយអែត កំពុងតែពិចារណាជំហានបន្ទាប់ទាក់ទងនឹងដំណើរការនីតិវិធីសម្រាប់ការតែងតែងរដ្ឋាភិបាលថ្មីមួយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8620.txt
|
គណកម្មាធិការប្រតិបត្តិសហព័ន្ធបាល់ទាត់ទ្វីបអាស៊ី (AFC) បានសម្រេចអនុម័តឱ្យប្រើប្រាស់ទម្រង់ប្រកួតថ្មី សម្រាប់ក្រុមប្រចាំតំបន់ទ្វីបអាស៊ី ក្នុងការប្រកួតជម្រុះឆ្ពោះទៅការដណ្តើមកៅអីព្រឹត្តិការណ៍ World Cup 2026 និងព្រឹត្តិការណ៍ AFC Asian Cup 2027។ នេះបើតាមសហព័ន្ធបាល់ទាត់ទ្វីបអាស៊ី AFC ថ្ងៃទី១ ខែសីហា។
|
ព្រឹត្តិការណ៍ World Cup ឆ្នាំ ២០២៦ រៀបចំនៅប្រទេស៣ ជាសហម្ចាស់ផ្ទះរួមមាន អាម៉េរិក កាណាដា និង ម៉ិកស៊ិក ។ នាការប្រកួតបាល់ទាត់ពិភពលោក ក៏នឹងមានចំនួនក្រុមកើនឡើងពី ៣២ក្រុម (បច្ចុប្បន្ន) រហូតដល់ ៤៨ក្រុម លើកដំបូងក្នុងប្រវត្តិសាស្ត្រដែរ។ ជាមួយទម្រង់ប្រកួតថ្មីនេះ ទ្វីបអាស៊ីនឹងទទួលបានកៅអីស្វ័យប្រវត្តិចំនួន ៨ និង សិទ្ធិកន្លះកៅអី សម្រាប់ការប្រកួតអន្តរទ្វីប ដើម្បីប្រជែងយក ១កៅអី ទៅកាន់ការប្រកួត World Cup 2026 ខុសពីការប្រកួតលើកមុន ដែលមានត្រឹម ៤កៅអីកន្លះ។ ទម្រង់នៃការប្រកួតជម្រុះថ្មីនេះ បានបង្កើតឡើងក្រោយពេលមានកិច្ចប្រជុំពិភាក្សាជាច្រើនលើក រវាង AFC, សហព័ន្ធដែលជាសមាជិកបាល់ទាក់បាល់ទាត់តំបន់អាស៊ី, គណកម្មាធិការប្រតិបត្តិការប្រកួតរបស់ AFC ព្រមទាំងដៃគូម្ចាស់ភាគហ៊ុនសំខាន់ទាំងឡាយរបស់ AFC។ AFC ក៏បានអះអាងថា ទម្រង់ប្រកួតថ្មី គឺដើម្បីឱ្យសមស្របទៅតាមការកំណត់របស់ FIFA ដែលបន្ថែមចំនួនក្រុមប្រកួតដល់ ៤៨ក្រុមសម្រាប់ World Cup ក្នុងឆ្នាំ ២០២៦។ រូបភាព ៖ AFC ខាងក្រោមនេះជាទម្រង់ប្រកួតថ្មីប្រចាំតំបន់ទ្វីបអាស៊ី ឬ AFC៖ វគ្គជម្រុះបឋមជុំទី១ ៖ ២២ក្រុម ដែលមានចំណាត់ថ្នាក់ប្រចាំតំបន់អាស៊ី ឬ Asia Ranking ពីលេខ ២២ ដល់ ៤៧ នឹងត្រូវចាប់គូប្រកួតជម្រុះដោយត្រូវលេង ២ប្រកួត(ការប្រកួតក្នុងទឹកដី និងក្រៅដី)។ ១១ក្រុមដែលឈ្នះការប្រកួតនេះ នឹងត្រូវឡើងទៅប្រកួតជម្រុះបឋមជុំទី២។ វគ្គជម្រុះបឋមជុំទី២ ៖ ជាការប្រកួតជម្រុះចែកពូល មាន ៣៦ក្រុម ហើយក្រុមលំដាប់ លេខ១ ដល់ ២៥ ជាក្រុមរង់ចាំនៅការប្រកួតនេះស្រាប់ បូករួមទាំងក្រុមចំនួន ១១ ដែលឈ្នះប្រកួតជម្រុះពីប្រកួតជម្រុះបឋមជុំទី១។ ចែកចេញជា ៩ពូល ដោយក្រុមនីមួយៗត្រូវជួបតទល់គ្នា២ដង (ក្នុងទឹក និងក្រៅទឹកដី) ហើយ ១៨ ក្រុមដែលមានលំដាប់លេខ ១ លេខ ២ ក្នុងពូលនីមួយៗ នឹងបន្តឡើងទៅប្រកួតជម្រុះតំបន់អាស៊ី សម្រាប់ដណ្តើមកៅអី World Cup ជុំចុងក្រោយ។ ១៨ក្រុមនោះក៏ឈ្នះកៅអី Asian Cup 2027 ស្វ័យប្រវត្តិ។ វគ្គជម្រុះ World Cup ជុំទី៣តំបន់អាស៊ី ៖ ១៨ក្រុមដែលជាប់ពីវគ្គបឋមជុំទី២ នឹងត្រូវបែកចែកជា ៣ពូល ដោយក្នុង១ពូលមាន ៦ក្រុម ហើយក្រុមនីមួយត្រូវជួបគ្នា២ ដង (ក្នុងទឹកដី និង ក្រៅទឹកដី)។ ក្រុមជាប់លេខ ១ លេខ២ កំពូលតារាងនៃពូលទាំងបី ឈ្នះកៅអី World Cup ស្វ័យប្រវត្តិ។ ក្រុមលេខ ៣ លេខ៤ ក្នុងពូលទាំងបី នឹងត្រូវបន្តប្រកួតជម្រុះ Play-off ជុំទីបួន។ វគ្គជម្រុះ World Cup ជុំទី៤តំបន់អាស៊ី ៖ ជាការប្រកួតរបស់ក្រុមទាំង៦ ដែលជាប់ចំណាត់ថ្នាក់លេខ ៣ និងលេខ៤ ធ្លាក់ពីការប្រកួតជុំទីបីមក។ ៦ក្រុមត្រូវបែកចែកជា ពីរពូល ក្នុងមួយពូលមាន ៣ក្រុមប្រកួតជមុ្រះវិលជុំ។ ក្រុមលេខ១ ក្នុងពូលទាំងពីរឈ្នះកៅអីស្វ័យប្រវត្តិ World Cup និងក្រុមលេខ២ ក្នុងពូលត្រូវប្រកួត Play-off ដណ្តើមកន្លះកៅអី ដើម្បីមានសិទ្ធិប្រកួត អន្តរទ្វីបដណ្តើមកៅអីជាមួយទ្វីបដទៃ ដែលមានកន្លះកៅអីដូចគ្នា។ ការប្រកួតជម្រុះសម្រាប់ពានរង្វាន់ Asian Cup និងបន្តទម្រង់ប្រកួតដូចការប្រកួតជម្រុះបឋម World Cup ជុំទី១ និងជុំទី២ វគ្គជម្រុះ Play-off AFC Asian Cup ៖ ១០ក្រុមដែលធ្លាក់ពីការប្រកួតជម្រុះបឋមជុំទី១ តំបន់អាស៊ីនៃពានរង្វាន់ World Cup ត្រូវចាប់គូប្រកួតជម្រុះ ដោយលេង២ប្រកួត (ក្នុងទឹកដី និងក្រៅទឹកដី)។ ៥ក្រុមឈ្នះការប្រកួត និងឡើងទៅកាន់ការប្រកួតជម្រុះជុំចុងក្រោយនៃពានរង្វាន់ AFC Asian Cup។ វគ្គជម្រុះជុំចុងក្រោយ AFC Asian Cup ៖ ជាការប្រកួតដែលមាន ២៤ក្រុម ចែកជា៦ពូល ដោយមាន១៨ក្រុម ដែលធ្លាក់ពីប្រកួតជម្រុះបឋមជុំទីពីរ World Cup រង់ចាំរួចស្រេច ហើយមានការចូលរួមពីក្រុមទាំង៥ ដែលជាប់វគ្គជម្រុះ Play-off និង ១ក្រុម ដែលជាក្រុមចាញ់មានចំណាត់ថ្នាក់ល្អជាងគេ នៅវគ្គជម្រុះបឋមជុំទីមួយ World Cup។ ក្រុមដែលឈរលេខ១ តាមពូលនីមួយៗ នឹងឈ្នះកៅអីសម្រាប់ការប្រកួត AFC Asian Cup 2027៕ រូបភាព ៖ AFC ខាងក្រោមនេះជាទម្រង់ប្រកួតថ្មីប្រចាំតំបន់ទ្វីបអាស៊ី ឬ AFC៖ ការប្រកួតជម្រុះសម្រាប់ពានរង្វាន់ Asian Cup និងបន្តទម្រង់ប្រកួតដូចការប្រកួតជម្រុះបឋម World Cup ជុំទី១ និងជុំទី២ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8621.txt
|
Dwayne Johnson ឬគេស្គាល់ថា The Rock ក្នុងវិស័យកីឡាកាស បានក្លាយជាអត្តពលិកចូលនិវត្តន៍ដែលរកចំណូលបានច្រើនជាងគេលើលោក។ The Rock អតីតកីឡាករចំបាប់អាម៉េរិក និងជាអ្នកកីឡាកាស តារាភាពយន្តហូលីវូដដ៏ល្បីល្បាញ អាចរកចំណូលប្រចាំឆ្នាំ៩០លានដុល្លារ គិតត្រឹមឆ្នាំ២០២២។ David Beckham អតីតកីឡាករបាល់ទាត់ ឈរនៅលេខរៀងទី៥ ក្នុងចំណោមអត្តពលិករកចំណូលបានច្រើនបំផុតទាំង១០ក្រោយពេលចូលនិវត្តន៍។
|
មានវិធីសាស្ត្រផ្សេងៗគ្នា ដែលអត្តពលិកចូលនិវត្តន៍អាចរកលុយបានច្រើនសន្ទឹកសន្ទាប់ ពោលគឺលើសកាលពីពួកគេនៅប្រកបអាជីពកីឡាទៀតផង។ ពួកគេអាចចូលទៅក្នុងអាជីវកម្មមួយចំនួន និងអាចធ្វើការជាឯកអគ្គរដ្ឋទូតសម្រាប់ម៉ាកយីហោល្បីៗតាមរយៈកេរ្ត៍ឈ្មោះដែលពួកគេបានសាងរៀងៗខ្លួន។ ខាងក្រោមនេះយើងនឹងបង្ហាញលោកអ្នកអំពីកំពូលអត្តពលិកចូលនិវត្តន៍ដែលអាចរកប្រាក់ប្រចាំឆ្នាំបានច្រើនទាំង១០លើលោក៖ ១- Dwayne Johnson ឬគេស្គាល់ថា The Rock នៅលើស្វៀនកីឡាកាស សព្វថ្ងៃជាតារាសម្តែងដ៏ល្បីរបស់ហូលីវូដ ដែលរកប្រាកចំណួលបាន៩០លានក្នុងមួយឆ្នាំ។ គិតត្រឹមឆ្នាំ២០២២នេះ The Rock វ័យ៥០ឆ្នាំ មានទ្រព្យ ៧៥០លានដុល្លារ។ ២- Roger Staubach អតីតកីឡាបាល់ឱបអាម៉ែរិក និងបច្ចុប្បន្នជាហសក្រិន។ បុរសជនជាតិអាម៉េរិក វ័យ៨០ឆ្នាំរូបនេះរកចំណូលបាន៥០លានដុល្លារក្នុងមួយឆ្នាំ និងមានទ្រព្យ ៦៥០ដុល្លារ។ ៣- Michael Jordan អតីតកីឡាករបាល់បោះដ៏ល្បីល្បាញអាម៉េរិក។ បុរសវ័យ៥៩ឆ្នាំរូបនេះ សព្វថ្ងៃទីសហក្រិនមួយរូប ដែលអាចរកចំណូលបាន៤០លានដុល្លារក្នុងមួយឆ្នាំ និងមានទ្រព្យ ១,៦៥ពាន់លានដុល្លារ។ ៤- Magic Johnson អតីតកីឡាករបាល់បោះអាម៉េរិក ដែលសព្វថ្ងៃជាអ្នកជំនួញ និងម្ចាស់ក្រុមហ៊ុនទូរទ្សន៍មួយផង។ Johnson វ័យ៦២ឆ្នាំអាចរកចំណូលបាន៤០ដុល្លារក្នុងមួយឆ្នាំ និងមានទ្រព្យសរុប ៦០០លានដុល្លារ។ ៥- David Beckham អតីតកីឡាករបាល់ទាត់របស់ក្លិប Manchester United, Real Madrid និងជម្រើសជាតិអង់គ្លេស សព្វថ្ងៃជាសហក្រិន និងជាម្ចាស់ក្លិបបាល់ទាត់ផងដែរ។ បុរសវ័យ៤៧ឆ្នាំរូបនេះអាចរកចំណូលបាន៣៥លានដុល្លារក្នុងមួយឆ្នាំ និងមានទ្រព្យ ៤៥៥លានដុល្លារ។ ៦- Tony Hawk អតីតកីឡាករជិះក្តាបន្ទះដ៏ល្បីរបស់អាម៉េរិក។ វ័យ៥៤ឆ្នាំ Hawk ជាអ្នកជំនួញដែលអាចរកប្រាក់បាន៣៥លានដុល្លារក្នុងមួយឆ្នាំ និងមានទ្រព្យសរុប ១៨០លានដុល្លារ។ ៧- Jack Nicklaus អតីតកីឡាករវាយកូនគោល។ បុរសសញ្ជាតិអាម៉េរិក វ័យ៨២ឆ្នាំរូបនេះបច្ចុប្បន្នជាអ្នកច្នៃមូឌដ៏ល្បីដោយរកចំណូលបាន៣៣លានដុល្លារក្នុងមួយឆ្នាំ និងមានទ្រព្យ ៤១០លានដុល្លារ។ ៨- George Foreman អតីតកីឡាករប្រដាល់ដ៏ល្បីរបស់អាម៉េរិក។ Foreman សព្វថ្ងៃមានវ័យ៧៣ឆ្នាំ និងជាសហក្រិន ដែលរកចំណូលប្រឆ្នាំបាន២០លានដុល្លារ និងមានទ្រព្យ ៣២០លានដុល្លារ។ ៩- Gary Player អតីតកីឡាករវាយកូនគោល។ បុរសសញ្ជាតិអាហ្វ្រិកខាងត្បូង វ័យ៨៦ឆ្នាំរូបនេះសព្វថ្ងៃជាអ្នកច្នៃមូឌដោយរកចំណូលបាន២០លានដុល្លារក្នុងមួយឆ្នាំ និងមានទ្រព្យ ២២៥លានដុល្លារ។ ១០- Michael Strahan អតីតកីឡាករបាល់ឱបអាម៉េរិក។ បុរសវ័យ៥០ឆ្នាំរូបនេះ សព្វថ្ងៃជាអ្នកជំនួញ និងជាម្ចាស់ក្រុមហ៊ុនទូរទ្សន៍មួយនៅអាម៉េរិក។ Strahan អាចរកចំណូលបាន ១៧លានដុល្លារក្នុងមួយឆ្នាំ និងមានទ្រព្យសរុប ៦៥លានដុល្លារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
Subsets and Splits
No community queries yet
The top public SQL queries from the community will appear here once available.